
Lukijalle 


Aloitin tämän teoksen kirjoittamisen palattuani toiselta tutkija- 
vierailulta Lyonista maaliskuun puolivälissä 2020, kun paluu oli 
aikaistunut koronapandemian vuoksi. Koneen Säätiön rahoittama 
hankkeeni (2017—19) ”Suomalainen ja ranskalainen kohteliaisuus” 
oli päättynyt, mutta halusin hankkeeni keskeiset tulokset myös 
suomenkielisen yleisön saataville. Monivuotisesta hankkeestani oli 
myös enemmän kirjoitettavaa kuin mitä kansainvälisiin lyhyisiin 
artikkeleihin oli mahtunut. Kun syksyllä 2019 pidin luentoa kohte- 
liaisuudesta Helsingin työväenopistossa Päivi Hytösen kutsumana, 
ymmärsin, että tutkimustulokseni kohteliaisuuden määritelmistä 
nykykohteliaisuuteen ja aina kohteliaisuuden muuttumiseen asti 
muodostivat punaisen langan ja kokonaisuuden, joka toimisi kir- 
jan muodossa. Tärkeä motivaatio teoksen kirjoittamiselle oli myös 
se, että suomen kielellä ei ollut olemassa kattavaa esitystä kohte- 
liaisuuden tutkimuksen teorioista ja metodeista. Tavoitteenani 
onkin tämän kirjan avulla vakiinnuttaa kohteliaisuustutkimusta 
Suomessa. Tämä kirja laajeni myös sanastotyöhön, kun määritte- 
lin kohteliaisuuden tutkimuksen keskeisiä käsitteitä Tieteen termi- 
pankkiin. Kiitos vinkistä, Tiina Onikki-Rantajääskö! 

Kirjan kirjoittamiseen tuli välillä taukoja, sillä väliin tuli toi- 
nenkin kirjaprojekti, monien artikkeleiden kirjoittamista ja uusi 
työ määräaikaisena yliopistonlehtorina. Kirja pysyi kuitenkin aja- 
tuksissani, valmistui ja nyt pitelet sitä käsissäsi — tai luet tekstiä 
ruudulta. Koko kohteliaisuushankettani ei olisi kuitenkaan ollut 
olemassa ilman osallistujia, jotka olivat halukkaita keskustelemaan 
suomalaisesta ja ranskalaisesta kohteliaisuudesta. Haluan lämpi- 
mästi kiittää jokaista 22 fokusryhmäkeskusteluun osallistunutta. Te 
osallistuitte keskusteluihin paljon aktiivisemmin kuin olin uskalta- 

nut toivoakaan, ja olen oppinut teiltä valtavasti kohteliaisuudesta. 
Lisäksi haluan ilmaista suuret kiitokseni myös Tuuli Holttiselle, 
joka reippaasti lähti mukaan toteuttamaan fokusryhmäkeskuste- 
luja avustavana moderaattorina. Kahdestaan kaikki oli paitsi hel- 
pompaa myös paljon hauskempaa! Ranskankielisten esimerkkien 
litteraateissa olen saanut apua Xavier Richerdilta, jota haluan kiittää 
arvokkaasta avusta! 

Kokonaisen kirjan kirjoittaminen yksin on toisinaan yksinäis- 
tä puuhaa, mutta sen ei kuitenkaan tarvitse olla pelkästään sitä. 
Minulla on ollut ilo muokata kirjani käsikirjoitusta myös perus- 
tamassani kirjoitusryhmässä ”Pen drivers” Helsingin yliopistolla. 
Kiitos kaikki kanssakirjoittajat! Tukenne on ollut arvokasta. Kiitos 
myös Facebook-palstamme ”Kirjoitan vaikka ei ole aikaa” -jäsenet, 
joille olen raportoinut päivittäisistä kirjoitustavoitteistani ja -saavu- 
tuksistani. Erityisesti käsikirjoituksen loppuvaiheessa olen saanut 
kannustusta kollegoiltani Hanna Lappalaiselta, Camilla Lindhol- 
milta, Sabine Kraenkerilta, Tiina Onikki-Rantajääsköltä ja Johanna 
Vaattovaaralta. Tukenne on ollut ollut korvaamatonta, ja haluan 
ilmaista siitä lämpimät kiitokseni! Lämpimät kiitokset kuuluvat 
myös tutkimusavustajalleni Krista Leipivaaralle, joka antoi arvok- 
kaan panoksensa käsikirjoituksen loppuvaiheessa. Lopuksi haluan 
kiittää Suomalaista Kirjallisuuden Seuraa teokseni julkaisemisesta. 

Kun ryhdyin saattamaan tämän kirjan käsikirjoitusta loppuun, 
koronapandemia ei ollut kadonnut, mutta Ukrainan sota oli alkanut. 
Vaikka maailman tapahtumat tekevät toisinaan voimattomaksi, yksi 
asia on selvä: kulttuurien välinen vuorovaikutus ja kohteliaisuus on 
entistä tärkeämpää. Sitä on tutkittava ja tutkimustietoa on jaettava. 
Mitä paremmin ymmärrämme toisiamme, sitä helpompi meidän on 
elää yhdessä tässä maailmassa. Haluan omistaa tämän kirjan kaikille 
teille, jotka olette joskus tunteneet olonne epävarmaksi, innostu- 
neeksi, hämmentyneeksi, uusia asioita oppivaksi, väärinymmärre- 
tyksi - tai mitä ikinä — kulttuurien välisissä kohtaamisissa. 


Helsingissä 20.10.2023 
Johanna Isosävi 

Saatteeksi 


Kielenpuhujina törmäämme kohteliaisuuteen kaikkialla: vuoro- 
vaikutustilanteissa, mediaa lukiessa, toisen kulttuurin edustajia 
kohdatessa ja niin edelleen. Kohteliaisuudesta esitetään jatkuvasti 
arvioita: ”Kyllä suomalaiset ovat epäkohteliaita, kun eivät terveh- 
di!” "Mutta ranskalaiset ovat niin kohteliaita, kun sanovat herra 
ja rouva!” Vaikka kielenpuhujat arvioivat sujuvasti kohteliaisuutta, 
he eivät ole siitä aina samaa mieltä: ”Sanna Marin oli epäkohtelias, 
kun hän pyyhälsi pyöröovista, eikä jäänyt juttelemaan toimittajan 
kanssa!” ”Eipäs ollut epäkohtelias, pääministeri oli vain kiireinen!” 

Käsittelen ensin kohteliaisuuden normatiivista luonnetta: mil- 
laisesta ilmiöstä on kyse? Tämän jälkeen perustelen, miksi kirja on 
kirjoitettu, kenelle se on tarkoitettu ja mitä se sisältää. 


Kohteliaisuuden normatiivinen luonne 


Kohteliaisuus on luonteeltaan normatiivista, sillä siinä arvioidaan 
käytöstämme ja tapojamme: Miten meidän tulisi käyttäytyä tie- 
tyssä tilanteessa? Miten muut kokevat käytöksemme? Kun olem- 
me vuorovaikutuksessa toisten ihmisten kanssa, emme useinkaan 
kiinnitä huomiota kohteliaisuuteen vaan useammin sen puuttee- 
seen. Huomaamme, jos joku käyttäytyy mielestämme epäkohte- 
liaasti, ikävästi, ylikohteliaasti tai muuten odotustemme vastaisesti. 
Kohteliaisuus onkin ilmiö, jota kielenpuhujat itse kommentoivat. 
Se eroaa siten monista muista kielellisistä ilmiöistä, joita puhujien 
on vaikeampi tunnistaa. 

Odotusten vastaista käyttäytymistä voi tulla vastaan arjessam- 
me tai esimerkiksi mediassa. Maaliskuussa 2021 Twitterissä nousi 
kiista Sanna Marinin kohteliaisuudesta (Isosävi 2021). Ylen Rankka 
vuosi -koronadokumentissa esiintyi kohta, jossa pyöröovista kul- 
keva pääministeri Sanna Marin ei ehdi jutustella Ylen toimittajan 
Hannu Särkän kanssa. Toimittaja Sanna Ukkola tviittasi asiasta 
sanoilla: ”Hannu Särkkä on maailman kiltein ihminen? Ylen enti- 
nen ohjelmapäällikkö Juhani Wiio puolestaan tviittasi: "Kohtelias 
käyttäytyminen on tärkeimpiä koodeja, joka takaa selviytymisem- 
me yhdessä. Erityisesti johtajien tulee sitä toteuttaa?” Tviitteihin 
vastanneet olivat eri mieltä Marinin kohteliaisuudesta tai epäkoh- 
teliaisuudesta. Särkkä itse totesi jälkihaastattelussa (Hallikainen 
2021) näin: ”Minulle ei ole jäänyt mieleen se, että pääministeri olisi 
käyttäytynyt mitenkään epákohteliaasti" Marin ei halunnut kom- 
mentoida vanhaa vuorovaikutustilannetta. Esimerkit osoittavat 
yhtäältä, että ihmiset eivät arvioi kohteliaisuutta samalla tavalla. 
Toisaalta kohteliaisuutta eivät koskaan arvioi pelkästään vuoro- 
vaikutustilanteeseen osallistujat vaan myös katsojat — vaikka sitten 
jälkikäteen videolta. 

Eriävät käsitykset kohteliaisuudesta tulevat vieläkin todennäköi- 
semmiksi, kun kohtaamme toisesta kulttuurista tulevia puhujia. 
Silloin voi käydä niin, etteivät puhekumppanin käytös ja tavat vas- 
taa odotuksiamme, vaan puhuja saattaa vaikuttaa meistä epäkohte- 
liaalta tai tylyltä. Kun emme tunne toisen kieli- ja kulttuurialueen 
vallitsevia tapoja, meillä on tapana tulkita toisen käytöstä omista 
lähtökohdistamme käsin. Saatamme myös yleistää ja arvioida tie- 
tystä kulttuurista tulevien ihmisten käytöstä joko positiiviseksi tai 
negatiiviseksi. Esimerkiksi ranskalaista kulttuuria saatetaan pitää 
kohteliaana, koska kielessä käytetään puhuttelusanoja Monsieur 
Cherra) ja Madame (rouva) — tai niitä kuvitellaan käytettävän 
enemmän kuin todellisuudessa käytetään. Toimittaja Lynne Truss 
(2005) vertaa kirjassaan ”kohteliaita ranskalaisia” ja ”töykeitä brit- 
tejä” (ks. Kädär & Haugh 2013, 55) ja esittää englanniksi keksityn 
esimerkin ranskalaisesta asiointikeskustelusta. Esimerkissä asia- 
kas ja myyjä käyttävät runsaasti puhuttelusanoja, ja lopuksi myyjä 

hyvästelee asiakkaan runsaine toivotuksineen. Keksitty esimerk- 
ki on monin tavoin ongelmallinen, sillä se perustuu analysoijan 
omaan normatiiviseen näkökulmaan eikä variaatiota sisältäviin 
todellisiin asiointikeskusteluihin. 

Voimme arvottaa kategorisesti myös oman kulttuurimme jäsen- 
ten kohteliaisuutta tai esittää arvioita siitä, miten ”muut” näkevät 
”meidät”. Viime vuosina mediassa on noussut esiin keskusteluja, 
joissa pohditaan, ovatko suomalaiset epäkohteliaita (Isosävi 2017). 
Jotkut ovat kiinnittäneet huomiota siihen, että esimerkiksi Keski- 
Euroopassa ihmiset tervehtivät enemmän. Tarkoittaako suomalais- 
ten vähäisempi tervehtiminen sitä, että muut pitävät meitä epäkoh- 
teliaina? Osa tuntuu kaipaavan Suomeen enemmän tervehtimistä, 
kun taas toisten mielestä nykyiset tavat riittävät. Asenteet ovat tällä 
hetkellä polarisoituneet Suomessa. 

Kohteliaisuus on siis kompleksinen ilmiö, jossa keskeistä on kie- 
lenpuhujien usein eroavat arviot. Kohteliaisuus on kiinnostavaa 
myös siksi, että kulttuurimme normit vaikuttavat käsityksiimme, 
sillä arviomme eivät synny tyhjyydessä. Kohteliaisuus ei ole tutki- 
muskohteena yksinkertainen, ja toki harva tutkimusaihe sitä on- 
kaan. Tämän kirjan tavoitteena on joka tapauksessa nostaa esiin 
kohteliaisuuden tutkimusta ja tarjota tutkijoille työkaluja tutkimuk- 
sen tekemiseen. 


Miksi ja kenelle kirja on kirjoitettu? 


Tämä teos pyrkii vakiinnuttamaan kohteliaisuustutkimusta Suo- 
messa. Suomen kielellä ei ole aikaisemmin ollut saatavilla yhte- 
näistä esitystä kohteliaisuustutkimuksesta ja sen mahdollisuuksista. 
Kohteliaisuuden tutkimus on haastavaa, sillä kohteliaisuus kuten 
kauneuskin on niin sanotusti katsojan silmässä. Sen vuoksi sen tar- 
kasteluun ei välttämättä ole helppoa päästä kiinni, vaikka esimer- 
kiksi mediasta löytyy runsaasti esimerkkejä kohteliaisuutta koske- 
vista kommenteista. Tämä tiedekirja tarjoaa apua ja konkreettisia 
esimerkkejä kohteliaisuustutkimukseen ja kannustaa sen pariin. 

Tutkimuksen haasteena on ensinnäkin se, että kohteliaisuutta ei 
useimmiten kommentoida eksplisiittisesti vuorovaikutustilanteessa. 
Toiseksi kohteliaisuustutkimuksen lähestymistapoja on monia 
kuten metodejakin. Onko se kielitieteelliselle kohteliaisuustutki- 
mukselle haitta vai vahvuus? Kenties molempia, mutta melkoinen 
viidakkohan se on, varsinkin aloitteleville tieteentekijöille. Tutkija 
Jonathan Culpeper kertoi plenaariluennossaan ”12" International 
Conference on (Im)politeness 2019”, että aloittelevat väitöskirja- 
tutkijat tulevat hänen luokseen jopa itkien, kun kohteliaisuusteo- 
rioista ei tahdo saada tolkkua. Puhuttelua käsittelevän väitöskirjani 
jälkeen yritin itsekin kehittää uutta hanketta kohteliaisuuden ym- 
pärille, mutta en saanut aiheesta otetta. Kohteliaisuuden tutkimus 
on kuitenkin kehittynyt ja mennyt eteenpäin, joten uusi yritykseni 
onnistui joitakin vuosia myöhemmin, kun tarttumapintaa tuntui 
olevan enemmän. 

Kohteliaisuustutkimuksen lähestymistapojen kirjo on yhtäältä 
etu: monimutkaista ilmiötä voidaan aidosti lähestyä eri tavoin, eikä 
ole yhtä ainoaa tapaa tehdä kohteliaisuustutkimusta. Erilaisiin lä- 
hestymistapoihin perustuvat tutkimukset vievät alaa eteenpäin. Toi- 
saalta kannattaa myös hyväksyä, että kohteliaisuus on monimutkai- 
nen ilmiö. Yhtenä todisteena on emeritaprofessori Maria Sifianoun 
kommentti hänen plenaariluentonsa jälkeisessä keskustelussa (17th 
International Pragmatics Conference 2021): ”Olen tutkinut kohte- 
liaisuutta vuosikymmeniä, mutta en vieläkään tiedä, mitä se on!” 

Tässä kirjassa näytän kohteliaisuuden tutkimuksen mahdolli- 
suuksia ja esittelen eri lähestymistapoja sekä metodeja. Osoitan, 
miten kohteliaisuus on alati liikkeessä ja muuttumassa. Teokseni 
nostaa esiin kulttuurien välisen kohteliaisuuden tutkimuksen, joka 
on ollut marginaalissa myös kansainvälisen kohteliaisuustutkimuk- 
sen alalla. Tarkastelen käsityksiä suomalaisesta ja ranskalaisesta 
kohteliaisuudesta, sillä ranskalainen näkökulma antaa peilin mei- 
dän omalle kohteliaisuudellemme ja osoittaa myös, että molempien 
kulttuurien kohteliaisuus on osa eurooppalaista jatkumoa. Haas- 
tan myytin suomalaisten epäkohteliaisuudesta: suomalaiset saat- 
tavat yllättyä, että monet ranskalaiset arvostavatkin suomalaista 

kohteliaisuutta. Kohteliaisuustutkimukseni tavoitteena on myös 
lisätä suvaitsevaisuutta eri kulttuureista peräisin olevia kohteliai- 
suusnormeja kohtaan. Tämä on erityisen tärkeää kulttuurien väli- 
sissä kohtaamisissa, joissa kohteliaisuutta koskevia arvioita ei pidä 
tehdä omaa kulttuuria koskevien odotuskehysten pohjalta. 

Tämä teos on tiedekirja, jonka ensisijainen kohderyhmä ovat 
tutkijat. Teos on suunnattu erityisesti kohteliaisuustutkimukses- 
ta kiinnostuneille maisterintutkielmien ja pro gradu -tutkielmien 
tekijöille, väitöskirjatutkijoille ja muille tutkijoille, jotka kaipaavat 
tietoa kohteliaisuustutkimuksen eri lähestymistavoista ja käsit- 
teistä. Teoksen näkökulma on kielitieteellinen, ja se on tarkoitet- 
tu erityisesti kielentutkijoille, mutta myös muiden alojen (esim. 
antropologia, kulttuurintutkimus, kasvatustieteet, viestintätieteet, 
yhteiskuntatieteet) tutkijat voivat saada siitä virikkeitä. Kohteliai- 
suus on luonteeltaan monitieteinen, ja sen tutkimuksessa kannattaa 
hyödyntää myös poikkitieteellisiä lähestymistapoja. 


Mitä kirja sisältää? 


Teos perustuu kielitieteeseen pohjautuvaan kohteliaisuustutki- 
mukseen, ja se jakautuu kolmeen osaan. Ensimmäinen osa on 
teoreettinen ja historiallinen. Se antaa perustiedot kielitieteellisen 
kohteliaisuustutkimuksen lähestymistavoista ja kuvaa kohteliai- 
suutta ilmiönä, jolla on paikallinen (kulttuuri) ja ajallinen (his- 
toria) ulottuvuus. Toinen osa on puolestaan empiirinen. Se antaa 
konkreettisen esimerkin kohteliaisuuden tutkimuksesta ajassa ja 
paikassa ja kohdistuu ensimmäisen tason kohteliaisuuteen eli kie- 
lenpuhujien omiin käsityksiin. Kolmas osa sisältää johtopäätökset 
ja epilogin. 

Ensimmäinen osa, Kohteliaisuuden teoriaa ja historiaa, sisältää 
kolme lukua. Ensimmäisessä luvussa pureudun kohteliaisuustutki- 
muksen eri lähestymistapoihin ja esittelen sen kolme aaltoa. Toi- 
sessa luvussa pohdin kulttuurin kompleksista käsitettä ja siihen 
suhtautumista kohteliaisuustutkimuksen eri aalloissa sekä esitte- 

len kontrastiivisen ja kulttuurien välisen kohteliaisuustutkimuksen 
eroja. Kolmannessa luvussa tarkastelen kohteliaisuuden ajallista ja 
paikallista ulottuvuutta suomen- ja ranskankielisten historiallisten 
käytösoppaiden avulla, jotka taustoittavat myös nykypuhujien koh- 
teliaisuuskäsitysten tutkimusta. 

Toinen osa, Käsityksiä suomalaisesta ja ranskalaisesta kohte- 
liaisuudesta, sisältää viisi lukua, jotka pohjautuvat omaan tutki- 
mukseeni. Neljännessä luvussa esittelen tutkimukseni lähtökohdat. 
Tarkastelen fokusryhmien avulla niin sanottujen kulttuurin ulko- 
puolisten käsityksiä kohteliaisuudesta, tarkemmin sanoen Suo- 
messa asuvien ranskalaisten käsityksiä suomalaisesta kohteliaisuu- 
desta ja Ranskassa asuvien tai asuneiden suomalaisten käsityksiä 
ranskalaisesta kohteliaisuudesta. Viidennessä luvussa tarkastelen 
suomalaisten ja ranskalaisten määritelmiä kohteliaisuudesta. Kuu- 
dennessa luvussa analysoin, millaisia eroja suomalaiset ja ranska- 
laiset osallistujat raportoivat kohteliaisuuden ilmenemismuodoissa. 
Seitsemännessä luvussa tarkastelen suomalaisten ja ranskalaisten 
käsityksiä niistä historiallisista syistä, jotka ovat johtaneet eroihin 
näiden kulttuurien kohteliaisuudessa. Kahdeksannessa luvussa tar- 
kastelen käsityksiä kulttuuristen kohteliaisuusnormien oppimisesta 
ja opettamisesta. Yhdeksännessä luvussa keskiössä ovat käsitykset 
muuttuvista kohteliaisuusnormeista. 

Jokainen luku sisältää pohdintakysymyksiä, jotka auttavat yh- 
täältä jäsentämään luettua ja toisaalta kannustavat tekemään ha- 
vaintoja kohteliaisuudesta; tällaiset havainnot ovat tärkeitä, kun ke- 
hitetään uusia tutkimusideoita. Jokaisen luvun jälkeen on myös lista 
suositeltavasta lisälukemisesta. Kolmas osa, Johtopäätökset, käsittää 
yhteenvedon lisäksi epilogin, litterointikonventioiden esittelyn ja 
kirjallisuusluettelon. 

Miten kohteliaisuutta voi tutkia? 


Kohteliaisuus on aiheena monitieteinen. Tämän teoksen näkö- 
kulma on kielitieteellinen, koska kohteliaisuuden tutkimusta on 
kehitetty erityisesti kielitieteeseen kuuluvalla pragmatiikan alalla, 
joka on kiinnostunut kielen käytöstä eri tilanteissa. On kuitenkin 
korostettava, että kielitieteellinen kohteliaisuuden tutkimus on 
saanut vaikutteita muilta tieteenaloilta, kuten filosofiasta ja yhteis- 
kuntatieteistä, eikä kohteliaisuutta tarkastelevia lähestymistapoja 
ole välttämättä mielekästä rajata tarkasti yksittäiselle tieteenalalle. 
Kielitieteessä kohteliaisuutta on tarkasteltu systemaattisesti 
1970-luvulta lähtien. Eri lähestymistapoja on tapana jaotella aal- 
toihin, joita ovat ensimmäisen aallon puheakteihin perustuvat lä- 
hestymistavat (esim. Brown & Levinson 1987 [1978]), toisen aallon 
diskursiiviset lähestymistavat (esim. Eelen 2001; Watts 2003) ja 
kolmannen aallon lähestymistavat, joissa tutkimus on fragmen- 
toitunut entisestään. Ennen kohteliaisuustutkimuksen eri aaltojen 
tarkastelua pohdin kohteliaisuuden ilmenemismuotoja. 


Kohteliaisuuden ilmenemismuodot 


Vaikka kohteliaisuus on ollut kielitieteessä pragmatiikan alan kes- 
keinen tutkimuskohde, ei ole olemassa laajasti hyväksyttyä yhteis- 
tä määritelmää kohteliaisuudesta teoreettisena tai maallikkojen 
käsitteenä (Fukushima 2019, 226). Kohteliaisuustutkija Michael 
Haugh (2019, 201) huomauttaakin, että tärkeä käynnissä oleva de- 
batti kohteliaisuustutkijoiden kesken on se, miten meidän tulisi 
määritellä kohteliaisuus. 

Millaisia yleisiä määritelmiä kohteliaisuudelle on annettu aikai- 
semmissa kielitieteellisissä tutkimuksissa? Ranskalainen kielitietei- 
lijä Catherine Kerbrat-Orecchioni (2009 [2005], 189) määrittelee 
kohteliaisuuden kokoelmaksi konventionaalisia keinoja, joiden ta- 
voitteena on säilyttää ihmisten väliset suhteet harmonisina, huoli- 
matta sosiaalisiin kohtaamisiin liittyvistä riskeistä. Kohteliaisuus- 
tutkijat Däniel Kädär ja Michael Haugh (2013, 1) puolestaan antavat 
lyhyen määritelmän: sen mukaan kohteliaisuus on yksi avainte- 
kijöistä, joiden avulla ihmiset rakentavat ja ylläpitävät sosiaalisia 
suhteita. Helen Spencer-Oatey ja Daniel Kädär (2021, 23-24) puo- 
lestaan painottavat, ettei heidän tarkoituksenaan ole antaa kattavaa 
kohteliaisuuden määritelmää vaan keskittyä kohteliaisuuden kes- 
keisiin piirteisiin. Ensinnäkin kohteliaisuus liittyy ihmisten välisiin 
suhteisiin. Toiseksi kohteliaisuus noudattaa (kielellisiä) konventioi- 
ta ja muotoja. Kolmanneksi kohteliaisuus tarkoittaa eri asioita riip- 
puen siitä, kuka sitä yrittää määritellä tai tulkita. Neljänneksi koh- 
teliaisuus tulee osittain esiin vuorovaikutuksessa ja osittain siinä, 
että jotakin jätetään vuorovaikutuksessa tekemättä, mistä henkilö 
voi saada kritiikkiä. Viidenneksi kohteliaisuus on sekä vuorovaiku- 
tukseen kuuluva että vuorovaikutustilanteen ulkopuolinen ilmiö, 
mikä pätee erityisesti kulttuurien välisessä vuorovaikutuksessa. 
Spencer-Oatey ja Kädär (2021, 322) kannattavat kohteliaisuuden 
määrittelemistä laajasti, mikä korostuu silloin, kun kyseessä on eri 
kulttuureista tulevien kielenpuhujien kohtaaminen. 

Kohteliaisuuden määritelmään liittyy myös se, millaisia ovat 
kohteliaisuuden muodot: kielellisiä, ei-kielellisiä vai molempia? 
Koska systemaattista kohteliaisuuden tutkimusta on tehty erityisesti 
kielitieteessä, kohteliaisuuden tutkimus on keskittynyt eniten koh- 
teliaisuuden kielellisiin muotoihin, kun taas ei-kielellisiä muotoja 
on jätetty jopa huomiotta (Sifianou & Tzanne 2010, 662; Fukushima 
2015, 264-265; Jucker, Hübscher & Brown 2023, 1). Tähän lienee 
vaikuttanut varhainen kohteliaisuustutkimus (esim. Brown & 
Levinson 1987), joka keskittyi puheen luonteeseen eikä kohteliai- 
suuteen varsinaisissa puhetilanteissa, sekä se, että kohteliaisuuden 
multimodaalinen tarkastelu on haastavaa (Jucker, Hübscher & 


22 


https://doi.org/10.21435/tl.284 


MITEN KOHTELIAISUUTTA VOI TUTKIA? 


Brown 2023, 1-2). Ei-kielellinen kohteliaisuus on kuitenkin nous- 
sut esiin viimeaikaisissa tutkimuksissa, joissa on havaittu, että ei- 
kielellinen kohteliaisuus on saattanut jopa dominoida kielenkäyt- 
täjien kohteliaisuuskäsityksissä (esim. Sifianou & Tzanne 2010, 670: 
kreikka; Fukushima & Sifianou 2017: japani ja kreikka; Lappalainen 
2020, 262 ja 267: suomi; Ogiermann & Saloustrou 2020: brittieng- 
lanti ja kreikka). Myös omassa tutkimuksessani on noussut esiin 
ei-kielellisen kohteliaisuuden tärkeys (Isosävi 2023c). 

Kohteliaisuustutkimuksen kehitys heijastelee myös kielitieteen ja 
laajemmin yhteiskuntatieteiden kehitystä. Käsityksemme kielestä 
on laajentunut, eikä se rajoitu pelkästään puheen tutkimukseen, 
vaan tarkastelun kohteena ovat erilaiset multimodaaliset resurssit, 
kuten prosodia (esim. sävelkorkeus), eleet (esim. osoittaminen) 
ja asennot. Multimodaalisen tarkastelun ovat mahdollistaneet 
2000-luvulla erityisesti videotallenteet, ja muutosta on kuvattu kä- 
sitteellä kehollinen käänne (embodied turn) (Nevile 2015, ks. myös 
Harjunpää, Mondada & Svinhufvud 2019, 199). Kohteliaisuuden 
suhteen voidaan ajatella, että jos puhuja haluaa olla kohtelias, ei 
riitä, että hän käyttää kohteliaita sanoja, vaan puheäänen, liikkeiden 
ja kirjallisessa viestinnässä esimerkiksi emojien täytyy olla linjassa 
kohteliaisuutta koskevien pyrkimysten kanssa (Jucker, Hübscher & 
Brown 2023, 8). Kohteliaisuuden multimodaalinen tarkastelu tulee 
varmasti lisääntymään tulevaisuudessa. 

Kun määrittelemme kohteliaisuutta ja sen ilmenemismuotoja, 
meidän kannattaa olla laaja-alaisia. Esimerkiksi englanninkielisel- 
le käsitteelle politeness on monenlaisia enemmän tai vähemmän 
suoria vastineita eri kielissä ja kulttuureissa. Jos määritelmämme 
kohteliaisuudesta on kapea, emme voi tutkia monia siihen liitty- 
viä kompleksisia ilmiöitä. Lisäksi tutkimalla sekä kielellistä että 
ei-kielellistä kohteliaisuutta saamme monipuolisen kuvan kohte- 
liaisuudesta. 

Käsittelen seuraavaksi, miten kohteliaisuutta on tarkasteltu 
kohteliaisuustutkimuksen eri aalloissa ja millaisia ovat eri lähes- 
tymistapojen lähtökohdat. Tarkasteluni on kronologinen, koska 
tutkimusparadigmat ovat rakentuneet ajallisesti toistensa päälle. 

Gricen ajatuksiin perustuva ensimmäinen aalto 


Ensimmäisen aallon tutkimukset pyrkivät mallintamaan kohteliai- 
suutta abstraktilla, teoreettisella tasolla. Yhteisenä piirteenä tut- 
kimuksille on ollut se, että ne perustuvat brittiläisen kielifilosofi 
H. Paul Gricen (1975) työhön, jonka keskiössä ovat pragmaattinen 
merkitys ja erityisesti yhteistyöperiaate (Cooperative Principle, 
CP). Voidaan siis todeta, että kohteliaisuustutkimuksen juuret 
ovat pragmatiikassa. 

Gricen yhteistyöperiaatteeseen kuuluu neljä keskustelun mak- 
siimia eli periaatetta, jotka ovat määrä (guantity), laatu (guality), 
olennaisuus (relation) ja tapa (manner). Määrän periaatteen mu- 
kaan ei pidä puhua enemmän kuin on tarpeen. Laadun periaatteen 
mukaan täytyy puhua totta. Olennaisuuden periaatteen mukaan 
kerrotun informaation tulee olla relevanttia. Tavan periaate liittyy 
siihen, miten jokin asia sanotaan (eikä mitä sanotaan), eli tavoit- 
teena on puhua selkeästi. Lähtökohta gricelaiselle ajattelulle on se, 
että keskustelua pidetään rationaalisena toimintana. Puhujat eivät 
kuitenkaan välttämättä noudata edellä mainittuja maksiimeja, vaan 
heillä on käytössään monia tapoja toimia keskustelun periaatteita 
vastaan. 

Vaikka Grice keskittyi enimmäkseen puheen merkityssisältöön, 
yhteistyöperiaate voi hänen mukaansa koskea muitakin maksiime- 
ja, kuten odotusta siitä, että puhuja on ”kohtelias”. Jos puhuja on 
kertomassa toiselle esimerkiksi huonoa uutista, hän kertoo uutisen 
todennäköisesti epäsuorasti eli esittää ensin esimerkiksi pahoitte- 
luja. Tällöin puhuja rikkoo määrän ja tavan maksiimeja ollakseen 
kohtelias. Grice käytti tällaisesta toiminnasta englanninkielistä ni- 
mitystä floating. Vaikka Grice itse ei kehitellyt näitä ideoita eteen- 
päin, hänen mallinsa otettiin ensimmäisen aallon kohteliaisuustut- 
kimusten lähtökohdaksi (ks. Kädär & Haugh 2013, 15). 

Vaikuttavimman ja suosituimman ensimmäisen aallon kohteliai- 
suusteorian ovat esittäneet Penelope Brown ja Stephen C. Levinson 
(1987 [1978]) kirjassaan Politeness: Some Universals in Language 
Usage. Brown ja Levinson keskittyivät mallintamaan erityisesti sel- 

laista kielellistä käytöstä, joka ylittää yhteistyöperiaatteen maksii- 
mit ja jonka tavoitteena on välttää konflikti. Esittelen seuraavaksi 
ensimmäisen aallon kohteliaisuustutkimusten keskeisiä käsitteitä. 


Universaalius, kasvot ja rationaalisuus 

Ensimmäisen aallon keskeisiä lähtökohtia ja käsitteitä ovat uni- 
versaalius (vrt. edellä Brownin ja Levinsonin kirjan otsikkoon), 
kasvot ja rationaalisuus. Universaalius ilmeni ensimmäisen aallon 
lähestymistavoissa siten, että pidettiin mahdollisena kuvata kie- 
lellistä kohteliaisuutta systemaattisesti eri kielissä ja kulttuureissa 
käyttämällä samaa teoreettista viitekehystä. Kädär ja Haugh (2013, 
16) yhdistävät universaaliuden vaatimuksen Noam Chomskyn 
(1957) generatiiviseen kielioppiin, jonka vaikutus näkyy heidän 
mukaansa myös siinä, että ensimmäisen aallon mallit perustuivat 
yksittäisiin lausumiin. 

Universaaliuden ajatus ilmeni ensimmäisen kerran Robin Lakof- 
fin (1973; 1977) tutkimuksissa. Lakoffin mukaan kohteliaisuuteen 
pätee kolme sääntöä: 1. Älä tunkeudu toisen alueelle (don't impose). 
2. Anna toiminnanvapaus (give options). 3. Ole ystävällinen (make a 
feel good - be friendly). (Lakoff 1973, 298.) Kun puhujat noudattavat 
edellä mainittuja sääntöjä, he jättävät noudattamatta keskustelun 
maksiimeja. Esimerkiksi selkeyden ja kohteliaisuuden vaatimukset 
ovat ristiriidassa keskenään, mutta kohteliaisuus menee selkeyden 
edelle (Lakoff 1973, 297). Lakoff (1973, 303) toteaa eksplisiittisesti 
kohteliaisuussääntöjen olevan universaaleja: vaikka erilaisia paino- 
tuksia voi esiintyä, säännöt koskevat hänen mukaansa sekä puhetta 
että ei-kielellistä toimintaa. 

Geoffrey Leechin (1983) kohteliaisuusperiaate (Politeness Princi- 
ple) perustuu niin kutsutulle maksu-hyöty-asteikolle. Toiminta on 
sitä kohteliaampaa, mitä vähemmän se aiheuttaa kuulijalle "kuluja" 
ja mitä enemmän ”hyötyä” kuulija siitä saa. Leechin (1983, 108) 
mukaan epäsuorat lausumat ovat yleensä suoria lausumia kohte- 
liaampia, koska ne jättävät kuulijalle enemmän valinnanvaraa; mitä 
epäsuorempi lausuma, sitä vähemmän pakottava se on (vrt. Answer 
the phone ja Could you possibly answer the phone?). Leechin viite- 

kehyksessä universaalisuus näkyi implisiittisemmin kuin esimer- 
kiksi Lakoffilla, sillä mallissa kohteliaisuuden ilmenemismuotoja eri 
kulttuureissa yhdistää se, että kyseessä on yhteistyöhön perustuva 
tavoite välttää konflikteja. Leech (2007, 169) itse tosin kielsi, että 
olisi koskaan esittänyt väitettä kohteliaisuuden universaaliudesta. 
Leech myös kehitti myöhemmin eteenpäin malliansa. 

Brownin ja Levinsonin (1987 [1978]) mallissa universaalius nä- 
kyy siten, että konfliktia vältetään eri kulttuureissa niin kutsutun 
kasvotyön avulla (facework), joka perustuu puhujien rationaaliseen 
toimintaan. Brown ja Levinson lainasivat kasvojen (face) käsitteen 
sosiologi Erving Goffmanilta (1967), ja he erottivat negatiiviset 
kasvot (negative face) ja positiiviset kasvot (positive face). Brown 
ja Levinson (1987, 13 ja 62) viittasivat kasvoilla kahteen erityyp- 
piseen haluun: negatiiviset kasvot tarkoittavat, ettei puhuja halua 
toimintaansa rajoitettavan, kun taas positiiviset kasvot koskevat 
tarvetta tulla hyväksytyksi. Brown ja Levinson (1987, 66) nimitti- 
vät joitakin puheakteja, kuten pyyntöjä, nimellä kasvoja uhkaava 
puheakti (face-threatening act, FTA). Kun kohteliaisuutta koskeva 
strategia kohdistuu negatiivisiin kasvoihin, kyseessä on kuulijan 
asemaa korostava negatiivinen kohteliaisuus (Brown & Levinson 
1987, 129). Kun kohteliaisuutta koskeva strategia kohdistuu posi- 
tiivisiin kasvoihin, kyseessä on positiivinen kohteliaisuus, jolloin 
puhujalla ja kuulijalla on jotakin yhteistä, ja puhuja on valmis 
täyttämään kuulijan kasvoihin kohdistuvan odotuksen (Brown & 
Levinson 1987, 101-103). Suomalainen kielitieteilijä Matti Larjavaara 
(1999; 2007, 472-473) on kääntänyt negatiivisen kohteliaisuuden 
termillä etäkohteliaisuus ja positiivisen kohteliaisuuden termillä 
lähikohteliaisuus. 

Brownin ja Levinsonin teoriaa on myös kehitetty eteenpäin. 
Kerbrat-Orecchioni (1992, 171 ja 227-229) lisäsi malliin kasvoja 
uhkaavan puheaktin (FTA) vastakohdan anti-FTA, josta hän käytti 
myöhemmin nimeä Face Flattering Act (FFA) eli kasvoja imarteleva 
puheakti (Kerbrat-Orecchioni 2005, 31). FFA voi olla esimerkiksi 
lahjan antaminen, mikä mairittelee puhekumppanin kasvoja. Kun 
negatiivisessa kohteliaisuudessa puhuja välttää kasvoja uhkaavaa 

puheaktin tuottamista tai pehmentää sitä, positiivisessa kohteliai- 
suudessa puhuja tuottaa puheaktin, joka imartelee puhekumppanin 
kasvoja. 

Brownin ja Levinsonin malli perustuu rationaalisuuden oletuk- 
selle. Toisin sanoen puhujan eli malli-ihmisen (Model Person) ole- 
tetaan olevan rationaalinen yksilö, joka huomioi kuulijan kasvoihin 
liittyviä toiveita (Brown & Levinson 1987, 59). Rationaalisesta toi- 
minnasta seuraa se, että asiat saadaan hoidettua ilman tarpeetonta 
konfliktia. Rationaalisuus hyödyttää myös tutkijaa, sillä sen avulla 
tutkija voi systematisoida sen, mikä vaikuttaa olevan loppumatonta 
variaatiota kielellisessä käytöksessä (Kädär & Haugh 2013, 19). 

Brownin ja Levinsonin (1987, 74-84) mallissa kohteliaisuuden 
kontekstuaalinen variaatio selitetään systemaattisesti kolmen muut- 
tujan avulla, jotka ovat valta (power, P), sosiaalinen etäisyys (so- 
cial distance, D) ja (puheaktin) suuruus (ranking of imposition, R). 
Vallassa (P) on kyse epäsymmetrisestä suhteesta, jossa vuorovai- 
kutustilanteen osallistujilla ei ole yhtäläistä mahdollisuutta esittää 
vaatimuksia toiselle ihmiselle. Etäisyys (D) kuvastaa samankaltai- 
suutta ja erilaisuutta puhujan ja kuulijan välillä, mikä perustuu 
tavallisesti siihen, kuinka usein henkilöt ovat vuorovaikutuksessa 
toistensa kanssa. Puheaktin suuruus (R) viittaa puolestaan siihen, 
kuinka paljon puhujan esittämät vaatimukset tietyssä tilanteessa ja 
kulttuurissa törmäävät yhteen kuulijan kasvoihin liittyvien halujen 
kanssa. 

Brown ja Levinson (1987, 81) kuvaavat puheaktin suuruutta (R) 
esimerkillä, jossa esiintyy kaksi tuntematonta henkilöä, joista toi- 
nen tarvitsee rahaa. Tilanteessa vallan muuttuja (P) on pieni, kun 
taas etäisyyden muuttuja (D) on suuri. Tutkijat antavat esimerkki- 
nä kaksi tapaa esittää pyynnön. Ensimmäisessä pyynnössä puhuja 
esittää pahoittelunsa, kertoo hukanneensa rahapussinsa ja pyytää 
rahaa ostaakseen junalipun kotiin. Toisessa pyynnössä puolestaan 
puhuja kysyy, olisiko henkilöllä antaa muutama kolikko. Ana- 
lyysin mukaan anglo-amerikkalaisessa kulttuurissa huomattavan 
rahasumman pyytäminen ilman korvausta on suurempi puheakti 
kuin pyytää toista katsomaan, löytyisikö taskuista pikkurahaa. 

Ensimmäinen esimerkki kuvaa negatiivista kohteliaisuutta, kun 
taas toinen esimerkki kohdistuu positiiviseen kohteliaisuuteen. 
Brownin ja Levinsonin (1987) sekä Leechin (1983) tutkimukset 
kohdistuivat proaktiiviseen kohteliaisuuteen eli siihen, miten koh- 
teliaisuuden avulla vältetään aggressiivista käytöstä ja ylläpidetään 
hyviä suhteita toisiin ihmisiin (Spencer-Oatey & Kädär 2021, 205). 


Puheaktit 

Ensimmäisen aallon kohteliaisuustutkimukset pohjautuivat pu- 
heakteihin ja erityisesti kahden filosofin, John L. Austinin (1962) 
ja John Searlen (1969; 1975; 1979), pioneeritutkimuksiin. Tutki- 
muksissaan he kiinnittivät huomiota kielen performatiiviseen 
funktioon. Voidaan siis sanoa, että kielitieteellinen kohteliaisuus- 
tutkimus on ammentanut filosofiasta. Austin erotti kolme puheak- 
tia: lokutiivinen, illokutiivinen ja perlokutiivinen. Lokutiivinen akti 
(locutionary act) tarkoittaa ilmaisun kieliopillista muotoa. Se voi 
olla yksinkertainen väitelause, kuten ”Täällä on kylmä”. Illokutii- 
vinen akti (illocutionary act) viittaa puolestaan ilmaisun tarkoituk- 
seen. Lausuman ”Täällä on kylmä” viestinnällinen tavoite voi olla 
esimerkiksi saada puhekumppani sulkemaan ikkuna. Perlokutii- 
vinen akti (perlocutionary act) puolestaan tarkoittaa seurauksia, 
joita puheaktilla on todellisuuteen. Lausuman ”Täällä on kylmä” 
seurauksena voi olla, että puhekumppani sulkee ikkunan. 

Searle jatkoi Austinin työtä jakamalla puheaktit tarkempiin luok- 
kiin: assertatiivit, direktiivit, komissiivit, ekspressiivit ja deklaratiivit. 
Assertatiivilla puhuja kertoo, kuinka asia on. Direktiivillä puhuja 
haluaa saada kuulijan tekemään jotakin. Komissiivilla puhuja lupaa 
tehdä jotakin. Ekspressiivillä puhuja ilmaisee asenteita ja tunteita. 
Deklaratiivilla puhuja toteuttaa lausuman ilmaisevan asian. Tietyt 
puheaktit, kuten direktiivit (esim. pyynnöt) ja ekspressiivit (esim. 
anteeksipyynnöt), on perinteisesti yhdistetty kohteliaisuuteen. Pu- 
heakteihin keskittyvän kohteliaisuustutkimuksen edut ovat kah- 
denlaisia (ks. Kädär & Haugh 2013, 23). Ensinnäkin kohteliaisuutta 
voidaan tarkastella systemaattisesti, ja toiseksi puheaktit selittävät 
epäsuoruuden (indirectness) kommunikatiivisen funktion, johon 

Searle (1975) viittasi. Se sopii hyvin yhteen väitteen kanssa, jonka 
mukaan kohteliaisuuden tavoitteena on välttää konflikti siten, että 
minimoidaan puheaktin suuruus. 

Monet ensimmäisen aallon kohteliaisuustutkimukset väittivät, 
että mitä epäsuorempi puheakti, sitä kohteliaampi se on. Tämä 
näkyy myös Brownin ja Levinsonin (1987, 68-69) mallissa, jossa 
kohteliaisuusstrategiat jaotellaan suoriin ja epäsuoriin strategioi- 
hin. Epäsuorissa (off record) strategioissa puheaktin kohde (esim. 
pyyntö) ei ole eksplisiittisesti mainittu (puhuja voi esittää puheaktin 
myös ei-kielellisesti), eikä lausuma uhkaa kuulijan kasvoja. Kielel- 
lisiä keinoja epäsuorien strategioiden toteuttamiseen ovat esimer- 
kiksi metaforat, ironia, retoriset kysymykset ja puhujan antamat 
vinkit. Sitä vastoin suorissa (on record) strategioissa puheaktin 
illokutiivinen päämäärä on selkeästi mainittu. 

Suoria strategioita voidaan ilmaista suoraan (bald on-record) 
tai kiinnittämällä huomio puhekumppanin kasvoihin positiivisen 
kohteliaisuuden tai negatiivisen kohteliaisuuden avulla. Suoraa 
strategiaa käyttämällä pyyntö esitetään esimerkiksi imperatiivin 
avulla (Tee se!). Positiivista kohteliaisuutta käyttävä puhuja puo- 
lestaan osoittaa puhujilla olevan yhteistä maaperää, yhteistyötä tai 
tavoite täyttää kuulijan haluja esimerkiksi sellaisten sanojen avulla, 
jotka osoittavat kuulumista sisäpiiriin. Negatiivista kohteliaisuuden 
strategiaa käyttävä puhuja voi lisätä pyyntöön esimerkiksi anteeksi- 
pyynnön tai varauksen. Brown ja Levinson (1987, 70) toteavat, että 
negatiivisessa kohteliaisuudessa on jännite: yhtäältä puhuja haluai- 
si suoraan ilmaista huomioivansa toisen kasvot, ja toisaalta hän 
haluaisi käyttää epäsuoraa strategiaa välttääkseen toisen painos- 
tamisen. Kompromissiksi tutkijat tarjoavat konventionaalistuneen 
epäsuoruuden. Englanniksi konventionaalistunutta epäsuoruutta 
esiintyy esimerkiksi kysymysmuotoisissa pyynnöissä: Can you pass 
the salt? (Brown & Levinson 1987, 70). 

Shoshana Blum-Kulkan, Juliane Housen ja Gabriele Kasperin 
(1989) toimittama kirja Cross-cultural pragmatics: Reguests and 
Apologies on klassikkoteos, jossa tarkastellaan puheaktien suo- 
ruutta ja epäsuoruutta useassa kielessä. Kyseessä oli tutkimushanke 

(CCSARP), joka kohdistui kahteen kasvoja uhkaavaan puheaktiin, 
pyyntöihin ja anteeksipyyntöihin. Brownin ja Levinsonin tavoin 
(ks. edellä) tämän hankkeen tutkijat jakoivat strategiat suoriin ja 
epäsuoriin, ja he erottivat konventionaalisesti ja epäkonventionaa- 
lisesti epäsuorat strategiat (ks. Blum-Kulka & House 1989, 123-124). 
Spencer-Oatey ja Kädär (2021, 206) toteavat, että suoruuden ja epä- 
suoruuden tutkimus on kenties tärkein proaktiivisen kohteliaisuu- 
den tutkimushaara. 

Ogiermann ja Garcés-Conejos Blitvich (2019, 2) huomauttavat, 
että kulttuurien välisen pragmatiikan tutkimuksissa on yleensä kes- 
kitytty laskemaan ja vertailemaan puheakteja koskevia strategioita 
ja siten paljastamaan kulttuurien välisiä eroja, eivätkä kohteliai- 
suutta koskevat havainnot ole olleet keskiössä. Housen (1986) sekä 
Blum-Kulkan (1987) kontrastiiviset tutkimukset osoittivat kuiten- 
kin, että epäsuoran puheaktin ja kohteliaisuuden välinen suhde ei 
ole yhtä lineaarinen kuin monet ensimmäisen aallon mallit antoivat 
ymmärtää. Amerikanenglannin ja heprean sekä brittienglannin ja 
saksan puhujat arvioivat kaikkein kohteliaimmiksi konventionaa- 
lisesti epäsuorat strategiat vihjausten sijaan. 

Kädär ja Haugh (2013, 26) painottavat kontekstin merkitystä sil- 
loin, kun tutkitaan epäsuoria strategioita, esimerkiksi ystävysten kes- 
ken epäsuoruutta saatetaan arvioida kielteisesti. Kohteliaisuustutkijat 
ovat olleet myös erimielisiä siitä, voidaanko epäsuoruuden käsite 
operationalisoida menestyksekkäästi eri kielissä. Epäsuoruus liittyy 
läheisesti kieliopillisiin tapaluokkiin ja ajatukseen siitä, että epäsuora 
puheakti esiintyy, kun moduksen ja illokutiivisen aktin välillä on 
epäsuhta (Kädär & Haugh 2013, 23-27). Blum-Kulkan, Housen ja 
Kasperin (1989) taksonomia on kuitenkin edelleen keskeinen pyyn- 
tötutkimuksessa. Sen etuna on myös, että taksonomian enemmän 
tai vähemmän suora soveltaminen mahdollistaa vertailun aiempien 
tutkimustulosten kanssa (ks. Holttinen 2020; Isosävi 2023b). 

Ensimmäisen aallon kohteliaisuustutkimukset esittivät kohte- 
liaisuuden muotojen (morfeemi, sana, virke, lause) ja strategioi- 
den (ks. edellä) kahtiajakona. Kohteliaisuus käsitettiin puhujan 
tuotteeksi, mistä on sekä etuja että haittoja (ks. Kädär & Haugh 

2013, 26-28). Yhtäältä strategiat auttavat kuvaamaan tapoja, joiden 
avulla kohteliaisuutta ilmaistaan. Toisaalta niiden deskriptiivinen 
luonne aiheuttaa haasteita: tutkija voi päästä kiinni vain kohteliai- 
suuden yleisimpiin strategioihin tietyssä kielessä tai kulttuurissa, 
eikä kuvaus välttämättä päde kohteliaisuuteen muualla. Tarkastelen 
seuraavaksi ensimmäisen aallon tutkimuksissa käytettyjä aineistoja 
ja metodeja. 


Aineistoja ja metodeja 

Nykyajan tutkijoista voi tuntua hämmästyttävältä, että varhaiset 
kohteliaisuustutkimukset perustuivat tutkijan omaan intuitioon 
ja ajatteluun. Pragmatiikkaa tarkasteltiin niin sanotusti ”nojatuo- 
lista käsin”; ikään kuin filosofisena lähestymistapana. Kielitieteen 
ajateltiin perustuvan ennemminkin rationaaliseen ajatteluun kuin 
tiukasti empiiriseen tutkimukseen (ks. Jucker & Staley 2017). 
Austinin ja Searlen puheaktitutkimukset sekä Lakoffin (1973; 1975) 
naisten ja miesten kohteliasta kielenkäyttöä koskevat tutkimukset 
perustuivat tutkijoiden omaan intuitioon. Esimerkiksi Lakoffia on 
myöhemmin kritisoitu siitä, etteivät hänen tutkimuksensa perus- 
tuneet aineiston empiiriseen tarkasteluun. Myös Leech (1983) luot- 
ti natiivipuhujan intuitioonsa, kun hän kehitti teoriansa Gricen 
(1975) yhteistyöperiaatteen pohjalta. 

Brown ja Levinson (1987 [1978]) käyttivät kasvotyötä koskevassa 
teoriassaan sekametodia. Toisin sanoen heidän mallinsa perustui 
paitsi tutkijoiden omalle intuitiolle myös empiirisemmälle, ant- 
ropologiselle lähestymistavalle. Tutkijoiden tallentama aineisto 
koostui kolmesta kielestä: mayakieli tzeltal (Meksiko), tamili (Ete- 
lä-Intia) ja englanti (amerikan- ja brittienglanti). Jucker ja Staley 
(2017, 409) huomauttavat, että vaikka Brownin ja Levinsonin teoria 
perustuu havainnoituihin esimerkkeihin, ne oli kuitenkin irrotettu 
kontekstistaan ja analysoitu ilman edeltävän vuorovaikutustilan- 
teen tai kuulijan reaktion huomioimista. Brown ja Levinson (1987, 
59) kertoivat täydentäneensä aineistoaan englannissa natiivipuhu- 
jan intuitioon perustuvilla havainnoilla ja tzeltalissa ja tamilissa 
elisitaatiolla (ks. elisitaatiosta jäljempänä). 

1970-1980-lukujen pioneeritutkimusten jälkeen tutkijat ryh- 
tyivät käyttämään aikaisempaa enemmän empiirisiä metodeja. 
Ensimmäisen aallon tutkijat hyödynsivät erityisesti elisitaatioon 
perustuvia menetelmiä. Elisitaatio on aineistokeruumenetelmä, 
joka perustuu tutkijan rakentamaan koeasetelmaan. Sen etuna on, 
että tutkija saa suoraan puhujilta aineistoa, joka sopii tutkimus- 
hankkeen tavoitteisiin ja kriteereihin. Suosittu elisitaatiomenetelmä 
on ollut täydennystehtävä eli discourse completion task (DCT) (ks. 
Jucker & Staley 2017, 409). 

DCT-testien avulla on tutkittu, miten puhujat muodostavat niin 
sanottuja kohteliaita puheakteja. DCT-testeissä on kuvattu erilaisia 
tilanteita ja osallistujaa pyydetään ilmaisemaan reaktionsa siihen, 
esimerkiksi näin: ”Naapurista kuuluu melua, etkä voi keskittyä tent- 
tiin lukemiseen. Menet koputtamaan naapurin ovelle ja sanot: — ^ 
DCT-menetelmä soveltuu varsinkin kontrastiiviseen tarkasteluun, 
sillä eri kielistä saadaan vertailukelpoista aineistoa. Blum-Kulka, 
House ja Kasper (1989, 12-27) vertailivat klassikkohankkeessaan 
DCT-testin avulla natiivien ja ei-natiivien tuottamia pyyntöjä ja 
anteeksipyyntöjä eri kielissä (esim. englannin variantit, kanadan- 
ranska, saksa ja heprea) ja seitsemässä maassa. DCT-testin etuna 
Blum-Kulka, House ja Kasper (1989, 13) näkivät, että tutkija saa 
tietoa stereotyyppisestä puheaktien käytöstä, jota tarvitaan, kun 
tavoitteena on vertailla eri kieliä. 

Elisitaatioon perustuvien menetelmien käyttäminen on yhtey- 
dessä ensimmäisen aallon tutkimusten lähtöoletuksiin. Ensinnäkin 
kohteliaisuutta pidettiin puhujan tuottamana, joten sitä oli luon- 
nollista tarkastella lausuman tasolla; pragmatiikan alalla lausuma 
(utterance) viittaa pienimpään viestinnälliseen yksikköön (Kädär 
& Haugh 2013, 28). Kohteliaisuuden analyysi lausuman tasolla on 
huomattavasti yksinkertaisempaa kuin pitkien vuorovaikutusottei- 
den tasolla. Toiseksi kun kohteliaisuutta tarkastellaan koeasetel- 
mien avulla, tutkija voi kontrolloida muuttujia eli tehdä vertailuja 
esimerkiksi eri sosiaaliryhmien välillä ja keskittyä tiettyihin pu- 
heakteihin (Jucker & Staley 2017, 409-410). Kolmanneksi elisitaa- 
tioon perustuvat menetelmät vastaavat vaatimusta siitä, että tutkit- 

tavien lausumien tulee olla ”hyvin muodostettuja (well-formedness), 
joka on peräisin Chomsky'n generatiivisesta kieliopista — tutkijat 
jättivät aineistostaan jopa pois lausumia, joita he pitivät ”poikkea- 
vina” (Kadar & Haugh 2013, 29). Elisitaatioon perustuvien menetel- 
mien avulla tutkijat voivat koota laajojakin aineistoja, joiden ana- 
lyysi ei ole kovin kompleksista, mikä selittänee menetelmän yhä 
jatkuvan suosion (ks. Kädär & Haugh 2013, 31). Vaikka nykypäivänä 
aitoa aineistoa löytyy helposti esimerkiksi Internetistä, puheaktien 
tunnistaminen ei ole yksinkertaista, sillä ne voivat esiintyä hyvin 
erilaisissa muodoissa. 

Eduistaan huolimatta DCT-testillä on rajoituksensa. Kirjalli- 
sesti vastattavissa DCT-testeissä osallistujat tuottavat ensinnäkin 
lyhyempiä ja muodollisempia lausumia kuin suullisissa testeissä, 
ja toiseksi esimerkit annetuista vuorovaikutustilanteista ja niiden 
roolit (esim. esihenkilö, poliisi, opettaja) voivat olla osallistujille 
enemmän tai vähemmän tuttuja (Jucker & Staley 2017). DCT-tes- 
tejä on kuitenkin kehitetty eteenpäin. Suullisessa täydennystehtä- 
vässä (Oral Discourse Completion Task, OCDT, ks. esim. Yuan 2001; 
Holttinen 2020) informantit vastaavat suullisesti tilanteeseen, joka 
on esitetty joko suullisesti tai kirjallisesti. Kun Yuan (2001) tarkaste- 
li kehumista koskevia puheakteja ja vertasi kirjallisesti ja suullisesti 
DCT-testin avulla tuotettuja tuloksia, hän havaitsi, että suullisesti 
tuotetut vastaukset sisälsivät enemmän puhekielen piirteitä kuin 
kirjallisesti tuotetut. Barron (2003, 90) puolestaan on kehittänyt 
uudenlaisen vapaan täydennystehtävän (Free Discourse Completion 
Task, FDCT), jossa osallistujat kirjoittavat sekä puhujan että puhe- 
kumppanin puheenvuorot, eikä niiden pituutta ole rajattu. 

Elisitaation avulla kerätyn aineiston ongelmat liittyvät validiteet- 
tiin eli siihen, miten hyvin käytetty menetelmä mittaa sitä, mitä 
tutkija haluaa tarkastella. Pragmatiikan alalla tiedetään, että se, 
mitä informantit raportoivat sanovansa ja mitä he todellisuudessa 
sanovat, ei välttämättä ole sama asia. Tutkittavat eivät välttämättä 
muista, mitä he sanoivat aidoissa tilanteissa, he eivät osaa ennustaa 
sanomisiaan tai heillä voi tulla paine vastata "oikein? sen sijaan, että 
he raportoisivat todellista kielenkäyttöään (vrt. Kerbrat-Orecchioni 

2005, 29). Nämä haasteet voi kuitenkin nähdä myös etuna, jos tar- 
koituksena on tutkia nimenomaan normatiivisia käsityksiä (Kädär 
& Haugh 2013, 259). Sen sijaan jos tarkoituksena on tutkia lau- 
suman ja laajemman diskursiivisen kontekstin välisiä yhteyksiä, 
lausuman tasolle jäävä analyysi ei riitä. Jotkut ensimmäisen aallon 
menetelmiä käyttävät tutkijat ovatkin elisitoineet pidempiä vuoro- 
vaikutustilanteita esimerkiksi roolileikkien avulla (esim. Bataller 
2013), vaikka niillä on samoja rajoitteita kuin muillakin elisitaatio- 
menetelmillä. Menetelmään liittyviä puutteita voi paikata triangu- 
laatiolla eli useiden menetelmien yhdistämisellä (Kädär & Haugh 
2013, 31). Esimerkiksi Holttinen (2020) yhdisti pyyntötutkimukses- 
saan ODCT-testiin informanttien jälkihaastattelut. 

Toinen elisitaatiomenetelmien validiteettiin liittyvä haaste kos- 
kee tutkijan suorittamaa koodausta (ks. Kädär & Haugh 2013, 32). 
Kun tutkija on päättänyt kategorisoinnin ennalta teorian perus- 
teella, silloin hän on valinnut myös sen, mihin luokkaan lausumat 
kuuluvat. Mitä tutkija itse asiassa koodaa ja analysoi? Jos analyysi 
ei ole jollakin tavalla kytköksissä osallistujien omiin käsityksiin, 
riskinä on, että tutkija luo analyyttisiä artefakteja. Vaikka tällai- 
sessa lähestymistavassa reliabiliteetti on vahva — eli tuloksena on 
toistettavissa olevia analyysejä - kysymyksiä herättää se, mikä on 
analyysitavan validiteetti osallistujien itsensä näkökulmasta eri 
kielissä ja kulttuureissa. Kädärin ja Haugh'n (2013, 32-33) mukaan 
kohteliaisuuden tutkimuksen alalla tuntuu vallitsevan konsensus, 
jonka mukaan käsitteiden positiiviset kasvot ja negatiiviset kas- 
vot avulla saadaan suhteellisen validia analyysiä, kun tutkitaan eri 
englannin varianttien vuorovaikutustilanteita ja kenties joitakin 
läntisen Euroopan kieliä ja kulttuureita, mutta mallin validiteetti 
muissa kielissä ja kulttuureissa on osoitettu ongelmallisemmaksi. 

Validiteetin lisäksi elisitaatiolla kerättyjen aineistojen edusta- 
vuutta on kritisoitu. Vaikka elisitaatiomenetelmien avulla on tar- 
kasteltu kokonaisia kieliä ja kulttuuriryhmiä, aineistot on usein 
kerätty lähes pelkästään opiskelijoiden keskuudesta (Ogiermann 
& Garces-Conejos Blitvich 2019, 2). Seuraavaksi tarkastelen toi- 
sen aallon kohteliaisuustutkimuksia, jotka painottavat pidempiä 

vuorovaikutustilanteita ja kielenpuhujien omien käsitysten huo- 
mioimista. 


Toisen aallon diskursiivinen käänne 


2000-luvun alusta lähtien kohteliaisuustutkimuksen määrä on 
lisääntynyt. Se on myös tullut entistä monimuotoisemmaksi, 
kun on ryhdytty tarkastelemaan esimerkiksi epäkohteliaisuutta. 
Samaan aikaan tapahtui metodologinen käänne, jossa korostet- 
tiin eroa maallikoiden ja tutkijoiden kohteliaisuutta koskevien 
ymmärrysten välillä. Diskursiivisen käänteen alku ajoittuu Gino 
Eelenin (2001) monografiaan A Critique of Politeness Theories. 
Eelenin työn juuret voidaan puolestaan jäljittää Richard Wattsin, 
Sachiko Iden ja Konrad Ehlichin (19924) toimittamaan teokseen 
Politeness in Language: Studies in its History, Theory and Practice. 
Muutokseen kohteliaisuustutkimuksen paradigmassa on viitattu 
useammalla termillä (Garces-Conejos-Blitvich 2010, 50): diskursii- 
vinen käänne tai lähestymistapa, postmodernit lähestymistavat tai 
kohteliaisuus! -lähestymistavat (first-order politeness, politeness1). 
Käsittelen näitä käsitteitä seuraavaksi. 

Diskursiiviset tutkijat ammensivat ranskalaisen sosiologi Pierre 
Bourdieun ja filosofi Michel Foucault'n social practice -teorioista 
(Ogiermann & Garces-Conejos Blitvich 2019, 2), ja termi diskursii- 
vinen viittaa diskurssiin. Diskursiivista lähestymistapaa hyödyntä- 
vät tutkijat eivät keskity tarkastelemaan yksittäisiä lausumia, kuten 
ensimmäisen aallon tutkijat tekivät. Sen sijaan diskursiivisten tut- 
kijoiden lähtökohta on, että kohteliaisuutta koskevat arviot liittyvät 
useisiin vuoroihin tai jopa pidempään vuorovaikutuksen jaksoon 
(Mills 2011a, 26). 

Postmodernilla viitataan puolestaan teoreettiseen liikkeeseen, 
joka kyseenalaistaa käsitteet ja suhtautuu epäilevästi yrityksiin 
rakentaa suurta narratiivia eli kaiken kattavia ja yleistämistä ta- 
voittelevia teorioita. Millsin (2011a, 28) mukaan termiä postmo- 
derni käytetään nykyään toisinaan pelkkänä kritiikkinä (vrt. myös 

Culpeper 20114), eikä Mills itse esimerkiksi hyväksy sitä, että jotkut 
ovat kategorisoineet hänet ”postmoderniksi tutkijaksi”; vaan hän 
kokee edustavansa diskursiivista lähestymistapaa. 

Termillä kohteliaisuus1 viitataan kielenpuhujien käsityksiin koh- 
teliaisuudesta, jota kutsutaan ensimmäisen tason kohteliaisuudeksi 
(ks. tarkemmin jäljempänä). Kaikkia toisen aallon kohteliaisuustut- 
kimukseen viittaavia termejä ei siis voida pitää synonyymeina, vaan 
niihin liittyy erilaisia painotuksia, konnotaatioita ja arvottamista. 
Kun viittaan toisen aallon tutkimuksiin, pyrin käyttämään termejä, 
joilla tutkija itse on kuvannut tutkimustaan. Voidaan myös ajatella, 
että diskursiivinen lähestymistapa on sateenvarjotermi, joka sisältää 
erilaisia teoreettisia ja analyyttisia suuntauksia. 

Kädär ja Haugh (2013, 36) ovat todenneet, ettei Eelenin työ ole 
ollut yhtä vaikutusvaltainen kuin ensimmäisen aallon teoriat, sillä 
mikään toisen aallon teoria ei ole toistaiseksi pystynyt merkittävästi 
haastamaan Brownin ja Levinsonin mallin suosiota. On kuiten- 
kin korostettava, ettei Eelenin varsinaisena tavoitteena ollut kehit- 
tää teoreettista viitekehystä. Kädär ja Haugh (2013, 36) pitävätkin 
Eelenin monografiaa pikemminkin itsereflektiona sekä alan teo- 
rioihin ja metodologioihin kohdistuvana kritiikkinä. Eelenin kirjan 
suurin vaikutus lienee siinä, että se kiinnitti huomion osallistujien 
näkökulman tärkeyteen kohteliaisuuden tutkimuksessa, minne fo- 
kus onkin siirtynyt 2000-luvun tutkimuksessa. 


Brownin ja Levinsonin malliin kohdistuva kritiikki 

Vaikka Brownin ja Levinsonin kehittämä malli on ollut suosittu ja 
vaikutusvaltainen, sen keskeisiä piirteitä, kuten universaalisuutta, 
rationaalisuutta ja kasvojen käsitettä, on kritisoitu jo ennen toi- 
sen aallon diskursiivista käännettä. Erityisesti muut kuin anglo- 
amerikkalaisesta kulttuurista tulevat tutkijat ovat huomanneet, 
ettei Brownin ja Levinsonin malli sovi kuvaamaan esimerkiksi aa- 
sialaisia kulttuureja. Japanilainen sosiolingvisti Sachiko Ide (1989) 
havaitsi, ettei Brownin ja Levinsonin mallissa huomioitu kielellis- 
ten muotojen muodollisuutta ja sosiaalisia konventioita, jotka ovat 
tärkeitä japanin kielessä. Kiinalaiset tutkijat Yueguo Gu (1990) ja 


36 


https://doi.org/10.21435/tl.284 


MITEN KOHTELIAISUUTTA VOI TUTKIA? 


Mao LuMing (1994) olivat sitä mieltä, ettei Brownin ja Levinsonin 
(tai Leechin) malli onnistu kuvaamaan kiinalaista kohteliaisuutta. 
Esimerkiksi LuMing (1994) on tuonut esiin, että kasvojen käsittee- 
seen liittyy kiinassa ristiriita, joka koskee sosiaalista ja yksilöllistä 
identiteettiä. 

2000-luvun diskursiiviset ja postmodernit teoriat ovat kehitty- 
neet vastareaktiona Brownin ja Levinsonin mallin tietyille piirteille, 
joita ovat seuraavat: nojautuminen puheakteihin, keskittyminen 
malli-ihmiseen ja individualismiin, kohteliaisuuden määritelmä, 
käsitys viestinnästä ja kohteliaisuuteen vaikuttavista muuttujista 
sekä oletukset kohteliaisuuden universaalista luonteesta (ks. Mills 
2011a, 20-26). Diskursiivisen lähestymistavan tutkijat kokevat 
ensinnäkin, että Brownin ja Levinsonin mallin taustalla oleva pe- 
rinteinen puheaktiteoria on ongelmallinen. Jos puhuja toteuttaa 
esimerkiksi anteeksipyynnön epäkonventionaalisella tavalla, sitä 
ei lasketa kyseiseksi puheaktiksi. Sen sijaan jos lausuman funktio 
eroaa sen konventionaalisesta muodosta, esimerkiksi anteeksipyyn- 
nöksi saatetaan laskea sellainen ilmaus, jota puhuja ei tarkoittanut 
anteeksipyynnöksi. Ongelmallisena on pidetty myös keskittymistä 
malli-ihmiseen eli rationaaliseen yksiöön, joka käyttää kieltä ta- 
voitteidensa saavuttamiseksi. 

Diskursiiviset tutkijat ajattelevat viestinnän olevan todellisuu- 
dessa paljon sotkuisempaa kuin Brown ja Levinson olettavat mal- 
lissaan. Nämä tutkijat haastavat käsityksen, jonka mukaan viestintä 
puhujan ja kuulijan välillä toimii niin hyvin, että puhekumppani 
tunnistaa puhujan tuottamat puheaktit. Diskursiiviset tutkijat ajat- 
televat myös, että kasvoihin kohdistuvan uhan lieventäminen on 
vain yksi kohteliaisuuden funktio. Brownin ja Levinsonin määritel- 
mä kohteliaisuudesta perustuu kuitenkin juuri kasvotyöhön, mutta 
diskursiiviset tutkijat ovat kokeneet, että mallista puuttuu varsi- 
naisen kohteliaisuuden määritelmä. Lisäksi muuttujia D, P ja R on 
kritisoitu, sillä uudempi tutkimus on osoittanut, ettei esimerkiksi 
institutionaalisella valta-asemalla ole välttämättä suoraa yhteyttä 
siihen, millaista kohteliaisuutta puhuja käyttää. Kenties eniten on 
kuitenkin kritisoitu mallin universaalia luonnetta. 

Diskursiivisen käänteen myötä on ryhdytty tarkastelemaan lau- 
sumia pidempiä vuorovaikutustilanteita. Sen seurauksena tutkijat 
ovat tarkastelleet sekä puhujan että puhekumppanin (eli kuuli- 
jan) käytöstä sen sijaan, että keskityttäisiin ainoastaan puhujaan 
(Kädär & Haugh 2013, 36-37). Toisin sanoen toisen aallon tutkijat 
ovat olleet kiinnostuneita lausuman diskursiivisesta vaikutuksesta. 
Eelenin (2001, 109) tärkeä argumentti oli, ettei kohteliaisuutta tai 
epäkohteliaisuutta tapahdu arjessa niinkään silloin, kun puhuja 
käyttäytyy tietyllä tavalla, vaan silloin, kun kuulija arvioi käytöstä. 
Kädär ja Haugh (2013, 37) painottavat, että puhuja ja kuulija raken- 
tavat vuorovaikutusta yhdessä: kun diskursiivisen käänteen myötä 
on ryhdytty tarkastelemaan laajempaa kontekstia, kohteliaisuuteen 
liittyvät käytännöt ovat osoittautuneet monimutkaisiksi. 

Diskursiiviset tutkijat ovat myös haastaneet Brownin ja Levin- 
sonin (1987) käsitystä, jonka mukaan kasvot ovat erottamaton osa 
kohteliaisuutta. Kädär ja Haugh (2013, 51) toteavatkin jo olevan 
yleisesti hyväksyttyä, ettei kasvotyö (facework) ole yhtä kuin koh- 
teliaisuus. Esimerkiksi Locher ja Watts (2005) ovat määritelleet 
kasvojen käsitettä Brownin ja Levinsonin mallista poikkeavalla ta- 
valla. Kasvojen käsitettä on joka tapauksessa tarkasteltu runsaasti 
kohteliaisuustutkimuksessa, ja monet toimitetut kokoelmat ovat 
käsitelleet sitä omana tutkimusalanaan (esim. Bargiela-Chiappini 
& Haugh 2009). Kasvojen käsitteen suosio on saanut Kädärin ja 
Haugh'n (2013, 257-258) pohtimaan sitä, että kohteliaisuustutki- 
muksen olisi kenties päästävä eroon liiallisesta tukeutumisestaan 
kasvojen käsitteeseen ja etsittävä muita selittäviä metaforia, jotka 
voisivat rikastaa alan tutkimusta. Yhdeksi hyödylliseksi metaforaksi 
onkin ehdotettu sydäntä (Fukushima 2015, 269-270). 


Kohteliaisuuden kaksi tasoa ja kiistanalainen luonne 

Diskursiivisen käänteen myötä tutkijat ovat erottaneet kaksi näkö- 
kulmaa kohteliaisuuteen: ensimmäisen tason kohteliaisuus (first- 
order politeness, politeness1) ja toisen tason kohteliaisuus (second- 
order politeness, politeness2). Jaottelun esittivät ensimmäistä kertaa 
kohteliaisuustutkijat Watts, Ide ja Ehlich (1992b, 41). Ensimmäisen 

tason kohteliaisuus kohdistuu kielenkäyttäjien omiin käsityksiin, 
kun taas toisen tason kohteliaisuudella viitataan ilmiön abstrak- 
tiin, tieteelliseen käsitteellistämiseen. Tämä oli keskeinen ero ver- 
rattuna ensimmäisen aallon kohteliaisuustutkimuksiin, joissa tut- 
kijan rooli korostui jopa siten, että vain teorian mukaista aineistoa 
pidettiin sopivana. Ensimmäisen tason tarkastelussa kohteliaisuus 
ei ole vain käsite, josta ihmiset puhuvat, vaan se on ilmiö, joka 
on erottamattomasti yhteydessä käytökseen sekä arvioihin käy- 
töksestä (Eelen 2001, 32). Toisen tason tarkastelun tavoitteena on 
puolestaan muodostaa ensimmäisen tason kohteliaisuudesta teo- 
ria, jonka avulla voisimme ymmärtää, miten ensimmäisen tason 
kohteliaisuus toimii, eli tavoitteena on selittää ensimmäisen tason 
kohteliaisuuteen kuuluvat ilmiöt (Eelen 2001, 43-43). 

Toisen aallon tutkimuksissa on korostunut ensimmäisen tason 
kohteliaisuus, mistä on ollut useita seurauksia (ks. Mills 2011a, 35). 
Diskursiiviset tutkijat ovat kyseenalaistaneet analysoijan roolin. 
He ovat keskittyneet kontekstiin ja pidempiin katkelmiin vuoro- 
vaikutuksessa. Toisin sanoen he eivät oleta, että kohteliaisuus olisi 
jäljitettävissä yksittäisiin lausumiin. Diskursiiviset tutkijat ovat pai- 
nottaneet kohteliaisuutta koskevia arvioita ja suhtautuneet varo- 
vasti yleistyksiin. Kohteliaisuus nähdään sen sijaan resurssina, joka 
kielenpuhujilla on käytössään. Diskursiivisen käänteen myötä on 
korostettu, että kielenpuhujien kohteliaisuutta koskeviin arvioihin 
liittyy variaatiota, kun taas ensimmäisen aallon lähestymistavoissa 
oletettiin vähintäänkin implisiittisesti, että saman kulttuurin piiriin 
kuuluvat puhujat tulkitsevat lausuman kohteliaaksi tai epäkohte- 
liaaksi (Kädär & Haugh 2013, 42). Eelen (2001, 224) painotti, että 
yksilöt ovat vapaita torjumaan olemassa olevat kohteliaisuusnormit 
tai käyttämään niitä luovasti. Diskursiiviset lähestymistavat ovat si- 
ten painottuneet reaktiiviseen kohteliaisuuteen eli siihen, mitä on 
sanottu tai tehty, ja tarkastelun kohteena ovat olleet erityisesti eriävät 
arviot kohteliaisuudesta (Spencer-Oatey & Kädär 2021, 206 ja 209). 

Kohteliaisuutta koskevaa variaatiota on kuvattu eri käsitteillä. 
Eelen (2001, 224) käyttää termiä argumentatiivisuus (argumenta- 
tivity) kuvaamaan sitä, ettei kohteliaisuuden käsitteitä omaksuta 

passiivisen oppimisprosessin seurauksena, vaan kielenpuhujat ovat 
aktiivisia toimijoita, jotka ilmaisevat sosiaalista asemaansa suhtees- 
sa toisiin ja ympäröivään yhteiskuntaan. Kädärin ja Haugh'n (2013, 
43) mielestä kohteliaisuuteen liittyvästä variaatiosta voisi puhua 
suoraviivaisemmin kuin Eelen ja käyttää termiä kiistanalainen 
(contested). Watts (2003, 274) puolestaan käytti termiä diskursiivi- 
nen taistelu (discursive struggle), jolla hän kuvasi puhujien välistä 
erimielisyyttä, joka koskee lausuman tulkintaa. 

Variaation korostamisella on ollut kahdenlaisia vaikutuksia toi- 
sen aallon kohteliaisuustutkimuksiin (ks. Kädär & Haugh 2013, 
43). Ensinnäkin tutkijan on kyseenalaistettava kohteliaisuusnor- 
mien validiteetti, koska puhujat voivat vastustaa normeja. Toisek- 
si tutkijan tulisi kyseenalaistaa niiden tapausten validiteetti, jotka 
vaikuttavat solahtavan näppärästi kohteliaisuuden toisen tason 
teorioihin. Vaikka puhujat tuntuisivat käyttäytyvän tutkijan teo- 
reettista viitekehystä vastaavien odotusten mukaisesti, on syytä 
varovaisuuteen, sillä puhujilla voi olla erilaisia syitä käyttäytyä ky- 
seisellä tavalla. Tarvitaan siis kontekstuaalista analyysiä, sillä tietyn 
käyttäytymismuodon takana piilevä motivoiva tekijä voikin olla 
jokin muu kuin se, mitä oletamme. Tämä pätee erityisesti tutkit- 
taessa historiallista kohteliaisuutta, jota ei voida tulkita nykyajan 
lähtökohdista käsin. 

Toisen aallon tutkijoiden korostama kohteliaisuusnormien kiis- 
tanalaisuus on herättänyt keskustelua siitä, mikä on kohteliaisuus- 
normien rooli — vai onko niitä edes olemassa? Jotkut ovat tulkinneet 
diskursiivisen lähestymistavan tarkoittavan sitä, että kohteliaisuutta 
tarkasteleva tutkija on riippuvainen ”minuutti minuutilta" etene- 
vistä vuorovaikutustilanteen hetkistä (Kecskes 2017, 18). Lisäksi on 
tulkittu, että toisen aallon tutkimuksissa yleistämisen mahdolli- 
suudet olisi kokonaan hylätty tai että kvantitatiiviset menetelmät 
olisi torjuttu (esim. Holmes 2005, 112 ja 114). Tällaiset tulkinnat 
lienevät syntyneet siitä diskursiivisten tutkijoiden painotuksesta, 
jonka mukaan missään kulttuurissa ei esiinny ainoatakaan kohte- 
liaisuusnormia, josta kielen puhujat eivät olisi erimielisiä (Mills & 
Kädär 2011, 24). 

Normien kiistanalainen luonne ei kuitenkaan sulje pois yhteisten 
normien mahdollisuutta. Myös Eelen (2001, 233) mainitsee jaetut 
normit ja toteaa, että voimme olettaa kohteliaisuusnormeihin si- 
sältyvän sekä yhteistä ymmärrystä että variaatiota, joka kohdistuu 
kielenpuhujiin ja aikakausiin. Esimerkkinä jaetuista normeista on 
Eelenin (2001, 233) mukaan se, että suurin osa (jolleivat kaikki) 
englanninkielisistä ihmisistä ajattelee, että on kohteliasta sanoa 
kiitos. Konsensus on kuitenkin rajoittunutta ja kohdistuu toden- 
näköisesti tiettyihin stereotyyppisiin esimerkkeihin, kuten suolan 
pyytämiseen ruokapöydässä, eikä kaikkiin mahdollisiin tilanteisiin 
(Eelen 2001, 234). Diskursiiviset tutkijat eivät itse vaikuta olevan si- 
toutuneita äärimmäisiin tulkintoihin. Esimerkiksi Mills (2011a, 49) 
uskoo monen muun toisen aallon tutkijan lailla, että on mahdol- 
lista tehdä yleistyksiä tendensseistä, jotka koskevat kohteliaisuutta 
esimerkiksi eri kieliryhmien välillä, kunhan yleistyksistä esitetään 
varauksia ja viitataan muihin, ei-dominoiviin normeihin. Diskur- 
siiviset tutkijat ovat kuitenkin keskittyneet tarkastelemaan erityi- 
sesti kulttuuria pienempiä analyysiyksiköitä. 


Kulttuuria pienemmät analyysiyksiköt 

Ensimmäisen aallon kohteliaisuustutkimukset käyttivät analyysi- 
yksikkönään kieltä, yhteiskuntaa tai vieläkin laajemmin tiettyä 
kulttuuria, kun taas diskursiivisen lähestymistavan tutkijat ovat 
keskittyneet pienempiin analyysiyksiköihin. Yksi tärkeimmis- 
tä analyysiyksiköistä toisen aallon tutkimuksissa on ollut toi- 
mintayhteisö tai käytäntöyhteisö (community of practice, CoP), 
joka perustuu sosiaaliantropologi Jean Laven ja kasvatustieteilijä 
Etienne Wengerin (1991) tutkimuksiin (ks. myös Wenger 1998). 
Wengerin (1998, 73) mukaan toiminta on yhteisön ylläpitävä 
liima, johon kuuluu kolme ulottuvuutta: yhteinen sitoutuminen 
(mutual engagement), yhteinen hanke (joint enterprise) ja jaetut 
resurssit (shared repertoire). Wenger (1998, 72) toteaa, että merki- 
tyksistä neuvotteleminen tapahtuu diskurssin tasolla, jolla myös 
toiminnan käsite sijaitsee. Esimerkiksi Tieteen termipankin kään- 
nöksessä termille community of practice mainitaan eksplisiittisesti 

kieli (kielellinen toimintayhteisö). On ymmärrettävää, miksi kie- 
lellinen toimintayhteisö on tarjonnut käyttökelpoisen käsitteen 
diskursiivisille tutkijoille: sen avulla voidaan tutkia määriteltyä 
yhteisöä tarkemmin kuin esimerkiksi kulttuurin käsitteen avulla. 

Kielellisiin toimintaympäristöihin keskittymisessä on kuitenkin 
ongelmansa, sillä silloin saatetaan kadottaa yhteys kohteliaisuutta 
sääteleviin laajempiin tekijöihin. Diskursiiviset tutkijat Mills (2011b, 
73) ja Locher (2012, 52) ovatkin korostaneet, etteivät osallistujat kie- 
lellisissä toimintaympäristöissä keksi kohteliaisuusnormeja tyhjäs- 
tä, vaan ne ovat sidoksissa laajempaan sosiaaliseen ja kulttuuriseen 
kontekstiin. Mills (2011b, 77) on ilmaissut jopa pettymyksensä siitä, 
että iso osa kielellisiin toimintaympäristöihin keskittyvistä kohte- 
liaisuustutkimuksista ei tee minkäänlaisia yleistyksiä. 

Kielellisen toimintaympäristön tilalle on esitetty muita käsit- 
teitä. Kädär ja Haugh (2013, 47) ehdottavat termiä suhdeverkosto 
(relational network). Se käsittää joukon ihmisten välisiä, risteäviä 
sosiaalisia yhteyksiä, joiden perusteella verkostoon kuuluvat ihmi- 
set tunnistavat ryhmän. Kädär ja Haugh näkevät suhdeverkoston 
käsitteessä kaksi etua. Ensinnäkin suhdeverkoston avulla kohte- 
liaisuutta voidaan tarkastella kontekstuaalisena ilmiönä useam- 
missa tilanteissa kuin mitä kielellisen toimintaympäristön käsite 
mahdollistaa. Toiseksi suhdeverkosto mahdollistaa kulttuuristen 
käytäntöjen tutkimuksen: kulttuurin nähdään muodostuvan limit- 
täisistä verkostoista, jolloin vältetään liiallinen yleistäminen. 

Jotkut tutkijat, kuten Ogiermann ja Garcés-Conejos Blitvich 
(2019, 3-4), eivät näe, että diskursiivisella lähestymistavalla olisi 
paljoakaan annettavaa kohteliaisuuden tutkimukselle eri kulttuu- 
reissa, vaan he ajattelevat diskursiivisen kohteliaisuustutkimuksen 
annin kohdistuneen erityisesti epäkohteliaisuuden, kasvojen käsit- 
teen ja kohteliaisuutta koskevien arvioiden tutkimukseen. En ole 
tästä täysin samaa mieltä, sillä kuten oma tutkimukseni osoittaa 
(ks. osa II), diskursiivista lähestymistapaa ja sen lähtöoletuksia 
voidaan soveltaa myös kulttuurien välisen kohteliaisuuden tarkas- 
teluun. Voidaan myös ajatella, että valitsi tutkija minkä tahansa 
analyysiyksikön, yksikään ei takaa pääsyä joka ikiseen vuorovai- 

kutustilanteeseen. Vaikka diskursiivisen käänteen myötä on keski- 
tytty yksilöllisempään kohteliaisuuteen, myös laajempia käsitteitä 
on jokin verran käytetty, tosin varovaisemmin ja nyansoidummin 
kuin mitä ensimmäisen aallon tutkijat tekivät (Kädär & Haugh 
2013, 47). 


Aineistoja ja metodeja 

Kun diskursiivisen käänteen myötä on huomioitu kielenpuhujien 
oma näkökulma, sillä on ollut vaikutuksia käytettyihin metodo- 
logioihin ja aineistoihin. Diskursiiviset tutkijat Locher ja Watts 
(2005, 16) ovat korostaneet syntyperäisten kielenpuhujien kohte- 
liaisuutta koskevia arvioita ja sitä, että niistä tehdään perusta ai- 
neistovetoiselle eli niin sanotulle alhaalta ylös -lähestymistavalle. 
Tällainen lähestymistapa on siis vastakohta sille, että tutkija loisi 
ensin teorian, jota käyttäisi analyysissään. 

Paradigman muutoksesta on seurannut se, että toisen aallon 
tutkijat ovat suosineet aitoja vuorovaikutusaineistoja. Kohteliai- 
suustutkimuksen kritiikissään Eelen (2001, 255) korosti tarvetta 
kerätä spontaania keskusteluaineistoa, mutta hän totesi sellaisen 
saamisen haastavaksi, koska ihmiset harvoin kommentoivat koh- 
teliaisuutta spontaanisti arkikeskusteluissa — paitsi ehkä vanhem- 
mat lapsilleen. Tästä huolimatta toisen aallon tutkijat ovat pitäneet 
elisitaatioon perustuvia menetelmiä vähemmän keskeisinä, vaikka 
niitäkin olisi mahdollista käyttää, sillä elisitaation avulla voidaan 
saada alustavaa tietoa maallikoiden käsityksistä (Locher 2012, 53). 
Diskursiiviset tutkijat ovat suosineet autenttista aineistoa, joka voi 
olla joko suullista tai kirjallista. Heidän tarkastelemansa aineistot 
ovat tyypillisesti perustuneet tutkijoiden keräämiin pieniin korpuk- 
siin, joiden etuna on se, että saadaan tietoa myös osallistujista ja 
vuorovaikutustilanteen sosiaalisesta kontekstista (Jucker & Staley 
2017, 413). Lisäksi diskursiiviset tutkijat ovat käyttäneet fiktiivisiä 
korpuksia, kuten elokuvia, näytelmiä ja romaaneita, joiden avul- 
la he ovat tarkastelleet sekä historiallista että nykypäivän (esim. 
Dynel 2012) kohteliaisuutta. Suosittuja ovat olleet aineistot, jotka 
ovat paljastaneet tietoa puhekumppanin kohteliaisuutta koskevista 

arvioista tai jotka ovat kohdistuneet aukkoihin ensimmäisen aal- 
lon tutkimuksissa, kuten tietokonevälitteiseen vuorovaikutukseen, 
historiallisiin teksteihin ja institutionaaliseen diskurssiin (ks. Kädär 
& Haugh 2013, 53-54). 

Tietokonevalitteisen vuorovaikutuksen tutkimus on ollut suo- 
sittua, sillä verkon kielenkäytössä on omat norminsa (nk. neti- 
ketti), keskustelujen yleisö on suuri verrattuna kasvokkaiseen 
vuorovaikutukseen ja kanavan multimodaalinen luonne on kiin- 
nostava (Locher 2010, 3-4). 2000-luvulla historialliset tekstit (esim. 
Paternoster & Fitzmaurice 2019) ovat nostaneet suosiotaan erityi- 
sesti niiden kohteliaisuutta selittävän luonteensa vuoksi. Yhtäältä 
niiden avulla voidaan selittää nykykohteliaisuuden piirteitä (Kädär 
& Haugh 2013, 54) ja toisaalta ne antavat mahdollisuuden tarkas- 
tella kriittisesti normatiivisia oletuksia, jotka perustuvat ymmär- 
rykseen kielellisestä kohteliaisuudesta omassa ajassamme (Kädär 
& Culpeper 2010, 13). Tarkastelemalla institutionaalista diskurssia 
on saatu tietoa vallan ja kohteliaisuuden suhteesta, sillä kohteliai- 
suuden avulla voidaan vahvistaa valta-asetelmia tai jakaa niitä uu- 
delleen (esim. Harris 2011). Sen sijaan kohteliaisuuden prosodiset 
(esim. intonaatio, puheen rytmi) ja paralingvistiset piirteet (esim. 
äänen voimakkuus ja korkeus) ovat vasta äskettäin alkaneet kiin- 
nostaneet tutkijoita. Culpeper (2005; 2011c) tarkasteli pioneeritutki- 
muksessaan kokeellisesti epäkohteliaisuuden prosodiaa ja havaitsi 
prosodian olevan tärkeä keino ilmaista (epä)kohteliaisuutta. Vielä 
nykyäänkin foneettista tai prosodista tutkimusta on vain vähän lii- 
tetty kohteliaisuutta koskevien arvioiden tarkasteluun (esim. Brown 
& Prieto 2017; Armostis & Terkourafi 2019; Vergis & Pell 2020). 

Aitojen vuorovaikutustilanteiden lisäksi toisen aallon tutkijat ovat 
tarkastelleet metadiskurssia eli puhujien omia käsityksiä kohteliai- 
suudesta. Tutkimuksissa on usein tarkasteltu kommentteja, jotka 
liittyvät semanttisesti läheisiin termeihin, tai lähtökohtana ovat 
olleet sanakirjojen määritelmät tai aikaisemmissa tutkimuksissa 
tarkastellut käsitteet, joita on analysoitu eri aineistoissa (ks. Jucker 
& Staley 2017, 417). Näitä aineistoja ovat laajat korpukset (esim. 
Jucker & Taavitsainen 2014), käytösoppaat (esim. Terkourafi 2011; 

Paternoster 2019) ja nettikeskustelut (esim. Kleinke & Bös 2015). 
Metadiskurssiin kohdistuvissa tutkimuksissa on toisinaan myös 
yhdistetty ensimmäisen ja toisen tason kohteliaisuuden tarkastelua. 

Metadiskurssin tarkastelussa on diskursiivisessa tutkimuksessa 
käytetty myös elisitoitua aineistoa, mutta se on yleensä ollut erilais- 
ta kuin ensimmäisen aallon tutkimuksissa. Eelen (2001, 254-255) 
mainitsi, että ensimmäisen tason kohteliaisuutta voidaan tarkas- 
tella esimerkiksi epämuodollisen haastattelun avulla. Diskursii- 
viset tutkijat ovat käyttäneet esimerkiksi jälkihaastatteluja, joissa 
tutkijat selvittävät vuorovaikutustilanteen jälkeen, mitä osallistujat 
ajattelivat vuorovaikutuksen aikana (esim. Chang & Haugh 2011; 
Ogiermann 2019). Kädär ja Haugh (2013, 55) pitävät jälkihaastatte- 
luja jossakin mielessä luonnollisina, koska toisin kuin esimerkiksi 
DCT-testeissä, osallistujat voivat puhua vapaasti ja kuvailla, mitä he 
kokivat vuorovaikutuksen aikana. Lisäksi haastattelu- ja kyselytut- 
kimukset ovat olleet suosittuja kohteliaisuuteen liittyvän metakie- 
len tutkimuksessa (ks. Ogiermann & Garcés-Conejos Blitvich 2019, 
6-7). Myös oma tutkimukseni kohdistuu yhdenlaiseen haastattelu- 
menetelmään eli fokusryhmäkeskusteluihin, joissa Suomessa asuvat 
ranskalaiset kertovat käsityksistään suomalaisesta kohteliaisuudesta 
ja Ranskassa asuvat tai asuneet suomalaiset kertovat käsityksistään 
ranskalaisesta kohteliaisuudesta (ks. osa II). 

Diskursiivista lähestymistapaa hyödyntävät tutkimukset eivät ole 
yhtenäisiä, eikä niiden tavoitteena ole yleensä ollut teorian kehittä- 
minen (vrt. Locher & Watts 2005, 16). Myös käytettyjen metodien 
kirjo on ollut suuri. Esimerkiksi Locherin (2012, 53) mielestä me- 
todologia riippuu tutkimuskysymyksestä, eikä yksi lähestymistapa 
ole välttämättä toista parempi. Diskursiiviset tutkijat ovatkin omak- 
suneet lähtöoletuksia monilta aloilta, kuten etnometodologiasta, 
vuorovaikutussosiolingvistiikasta, diskurssianalyysista, keskuste- 
lunanalyysista tai kvantitatiivisesti suuntautuvasta korpusanalyy- 
sistä (ks. myös Jucker & Staley 2017, 413). Osa tutkijoista pitää kui- 
tenkin tavoiteltavana sitä, että erilaiset käsitteet ja metodologiset 
lähestymistavat voitaisiin integroida koherentiksi teoreettiseksi 
viitekehykseksi (Kädär & Haugh 2013, 56). 

Kritiikki toisen aallon tutkimuksia kohtaan 

Toisen aallon lähestymistavat ovat saaneet osakseen myös kritiik- 
kiä. Käsittelen seuraavaksi kolmen kohteliaisuustutkijan, Marina 
Terkourafin (2005), Michael Haugh’n (2007) ja Karen Graingerin 
(2013) esittämiä huomioita. 

Terkourafin (2005, 242-244) kritiikki kohdistuu lähestymista- 
poihin, joita hän kutsuu "postmoderneiksi" (ks. termeistä edellä). 
Ensinnäkin Terkourafi kritisoi ensimmäisen tason kohteliaisuuden 
painottamista: hänen mukaansa osallistujien metalingvististen 
kommenttien analyysi voi tehdä kohteliaisuuden tutkimuksesta 
pelkän leksikaalisen semantiikan harjoituksen, joka kohdistuu kä- 
sitteeseen kohteliaisuus. 

Toiseksi Terkourafi kritisoi kiistanalaisten normien painottamis- 
ta jaettujen normien sijaan. Hänen mielestään postmodernit teoriat 
eivät tarjoa analyyttisia työkaluja normien tarkasteluun, vaan ai- 
noastaan olettavat, että tällaisia normeja saattaa olla. Terkourafi 
kannattaa kvantitatiivisia menetelmiä, joita postmodernit tutkijat 
pitävät hänen mukaansa ongelmallisina, koska silloin tutkija vääjää- 
mättä korvaa osallistujien tulkinnat tutkijan analyysilla. Terkourafi 
suhtautuu kriittisesti haastatteluihin ja elisitaatioon, koska hänen 
mielestään mikään metodi ei anna suoraan pääsyä osallistujien 
omiin käsityksiin. Hänen mukaansa osallistujat eivät määritte- 
le uudestaan, mitä vuorovaikutustilanteissa tapahtui, eikä tutkija 
postmodernin lähestymistavan mukaisesti haasta osallistujien omia 
käsityksiä. 

Kolmanneksi Terkourafi kritisoi, etteivät postmodernit teoriat 
pidä kohteliaisuuden ennustavaa teoriaa mahdollisena (vrt. Watts 
2003, 25): jollei maallikoilla ole teorioita kohteliaisuudesta, miten 
ihmiset osaavat vastata metalingvistisiin kysymyksiin? Terkourafi 
väittää, ettei postmoderneilla teorioilla ole mitään uutta tarjotta- 
vaa, vaan deskriptiiviset työkalut aidon aineiston analyysissa ovat 
peräisin perinteisistä teorioista, kuten keskustelunanalyysistä ja 
kasvoihin liittyvistä käsitteistä. 

Haugh (2007) antaa tunnustusta diskursiiviselle lähestymistavalle 
siitä, että tavoitteena on luoda viitekehystä, joka ratkaisisi Brownin 

ja Levinsonin mallin ongelmia. Hän kritisoi kuitenkin diskursiivi- 
sen lähestymistavan epistemologisia ja ontologisia lähtöoletuksia. 
Kuuluvatko sellaiset termit kuin politic behaviour, jolla kuvataan 
tilanteeseen sopivaa käytöstä, ensimmäisen tason kohteliaisuuteen 
vai onko kyseessä maallikoiden käsitykseksi naamioitu teoreettinen 
käsite? Lisäksi Haugh kokee ensimmäisen ja toisen tason kohte- 
liaisuuden jännitteen jääneen ratkaisematta. Mitä tekemistä jää 
tutkijalle, jos keskiössä ovat osallistujien omat käsitykset, ja kuka 
on lopulta vastuussa kohteliaisuutta koskevista arvioista, tutkija vai 
osallistuja? Haugh pitää kyseenalaisena diskursiivisen lähestymista- 
van ratkaisua nostaa esiin ainoastaan kohteliaisuuden potentiaalisia 
ilmentymiä (vrt. Terkourafi edellä). 

Grainger (2013) puolestaan on kritisoinut ensimmäisen aallon 
teorioihin kohdistunutta kritiikkiä, vaikka hän allekirjoittaakin 
osan siitä: gricelainen pragmatiikka on vinoutunut siinä, että se 
keskittyy puhujan intentioon, käyttää kontekstistaan irrotettuja ja 
keksittyjä lausumia sekä tekee etnosentrisiä olettamuksia vuoro- 
vaikutuksen laadusta. Graingerin mukaan postmoderni tai diskur- 
siivinen lähestymistapa ei kuitenkaan anna riittävästi vastauksia 
esittämäänsä kritiikkiin vaan päinvastoin tuo omat ongelmansa. 
Graingerin mielestä diskursiivisessa lähestymistavassa ylitulkitaan 
lausumia kontekstuaalisten normien mukaisesti, ilman empiiristä 
evidenssiä. Grainger peräänkuuluttaa analyyttistä perusteellisuutta, 
jonka hän kokee puuttuvan ja joka voitaisiin tuoda takaisin viittaa- 
malla Austinin, Searlen ja Gricen perustavanlaatuisiin tutkimuk- 
siin ja universaaliin näkemykseen kielestä vuorovaikutuksessa. 
Grainger kritisoi sekä ensimmäisen aallon perinteisiä lähestymis- 
tapoja että postmodernia lähestymistapaa siitä, etteivät ne ymmärrä 
riittävästi, miten merkitys saavutetaan yhteistyössä ja dynaamises- 
ti. Hänen mukaansa yksi tapa tuoda riittävästi konstruktivistista 
perspektiiviä olisi tukeutua keskustelujen analyysissa etnografiaan. 

Grainger painottaa myös sitä, että tutkijoiden tulisi hyödyntää 
keskeisiä näkemyksiä kaikista lähestymistavoista, jotta saavutettai- 
siin rikas ja empiirisesti perusteltu analyysi vuorovaikutusaineis- 
tosta. Graingerin (esim. 2013, 34) oman lähestymistavan keskiössä 

tuntuu olevan nojautuminen ensimmäisen aallon klassikkoteorioihin 
(puheaktiteoria ja Gricen sekä Brownin ja Levinsonin teoriat) ja koh- 
teliaisuustutkimuksen kehittäminen näiden lähtökohtien pohjalta. 


Kolmannen aallon fragmentoituneet tutkimukset 


Jonathan Culpeper totesi plenaariluennossaan ”12* International 
Conference on (Im)politeness 2019”, että kolmannen aallon myötä 
kohteliaisuustutkimuksen kenttä on entisestään fragmentoitunut. 
Grainger (2011, 171) puolestaan näkee, että toisen aallon tutkimuk- 
set voi nähdä vastareaktiona ensimmäisen aallon lahestymistavoil- 
le, kun taas kolmannen aallon tutkimukset (sosiologiset / vuoro- 
vaikutukselliset lähestymistavat) menevät limittäin aikaisempien 
aaltojen kanssa. Kolmannen aallon kohteliaisuustutkimukset ei- 
vät olekaan selvärajaisia. Ogiermann ja Garcés-Conejos Blitvich 
(2019, 7) analysoivat, että kolmannen aallon tutkimukset ovat al- 
kaneet siitä, kun tutkimuksessa haluttiin yhdistää osallistujien ja 
tutkijan näkökulmat (ensimmäisen ja toisen tason kohteliaisuus), 
ja kolmannen aallon tutkimukset tarjoavat uusia teoreettisia lähes- 
tymistapoja näiden näkökulmien yhdistämiseen. Mikään kolman- 
nen aallon teorioista ei kuitenkaan ole toistaiseksi saanut erityistä 
suosiota (Ogiermann & Garcés-Conejos Blitvich 2019, 7-8). 
Haugh ja Culpeper (2018) ovat luokitelleet ja analysoineet kol- 
mannen aallon teorioita. Heidän mukaansa kritiikki toisen aallon 
tutkimuksia kohtaan on saanut kohteliaisuuden alalla aikaan ylei- 
sen käänteen, joka on suuntautunut kohti keskitietä. Toisin sanoen 
tutkijat hakevat kompromissia klassisten kohteliaisuusteorioiden 
ja diskursiivisten lähestymistapojen välillä. Haugh'n ja Culpeperin 
(2018, 217) näkemys on se, että matkan varrella on jopa menetetty 
joitakin positiivisia piirteitä klassisista kohteliaisuustutkimuksista. 
Heidän mielestään kolmanteen aaltoon kuuluu keskenään erilaisia 
teorioita, jotka sisältävät sekä yhtäläisyyksiä että eroja. Yhteistä on 
edellä mainittu konsensus siitä, että tutkijat etsivät tasapainoa en- 
simmäisen ja toisen tason kohteliaisuuden välillä ja että kohteliai- 

suutta tarkastellaan erityisesti spontaanissa diskurssissa. Erona on 
kuitenkin vaihtelu koskien sitä, kuinka paljon eri teoriat perustavat 
kohteliaisuuden tarkastelun sosiaalisiin tai pragmaattisiin tekijöi- 
hin. Lisäksi esiintyy aste-eroja liittyen siihen, kuinka paljon teoriat 
perustuvat ensimmäisen tai toisen tason kohteliaisuuteen. 

Haugh ja Culpeper (2018) ovat jakaneet kolmannen aallon koh- 
teliaisuustutkimuksia teoreettisten lähtökohtien perusteella sen 
mukaan, kuinka paljon kukin lähestymistapa on kallellaan sosiaa- 
liseen (social) tai pragmaattiseen (pragmatic) lähestymistapaan. 
He huomauttavat kuitenkin, että osa tutkijoista voi olla eri mieltä 
luokittelusta. 


a) Discursive-materialist approach eli diskursiivis-materialistinen 
lähestymistapa (esim. Mills 2017). 

b) Discursive-relational approach eli diskursiivis-relationaalinen 
lähestymistapa (esim. Locher 2006; 2012). 

c) Interactional pragmatics approach eli vuorovaikutuksellis-prag- 
maattinen lähestymistapa (esim. Haugh 2007; 2015). 

d) Genre approach eli genre-lähestymistapa (esim. Garcés-Conejos 
Blitvich 2010). 

e) Interactional sociolinguistics approach eli vuorovaikutus-sosio- 
lingvistinen lähestymistapa (esim. Holmes, Marra & Vine 2012; 
vrt. myös Grainger 2013). 

f) Socio-pragmatic approach eli sosio-pragmaattinen lähestymis- 
tapa (Culpeper 2011b; 2015). 

g) Frame-based approach eli kehyspohjainen lähestymistapa (esim. 
Terkourafi 2005). 

h) Revised maxims-based approach eli muokattu maksiimiperus- 
tainen lähestymistapa (Leech 2007; 2014). 


(Haugh & Culpeper 2018, 217-218.) 


Pragmaattisia lahestymistapoja ovat Terkourafin kehyspohjainen 
lähestymistapa ja Leechin muokkaama maksiimipohjainen lähes- 
tymistapa. Leech (2014) on esittänyt, että kohteliaisuusteorian oli- 
si palattava lähemmäksi pragmatiikkaa ja suuntauduttava jälleen 

kohteliaisuuden pragmalingvistisiin piirteisiin, sosiopragmaatti- 
sen ulottuvuuden ohella (ks. myös Terkourafi 2005, 242: kohte- 
liaisuustutkimuksen sosiaalisen ulottuvuuden kritiikki). Kohteliai- 
suuden sosiaalista ulottuvuutta painottavat teoriat ovat puolestaan 
Millsin diskursiivis-materialistinen lähestymistapa sekä jossakin 
määrin myös Garcés-Conejos Blitvichin genre-pohjainen lähes- 
tymistapa ja Locherin diskursiivis-relationaalinen lähestymista- 
pa. Muut kolme teoriaa, eli vuorovaikutuksellis-pragmaattinen, 
vuorovaikutus-sosiolingvistinen ja sosio-pragmaattinen lähesty- 
mistapa, sijoittuvat pragmaattisen ja sosiaalisen lähestymistavan 
välimaastoon. 

Fragmentaarista kolmannen aallon kohteliaisuustutkimusten 
kenttää voi mielestäni hahmotella myös sen mukaan, miten ne suh- 
tautuvat ensimmäisen ja toisen aallon teorioihin: Mitä teoriaa ne 
kehittävät eteenpäin? Mitä teoriaa ne voimakkaimmin kritisoivat? 
Käsittelen seuraavaksi kolmannen aallon kohteliaisuustutkimuksia 
tästä näkökulmasta. 


Vuorovaikutus-sosiolingvistinen ja maksiimiperustainen 
lähestymistapa 

Ensimmäisen aallon teorioista ammentavat ja niitä eteenpäin ke- 
hittävät vuorovaikutus-sosiolingvistinen lähestymistapa ja maksii- 
miperustainen lähestymistapa. Vuorovaikutus-sosiolingvistisessä 
lähestymistavassa (Holmes, Marra & Vine 2012; Grainger 2013) 
tutkijat yhdistävät Brownin ja Levinsonin käsitteitä sosiaaliseen 
konstruktionismiin, jonka avulla luodaan ensimmäisen aallon 
mallia dynaamisempi viitekehys, joka orientoituu aikaisempaa 
enemmän kontekstiin ja diskurssiin. Vuorovaikutus-sosioling- 
vistisessä lähestymistavassa on huomioitu Brownin ja Levinsonin 
teoriaan kohdistunut kritiikki, ja lähestymistapaa on kehitetty 
sen mukaan, miten diskursiivinen lähestymistapa on laajentanut 
ymmärrystämme kohteliaisuudesta. Jonathan Culpeper käytti 
plenaariluennossaan (2019) termiä neo-Brown €» Levinson, jon- 
ka edustajaksi hän laski jossakin määrin myös Graingerin (2013). 
Vuorovaikutus-sosiolingvistinen lähestymistapa korostaa tutkijan 

roolin tärkeyttä, huomioi vuorovaikutukselliset normit ja tunnis- 
taa sosiaaliset rajoitukset, jotka asettavat ehtoja vuorovaikutuksel- 
le. Lähestymistavan kehittäjät näkevät, eroista huolimatta, myös 
yhtäläisyyksiä postmodernien lähestymistapojen kanssa. Heidän 
mukaansa kummassakin lähestymistavassa kohteliaisuutta ana- 
lysoidaan sosiaalisena toimintana, joka on sekä dynaamista että 
vuorovaikutuksellista, ja variaatioon suhtaudutaan myönteisesti. 

Leech (2007; 2014) puolustaa Griceen perustuvia lähestymista- 
poja. Leech esittää kohteliaisuudesta uuden teorian, joka pohjautuu 
hänen 1980-luvulla kehittämäänsä kohteliaisuusperiaatteen käsit- 
teeseen (Principle of Politeness, POP), mutta hän huomioi myös 
alkuperäisen työn jälkeen tehdyn tutkimuksen. Kuten vuorovaiku- 
tus-sosiolingvistinen lähestymistapa, Leechin maksiimiperustainen 
lähestymistapa suuntautuu enemmän toisen tason kohteliaisuuteen, 
eli tutkijan rooliin, kuin ensimmäisen tason kielenpuhujien käsi- 
tyksiin. Leech (2007, 174 ja 203) teki muutoksia käsitteisiin, sillä 
hän ei halunnut enää käyttää termiä maksiimi, koska se oli hänen 
mielestään väärinymmärretty. Teorian ytimessä on suuri kohteliai- 
suusstrategia (Grand Strategy of Politeness), jonka mukaan kohtelias 
puhuja liittää korkean arvon toiseen ihmiseen (kuulijaan), mutta 
matalan arvon itseensä. Teoriaan sisältyy kuusi aiemmin esitettyä 
maksiimia sekä 10 uutta rajoitetta' (Leech 2014, 181). 

Leech on kehittänyt eteenpäin myös Brownin ja Levinsonin 
positiivista ja negatiivista kohteliaisuutta, jotka hän on nimennyt 
eri tavalla kuin aikaisemmin (pos-politeness ja neg-politeness) ko- 
rostaakseen eroa käsitteiden käytössä. Leechin mielestä kohteliai- 
suutta koskevien yleisperiaatteiden suhteen ei ole maantieteellistä 
itä-länsi-jakoa, ja tätä väitettä hän tukee antamillaan esimerkeillä 
aasialaisista kielistä. Näen, että Leechin kohteliaisuuskäsitys nojaa 


1 Maksiimit ovat tahdikkuus (tact), anteliaisuus (generosity), hyväksyminen (appro- 
bation), vaatimattomuus (modesty), yksimielisyys (agreement) ja myötämielisyys 
(sympathy). Rajoitteet kuvaavat, millaisen painoarvon saavat kuulijan tai puhujan 
halut (wants), ominaisuudet (qualities) ja velvoitteet (obligations). Velvoitteisiin 
kuuluvat esimerkiksi seuraavat: velvoite puhujalta kuulijalle, velvoite kuulijalta 
puhujalle, pidättyväisyys mielipiteestä ja pidättyväisyys tunteesta. 

ensimmäisen aallon klassikkoteorioihin ja puheakteihin, joten sii- 
nä esiintyy lähtökohtia, jotka ovat esimerkiksi diskursiivisen lä- 
hestymistavan kannattajille mahdottomia hyväksyä. Tällainen on 
esimerkiksi erottelu absoluuttisen ja pragmaattisen kohteliaisuuden 
välillä, sillä teorian mukaan englanninkielinen pyyntö Can you help 
me? (Voitko auttaa minua?) on kohteliaampi kuin imperatiivi Help 
me (Auta minua) (Leech 2007, 174). 


Diskursiivis-relationistinen ja diskursiivis-materialistinen 
lähestymistapa 
Toisen aallon tutkimukset ovat lähtökohtana diskursiivis-rela- 
tionistisessa ja diskursiivis-materialistisessa lähestymistavassa. 
Diskursiivis-relationistinen lähestymistapa (esim. Locher & Watts 
2005; Locher 2006) ja diskursiivis-materialistinen lähestymistapa 
(esim. Mills 2017) tekevät nimensä mukaisesti pesäeron ensim- 
mäisen aallon teorioihin. Sekä diskursiivis-relationaalisessa että 
diskursiivis-materialistisessa lähestymistavassa keskiössä ovat 
normit, joten ne molemmat vaikuttavat kuitenkin irtisanoutuneen 
äärimmäisestä diskursiivisesta tulkinnasta. Toisin sanoen puhu- 
jien kohteliaisuutta koskevat arviot eivät tapahdu tyhjiössä, vaan 
niiden taustalla on ideologioita ja jaettuja odotuskehyksiä. 
Locherin ja Wattsin (2005) diskursiivis-relationistinen lähesty- 
mistapa huomioi laajemman suhdetyön, ja kohteliaisuutta pidetään 
yhtenä suhdetyön osana. Käytän omassa tutkimuksessani Locherin 
ja Wattsin relational work -lähestymistapaa ja esittelen sen tarkem- 
min osassa II. Tutkijat ovat luokitelleet diskursiivis-relationistista 
lähestymistapaa eri tavoin. Locher (2006) itse luonnehtii artikke- 
linsa otsikossa lähestymistapaa diskursiiviseksi: ”The discursive ap- 
proach to politeness”. Myös Grainger (2011, 170) on kategorisoinut 
Locherin ja Wattsin teorian toisen aallon diskursiivisten lähesty- 
mistapojen joukkoon. Culpeperin (20112) mielestä lähestymistapa 
ei kuitenkaan ole pelkästään diskursiivinen, sillä siinä yhdistetään 
ensimmäisen ja toisen tason kohteliaisuutta: esimerkiksi kehys 
(frame) on toisen tason kohteliaisuuden käsite. Culpeperin (2011) 
mielestä osa Locherin ja Wattsin analyyseista ei myöskään tunnu 


52 


https://doi.org/10.21435/tl.284 


MITEN KOHTELIAISUUTTA VOI TUTKIA? 


vastaavan täysin diskursiivista agendaa, sillä aineistosta on voitu 
valikoida osia tutkijan argumenttien perusteella. Erilaiset luokitte- 
lut diskursiivis-relationistisen lähestymistavan luonteesta osoitta- 
vat, että tutkijat ovat ymmärtäneet teorioita eri tavoin ja painottavat 
niiden piirteitä omasta ymmärryksestään käsin. 

Millsin (2017) diskursiivis-materialistisessa lähestymistavassa 
diskursiivista vaikutusta on se, että tutkija ei tarkastele yksittäisten 
lausumien kohteliaisuutta tai epäkohteliaisuutta, kun taas materia- 
listisuus on peräisin marxilaisuudesta. Lähtöajatuksena on kuvata 
yhteiskunnan toimintatapoja ilman, että keskityttäisiin pelkästään 
individualistisiin strategioihin. Mielestäni Millsin uusi lähestymis- 
tapa vastaa tältä osin kritiikkiin, jota diskursiivista lähestymistapaa 
vastaan on esitetty. Diskursiivis-materialistisessa lähestymistavassa 
painotetaan vallan tarkastelua: on analysoitava voimia, joiden mu- 
kaan tietyt sanat tai lausumat, äänenpainot tai eleet arvioidaan koh- 
teliaiksi, sekä prosessia, jossa kohteliaisuus tulkitaan positiiviseksi 
tai negatiivisesti. Lähestymistavan mukaan kohteliaisuusnormit ovat 
osa ideologista käytöstä (vrt. rekisteriin: Agha 2007, 145). Esimerkik- 
si yläluokkaan liitetyillä ja arvostetuilla rekistereillä on tapana levitä 
muihin yhteiskuntaluokkiin, jotka haluavat saada arvostusta ja pa- 
rantaa asemaansa uuden puhetavan avulla. Näen, että diskursiivis- 
materialistisessa lähestymistavassa pyritään yhdistämään tutkijan 
ja puhujien näkökulmat. Mills suosittelee, että tutkija testaisi tulok- 
sensa analyysin jälkeen haastattelemalla osallistujia ja huomioimalla 
myös ne näkemykset, jotka eroavat hänen omasta tulkinnastaan. 


Vuorovaikutus-pragmaattinen ja kehyspohjainen 

lähestymistapa 

Vuorovaikutus-pragmaattinen ja kehyspohjainen lähestymistapa 
kritisoivat erityisesti toisen aallon diskursiivisia tutkimuksia. Vuo- 
rovaikutus-pragmaattinen lähestymistapa huomioi sekä ensim- 
mäisen että toisen tason kohteliaisuuden, kun taas kehyspohjainen 
lähestymistapa suuntautuu erityisesti toisen tason kohteliaisuu- 
teen. Kummassakin lähestymistavassa korostuu aitojen vuorovai- 
kutustilanteiden analyysi. 

Vuorovaikutus-pragmaattisessa lähestymistavassa (Haugh 2007) 
tarkastellaan, miten kohteliaisuus ilmenee yhteistoiminnassa vuo- 
rovaikutuksessa. Lähtökohtana on Robert Arundalen (esim. 1999) 
malli Conjoint Co-Constituting Model of Communication, jossa 
säilyy tutkijan rooli, vaikka keskitytäänkin osallistujien omiin kä- 
sityksiin. Vuorovaikutus-pragmaattisessa lähestymistavassa analyy- 
si on kaksivaiheinen. Ensimmäisessä vaiheessa tutkija tarkastelee 
osallistujien tulkintoja, jotka näkyvät heidän puheessaan. Nämä 
itsessään eivät kuitenkaan ratkaise, esiintyykö vuorovaikutuksessa 
kohteliaisuutta tai epäkohteliaisuutta, sillä Haugh (2007) suhtautuu 
epäilevästi osallistujien metalingvistisiin taitoihin, joita tarvitaan 
arvioiden tekemiseksi. Hän ei myöskään kannata jälkihaastatteluita, 
koska ne muodostavat uuden tekstin, tällä kertaa vuorovaikutuk- 
sessa tutkijan kanssa. Siten jälkihaastattelut eivät välttämättä hei- 
jasta niitä arvioita, joita osallistujat tekivät varsinaisen vuorovaiku- 
tustilanteen aikana. Toisessa vaiheessa tutkija tulkitsee osallistujien 
arvioita teoreettisen viitekehyksen, kuten keskustelunanalyysin, 
avulla. Myös laajemman kontekstin tarkastelu esimerkiksi etno- 
grafisen analyysin avulla on tarpeen, jotta päästään kiinni puhujien 
vuorovaikutushistoriaan. Vuorovaikutus-pragmaattisessa lähesty- 
mistavassa ollaan kiinnostuneita osallistujien omista kohteliai- 
suutta koskevista arvioista, mutta kuten Haugh toteaa (2007), ne 
esiintyvät harvoin eksplisiittisinä kommentteina vuorovaikutuksen 
aikana. Yleisimmin ne käyvät ilmi vuorovaikutuksen sekventiaali- 
sesta tarkastelusta ja liittyvät normeihin, joihin on vedottu kysei- 
sessä vuorovaikutustilanteessa. 

Kehyspohjainen lähestymistapa täydentää Terkourafin (2005) 
mukaan sekä ensimmäisen aallon perinteisiä lähestymistapoja että 
toisen aallon postmoderneja lähestymistapoja. Millsin (2011a, 29) 
mielestä myös Terkourafin oma työ voidaan luokitella diskursii- 
viseksi tai postmoderniksi, koska hänen tutkimuksensa on askel 
eteenpäin Brownin ja Levinsonin mallista. Terkourafi (2005) mu- 
kaan hänen oma lähestymistapansa eroaa aikaisemmista aineisto- 
lähtöisyyteensä vuoksi. Toisin sanoen aineiston tulkinnasta ei tehdä 
oletuksia etukäteen, ja käytetään kvantitatiivista analyysimenetel- 

mää. Terkourafin (2005) mukaan postmodernit lähestymistavat 
olettavat normien olevan kiistanalaisia, kun taas kehyspohjaisessa 
lähestymistavassa normeista ajatellaan esiintyvän yhteisymmär- 
rys - kunnes havaitaan todistusaineistoa normeja koskevasta eri- 
mielisyydestä. Kehyspohjaisessa lähestymistavassa analysoidaan 
kvantitatiivisesti laajaa aineistoa ja tarkastellaan, millaisia sään- 
nönmukaisuuksia esiintyy kielellisten ilmausten ja kielenulkoisten 
muuttujien (esim. sukupuoli, ikä, yhteiskuntaluokka) välillä. Sään- 
nönmukaisuuksissa on kyse preferoinnista, ja niitä tarkastellaan 
monitieteisen kehyksen (frame) käsitteen kautta. Lähestymistavan 
mukaan kohteliaat ilmaisut ovat säännönmukaisia ja puhujat ovat 
rationaalisia olentoja, jotka mieluiten hoitavat vuorovaikutustilan- 
teen ilman vihamielisyyttä. 


Genre-lähestymistapa, sosio-pragmaattinen lähestymistapa ja 
integratiivis-pragmaattinen lähestymistapa 

Käsittelen seuraavaksi lähestymistapoja, jotka ovat syntyneet 
epäkohteliaisuuden tarkastelusta, vaikka niitä voi käyttää laajem- 
minkin kohteliaisuuden tarkasteluun: genre-pohjainen lähesty- 
mistapa, sosio-pragmaattinen lähestymistapa ja integratiivis-prag- 
maattinen lähestymistapa. 

Genre-lähestymistapa (Garcés-Conejos Blitvich 2010) yhdistää 
niin sanotut ylhäältä alas (kohteliaisuus2) ja alhaalta ylös (kohte- 
liaisuus1) -analyysitavat, ja sitä voidaan soveltaa monenkeskiseen 
ja mediavälitteiseen viestintään. Garcés-Conejos Blitvich (2010, 51) 
antaa tunnustusta sekä toisen aallon diskursiiviselle lähestymista- 
valle että kolmannen aallon lähestymistavoille (ks. edellä Haugh 
2007; Terkourafi 2005), jotka ovat hänen mielestään tervetullei- 
ta vaihtoehtoja Brownin ja Levinsonin teorialle. Garces-Conejos 
Blitvich näkee aikaisempien tutkimusten puutteina rajoittunei- 
suuden aineistojen suhteen (Terkourafin lähestymistapa on ainoa 
aineistopohjainen) ja perustumisen kasvokkaiseen, ei-institutio- 
naaliseen viestintään. 

Genre-pohjaisen lähestymistavan mukaan viestinnällinen tavoite 
synnyttää tietyn genren. Kohteliaisuutta teoretisoidessaan Garcés- 

Conejos Blitvich (2010, 53-57) painottaa seuraavien kategorioiden 
erottelua: institutionaalinen ja ei-institutionaalinen vuorovaikutus, 
yksilöiden ja ryhmien vuorovaikutus, kahdenkeskinen kasvokkai- 
nen ja monenkeskinen tai välitteinen vuorovaikutus (esim. useat 
institutionaalisen vuorovaikutuksen muodot). Garces-Conejos 
Blitvichin (2010) mielestä ryhmien välistä vuorovaikutusta on vai- 
keaa analysoida keskittymällä vain osallistujien omiin arvioihin, 
mitä painotetaan diskursiivisessa lähestymistavassa. Hänen mu- 
kaansa ryhmien analysoinnissa on seurauksensa kasvojen kasitteel- 
le, jota hänen mielestään tulkitaan yhä liian individualistisesti; hän 
tekeekin eron yksilöllisten ja sosiaalisten kasvojen välillä. Garcés- 
Conejos Blitvich (2010) on tutkinut epäkohteliaisuutta liittyen uu- 
teen genreen, joka koskee uutisia vastakkainasetteluna. Hänen mie- 
lestään genren käsite sopii kielellisen toimintaympäristön käsitettä 
paremmin epäkohteliaisuuden analyysiin institutionaalisessa ym- 
päristössä, sillä osallistujat kuuluvat harvoin vain yhteen yhteisöön. 

Sosio-pragmaattinen lähestymistapa (Culpeper 20113; 2015) pe- 
rustuu Helen Spencer-Oateyn (2005) rapport management -viite- 
kehykseen. Locherin ja Wattsin relational work -teorian (ks. edel- 
lä) tavoin myös Spencer-Oateyn viitekehys tarkastelee laajempia 
ihmisten välisiä suhteita kuin pelkästään kohteliaisuutta. Haugh ja 
Kadar (2013, 50) puhuvatkin kohteliaisuustutkimuksen relationaa- 
lisesta käänteestä (relational shift), joka tapahtui 2000-luvun puoli- 
välissä. Yhteistä näille tutkimuksille on se, että fokus on enemmän 
ihmisten välisissä suhteissa kuin yksilössä, joka toteuttaa kohte- 
liaisuutta (Spencer-Oatey 2011, 3565). Vaikka Culpeper (2015, 445) 
antaa tunnustusta Brownin ja Levinsonin mallille, se ei hänen mie- 
lestään riitä epäkohteliaisuuden tarkasteluun. Culpeper (2015, 428) 
nojautuu Spencer-Oateyn esittämiin kategorioihin, joissa esiintyy 
kolme eri kasvoa (yksilö, guality face; yksilön suhde muihin, rela- 
tional face; yksilö ryhmän jäsenenä, identity face) ja kaksi sosiaa- 
lista oikeutta: oikeus saada huomaavaisuutta muilta (sociality rights: 
eguity) ja olla sosiaalisessa yhteydessä muihin (sociality rights: asso- 
ciation). Culpeperin mallissa on mielestäni havaittavissa yhteyksiä 
Terkourafin mallin lähtöoletuksiin: molemmat ovat korpuspoh- 

jaisia ja perustuvat kielellisen käytöksen säännönmukaisuuksiin 
tietyissä konteksteissa. 

Integratiivis-pragmaattinen lähestymistapa (Haugh & Culpeper 
2018) on vahvasti empiirinen, ja se huomioi sekä ensimmäisen että 
toisen tason kohteliaisuuden. Analyysissä yhdistetään vuorovaiku- 
tuksen yksityiskohtainen tarkastelu ja korpuspohjainen analyysi. 
Haugh'n ja Culpeperin (2018) oma tutkimus kohdistuu epäkohte- 
liaisuuteen, ja heidän mielestään (epä)kohteliaisuutta tarkastele- 
van teorian on huomioitava kaksi asiaa: kenen mielestä puhe tai 
käytös on (epä)kohteliasta ja millä perusteella puhetta tai käytöstä 
arvioidaan (epä)kohteliaaksi. Haugh'n ja Culpeperin (2018) näke- 
myksen mukaan on tarkasteltava laajempia diskurssiympäristöjä 
eli sovellettava näkökulmia ja metodeja, jotka ylittävät pelkät vuo- 
rovaikutustilanteet. 


Aineistojen ja metodien kirjo 
Kolmannen aallon tutkimusten, aineistojen ja metodien kirjo on 
laaja, kuten edellä kävi ilmi, mutta se ei välttämättä ole ongelmal- 
lista vaan päinvastoin. Yhtäältä mikään yksittäinen metodi ei sovi 
jokaiseen tutkimukseen, sillä metodien sopivuus riippuu tutki- 
muskysymyksistä, ja toisaalta laajojen tutkimuskysymysten tar- 
kasteluun tarvitaan useita eri menetelmiä (Jucker & Staley 2017, 
424). Vaikka kohteliaisuustutkimuksen aineistot ja metodit ovat 
muuttuneet kolmenkymmenen vuoden aikana, yhtäläisyyksiäkin 
esiintyy: vuorovaikutusta ja fiktiivisiä aineistoja tarkastelevat tut- 
kimukset ovat pysyneet suosittuina, kun taas laajoihin korpuksiin 
perustuvat kvantitatiiviset tutkimukset ovat edelleen olleet vahai- 
siä, vaikka niiden suosio onkin kasvanut (Jucker & Staley 2017, 
424-425). Haugh’n ja Watanaben (2017) mukaan kohteliaisuus- 
tutkimuksen fokuksessa ovat tällä hetkellä subjektiiviset arviot 
kielellisen ja ei-kielellisen käytöksen sosiaalisesta sopivuudesta, 
ja epäkohteliaisuus käsitetään eräänlaisena asenteellisena arviona. 
Ogiermann ja Garcés-Conejos Blitvich (2019, 9) näkevät, että 
erilaisista teoreettisista lähestymistavoista ja aineistoista huolimat- 
ta digitaaliset aineistot ovat suosiossa, mikä vastaa laajempaakin 

trendiä humanistisissa tieteissä ja yhteiskuntatieteissä. Heidän mie- 
lestään digitaalisten aineistojen etuna on, että niiden avulla voidaan 
yhdistää ensimmäisen ja toisen tason kohteliaisuuden tutkimus ja 
saada arvokasta tietoa kohteliaisuuden kulttuurisista ilmenemis- 
muodoista. Epäkohteliaisuuden tutkimus puolestaan on nojannut 
konflikteja sisältäviin TV-ohjelmiin ja haastatteluihin sekä tosi- 
tv:hen. Verkko- ja televisioaineistot ovat siirtäneet kohteliaisuus- 
tutkimuksen fokusta pois kasvokkaisista keskusteluista, jotka olivat 
sekä ensimmäisen että toisen aallon tutkimusten keskiössä, vaikka- 
kin ensimmäisen aallon tutkimuksissa aineisto hankittiin elisitaa- 
tion avulla. Käytettävien aineistojen valintaan vaikuttaa aineisto- 
jen saatavuus (Ogiermann & Garcés-Conejos Blitvich 2019, 10-11). 
Yhtäältä aitoja aineistoja on vaikea hankkia, eivätkä ne välttämättä 
sisällä riittävää määrää esiintymiä tutkittavasta ilmiöstä. Toisaalta 
kasvokkaista vuorovaikutusaineistoa on vaikea tutkia, sillä tutkijalla 
ei ole suoraan pääsyä tutkittavien käsityksiin. Sen sijaan verkko- ja 
televisioaineistot ovat julkisesti saatavilla, ja esimerkiksi verkko- 
aineistot sisältävät käyttäjien kommentteja, joiden avulla voidaan 
yhdistää osallistujien ja tutkijan näkökulmat. 

Onko vanhoilla teorioilla ja malleilla enää merkitystä, kun uu- 
den aallon tutkimukset ovat vieneet analyysejä eteenpäin? Voiko 
suosittua mutta myös kritisoitua Brownin ja Levinsonin mallia enää 
käyttää? Jonathan Culpeperin vastaus plenaariluennossa ”12th In- 
ternational Conference on (Im)politeness 2019” oli tiettyyn rajaan 
asti myönteinen: jos Brownin ja Levinsonin mallia soveltaa kriitti- 
sesti ja laajentaa sitä toisilla käsitteillä (kuten neo-Brown & Levin- 
son lähestymistavassa tehdään). Entä voiko eri teorioita yhdistää 
keskenään? Culpeperin mielestä voi, mutta on huomioitava, että 
kaikki teoriat eivät sovi yhteen (esim. diskursiivis-materialistinen 
ja neo-Brown & Levinson). Toisin sanoen on huomioitava eri teo- 
rioiden ja mallien lähtökohdat ja -oletukset. Culpeper lisäsi kui- 
tenkin kriittisen huomion: meidän kohteliaisuustutkijoiden tulee 
varoa, ettemme hylkää teorioita vain siksi, että ne ovat vanhoja, 
tulkitse teorioita väärin tai seuraa sokeasti muotivirtauksia (ks. 
myös Grainger 2013, 27). Brownin ja Levinsonin (1987) kohteliai- 

suusteoriaa sovelletaan laajasti nykyäänkin esimerkiksi kulttuurien 
välisen pragmatiikan alalla, ja puheakteja tutkitaan edelleen niin 
paljon, että niiden suosio tuntuu olevan jopa kasvussa (Ogiermann 
& Garces-Conejos Blitvich 2019, 8). 

Ensimmäisen aallon tutkimusten perusoletukset vaikuttavat 
edelleen voimakkaasti kohteliaisuustutkimuksen alaan, joten emme 
voi pitää niitä vanhentuneina ja vain ohittaa niitä (Haugh & Kädär 
2013, 34-35). Ensimmäisen aallon tutkimuksia siteerataan edelleen 
kielitieteen ja kielenopetuksen lisäksi muillakin aloilla (esim. psy- 
kologia, sosiologia ja antropologia). Lisäksi ensimmäisen aallon 
käsitteet (esim. rationaalisuus ja puheaktit), tutkijan suorittama 
koodaus ja näihin liittyvät oletukset vaikuttavat yhä siihen, miten 
monet tutkijat teoretisoivat kielellistä kohteliaisuutta. Leech (2007, 
170) on varoittanut siitä, että uusi lähestymistapa voi osittain pe- 
rustua alkuperäisen työn väärinymmärryksiin: pioneeritutkimus- 
ta siteeraavat myös ihmiset, jotka eivät ole alkuperäistutkimusta 
lukeneet (ainakaan hiljattain) vaan nojaavat muiden tutkijoiden 
pohdintoihin. Lopputuloksena pioneeritutkijan työstä saattaakin 
hänen mukaansa tulla yksinkertaistettu karikatyyri. 

On syytä pohtia myös eri aineistojen arvostusta, sillä pragmatii- 
kassa tiettyjä aineistoja on pidetty implisiittisesti ”arvokkaampina” 
kuin toisia, ja tiettyjä aineistotyyppejä on stigmatisoitu (Spencer- 
Oatey & Kädär 2021, 327). Esimerkiksi Eelen (2001) hyökkäsi Blum- 
Kulkan, Housen ja Kasperin (1989) CCSARP-hanketta vastaan sil- 
lä perusteella, että elisitaation avulla saadut puheaktit eivät olleet 
”autenttisia”. Spencer-Oatey ja Kádár kysyvät, onko kritiikin myötä 
"lapsi heitetty pesuveden mukana” sillä CCSARP-hanke ja monet 
muut ovat tuottaneet valtavasti tietoa kielenkäytön ja kulttuurin 
suhteista. Jaan näiden tutkijoiden esittämän huolenaiheen, eikä 
erilaisia aineistoja pitäisi mielestäni arvottaa. Mikään yksittäinen 
aineisto ei ole täydellinen eikä anna pääsyä kaikkiin mahdollisiin 
vuorovaikutustilanteisiin. Toivoisin, että erilaisia aineistoja ja meto- 
deja arvostettaisiin, eikä tutkimustuloksia arvotettaisi pelkän aineis- 
ton ja metodin perusteella. Aikaisemmat tutkimustulokset antavat 
aina myös vertailupohjaa uusille tutkimuksille ja niiden tuloksille. 

Kohteliaisuustutkimuksen lähimenneisyys ja tulevaisuus 
Monitieteisen Journal of Politeness Research -lehden entinen ja 
nykyinen päätoimittaja laativat katsauksen lähimenneisyyteen 
ja tulevaisuuteen (ks. Grainger & O'Driscoll 2022). Lehti perus- 
tettiin vuonna 2005 eli kohteliaisuustutkimuksen diskursiivisen 
käänteen jälkeen. Kun Karen Grainger tuli päätoimittajaksi Derek 
Bousfieldin kanssa vuonna 2010, hän huomasi, etteivät artikkelit 
perustuneet enää puhtaasti Gricen tutkimuksista ammentaviin 
lähestymistapoihin. Lehden 10-vuotisjuhlanumerossa van der 
Bom ja Grainger (2015) puolestaan totesivat, että suurin osa ar- 
tikkeleista pohjautui toisen aallon diskursiivisiin lähestymistapoi- 
hin tai kolmannen aallon sosiologiseen tai vuorovaikutukselliseen 
lähestymistapaan. Saman numeron epilogissa Christie (2015, 355) 
arvioi syitä Brownin ja Levinsonin (1987) teorian vaikutusvaltai- 
suuteen: teorian tavoitteena oli olla sekä pragmaattinen että sosio- 
lingvistinen, mikä mahdollisti paitsi kohteliaisuuden kuvauksen 
myös selityksen. 

Lehden 10-vuotisnumerossa Christie (2015) korosti, että koh- 
teliaisuustutkimuksen kannattaisi säilyttää yhteytensä pragmaat- 
tiseen ja sosiaaliseen lähestymistapaan, mutta hän esitti myös ky- 
symyksen: onko merkityksen dynaamista ja paikallista luonnetta 
korostettu liikaa, jolloin jaetut normit ovat jääneet tutkimuksessa 
syrjään? Graingerin ja O'Driscollin (2022, 2-3) mukaan Journal 
of Politeness Research -lehdessä julkaistut artikkelit osoittavat 
kuitenkin, että jaetut normit eri kulttuureissa ovat kiinnostaneet 
tutkijoita. Heidän mainitsemiensa tutkimusten joukossa on myös 
lehdessä julkaistu artikkelini, jossa tarkastelen kulttuurien välistä 
kohteliaisuutta fokusryhmäkeskusteluiden avulla (Isosävi 2020a). 
Grainger ja O'Driscoll näkevät muutoksen tapahtuneen siinä, että 
multimodaalisuuden ja ei-kielellisen kommunikaation tarkastelu 
on lisääntynyt julkaistuissa artikkeleissa. 

Minne kohteliaisuuden tutkimus on menossa? Graingerin ja 
O'Driscollin (2022) pääkirjoituksessa lehden uusi päätoimittaja Jim 
O'Driscoll esittää ajatuksensa siitä, mihin suuntaan kohteliaisuuden 
tutkimuksen pitäisi mennä. Hänen mielestään empiirisessä tutki- 

muksessa esiintyvä vastakkainasettelu paikallisten ja laajempien 
sosiaalisten normien välillä ei tarkoita, että nämä kaksi sulkisivat 
toisensa pois. Jos tarkastellaan normeja, tarkastelussa ja analyysis- 
sa on silti viitattava yksittäisiin vuorovaikutustilanteisiin. Mikäli 
taas keskitytään yksittäisiin vuorovaikutustilanteisiin, osallistujien 
normatiiviset odotukset ovat välttämättä osa selitystä. Kolmannen 
aallon tutkimuksissa ensimmäisen ja toisen tason kohteliaisuuden 
tarkastelut ovat lähentyneet toisiaan, mutta O’Driscollin (Grainger 
& O'Driscoll 2022) mielestä nähtäväksi jää kaksi asiaa: väheneekö 
näiden kahden tason välinen vastakkainasettelu ja jääkö vastak- 
kainasettelun varjoon muita keskeisiä näkökulmia? Hänen mu- 
kaansa keskeistä on, että tutkija ottaa selkeän kannan siihen, mistä 
näkökulmasta hän tarkastelee aineistoaan: ensimmäisen vai toisen 
tason kohteliaisuuden näkökulmasta? 

O'Driscoll (Grainger & O'Driscoll 2022) nostaa pääkirjoituksessa 
esiin epäkohteliaisuuden tutkimuksen nousun 2000-luvulla ja yh- 
distää sen siihen, että ensimmäisen tason kohteliaisuuden tarkaste- 
lu on ollut suosittua; kielenpuhujien on hänen mukaansa helpompi 
tunnistaa ja kommentoida epäkohteliasta kuin kohteliasta käytöstä. 
O'Driscoll näkee potentiaalia tutkimuksessa, jossa huomioidaan, 
että kohteliaisuuden ja epäkohteliaisuuden välimaastoon sijoittuu 
monenlaisia arvioita käytöksestä. Hän pohtii, miten esimerkiksi 
nimellä non-seriousness (kiusoittelu, vitsailu, sarkasmi) kutsut- 
tu alue liittyy kohteliaisuuteen. O'Driscollin mukaan Brownin ja 
Levinsonin (1987) teoria positiivisesta ja negatiivisesta kohteliai- 
suudesta on pitänyt pintansa, ja sitä on kehitetty eteenpäin (ks. 
myös edellä), joten nähtäväksi jää, mihin teoriaa jatkossa sovelle- 
taan. Muina kiinnostavina kysymyksiä O'Driscoll mainitsee esi- 
merkiksi seuraavat: Miten (epä)kohteliaisuus ja kasvotyö liittyvät 
toisiinsa? Miten kohteliaisuus liittyy huonoa käytöstä kuvaavaan 
incivility-käsitteeseen? Yhteiskunnallisina muutoksina O'Driscoll 
näkee yhtäältä epämuodollisuuden ja toisaalta aggressiivisuuden 
lisääntymisen etenkin politiikassa. 

Mitä metodeja tulevaisuuden kohteliaisuustutkimuksessa käy- 
tetään? Vaikka Jucker ja Staley (2017) eivät pidä tulevaisuuden 

ennustamista helppona, he uskovat, että kohteliaisuustutkijat 
käyttävät jatkossakin monia metodeja. Heidän mielestään kohte- 
liaisuuden luonne ei sovi helposti laaja-alaisiin kvantifiointeihin, 
joten kvalitatiiviset metodit lienevät tulevaisuudessakin merkittä- 
vässä roolissa. Korpuspohjaiset metodit ovat kuitenkin kehittyvä 
ala. Kun lähialoilla trendi on ollut kohti kvantitatiivisia metodeja, 
se voi viitoittaa tietä myös kohteliaisuustutkimukselle. Jonathan 
Culpeper toivoi plenaariluennossaan ”12th International Confer- 
ence on (Im)politeness 2019” näkevänsä nykyisten metodien luo- 
vempaa käyttöä, multimodaalista analyysia, enemmän tilastoja ja 
visualisointeja, reaaliaikaisia metodeja (esim. silmänliiketutkimus) 
sekä tieteidenvälistä tutkimusta. Esimerkiksi viestintätieteissä on 
tehty käytöstapoihin liittyvää (in)civility-tutkimusta (ks. myös edel- 
lä), mutta kohteliaisuustutkimus ja viestintätieteet eivät perintei- 
sesti ole seuranneet toisiaan (ks. kuitenkin Sifianou 2019). Uskon, 
että jatkossa kohteliaisuustutkimus keskittyy laajoihin suhdetyötä 
koskeviin teemoihin ja saa vaikutteita lähialojen tutkimuksesta. 
Olen samaa mieltä Culpeperin kanssa siitä, että kohteliaisuus on 
yhteiskunnallisesti relevantti aihe jatkossakin, mutta meidän tutki- 
joiden tulee suhtautua entistä kriittisemmin siihen, mitä teemme, ja 
meidän tulee kehittää kiinnostavia uusia metodeja ja tieteenvälistä 
yhteistyötä. 

Yksi tärkeä tulevaisuuteen liittyvä kysymys koskee kohteliaisuu- 
den teoretisointia. Kun ensimmäisen aallon teoriat pitivät kohte- 
liaisuusteorioita universaaleina, toisen aallon teoriat ovat suhtau- 
tuneet yleistyksiin varauksellisesti. Haugh'n ja Culpeperin (2018, 
219) mielestä tarvitaan lähestymistapa, joka on vahvasti keskittynyt 
kohteliaisuuteen teoretisoinnin kohteena eikä pelkästään kasvoihin, 
identiteettiin, normeihin ja yhteiskuntaluokkiin liittyviin kiistoi- 
hin tai kulttuuriin — vaikka nämäkin ovat tärkeitä pragmatiikan 
tutkimuskohteita ja liittyvät läheisesti kohteliaisuuteen. Heidän 
ydinajatuksensa on, että edellä mainittujen tutkimuskohteiden ei 
pitäisi korvata kohteliaisuutta koskevan teorian kehittämistä. Herää 
kysymys kohteliaisuustutkimuksen jatkosta: pirstaloituuko ala edel- 
leen vai ryhdytäänkö kohteliaisuutta teoretisoimaan laajempana 

ja yhtenäisempänä käsitteenä? Toiveeni kohdistuu jälkimmäiseen 
vaihtoehtoon. Oli kehityssuunta mikä tahansa, kohteliaisuuden tut- 
kimus ei ole katoamassa (Grainger & O'Driscoll 2022, 7). 


Yhteenveto 


Kohteliaisuuden tutkimus alkoi kielitieteessä ja erityisesti pragma- 
tiikassa 1970-luvulla. Tutkimuksen aaltoja voidaan erottaa kolme, 
vaikkei niiden rajoja voidakaan pitää kategorisina. Ensimmäisen 
aallon tutkimukset pohjautuivat Gricen maksiimeille sekä uni- 
versaaliuden ja rationaalisuuden oletuksille. Vaikutusvaltaisin 
malli on ollut Brownin ja Levinsonin (1987) kasvotyötä koskeva 
teoria, jossa tärkeitä muuttujia ovat valta, sosiaalinen etäisyys ja 
puheaktin suuruus. Ensimmäisen aallon teorioissa kohteliaisuutta 
on pidetty ensisijaisesti puhujan tuotteena, jota tarkasteltiin joko 
tutkijan intuition avulla tai elisitaatioon perustuvilla menetelmillä 
yksittäisiä puheakteja tutkimalla. 

Toisen aallon diskursiivisen käänteen myötä tutkijat ovat 
2000-luvulta lähtien kyseenalaistaneet ensimmäisen aallon tutki- 
muksen lähtökohtia. Kohteliaisuutta alettiin tarkastella laajemmissa 
kuin lausumatason yksiköissä, ja keskiöön nousivat kielenpuhujien 
omat käsitykset kohteliaisuudesta, mitä kutsutaan ensimmäisen 
tason kohteliaisuudeksi. Diskursiiviset tutkijat ovat korostaneet 
kohteliaisuuden kiistanalaista luonnetta. Tarkastelun kohteena 
ovat olleet erityisesti aidot vuorovaikutustilanteet ja metadiskurs- 
si eli kielenpuhujien omat arviot kohteliaisuudesta. Toisen aallon 
tutkimuksia on kritisoitu muun muassa liiallisesta keskittymisestä 
pieniin analyysiyksiköihin, yhtenäisen teorian torjumisesta ja tut- 
kijan roolin kaventamisesta. 

Kolmannen aallon myötä kohteliaisuustutkimus on pirstaloi- 
tunut entisestään. Osa lähestymistavoista ammentaa enemmän 
ensimmäisen aallon tutkimuksista, kun taas osa on saanut vaikut- 
teita toisen aallon tutkimuksista. Kolmannen aallon tutkimuksia 
voi luokitella myös sen mukaan, ovatko ne enemmän kallellaan 

sosiaaliseen vai pragmaattiseen suuntaan. Käytetyt aineistot ja 
metodit ovat monipuolisia. Kohteliaisuuden tutkimus säilynee 
tulevaisuudessa monipuolisena ja ottanee vaikutteita lähialoilta. 
Vanhoja perusteita ei kuitenkaan ole syytä hylätä täysin, vaan tut- 
kijoiden kannatta tiedostaa niiden arvo ja vaikutus käsityksiimme 
kohteliaisuudesta. Yksi kohteliaisuustutkimuksen haasteista on 
kohteliaisuuden teoretisoiminen laajana käsitteenä. 


Pohdittavaa 


1. Millaisia eroja esiintyy ensimmäisen ja toisen aallon kohteliaisuus- 
tutkimuksen lähtökohdissa, teorioissa ja metodeissa? 

2. Miten kolmannen aallon tutkimukset suhtautuvat ensimmäisen ja 
toisen aallon tutkimuksiin? 

3. Millä tavoin aineistojen käyttö on muuttunut kohteliaisuustutki- 
muksen eri aaltojen myötä? 

4. Millainen voisi olla kohteliaisuustutkimuksen neljäs aalto? Mistä 
näkökulmista ja aineistoista tutkijat voisivat olla kiinnostuneita 
tulevaisuudessa? 

5. Millaisten aineistojen avulla haluaisit tarkastella kohteliaisuutta ja 
minkä lähestymistavan valitsisit? 

Kohteliaisuus ja kulttuuri 


Kun matkustamme tai kohtaamme kotimaassamme eri kulttuuri- 
taustoista tulevia ihmisiä, arkikokemuksemme on yleensä se, että 
kohteliaisuudessa ja käytöstavoissa on eroja. Kohteliaisuutta on- 
kin tarkasteltu ja vertailtu eri kulttuuri- ja kielialueilla. Kulttuurin 
käsite on kuitenkin kompleksinen, ja siihen on suhtauduttu eri 
tavalla ensimmäisen ja toisen aallon kohteliaisuustutkimukses- 
sa. Ensimmäisen aallon kohteliaisuustutkimuksessa kulttuurin ja 
kohteliaisuuden suhdetta pidettiin suhteellisen suoraviivaisena, 
kun taas toisen aallon tutkimuksissa kulttuurin käsite on prob- 
lematisoitu. Kulttuureja käsittelevät tutkimukset voidaan jakaa 
kahteen luokkaan: kontrastiivisiin (cross-cultural/contrastive) ja 
kulttuurien välisiin (intercultural). Kulttuurien välisiä kohteliai- 
suustutkimuksia on huomattavasti vähemmän kuin kontrastiivisia 
kohteliaisuustutkimuksia. 


Kulttuuri 


Kulttuurin käsite on monimutkainen, ja sitä on määritelty eri ta- 
voin. Amerikkalaiset antropologit A.L. Kroeber ja Clyde Kluck- 
hohn (1952) keräsivät jo 1950-luvulla luettelon yli 164 määritelmästä 
kulttuurille, ja 2000-luvulle tultaessa määritelmiä on tullut lisää (ks. 
myös Baldwin ym. 2006, 3-24; Bargiela-Chiappini 2009). Kulttuu- 
rin käsitettä pidetäänkin haastavana määritellä (Sifianou & Garcés- 
Conejos Blitvich 2017, 572-573). Scollon, Scollon ja Jones (2012, 3) 
ovat todenneet, että suurin ongelma kulttuurin käsitteessä on se, 

ettei kukaan tunnu tarkalleen tietävän, mitä se tarkoittaa tai se voi 
tarkoittaa eri ihmisille erilaisia asioita. Tutkijat ovat todenneet kult- 
tuurin käsitteestä seuraavaa: se tuo enemmän ongelmia kuin ratkai- 
see niitä (Scollon & Scollon 1995, 125), määritelmiä on loputtomasti 
(Spencer-Oatey 2005, 338) ja käsite aliarvioi kulttuurin sisäistä vaih- 
telua, liittyy nationalismiin, eikä kykene vastaamaan globalisaation 
haasteisiin (Lempert 2012, 194; vrt. Blommaert 1991, 18). 
Spencer-Oatey ja Kädär (2021, 45) esittävät yhteenvedon piirteis- 
tä, jotka tutkimuksissa on liitetty kulttuuriin. Kulttuuri yhdistetään 
sosiaalisiin ryhmiin, sen vaikutus heijastuu jaetuissa tuotteissa, käy- 
töstavoissa ja kognitiossa (esim. tiedot, uskomukset), se vaikuttaa 
ihmisten käyttäytymistä koskeviin odotuksiin sekä tulkintoihin, ja 
se opitaan vuorovaikutuksessa toisten kanssa. Kulttuuria voidaan 
myös tarkastella erilaisista näkökulmista: kokoelmana sääntöjä 
(miten ne opitaan?), kokoelmana jälkipolville siirrettäviä perin- 
teitä (miksi juuri tietyt tavat opetetaan?) tai tietynlaisena tapana 
ajatella (mikä on yksilöllisen ja kollektiivisen kognition suhde?) 
(Scollon ym. 2012, 3). Kulttuurien välisen viestinnän tutkimuksissa 
kulttuuria on lähestytty erityisesti kolmesta näkökulmasta: kognitii- 
visesta, vuorovaikutuksellisesta ja kriittisestä näkökulmasta (Haugh 
& Kadar 2017, 606-607). Kognitiivisen näkökulman mukaan kult- 
tuuri on tiedon muoto. Vuorovaikutuksen näkökulma painottaa, 
että kulttuuri pitää sisällään toistuvia tapoja tehdä ja ajatella asioita. 
Kriittinen näkökulma puolestaan korostaa kulttuuria ideologisena 
resurssina, joka uusintaa vallan epätasa-arvoista jakautumista. 
Monen kulttuurintutkijan määritelmissä toistuvat kaksi tekijää: 
sosiaaliset ryhmät ja käyttäytymisen säännönmukaisuus. Scollon, 
Scollon ja Jones (2012, 3) määrittelevät kulttuurin tapana jakaa ih- 
misiä ryhmiin, joiden avulla ymmärrämme jotakin heistä ja siitä, 
kuinka ihmiset ovat erilaisia tai samanlaisia kuin muut. Spencer- 
Oateyn ja Franklinin (2009, 15) mukaan kulttuuri ilmenee erilaisina 
säännönmukaisuuksina, ja he liittävät kulttuurin sosiaalisiin ryh- 
miin, vaikka ryhmän jäsenet eivät jakaisikaan kaikkia kulttuurin 
piirteitä. Yksi keskeinen kulttuurin määritelmään liittyvä kysymys 
koskeekin sitä, mikä on käyttäytymisen säännönmukaisuuden ja 


67 


https://doi.org/10.21435/tl.284 


| KOHTELIAISUUDEN TEORIAA JA HISTORIAA 


variaation välinen suhde. Spencer-Oatey ja Franklin (2009, 36) pai- 
nottavat, että säännönmukaisuus ja variaatio kulkevat käsi kädessä: 
heidän mielestään sosiokonstruktivistinen näkökulma on yhteen- 
sopiva säännönmukaisuutta korostavan kulttuurin määritelmän 
kanssa (vrt. Bourdieun habitukseen). Fischerin ja Schwartzin (2011, 
1139) tutkimuksessa kävi ilmi, että konformisuuteen liittyvät arvot, 
kuten vanhempien kunnioitus, kohteliaisuus ja tottelevaisuus, oli- 
vat kaikkein pysyvimpiä eri maissa. Heidän johtopäätöksensä oli, 
että konformisuutta koskevat arvot ovat hyviä ehdokkaita tutkia 
kulttuuria jaettujen merkitysten järjestelmänä. Olen samaa mieltä 
Spencer-Oateyn ja Kädärin (2021, 53) kanssa siitä, että tutkimus- 
tulos on relevantti erityisesti kohteliaisuusteorialle. 

Spencer-Oatey ja Kädär (2021, 57-73) esittävät, että kulttuuriin 
ja sen vaikutukseen liittyy kolme avainkäsitettä: kuuluminen so- 
siaaliseen ryhmään, identiteetit ja kulttuuriset mallit (cultural pat- 
terning). Kulttuurisiin malleihin kuuluu kolme laajaa ja toisiinsa 
liittyvää kategoriaa: kulttuuriset näkökulmat (arvot, uskomukset ja 
asenteet), skeemat ja normit. Kulttuurisiin arvoihin liittyvät esimer- 
kiksi kysymykset siitä, miten hierarkioihin suhtaudutaan ja suosi- 
taanko yksilöä vai ryhmää. Kulttuurisiin uskomuksiin ja asentei- 
siin liittyy esimerkiksi varmuuden ja epävarmuuden dimensio (ks. 
esim. Hofstede 2001, 145-154; House ym. 2004, 602-653), mikä voi 
kulttuurien välisissä kohtaamisissa vaikuttaa ihmisten halukkuu- 
teen ylittää oma mukavuusalueensa ja olla vuorovaikutuksessa eri 
kulttuuritaustoista tulevien ihmisten kanssa. Skeemoissa on kyse 
kognitiivisista malleista, joiden avulla tehdään nopeita päätelmiä 
ihmisistä ja tilanteista vähäisen tiedon perusteella (ks. esim. Hogg 
& Vaughan 2002, 50). Normeilla puolestaan voidaan viitata yhtäältä 
siihen, mitä tyypillisesti tehdään (eli mikä on normaalia) tietyssä 
kulttuurissa tai alakulttuurissa, ja toisaalta siihen, mitä tyypillisesti 
hyväksytään tai ei hyväksytä. Ensin mainitut normit ovat deskrip- 
tiivisiä ja jälkimmäiset preskriptiivisiä normeja (Cialdini 2012, 297 
ja 303; ks. myös Spencer-Oatey & Kädär 2021, 110-112). 

Ovatko eri määritelmät — tai yhteisen määritelmän puute — on- 
gelma tutkimukselle? Watts (2005, 25) kokee, että käyttökelpoisen 

kulttuurin määritelmän puute on ongelma paitsi kohteliaisuu- 
den tutkimukselle myös antropologialle, mutta hänen mielestään 
riittää, kun pystymme tunnistamaan kulttuurisia eroja eri ryh- 
mien välillä. Scollon, Scollon ja Jones (2012, 3) puolestaan uskovat, 
että kulttuurin erilaiset määritelmät voivat johtaa hedelmällisille 
tutkimuspoluille. Olen samaa mieltä Spencer-Oateyn ja Kädärin 
(2021, 321) kanssa siitä, että kulttuuri vaikuttaa väistämättä ihmisten 
välisiin suhteisiin, eikä sitä rakenneta pelkästään vuorovaikutuk- 
sessa, vaan se on jotakin, mitä ihmiset tuovat mukanaan vuoro- 
vaikutustilanteeseen. Tarkastelen seuraavaksi, miten kulttuurin 
käsitteeseen on suhtauduttu ensimmäisen ja toisen aallon kohte- 
liaisuustutkimuksissa. 


Kulttuuri ensimmäisen aallon 
kohteliaisuustutkimuksissa 


Ensimmäisen aallon kohteliaisuustutkimuksessa kulttuurin ja 
kohteliaisuuden suhdetta pidettiin suhteellisen suoraviivaisena: 
lähtöoletuksena oli, että sääntöjä, strategioita ja maksiimeja voi- 
daan soveltaa universaalisti eri kulttuureihin. Käsitys heijasteli 
ajan muita käsityksiä, joiden mukaan kulttuuristen arvojen ja kult- 
tuurin jäsenten käytöksen välillä on suora yhteys (esim. Hofstede, 
1991). 

Brownin ja Levinsonin (1987, 244-247) jako positiivisen ja nega- 
tiivisen kohteliaisuuden kulttuureihin on ollut vaikutusvaltainen ja 
inspiroinut tutkijoita. Jaottelun mukaan joissakin kulttuureissa pai- 
notetaan enemmän negatiivisia kasvoja eli sitä, ettei puhuja halua 
toimintaansa rajoitettavan, kun taas toisissa kulttuureissa koetaan 
tärkeämmäksi positiivisiin kasvoihin kohdistuvat halut eli puhujan 
tarve tulla hyväksytyksi. Negatiivisen kohteliaisuuden kulttuureis- 
sa vallan, etäisyyden ja puheaktin suuruuden muuttujat ovat kor- 
kealla tasolla, kun taas positiivisen kohteliaisuuden kulttuureissa 
edellä mainitut muuttujat ovat matalia, eli ihmisten väliset suhteet 
eivät ole kovin hierarkkisia, etäisyys ei estä rentoa vuorovaikutusta 

eikä puheakteja pidetä painoarvoltaan suurina. Brown ja Levinson 
pitivät yhdysvaltalaista kulttuuria positiivisen kohteliaisuuden kult- 
tuurina verrattuna brittiläiseen kulttuuriin. Tätä jaottelua on kui- 
tenkin kritisoitu erityisesti siitä, että on mahdotonta kategorisoida 
kokonaisia ryhmiä sen mukaan, millaisia kohteliaisuusstrategioita 
ne suosivat (ks. Sifianou & Garces-Conejos Blitvich 2017, 575). Vaik- 
ka on houkuttelevaa puhua kokonaisista ryhmistä (englantilaiset, 
espanjalaiset, kreikkalaiset) ja siitä, mitä yhteistä niillä on, vies- 
tinnässä on kyse yksilöistä: kulttuurit eivät puhu toisilleen vaan 
ihmiset (Scollon & Scollon 1995, 125). 

Brown ja Levinson (1987, 245) itse huomioivat jonkinlaisen va- 
riaation kulttuurin sisällä (ethos): vallassa olevilla ja ylemmillä yh- 
teiskuntaluokilla on heidän mukaansa negatiivisen kohteliaisuuden 
kulttuuri, kun taas alemmilla yhteiskuntaluokilla on positiivisen 
kohteliaisuuden kulttuuri. Brownin ja Levinsonin (1987, 246) mu- 
kaan variaatio koskee myös sosiaalisia rooleja, ja he väittivät, että 
useimmissa kulttuureissa naiset käyttävät enemmän positiivisen 
kohteliaisuuden strategioita kuin miehet. Brown ja Levinson (1987, 
230-231) mainitsivat kuitenkin myös hybridistrategian mahdolli- 
suuden, eli yksi lausuma voi sisältää piirteitä sekä negatiivisesta että 
positiivisesta kohteliaisuudesta. 

Brownin ja Levinsonin jälkeen on tehty lukuisia tutkimuksia, 
joissa on tarkasteltu negatiivista ja positiivista kohteliaisuutta. 
Sifianou ja Garces-Conejos Blitvich (2017, 576) huomasivat niis- 
sä yhteisen tekijän: positiivinen kohteliaisuus tuntuu dominoivan 
(esim. Sifianou 1992; Ogiermann 2009), kun taas montaa yhteis- 
kuntaa ei ole brittiläisen lisäksi tunnistettu negatiivisen kohteliai- 
suuden yhteiskunnaksi (kenties Japani ja Korea), vaikka Brown ja 
Levinson vaikuttivat suosineen negatiivista kohteliaisuutta. 


Yleistävät tutkimukset vai yleistävä kritiikki? 

Kuinka yleistäviä ensimmäisen aallon kulttuuria koskevat tutki- 
mukset lopulta olivat? Sifianoun ja Garcés-Conejos Blitvitchin 
(2017, 574) mielestä Lakoffin, Leechin sekä Brownin ja Levinso- 
nin teoriat vaikuttavat sitoutuneen universaaliin näkökulmaan 

implisiittisesti tai eksplisiittisesti, vaikka ne todennäköisesti olivat 
samaa mieltä Leechin (2007, 170) kanssa siitä, että absoluuttiset 
universalistiset (ja relativistiset) kategoriat ovat kestämättömiä. 
Sifianoun ja Garces-Conejos Blitvitchin (2017, 574) mukaan ole- 
tus teorioiden universaalista soveltamisesta on kuitenkin johtanut 
siihen, että varhaiset tutkijat esittivät suhteellisen vahvoja univer- 
salistisia väitteitä. 

Sifianou ja Garces-Conejos Blitvich (2017, 575) ovat kritisoineet 
ensimmäisen aallon kulttuurikäsityksen saamaa kritiikkiä liioitte- 
lusta ja ajan käsitysten huomiotta jättämisestä. Ensinnäkin heidän 
mielestään on liioiteltua väittää, että aikaisemmat tutkimukset te- 
kivät yleistyksiä kokonaisten kieliryhmien orientaatiosta kohteliai- 
suuteen. Vaikka niistä löytyi ajan dominoivan trendin mukaisesti 
jonkinlaista yleistämistä, ne eivät koskeneet tietyn kieliryhmän tai 
kulttuurin joka ikistä jäsentä, kuten ensimmäiseen aaltoon kohdis- 
tuneet kritiikit tuntuvat olettavan, vaan ensimmäisen aallon tutki- 
jat ovat esittäneet varauksia (ks. esim. Sifianou 1992, 39). Toiseksi 
ensimmäisen aallon tutkimusten väittämät toimivat vastauksena 
aikansa käsityksiin, joissa aliarvioitiin kulttuurin rooli, kun tulkit- 
tiin kohteliaisuuteen liittyviä ilmiöitä. 

Mielestäni on selvää, ettei kokonaisia yhteiskuntia voi jakaa 
kauniisti binäärisiin vastakohtiin, negatiiviseen ja positiiviseen 
kohteliaisuuskulttuuriin, mutta vaikeampi kysymys on, kuinka 
ensimmäisen aallon tutkimusten pyrkimys yleistämiseen olisi tul- 
kittava. Myös näkökulma, eli mitä kieliä ja kulttuureita verrataan, 
voi vaikuttaa: esimerkiksi Barros Garcian ja Terkourafin (2014) 
tutkimuksen mukaan amerikkalainen kulttuuri on etäisempi kuin 
espanjalainen. Miten negatiivisen ja positiivisen kohteliaisuuden 
kulttuureihin tulisi suhtautua? Sifianou ja Garcés-Conejos Blitvich 
(2017, 577) tarjoavat hyödyllisen näkökannan: negatiivisen ja posi- 
tiivisen kohteliaisuuden kulttuureita ei pitäisi ymmärtää absoluut- 
tisina dikotomioina vaan hyödyllisinä abstraktioina, jotka voivat 
selittää suuntauksia, tendenssejä tai stereotypioita. Toisen aallon 
tutkimuksissa kulttuurin käsite kuitenkin problematisoitiin. 

Kulttuuri toisen aallon kohteliaisuustutkimuksissa 


Diskursiivisen käänteen klassikkoteoksessaan Eelen (2001, 173) 
torjuu kulttuurin käsitteen käyttökelpoisuuden: yhtäältä käsite 
menettää arvonsa, kun se voi viitata mihin tahansa ryhmään ja 
käyttää perusteena mitä tahansa piirrettä; toisaalta jos variaatio 
huomioitaisiin, kulttuurit kävisivät niin pieniksi, että niiden selit- 
tävä voima häviäisi. 2000-luvulta lähtien kulttuurin käsitteeseen 
on suhtauduttu aikaisempaa kriittisemmin, ja se on riisuttu essen- 
tialismista (ks. yhteenveto Bargiela-Chiappini 2009). Kädärin ja 
Bargiela-Chiappinin (2010, 5) mielestä kulttuuri on asetettu pai- 
kalle, jolle se kuuluu, eli kulttuuria ei enää pidetä ylemmän tason 
ohjaavana käsitteenä, vaan se aktivoituu vuorovaikutuksessa, jossa 
sitä levitetään. 

Mikä kulttuurin rooliksi jää diskursiivisessa tutkimuksessa? 
Eelenin käsitys oli radikaali, mutta kaikki diskursiiviset tutkijat ei- 
vät kiellä kulttuurin käsitteen tärkeyttä vaan soveltavat sitä varauk- 
sin. Mills ja Kädär (2011, 42) käsittävät kohteliaisuuden resursseina, 
jotka ovat saatavilla eri kielissä ja kulttuureissa ja joihin eri ryhmät 
suhtautuvat eri tavoin. Tällaisen näkökannan mukaan voimme siis 
tehdä yleistyksiä kielissä ilmenevistä tendensseistä, mutta meidän 
on oltava tietoisia siitä, että yhteiskunnan eri ryhmillä on erilaisia 
näkemyksiä näistä resursseista, joita ne käyttävät ja arvioivat eri 
tavoin. Jos tietyn kulttuurin kohteliaisuusnormeja halutaan kuvata, 
ei riitä, että keskitytään pelkästään kulttuurin dominoiviin nor- 
meihin, vaan on tarkasteltava myös variaatiota ja normien vastus- 
tamista. 

Mills ja Kädär (2011, 22) painottavat, että väitteet yhteiskunnan 
tason kohteliaisuudesta ovat tyypillisesti konservatiivisia ja että 
niiden avulla pyritään implisiittisesti ylläpitämään vallitsevia val- 
tarakenteita: marginaalisten ryhmien kohteliaisuutta kuvataan 
”poikkeavana” ja ”moukkamaisena” kun taas dominoivien ryhmien 
kohteliaisuutta pidetään ”luonnollisena” ja ”muuttumattomana”. 
Esimerkiksi Kädär ja Haugh (2013, 237) kritisoivat Lakoffin (2005) 
tekemiä johtopäätöksiä kohteliaisuuden vähenemisestä Amerikassa 

sen myötä, kun uudet ryhmät ovat saaneet ääntään kuuluviin. He 
pitävät tätä esimerkkinä tutkijan itsereflektion puutteesta, sillä esi- 
merkiksi marginalisoitujen ryhmien jäsenet saattavat kokea muu- 
tokset positiivisina eivätkä ongelmallisina kuten Lakoff. 

Diskursiivinen kohteliaisuustutkimus on kiinnittänyt huomiota 
kulttuuriseen identiteettiin. Kulttuurin ja identiteetin välinen yhteys 
on kuitenkin kompleksinen. Kädär ja Haugh (2013, 238-239) ovat 
kuvanneet kulttuurista identiteettiä seuraavasti: Esitämme identi- 
teettiämme sen mukaan, millaisia asenteita meillä on edustamaam- 
me kulttuuria kohtaan tai sitä kulttuuria kohtaan, jota ajattelem- 
me esittävämme sosiaalisen verkostomme jäsenille. Kulttuuriseen 
identiteettiin liittyvä toiminta voi olla positiivista tai negatiivista. 
Assosiaatio tarkoittaa positiiviseen identiteettiin liittyviä käytäntö- 
jä, kun taas dissosiaatio viittaa negatiiviseen identiteettiin liittyviin 
käytäntöihin. Assosiaatiossa korostuu samankaltaisuus, eli kulttuu- 
rin ulkopuolinen henkilö pyrkii osoittamaan kuulumisensa ryh- 
mään esimerkiksi käyttämällä alueellista puhetapaa. Dissosiaatiossa 
painotetaan vierautta, josta tutkijat antavat esimerkkinä Hercule 
Poirot'n käytöksen brittiläisessä ympäristössä, kun hänen tapansa 
eroavat paikallisista normeista. Voimme hyödyntää kulttuurista 
identiteettiämme myös vaikeissa tilanteissa, kun haluamme saada 
esimerkiksi sympatiaa tai anteeksiannon (Kädär & Haugh 2013, 
233-234). Koska ryhmillä ja verkostoilla on erilaisia kohteliaisuus- 
normeja, kohteliaisuuteen liittyvät piirteet kytkevät puhujan lähes 
väistämättä tiettyyn ryhmään tai verkostoon ja samalla sulkevat 
hänet pois toisista (Kädär & Haugh 2013, 239-241). 


Diskursiivisen käänteen seuraukset kulttuurien tutkimukseen 

Diskursiiviset tutkijat eivät ole olleet kovin kiinnostuneita tarkas- 
telemaan kulttuurista kohteliaisuutta, vaan he ovat rajoittaneet 
tutkimuksensa pienempiin kielellisiin toimintayhteisöihin (ks. 
Sifianou & Garces-Conejos Blitvich 2017, 578-579). Tuntuu siltä, 
kuin olisi siirrytty ensimmäisen aallon yleistävästä ääripäästä toi- 
seen eli kulttuurisesta yleistämisestä mikrotason analyysiyksiköi- 
hin. Kielelliset toimintayhteisöt eivät kuitenkaan elä sosiaalisessa 

tyhjiössä (Haugh 2011, 255). Yhä useammat tutkijat ovatkin sitä 
mieltä, että kohteliaisuustutkimuksessa tulisi tarkastella myös laa- 
jempia sosiaalisia voimia (Mills 2011a, 76-77; Sifianou & Garcés- 
Conejos Blitvich 2017, 589; Christie 2015). 

Kulttuurin käsite on kompleksinen, mutta kulttuurin hyljeksin- 
nästä aiheutuu mielestäni ongelmia: se on liian merkityksellinen, 
jotta se voitaisiin sivuuttaa. Leech (2007, 170) on todennut, että 
aikaisemmat tutkimukset ja kokemus osoittavat kohteliaisuuden 
ilmenevän eri tavoin eri kielissä ja kulttuureissa, eikä täysin relati- 
vistinen käsitys siten ole mahdollinen. Toisin sanoen, jollei kielten 
ja kulttuurien sisällä olisi yhteisiä käsityksiä, käsitteitä ”kohteliai- 
suus” tai ”kasvot” ei voisi edes soveltaa eri kieli- ja kulttuurialueiden 
tutkimukseen. Olen samaa mieltä Haugh'n ja Kädärin (2017, 603) 
kanssa siitä, että molemmat äärimmäiset käsitykset kulttuureista 
ovat yhtä naiiveja: se, että kulttuurin jäsenet toimisivat täydellisen 
samankaltaisesti tai se, ettei olisi lainkaan merkityksellistä, mitä 
kieltä yksilö puhuu tai missä hän on kasvanut. 

Mielestäni kohteliaisuuden tutkimuksessa olisi löydettävä jon- 
kinlainen tasapaino essentialistisen ja variaatiota painottavan kult- 
tuurin määritelmien välille. Nykyään ymmärrämme, että kohteliai- 
suusnormeissa esiintyy vaihtelua esimerkiksi alueen, sosiaaliluokan 
tai sukupuolen mukaan (Mills & Kädär 2011, 24 ja 29-31), mutta 
tämä ei tarkoita, ettemmekö voisi sanoa mitään kohteliaisuudes- 
ta kulttuurin tasolla, kunhan huomioimme variaation. Kulttuurin 
sisäisestä variaatiosta on kuitenkin edelleen vähäisesti tutkimusta, 
ja variaation soisi olevan nykyistä enemmän tutkimuksen kohde. 
Esimerkiksi tutkimukseni fokusryhmäkeskusteluissa osallistujat ra- 
portoivat myös kohteliaisuusnormeihin liittyvästä variaatiosta (ks. 
osa II). Tarkastelen seuraavaksi, millaista kontrastiivista ja kult- 
tuurien välistä kohteliaisuustutkimusta on tehty, ja selvitän näiden 
kahden lähestymistavan eroja. 

Kontrastiivinen kohteliaisuustutkimus 


Suurin osa kulttuureja koskevasta kohteliaisuustutkimuksesta on 
ollut kontrastiivista (cross-cultural). Kontrastiivisissa tutkimuksis- 
sa tarkastellaan ensin, miten kohteliaisuus ilmenee tietyssä kieles- 
sä ja kulttuurissa, minkä jälkeen verrataan, kuinka nämä muodot 
tai strategiat eroavat toisen kulttuurin käytännöistä - tällaisia tut- 
kimuksia on julkaistu tuhansia (Kädär & Haugh 2013, 243). 

Kontrastiiviset kohteliaisuustutkimukset ovat useimmiten ol- 
leet Blum-Kulkan, Housen ja Kasperin (1989) tutkimuksen inspi- 
roimia, ja lähtöoletukset ovat olleet peräisin ensimmäisen aallon 
tutkimuksista. Tästä on Kädärin ja Haugh'n (2013, 243) mukaan 
seurannut kontrastiiviseen kohteliaisuustutkimukseen kaksi rajoi- 
tusta, jotka eivät kuitenkaan olisi olleet välttämättömiä. Ensinnä- 
kin nojautuminen puheaktiteorian lähtöoletuksiin on kaventanut 
tutkimuksen fokusta pyyntöjen ja anteeksipyyntöjen kaltaisiin 
puheakteihin, vaikka olisi olemassa satoja sosiaalisia toimintoja, 
joille ei välttämättä löydy nimeä puhekielessä, mutta jotka osallis- 
tujat kuitenkin tunnistavat. Vaikka aineistot ja metodit ovat moni- 
puolistuneet, samat puheaktit ovat pysyneet suosittuina. Toiseksi 
kulttuurin sisällä (intracultural) ilmenevän variaation tutkimus on 
laiminlyöty. Toisin sanoen tutkimuksissa ei ole juurikaan tarkastel- 
tu vaihtelua, joka liittyy tietyn kulttuurin jäsenten kohteliaisuus- 
käsityksiin. 

Kontrastiiviset tutkimukset ovat kohdistuneet moniin eri kieliin 
ympäri maailmaa: maailmankieli englantiin ja sen variantteihin 
sekä moniin Euroopassa, Amerikassa, Aasiassa ja Afrikassa puhut- 
tuihin kieliin. Nostan runsaasta tutkimuksesta esiin muutaman 
kontrastiivisen monografian. Esimerkiksi Sifianou (1992) vertasi 
kohteliaisuutta Englannissa ja Kreikassa. Fukushima (2000) tutki 
pyyntöjä brittienglannissa ja japanissa, ja Félix-Brasdefer (2008) 
tarkasteli kieltäytymistä Meksikossa ja Yhdysvalloissa. Ogiermann 
(2009) puolestaan analysoi anteeksipyyntöjä englannissa, puolassa 
ja venäjässä. Viime aikoina uutena lähestymistapana on ollut yh- 
distää kontrastiivinen kohteliaisuustutkimus ja kielenoppijoiden 

näkökulma (esim. Szenden ja Alaon vuonna 2019 toimittama ko- 
koelma). Seuraavaksi tarkastelen kulttuurien välistä kohteliaisuus- 
tutkimusta. 


Kulttuurien välinen kohteliaisuustutkimus 


Kulttuurien välisen kohteliaisuuden (intercultural politeness) tut- 
kimus eroaa kontrastiivisesta kohteliaisuustutkimuksesta. On kui- 
tenkin huomattava, että osa tutkijoista on käyttänyt näitä kahta 
käsitettä synonyymeina (ks. Kädär & Haugh 2013, 262). Mielestäni 
olisi selkeintä pitää nämä kaksi käsitettä erillään, koska tutkimus- 
ten lähtöasetelma on erilainen: kulttuurien välisen kohteliaisuus- 
tutkimuksen aineisto sisältää osallistujia, jotka tulevat eri kulttuu- 
ritaustoista. 

Kulttuurien välistä kohteliaisuutta on tarkasteltu huomattavasti 
vähemmän kuin kontrastiivista kohteliaisuutta (ks. esim. Kecskes 
2019). Miksi on näin? Haugh ja Kädär (2017, 601-603) esittävät neljä 
mahdollista syytä. Ensinnäkin viestintä samasta kulttuuritaustasta 
tulevien puhujien kanssa koetaan tunnusmerkittömäksi normiksi, 
kun taas kulttuurien välisiä kohtaamisia pidetään tunnusmerkki- 
sinä. Tästä johtunee, että kulttuurien välistä kohteliaisuutta kos- 
keva teoria on vielä kehittämättä, vaikka kulttuurien välistä vies- 
tintää koskevia teorioita on olemassa (Haugh 2010, 140). Toiseksi 
nykymaailmassa on entistä vaikeampi määritellä, mikä lasketaan 
kulttuurien väliseksi vuorovaikutukseksi, sillä globalisaation myötä 
kulttuurien välisissä kohtaamisissa noudatetaan usein niin kutsut- 
tuja kansainvälisiä normeja (vrt. Sifianou 2013). Tällaisiin vuoro- 
vaikutustilanteisiin ei välttämättä liity sellaisia erottuvia ilmiöitä, 
joita kohteliaisuustutkijat ovat tähän asti tarkastelleet. Kolmanneksi 
kulttuuri on käsite, joka on yhdistetty enimmäkseen kansallisval- 
tioihin, jolloin kohteliaisuustutkijoille jäävä analyyttinen työka- 
lu ei tee oikeutta kompleksiselle sosiaaliselle vuorovaikutukselle. 
Neljänneksi tutkijat käyvät edelleen teoreettista keskustelua siitä, 
millainen on suhde kulttuurin ja sen jäsenten käytöstapojen välillä. 

Spencer-Oatey ja Kädär (2021, 328) huomauttavat, että diskursiivi- 
sen käänteen myötä kulttuurien väliset tutkimukset ovat vähäisiä 
siitäkin syystä, että aidoissa puheaineistoissa kohteliaisuuden sys- 
temaattinen tarkastelu on erityisen vaikeaa. 

Vaikka kulttuurin käsite on kompleksinen, olen samaa mieltä 
Haugh'n ja Kádárin (2017, 605) kanssa siitä, että se tarjoaa moraa- 
lisen perustan, jonka mukaan puhujat arvioivat toisten ihmisten 
käytöstä kohteliaaksi tai epäkohteliaaksi, vaikka kaikki kielen pu- 
hujat eivät olisikaan samaa mieltä arvioista. Tutkijan on kuitenkin 
perusteltava, miksi hänen analyysinsa on kulttuurien välinen eikä 
pelkästään kahden tai useamman ihmisen välinen (Haugh & Kädär 
2017, 608). 

Spencer-Oatey ja Kädär (2021, 24) laajentavat kohteliaisuuden 
määritelmäänsä, kun kyse on kulttuurien välisistä kohtaamisista: 
kohteliaisuus ilmiönä liittyy sekä vuorovaikutustilanteeseen että sen 
ulkoisiin tekijöihin, sillä ihmiset tuovat vuorovaikutustilanteeseen 
mukanaan sosiopoliittisen kontekstin ja aikaisemmin omaksu- 
miaan asenteita. Määritelmä on lähellä käsitteitä, jotka Kecskes 
(2015) on ehdottanut kulttuurien välisen vuorovaikutuksen tarkas- 
teluun: edeltävä konteksti (prior context) ja varsinainen tilanteen 
konteksti (actual situational context). Ensin mainittu viittaa puhu- 
jan aikaisempiin kokemuksiin, kun taas toinen koskee vuorovai- 
kutustilannetta, jossa kielenpuhujat tilanteessa ovat. 

Kulttuurien välisen kohteliaisuuden tutkimukset ovat keskitty- 
neet siihen, miten eroavat käytännöt ja odotukset synnyttävät epä- 
mukavuutta tai jopa loukkaavia tilanteita (ks. Kädär & Haugh 2013, 
244). Erojen on oletettu johtuvan äidinkielen vaikutuksesta, eli 
puhujat käyttävät sanastoa, syntaksia ja pragmaattisia merkityksiä 
vieraassa kielessä (L2) samaan tapaan kuin omassa äidinkielessään 
(L1). Esimerkiksi Spencer-Oatey ja Xing (2003; 2004; 2005) ovat 
tarkastelleet vuorovaikutuksen ongelmia brittienglannin ja kiinan 
puhujien välillä, kun taas Chang ja Haugh (2011) ovat verranneet 
puhujien kohteliaisuutta koskevia arvioita, jotka liittyivät anteeksi- 
pyyntöön englannissa ja Taiwanissa puhutussa mandariinikiinassa. 
Tutkimuksissa on tarkasteltu huomattavasti vähemmän sitä, kuinka 

osallistujat pyrkivät sopeuttamaan erilaisia muotoja ja käytäntöjä 
toiseen kulttuuriin. Esimerkiksi Housen (2008) havainnot englan- 
ti lingua franca (ELF) -tutkimuksessa haastavat käsitystä, jonka 
mukaan kulttuurien välisessä vuorovaikutuksessa automaattisesti 
koettaisiin epäkohteliaisuutta tai loukkauksia. 

Spencer-Oatey ja Kädär (2021, 327-328) esittävät tervetulleen 
kannanoton aineistoista ja siitä, millaisia seurauksia autenttisten 
aineistojen ja vuorovaikutuksen suosimisella on ollut kulttuurien 
välisen kohteliaisuuden tutkimukselle. Tutkijat huomauttavat, että 
on vaikeaa tallentaa spontaaneja kulttuurien välisen vuorovaiku- 
tuksen aineistoja, eikä kulttuurien välinen kohteliaisuus tavallisesti 
edes tule esiin vuorovaikutustilanteessa. Spencer-Oatey ja Kädär 
(2021) ovat käyttäneet aineistoja, joita he kutsuvat ”kokemuspe- 
räiseksi? (experimental data). Näitä ovat esimerkiksi kiinnostavat 
tilanteet, joista ei ole tallennetta mutta jotka kirjoitetaan muistiin 
välittömästi tapahtuman jälkeen. Vaikka jotkut jättäisivät tällaisen 
aineiston huomioimatta ”epäaitouden” vuoksi, Spencer-Oatey ja 
Kädär (2021, 328) uskovat, ettemme voi rajoittaa tutkimustamme 
pelkkään spontaaniin vuorovaikutusaineistoon. Esimerkiksi tarinat 
ja erilaiset haastatteluaineistot ovat hyödyllistä aineistoa kulttuurien 
välisen kohteliaisuuden tutkimuksessa (esim. perintökielten pu- 
hujia koskeva tutkimus: Murray 2017; suomalaiset ja ranskalaiset: 
Isosávi 2020a; 2020b; 2023). Mielestäni erilaisten aineistojen mo- 
nipuolinen hyödyntäminen vie kulttuurien välisen kohteliaisuuden 
tutkimusta eteenpäin. 

Kulttuurien välisen kohteliaisuuden tutkiminen ei tarkoita, että 
tutkijat palaisivat essentialistiseen käsitykseen kulttuurista. Ku- 
ten Spencer-Oatey ja Kädär (2021, 331) huomauttavat, kulttuurien 
välisen tutkimuksen kenttä on siirtynyt kauas essentialismista, ja 
kulttuurien välisen tutkimuksen ja kohteliaisuuden yhdistämistä 
voidaan pitää hedelmällisenä tutkimuskohteena. 

Yhteenveto 


Kulttuurin käsite on monimutkainen ja kiistanalainen. Ensimmäi- 
sen aallon kohteliaisuustutkimuksissa kulttuurin ja kohteliaisuu- 
den suhdetta pidettiin suhteellisen suoraviivaisena, kun taas toi- 
sen aallon tutkimuksissa kulttuurin käsitettä on problematisoitu. 
Ensimmäisen aallon tutkimuksissa on hyödynnetty Brownin ja 
Levinsonin (1987) jakoa negatiivisen ja positiivisen kohteliaisuu- 
den kulttuureihin. Toisen aallon jyrkimmät tutkijat olivat valmiita 
hylkäämään koko kulttuurin käsitteen, kun taas maltillisemmat 
tutkijat ovat kannattaneet käsitteen hyödyntämistä ja esittävät seu- 
raavan kysymyksen: kuinka paljon kulttuurin jäsenten käytöksessä 
on säännönmukaisuutta ja kuinka paljon variaatiota? Diskursiivi- 
set tutkijat ovat painottaneet, että kohteliaisuusnormien variaatio 
yhteiskunnassa on huomioitava, sillä dominoivat normit ovat tyy- 
pillisesti valtaapitävien konservatiivisia normeja mutta eivät ainoi- 
ta normeja kulttuurissa. 

Kulttuureja koskevat kohteliaisuustutkimukset ovat olleet enim- 
mäkseen kontrastiivisia, eli kohteliaisuutta on tarkasteltu erikseen 
kahdessa tai useammassa kulttuurissa, minkä jälkeen saatuja tu- 
loksia on verrattu toisiinsa. Tällaiset tutkimukset ovat tyypillisesti 
keskittyneet puheakteihin ja pohjautuneet ensimmäisen aallon teo- 
rioihin. Sen sijaan kulttuurien väliset tutkimukset, joissa aineisto 
kohdistuu eri kulttuuritaustoista tuleviin puhujiin ja vuorovaiku- 
tukseen heidän välillään, ovat olleet vähemmistössä. Kulttuurien 
väliset kohteliaisuustutkimukset ovat keskittyneet erityisesti ongel- 
miin, joita esiintyy vuorovaikutustilanteissa silloin, kun puhujat 
tulevat eri kulttuuritaustoista. 

Kohteliaisuustutkijoilla on mielestäni paljon tarkasteltavaa kult- 
tuureihin liittyen. Toiveenani on, että kohteliaisuustutkijat löytäi- 
sivät balanssin kulttuurin kompleksisen luonteen ja käsitteen hyö- 
dyntämisen välillä. Vaikka jokin käsite on vaikea, se ei tarkoita, 
etteikö sen tarkasteleminen olisi tärkeää. Kulttuurien väliset koh- 
taamiset ovat monella tavalla arkipäivää, joten niitä on välttämä- 
töntä tarkastella ymmärryksemme lisäämiseksi. Vaikka kulttuurin 

käsitteen parissa työskentely voi tuntua liikkuvaan kohteeseen täh- 
täämiseltä, kulttuurin käsitettä ei kannata hylätä, vaan sen määritte- 
lyssä on pyrittävä mahdollisimman kattavaan, poikkitieteelliseen ja 
historian huomioivaan käsitykseen maailmasta (Baldwin ym. 2006, 


24). 


Pohdittavaa 


1. Millä perusteilla voidaan todeta, että kulttuurin käsite on komplek- 
sinen ja kiistanalainen? 

2. Miten itse määrittelisit kulttuurin? 

3. Miten kohteliaisuustutkimuksen eri aalloissa on suhtauduttu kult- 
tuurin käsitteeseen? 

4. Onko sinulla omakohtaisia havaintoja positiivisen ja negatiivisen 
kohteliaisuuden kulttuureista? Jos olet vieraillut tässä luvussa 
mainituissa kulttuureissa, jotka on aikaisemmissa tutkimuksissa 
jaoteltu negatiivisen tai positiivisen kohteliaisuuden kulttuureiksi, 
millaisia havaintoja teit kohteliaisuuteen liittyen? 

5. Miksi kulttuurien välisen kohteliaisuuden tutkimus on ollut vähäi- 
sempää kuin kohteliaisuuden kontrastiivinen tutkimus? 

6. Millaisia kontrastiiviseen tai kulttuurien väliseen kohteliaisuuteen 
liittyvä aiheita haluaisit tarkastella? Miksi? 

Kohteliaisuus ja käytösoppaat 


Kohteliaisuudella on paikallisen ulottuvuuden lisäksi ajallinen 
ulottuvuus. Käsittelen kohteliaisuuden muuttumista ajassa ja pai- 
kassa suomen- ja ranskankielisten käytösoppaiden avulla. Käy- 
tösoppaiden historiallinen tarkastelu perustuu aikaisempiin tutki- 
muksiin ja antaa tietoa kohteliaisuuden normatiivisesta luonteesta. 
Käytösoppaissa on kyse preskriptiivisistä normeista eli siitä, miten 
pitäisi käyttäytyä, eikä niiden tarkastelulla saada tietoa siitä, miten 
ihmiset kunakin aikana käyttäytyivät. Käytösoppaita koskeva kat- 
saus osoittaa, että eurooppalaisella kohteliaisuudella on yhteinen 
perusta ja että kohteliaisuuden trendit heijastelevat yhteiskunnal- 
lisia muutoksia. Yhteistä suomalaisille ja ranskalaisille käytösop- 
paille on se, että vuosisatojen saatossa molemmissa kulttuureissa 
on siirrytty kohti yksinkertaistuvia käytösnormeja. Katsaus histo- 
riallisiin käytösoppaisiin toimii myös pohjana nykypuhujien koh- 
teliaisuuskäsitysten tutkimukselle (ks. osa IT). 


Kohteliaisuuden historiallinen tutkimus 
käytösoppaiden avulla 


Jos haluamme tarkastella kohteliaisuutta historiassa, siihen sisäl- 
tyy monia haasteita verrattuna kohteliaisuuden tutkimukseen 
omana aikanamme. Ensinnäkin historiallinen tutkimus keskittyy 
pääasiassa kirjallisiin lähteisiin, koska emme pääse tallentamaan, 
miten menneisyyden ihmiset puhuivat. Toiseksi jälkipolville säi- 
lyneet kirjalliset lähteet koskevat enimmäkseen eliittiä, kun taas 


82 


https://doi.org/10.21435/tl.284 


KOHTELIAISUUS JA KÄYTÖSOPPAAT 


meillä on vain vähän tietoa siitä, millaista oli alempien yhteiskunta- 
luokkien kohteliaisuus. Historiallisen kohteliaisuuden tarkastelu 
voi keskittyä suuriin linjoihin, kuten kohteliaisuuden trendeihin 
(vrt. tähän lukuun), tai mikrotason analyysiin, joka kohdistuu esi- 
merkiksi kielellisiin rakenteisiin (Kerbrat-Orecchioni 2011, 139). 

Käytösoppaat ovat olleet keskeisessä roolissa, kun on tutkittu 
historiallista kohteliaisuutta Suomessa, Ranskassa ja muuallakin. 
Näen useita syitä käytösoppaiden tarkastelun suosioon. Ensinnäkin 
julkiset, painetut lähteet ovat helpommin saatavilla kuin vaikkapa 
yksityiset kirjekokoelmat. Toiseksi ne tarjoavat kiinnostavaa tietoa 
siitä, millaisia olivat ajan kohteliaisuuden ihanteet eli dominoivat 
yläluokan normit, vaikka kaikkien yhteiskuntaluokkien puhujat 
eivät niitä välttämättä noudattaneetkaan. Kolmanneksi muutokset 
käytösoppaissa heijastavat yhteiskunnallisia muutoksia ja antavat 
tietoa kohteliaisuustrendien kehityksestä. 

Käytösoppaissa esitellyt normit ovat preskriptiivisiä, eli ne anta- 
vat ohjeita siitä, miten pitäisi käyttäytyä. Historiallisia käytösoppaita 
koskevissa tutkimuksissa preskriptiivisiin normeihin on viitat- 
tu myös hovikulttuurista peräisin olevalla termillä etiketti (esim. 
Paternoster 2019). Historiallisten käytösoppaiden ja etiketin tutki- 
mus on tärkeää erityisesti kulttuurien väliselle kohteliaisuustutki- 
mukselle, koska preskriptiiviset normit leviävät eri kulttuureihin, 
kun yhden kulttuuriryhmän normit vaikuttavat kontaktien kautta 
myös toisiin (ks. Spencer-Oatey & Kädär 2021, 116). 

Historiallisia käytösoppaita on tarkasteltu huomattavasti enem- 
män Ranskassa (Revel 1986; Lacroix 1990; France 1992; Montandon 
1997; Picard 2018 [1943]; Rouvillois 2006; Paternoster 2022) kuin 
Suomessa (Sinnemäki 1988). On huomioitava, että Sinnemäen 
työ on pro gradu -tutkielma, kun taas muut tiedossani olevat suo- 
menkieliset lähteet sivuavat joitakin käytösoppaita tai keskittyvät 
yhteen oppaaseen (esim. Suolahti 1993; Paalumäki & Salmi 2005; 
Heikkilä 2019). Keskityn suomenkielisiin käytösoppaisiin, joista 
ei valitettavasti ole saatavilla systemaattista tutkimustietoa. Rans- 
kankielisten käytösoppaiden analyysi sen sijaan on suhteellisen 
kattavaa, ja käytösoppaita on analysoitu ajan yhteiskunnallinen 

konteksti huomioiden. Ranskankielisten käytösoppaiden tutkijat 
eivät useinkaan ole olleet kielitieteilijöitä, vaan joukossa on esi- 
merkiksi kirjallisuustieteen, oikeustieteen ja filosofian tutkijoita. 
Joissakin tutkimuksissa (esim. Rouvillois 2006) tehdään kuitenkin 
myös kieltä, kuten puhuttelua, koskevia havaintoja. Aloitan käsit- 
telemällä käytösoppaiden yhteistä eurooppalaista perustaa. Sen 
jälkeen tarkastelen ranskankielisiä ja suomenkielisiä historiallisia 
káytósoppaita 1600-1900-luvuilta. 


Käytösoppaiden yhteinen eurooppalainen perusta 


Eurooppalaisen kohteliaisuuden kehittymisessä erityisesti romaa- 
nisilla kielillä on ollut keskeinen rooli, kun hienostunutta hovi- 
kohteliaisuutta pidettiin mallina, joka levisi muuallekin (ks. myös 
Kädär, Held & Paternoster 2023, 4). Käytösoppailla oli keskeinen 
asema käytösnormien levittämisessä, kun ne saavuttivat suosiota 
Euroopassa renessanssin jälkeen. Käytösoppaat ovat mielestäni 
tärkeä kontrastiivisen kohteliaisuustutkimuksen tarkastelukohde: 
koska käytösoppaita käännettiin eri kielille, ne antavat meille tie- 
toa kohteliaisuuskäsityksistä, jotka ovat olleet vaikutusvaltaisia 
useammassa kuin yhdessä kielessä tai kulttuurissa. 

Kaikkia Euroopassa suosittuja renessanssin ajan käytösoppaita ei 
levitetty Suomeen asti. Hovikulttuurin tapoja kuvaava opas, vuon- 
na 1528 ilmestynyt Baldassare Castiglionen II Libro del Cortegiano 
(ks. Burke 1996, 65), nousi suureen suosioon, ja sen ensimmäinen 
ranskankielinen painos (Le parfait courtisan du comte) ilmestyi 
vuonna 1537 (Revel 1986, 193). Suomeksi teos julkaistiin J. A. Hollon 
suomentamana nimellä Hovimies vasta vuonna 1957. Toinen Eu- 
roopassa suosittu käytösopas oli vuonna 1558 ilmestynyt Giovanni 
Della Casan II Galateo, joka sai inspiraatiota Castiglionen teoksesta 
(Revel 1986, 194). Sen ranskannos (Le Galatée ou la Maniere et la 
Facon comme le gentilhomme se doit gouverner en compagnie) jul- 
kaistiin jo vuonna 1562 (Muchembled 1998, 98), mutta tietääkseni 
sitä ei ole suomennettu. Oli kuitenkin yksi 1500-luvun käytösopas, 

Erasmus Rotterdamilaisen De civilitate morum puerilium (Nuor- 
ten hyvistä tavoista), joka oli vaikutusvaltainen sekä Ranskassa että 
Suomessa. Käsittelen Erasmuksen opasta seuraavaksi. 

Erasmus Rotterdamilaisen vuonna 1530 julkaistua nuorille suun- 
nattua käytösopasta De civilitate morum puerilium voidaan pitää 
yhtenä eurooppalaisen kohteliaisuuden perustana. Sen vaikutus oli 
merkittävä koko Euroopassa. Erasmus Rotterdamilainen (n. 1466- 
1536) oli hollantilainen latinisti ja humanisti. Hän kirjoitti käytösop- 
paan elämänsä loppupuolella ja omisti sen ruhtinassuvun pojalle, 
noin kymmenvuotiaalle Burgundin Henrikille (Forsman Svensson 
1995, 33). Erasmus oli tarkoittanut sananlaskuihin, Raamattuun ja 
antiikin auktoriteetteihin viittavan käytösoppaansa helppolukui- 
seksi ja nopeasti omaksuttavaksi ohjeistoksi (Salmi 2005, 102-103). 

Erasmuksen pieni kirjanen käännettiin ranskaksi pian ilmes- 
tymisensä jälkeen, vuonna 1537, nimellä La Civilite puerile (Revel 
1986, 175). Suomennosta saatiin sen sijaan odottaa yli sata vuotta. 
Erasmuksen käytösopas ilmestyi vanhalla kirjasuomella nimellä 
Cullainen kiria. Nuorucaisten tapain sijwollisudest vuonna 1670. 
Se oli osa piispa Johannes Gezeliuksen toimittamaa nelikielistä 
laitosta, jossa oli mukana latina, ruotsi, saksa ja suomi, mutta suo- 
mentaja jäi tuntemattomaksi (Kuusi 1989?; Forsman Svensson 1995, 
33). Nykylukija voi tutustua oppaaseen Heli Paalumäen ja Hannu 
Salmen uuden suomennoksen kautta (Erasmus Rotterdamilainen. 
Kultainen kirja. Nuorten hyvistä tavoista 2005). 

Erasmuksen opas ei sinänsä ollut kovin omaperäinen (Revel 
1986, 171). Montandon (1997, 52-53) näkee oppaan ainutlaatuisuu- 
den pikemminkin siinä, että sen myötä jo keskiajalla voimissaan 
ollut suullinen neuvojen ja ohjeiden perinne saatettiin kirjalliseen 
muotoon. Opas oli kuitenkin uudistava kolmella tavalla (Revel 
1986, 172-174). Ensinnäkin opas oli suunnattu lapsille, kun taas 
aikaisemmat oppaat neuvoivat samalla tavalla aikuisia ja lapsia. 
Toiseksi opas oli tarkoitettu kaikille lapsille, eikä pelkästään elii- 


2 Erasmuksen oppaasta on käytetty myös pidempää nimeä Libellus Aureus De civili- 
tate morum puerilium. 

tille. Kolmanneksi oppaan tavoitteena oli opettaa käytössääntöjä, 
jotka kaikki voisivat hyväksyä. Kirja oli kuitenkin sukupuolittunut, 
sillä tyttöjä ei mainittu, huonon käytöksen esimerkkeinä annettiin 
yhteiskunnan alempien luokkien ryhmiä ja ammatteja, ja siinä ero- 
teltiin kaupunkilainen ”hyvä” ja maalainen "huono" käytös (Salmi 
2005, 111-112). 

Erasmuksen opas sisältää seitsemän lukua: I Ruumiista, II Vaate- 
tuksesta, III Käyttäytymisestä kirkossa, IV Pidoista, V Kohtaamisis- 
ta, VI Leikeistä ja VII Makuuhuoneesta (ks. Salmi 2005). Laajimmat 
luvut koskevat ruumista ja pitoja, ja ne kattavat yli puolet kirjasesta. 
Pidot olivat keskeinen osa käytöstapoja, sillä ruokailussa oli tapah- 
tunut muutos yksilöllistymisen myötä: yhteisten tarjoiluastioiden 
ja mukien sijaan oli siirrytty käyttämään omia lautasia, haarukoita 
ja veitsiä. Erasmus Rotterdamilainen ohjeisti syömistä näin: 


Syöminen olisi hyvä keskeyttää aina silloin tällöin ja antautua keskus- 
teluun. Jotkut ihmiset syövät ja juovat keskeytyksettä, eivät siksi, että 
olisivat nälkäisiä tai janoisia vaan siksi, etteivät he muutoin hallitsisi 
liikkeitään: he raapisivat päätään, kaivaisivat hampaitaan, elehtisivät kä- 
sillään, leikkisivät ruokailuveitsellään tai yskisivät, rykisivät kurkkuaan 
tai syljeskelisivät. Tällaiset tavat, vaikka ne kumpuaisivatkin eräänlaises- 
ta maalaismaisesta ujoudesta, saattavat vaikuttaa mielenvikaisuudelta. 
(Paalumäki & Salmi 2005, 58-59.) 


Esimerkki osoittaa, että Erasmus piti kehon hallintaa tärkeänä ja 
näki yhteyden ruumiin ja mielen välillä. Kehoa hallitsemalla muo- 
kattiin sisäistä maailmaa, ja kasvatuksen tehtävänä oli oppia hil- 
litsemään erilaisia haluja. Kristinusko vaikutti voimakkaasti ruu- 
miintoimintoihin liittyviin ohjeisiin, jotka Erasmus antoi: 


Jos sinun täytyy aivastaa muiden läsnäollessa, on kohteliasta kääntyä 
pois. Kun puuska on asettunut, tee ristinmerkki kasvojesi edessä, kohota 
sitten hattusi ja ota vastaan toivotukset niiltä, jotka ovat sinua tervehti- 
neet tai joiden luulet tervehtineen (aivastus, niin kuin haukotuskin, voi 
viedä hetkeksi kuulon), pyydä anteeksi tai sano kiitokset. (Paalumäki & 
Salmi 2005, 23.) 

Toisen ihmisen katse — ja huoli siitä — oli läsnä kaikkialla, niin 
Erasmuksen oppaassa kuin monessa muussakin 1500-1600-luvun 
käytösoppaassa (Montandon 1997, 56). 

Miksi Erasmuksen oppaasta tuli vaikutusvaltainen koko Eu- 
roopassa? Revel (1986, 175) analysoi Norbert Eliaksen ajatuksiin 
perustuen seuraavasti: Erasmuksen teos oli lopulta kollektiivinen 
teos, joka vastasi yhteiskunnalliseen tarpeeseen. Uuden ajan alussa 
katolinen yhtenäiskulttuuri oli murtunut, ja keskiajan tiukat hie- 
rarkiat olivat höllentyneet. Sosiaalinen ja kulttuurinen tilanne oli 
uusi, sillä ryhmät eriarvoistuivat ja ihmisten väliset suhteet tulivat 
monimutkaisemmiksi — juuri tähän Erasmuksen opas tarjosi apua. 
Erasmuksen oppaan menestys johtui todennäköisesti myös inno- 
vaatiosta: pienikokoinen kirja oli edullinen ja tarjosi perustiedot 
kaikille (Revel 1986, 183). Yksilöllisyyden puolestapuhujana kirja 
sopi myös nousevien kansallisvaltioiden ja kansalaisyhteiskuntien 
tavoitteisiin. 

Erasmuksen oppaan leviämistä siivitti myös se, että alun perin 
humanistisesta hankkeesta tuli osa protestanttista kasvatushan- 
ketta, ja opasta muokattiin kouluopetukseen sopivaksi (ks. Revel 
1986, 175—183). Yhtäältä lasten kasvatus oli protestanteille keskeinen 
kysymys, sillä he ajattelivat pahan houkuttelevan lasta. Toisaalta 
lapsista tulisi jossain vaiheessa myös aikuisia, joiden piti elää yh- 
dessä yhteiskunnassa, ja säännöt olivat kirkollisten ja maallisten vi- 
ranomaisten tapa kontrolloida lapsia. Protestanttien kasvatusinnon 
myötä kohteliaisuudesta tuli osa kouluopetusta, kun taas Erasmus 
oli kannattanut käytösopetusta kodissa. Oppaaseen lisättiin koulu- 
opetusta varten esimerkiksi kirjaimistoa sekä ohjeita välimerkkien 
käyttöön ja oikeinkirjoitukseen. Erasmuksen opas oli suosittu myös 
Ranskan ja Suomen kouluissa vuosisatojen ajan (Revel 1986, 171 ja 
182; Suolahti 1993, 22). Vaikka Erasmuksen oppaan suosio jatkui 
pitkään, Ranskassa nousi 1600-luvulla hovista peräisin oleva koh- 
teliaisuus, joka perustui päinvastaisiin arvoihin kuin Erasmuksen 
ohjeet. 


87 


https://doi.org/10.21435/tl.284 


| KOHTELIAISUUDEN TEORIAA JA HISTORIAA 


Ranskankielisiä käytösoppaita 1600-1900-luvuilla 


Ranskalaisten käytösoppaiden ajatukset heijastelivat aikansa yh- 
teiskunnallisia arvoja. 1600-luku oli hovietiketin ja erottelun ai- 
kaa, ja käytösoppaat opettivat hovin tapoja. Sen sijaan 1700-luvulla 
kohteliaisuus koki murroksen, ja vallankumous muutti käsitykset 
entisen kohteliaisuuden vastaisiksi, vaikka muutos ei jäänytkään 
pysyväksi. Porvaristo määritteli puolestaan kohteliaisuuskäsityk- 
set 1800-luvun käytösoppaissa, kun taas 1900-luvulla kohteliai- 
suuden muodot yksinkertaistuivat. Käytösoppaiden piti muuttaa 
aikaisemmin opettamansa tavat siten, että ne sopivat entistä laa- 
jemmalle joukolle ihmisiä. 


Hovietikettiin perustuvat käytösoppaat 1600-luvun Ranskassa 
Vielä 1500-luvulla Erasmus Rotterdamilaisen Kultainen kirja oli 
painottanut sääntöjä, jotka kaikki voisivat hyväksyä, kun taas 
1600-luvulla käytöstavat erottelivat ihmisiä (Pernot 1996, 72). 
1600-luku oli Ranskan suuri vuosisata, le Grand Siecle, jolloin 
vahvat hallitsijat johtivat maata. Itsevaltius saavutti huippunsa 
Ludvig XIV:n eli Aurinkokuninkaan aikana 1643-1715. Tuolloin 
ranskalaista kohteliaisuuskulttuuria pidettiin mallina Euroopassa 
(Montandon 1997, 22). 

Baldassare Castiglionen teos I] Libro del Cortegiano ilmestyi Ita- 
liassa kaksi vuotta aikaisemmin kuin Erasmuksen Kultainen kirja, 
eli vuonna 1528. Castiglionen teoksesta tuli 200 vuodeksi hoviyhtei- 
sön peruskielioppi, joka käännettiin useille Euroopan kielille, myös 
ranskaksi (Revel 1986, 193). Castiglione kuvaa yksityisiä keskuste- 
luja Urbinon herttuan hoviin kuuluvien henkilöiden välillä. Toisin 
kuin Erasmuksen opas, kyseessä ei ollut kasvatusopas vaan kerto- 
mus eliitistä, jonka ei tarvinnut vaivautua noudattamaan käytös- 
sääntöjä, sillä täydellisen hovimiehen tunnisti ruhtinaan suosiosta 
ja sulosta eli viehätyksestä (Revel 1986, 192-193). Castiglione kuvasi 
hovimiehen käytöstä sanalla sprezzatura: viehättävät käytöstavat 
toteutuvat näennäisen välinpitämättömästi, luonnollisesti, kuin il- 
man vaivaa — ja erottavat hänet muista (Montandon 1997, 19 ja 50). 

Jo 1500-luvun lopulta lähtien Ranskassa oli alkanut ilmestyä kir- 
jallisuutta, jossa opetettiin hovin käytöstapoja laajemmalle joukolle: 
lähtökohtana oli, etteivät syntymälahjat merkinneetkään kaikkea 
ja että tapoja voi oppia (Revel 1986, 198). Käytösoppaissa esiintyi 
kuitenkin ristiriitaisuuksia, jotka liittyivät syntyperään ja oppimi- 
seen. Nicolas Faret'n vuonna 1630 ilmestynyt opas Honnöte Homme 
ou VArt de plaire a la cour (Kunniallinen ihminen eli taito miel- 
lyttää hovia) antoi käytösohjeita hoviin pyrkiville. Siitä julkaistiin 
kuusi painosta vuoteen 1664 mennessä (Muchembled 1998, 107). 
Kirjoittaja itse oli esimerkki sosiaalisesta noususta: käsityöläisen 
poika provinssista oli noussut korkeisiin tehtäviin kuninkaan lä- 
heisyyteen (Revel 1986, 198). Faret'n honnöte homme oli ihanteelli- 
nen hovimies, jota kutsuttiin nimellä gentilhomme eli herrasmies 
(Montandon 1997, 66). Hän lainasi Castiglionen ohjeita ja tiukensi 
niitä: hovissa menestys määräytyy meriiteillä, joilla on merkitystä 
(Revel 1986, 199). Revel (1986, 199) näkee, että vaikka Faret painotti 
syntyperää, sen pystyi kompensoimaan hyveellä (vertu). Toisin sa- 
noen jos ihmisellä oli Faret'n esittelemät ominaisuudet, hän pystyi 
rohkeasti esiintymään hovissa. 

Kolmetoista vuotta Faretn oppaan julkaisun jälkeen Ludvig 
XIV nousi valtaan. Aurinkokuningas piti aateliston otteessaan 
käytösetiketillä, joka määräsi pienimmänkin yksityiskohdan: vaa- 
tetuksen, puheen ja kehon, jota ehostettiin parfyymillä, puuterilla 
ja peruukilla (Revel 1986, 197). Etiketti oli seremonioiden olennai- 
nen elementti, kokoelma muuttumattomia sääntöjä, jotka määrit- 
telivät ulkoisen käytöksen ja painottivat ihmisten välistä hierarkiaa 
(Montandon 1997, 41). Aristokratian käytösmalleja tarjottiin abso- 
luuttisessa monarkiassa ihanteiksi ryhmille, jotka yrittivät jäljitellä 
hovia, eli alemmalle aatelistolle, maaseudun ihmisille ja eliitille, 
jonka asema oli riippuvainen hovista (Revel 1986, 198-199). 

Antoine de Courtinin vuonna 1671 ilmestyneen oppaan Nouveau 
Traite de la civilité qui se pratique en France parmi les honnétes gens 
(Uusi tutkielma käytöstavoista, joita kunnialliset ihmiset harjoit- 
tavat Ranskassa) suosio osoitti, että yhä suurempi yleisö tarvitsi 
opastusta käytöstapoihin, jotka olivat peräisin hovista (Revel 1986, 

199). Courtinin opas yhdistelee kahden tason ohjeita: käytännön 
käytöstapoja ja hierarkkisten sääntöjen määritelmiä (Muchembled 
1998, 157). Revel (1986, 200) on analysoinut Courtinin opasta seu- 
raavasti: Kohdeyleisönä eivät olleet vain ne, jotka haluavat onnistua 
hovissa, vaan ne, joiden täytyy omaksua tapoja, kuten nuoret ja 
ne, joilla ei ole mahdollisuutta tulla Pariisiin ja hoviin oppimaan 
kohteliaisuutta. Courtinin lähtökohtana oli hierarkkinen hovikoh- 
teliaisuus, jota hän tarjosi malliksi koko yhteiskunnalle. Courtin 
oli Erasmuksen tavoin kasvattaja, joka uskoi, että kaiken voi op- 
pia. Revelin (1986, 200) mielestä asenteessa piili jännite: yhtäältä 
Courtin uskoi yksilön omiin resursseihin, mutta toisaalta hän 
alistui hierarkkisiin sääntöihin. 

Käytöstavat levisivät Ranskassa yhä laajemman yleisön pariin, 
mistä seurasi ristivetoa kahden määritelmän välillä: oliko kyse 
kaikille tarkoitetusta mallista vai sääntöjärjestelmästä, joka erotti 
pienen ryhmän muista (Revel 1986, 203)? Aristokratian asema oli 
paradoksaalinen: eliitin ylemmyys muihin ryhmiin verrattuna pe- 
rustui siihen, että sen tapoja pidettiin mallina, mutta tapojen tuli 
kuitenkin pysyä sellaisina, etteivät muut pystyisi niitä jäljittelemään 
(Pernot 1996, 75). 1600-luvun lopulla osa eliitistä otti jo etäisyyttä 
käytöstapoihin, jotka olivat sen mielestä levinneet liian laajalle ja 
uhkasivat viedä sen etuoikeudet. Vuosisadan lopussa, vuonna 1693, 
julkaistiin esimerkiksi Jacques de Calliéresin opas, jossa haluttiin 
aikaisempaa tarkemmin määritellä sosiaalisia eroja: kuinka porva- 
rilliset tavat eroavat hovin tavoista (Revel 1986, 203)? 

Käytössäännöt olivat levinneet liian laajalle, joten niiden so- 
siaalinen arvo oli laskenut. Tämä ei kuitenkaan kokonaan selitä 
sitä, miksi käytössäännöt joutuivat kriisiin 1700-luvun Ranskas- 
sa, vaan esiintyi myös kritiikkiä, joka kyseenalaisti käytöstapojen 
takana olevat arvot (Revel 1986, 204). On kuitenkin huomattava, 
että kohteliaisuuteen liittyvät keskustelut koskivat vain pientä osaa 
ranskalaisista, ainakin vallankumoukseen asti (France 1992, 73). 

Kohteliaisuuden murros 1700-luvun käytösoppaissa 

1600-luvun lopulle tultaessa käytössäännöt olivat saavuttaneet 
aikaisempaa epäyhtenäisemmän yleisön Ranskassa, ja niitä mää- 
riteltiin uudelleen koulujen, hovin ja kaupungin, ylimmän aristo- 
kratian, maaseudun aateliston ja porvariston herrasmiesten tar- 
peisiin (Revel 1986, 201). Moninaisista käytännöistä huolimatta 
käytössäännöillä oli kuitenkin myös yhteistä pohjaa. 

Yksi osoitus käytössääntöjen laajasti hyväksytystä muodosta oli 
Kristittyjen veljien jäsenen Jean-Baptiste de la Sallen vuonna 1703 
ilmestynyt opas Regles de la bienséance et de la civilité chrétienne 
(Ohjeita säädyllisyydestä ja kristillisistä käytöstavoista) ja sen suuri 
menestys: vuoteen 1875 mennessä oppaasta oli otettu ainakin 126 
painosta (Revel 1986, 180). Opas lainasi Erasmusta, ja sitä luettiin 
kouluissa (Montandon 1997, 53). Kehon valvonta oli ankaraa, ja 
teoksen sisällysluettelo on jaettu kehonosien mukaan: ryhdistä 
päähän ja aina nenään ja kulmakarvoihin asti (Revel 1986, 202; 
Montandon 1997, 59). Sallen oppaassa esiintyi kuitenkin ristiriita 
erasmuslaisen universalismin ja sosiaalisen erottelun välillä (Revel 
1986, 202). 

Revel (1986, 202-204) on analysoinut käytösoppaiden levitystä 
ja oppaisiin liittyneitä ongelmia. Oppaiden painokset olivat suuria 
1700-luvulla (ja vielä 1800-luvun alkupuoliskollakin), ja ne levisi- 
vät Ranskan maaseudulle asti. Vaikka kohteliaisuusnormisto säilyi 
lähes muuttumattomana jopa 150 vuoden ajan, ongelmia esiintyi 
esimerkiksi kouluissa. Oppaiden tekstit oli painettu vanhalla kir- 
jaimistolla, jota oppilaiden oli vaikea lukea, sillä käytössä oleva 
kirjaimisto oli yksinkertaistunut. Oppaissa esitetty kohteliaisuu- 
den muoto oli jäänyt vanhanaikaiseksi, eikä se vastannut todellisia 
tapoja. Lisäksi käytössäännöt saivat kritiikkiä monesta suunnasta, 
niin erottautumaan pyrkivältä eliitiltä kuin hovikohteliaisuutta vas- 
tustaviltakin. 

Olivatko käytössäännöt vain yksi tapajärjestelmä muiden mah- 
dollisten joukossa? Mihin perustui uskominen oikeanlaisiin elei- 
siin? Revel (1986, 204) analysoi käytöstapoja kohtaan esitettyä kri- 
tiikkiä, joka ei ollut uusi ilmiö. Jo 1500-luvulla Michel de Montaigne 

otti etäisyyttä käsitykseen, jonka mukaan olisi olemassa vain yksi 
oikea kohteliaisuussäännöstö, jota on orjallisesti noudatettava. Hä- 
nen mukaansa ei pelkästään jokaisella maalla vaan myös jokaisella 
kaupungilla oli oma kohteliaisuutensa. Vaikka Montaigne piti ta- 
pojen noudattamisesta, hän ei rajoittanut elämäänsä sen mukaan. 

Revelin (1986, 204) mukaan Courtinin ja Sallen (ks. edellä) 
kaltaiset oppaat yrittivät säilyttää ajatuksen yleispätevistä kohte- 
liaisuussäännöistä siten, että ne liittivät säännöt humanismiin ja 
hyveeseen, joka oli yhteydessä Jumalaan, lähimmäisiin ja meihin 
itseemme. Nämä oppaat lähtivät kuitenkin taistoon takamatkal- 
ta: kun oppaat keskittyivät levittämään kristillisiä tapoja suurelle 
yleisölle, ne menettivät eliitin. Vielä radikaalimman kritiikin mu- 
kaan kohteliaisuus oli seurapiirien turhuutta ja valheellisuutta (ks. 
Revel 1986, 205-206). Tämäkään kritiikki ei ollut uusi, vaan sitä 
olivat jo 1600-luvulla esittäneet suuret ranskalaiset moralistit ku- 
ten La Rouchefoucauld (ks. Picard 2018 [1943], 136—142) ja Jean 
de la Bruyére (Montandon 1997, 69). Myös Courtin oli joutunut 
tekemään oppaassaan eron kahden kohteliaisuuden välillä: ”oikean 
kohteliaisuuden” hän liitti kristittyyn sieluun ja ”väärän kohteliai- 
suuden” pyrkimykseen laskelmoida ja petkuttaa. 

1700-luvulla kritiikkiä kohteliaisuutta vastaan esitti erityisesti 
filosofi Jean-Jacgues Rousseau, joka nosti esiin sydämen kohte- 
liaisuuden (politesse du coeur) tapojen tyranniaa vastaan (Revel 
1986, 206; Montandon 1997, 37). Rousseau pohti lapsen kasvatusta 
vuonna 1762? ilmestyneessä teoksessaan Emile ou de l'éducation. 
Emile kasvatetaan sivussa suuresta maailmasta, jotta hän olisi sii- 
hen valmis (Revel 1986, 206). France (1992, 71-72) analysoi rous- 
seaulaista kohteliaisuutta seuraavasti: Se ei ole seurausta pitkästä 
harjoittelusta, vaan päinvastoin kohteliaisuusmuotojen mekaani- 
sesta mieleen juurruttamisesta varoitetaan, sillä se tuottaa haittaa, 
koska lapselle tulee tapa sanoa asioita, joita hän ei tarkoita. Emile 
tuntee myötätuntoa toisia kohtaan ja hakee heidän rakkauttaan; 


3 Teosilmestyi Jalmari Hahlin suomennoksena Emile eli kasvatuksesta vasta vuon- 
na 1905. 

nämä tunteet ovat Rousseaun mielestä aidon kohteliaisuuden läh- 
tökohta. Francen (1992, 72) mielestä Rousseaun käsitettä véritable 
politesse eli todellinen kohteliaisuus voisi pikemminkin kutsua in- 
himillisyydeksi (humanité): jos politesse oli 1600- ja 1700-lukujen 
taitteessa rajoittunut eliitin maailmaan (le monde), inhimillisyys 
kuului kaikille (tout le monde). 

Francen (1992, 72) mukaan Rousseau tai hänen edeltäjänsäkään 
eivät kunnolla pystyneet ratkaisemaan kohteliaisuuden käsittee- 
seen liittyviä ristiriitoja. Siihen liitettiin moraalisia, sosiaalisia ja 
poliittisia tulkintoja, jotka olivat vastakkaisia. Kohteliaisuuden 
käsitettä pidettiin kuitenkin sen verran suuressa arvossa, että sen 
puolesta kannatti taistella. Toisaalta se oli liian kietoutunut erotte- 
levan sosiaalisen järjestyksen kanssa, jotta sen olisi voinut kätevästi 
muuntaa universaaliksi moraaliseksi arvoksi. Kohteliaisuus 
säilyikin moniselitteisenä käsitteenä. 

Tässä yhteydessä on syytä mainita, että ranskalaisissa käytösop- 
paissa esiintyi useita termejä kuvaamaan kohteliaisuutta: civilite, 
honnéteté ja politesse. Civilité oli yhtä kuin hovin käytöstavat, joita 
oli tarjottu malliksi maaseudun herrasmiehille ja porvaristolle, jotka 
halusivat erottautua muista (Pernot 1996, 73). Politesse (”kohteliai- 
suus”) oli tarkoittanut 1600-luvulle asti konkreettisesti hiomista ja 
tasoittamista, ja se esiintyi ensi kertaa modernissa merkityksessä 
"tapojen hienostuminen ja ”hyvät käytöstavat Richelet'n sanakirjassa 
vuonna 1679, jolloin sen konkreettinen merkitys hävisi (Pernot 1996, 
83). Termiä politesse ei aluksi pidetty synonyyminä termille civilite, 
vaan ensimmäinen pikemminkin täydensi tai jopa kritisoi jälkim- 
mäistä — kyse ei ollut vain sosiaalisia suhteita helpottavista taidois- 
ta vaan kyvyistä, jotka tekivät suhteista miellyttäviä ja elegantteja 
(Pernot 1996, 84-86). Termiä honnêteté (”kunniallisuus”) puolestaan 
alettiin käyttää 1620—1630-luvuilta lähtien, ja se syntyi vastavoimak- 
si hovin tavoille. Kyseessä olivat erityisesti suljetun eliitin keskus- 
telut pariisilaissalongeissa, joita naiset hallitsivat (ks. Picard 2018 
[1943], 31-74; Revel 1986, 194; Pernot 1996, 80; Montandon 1997, 22; 
Tikanoja 2009). Terminologia ei kuitenkaan ollut vielä vakiintunut 
1600-luvulla, jolloin eri käsitteillä saatettiin viitata toisiinsa. 

Kun kasvatusihanne muuttui ranskalaisen eliitin keskuudessa 
1700-luvulla ja yksityisyys voitti kollektiivisen kasvatuksen, se mer- 
kitsi Revelin (1986, 206-207) mukaan civilité'ksi kutsuttujen käy- 
tóstapojen loppua; civilité'tà pidettiin yhä useammin köyhtyneenä 
kohteliaisuutena (politesse), mikä kiinnosti alemmassa asemassa 
olevia henkilöitä. Vielä suurempi käytöstapojen mullistus oli kui- 
tenkin tulossa 1700-luvun lopulla: Ranskan vallankumous. 


Uusi hallinto kohteliaisuuden säätelijänä 

vallankumouksen (1789-1800) aikana 

Ranskan vallankumous muutti kaiken kohteliaisuuden suhteen: 
tasavaltalainen hallinto vastusti vanhaa hallintoa, hyökkäsi sen 
käytöstapoja vastaan ja määritti uudelleen tavat ja kielen, mutta 
sen aikakausi jäi vain kymmenen vuotta (1789-1800) kestäneeksi 
tähdenlennoksi (Rouvillois 2006, 23-59). Vanhan hallinnon koh- 
teliaisuus kuitenkin katosi hetkeksi. Jotkut jäivät nostalgisina kai- 
paamaan aikaa, jolloin kohteliaisuus oli taidetta, käytöstavat ele- 
ganssia ja keskustelu estetiikkaa, kun taas toiset eivät ikävöineet 
erottelua ja tekopyhyyttä (Montandon 1997, 28). Hallinnon käskyt 
säätelivät radikaalilla tavalla jopa kielenkäyttöä ja sanelivat näin 
myös käytösoppaiden ohjeet. Kielitieteellisestä näkökulmasta on 
erityisen kiinnostavaa tarkastella, miten hallinto halusi kielenkäy- 
tön avulla juurruttaa uudet tavat. Tästä on jäänyt dokumentteja 
jälkipolville tarkasteltavaksi. 

Vallankumoukselliset saivat tukea suurten filosofien, kuten 
Rousseaun ja Montesquieun, ajatuksista (ks. Rouvillois 2006, 23- 
26). Valistusajan filosofin Montesguieun mukaan (teos De l'Esprit 
des lois vuodelta 1748) absoluuttinen monarkia tuottaa joutilai- 
suutta ja joutilaisuus synnyttää kohteliaisuuden: mitä enemmän 
ihmisten täytyy miellyttää toisiaan, sitä enemmän on kohteliai- 
suutta. Tämä ajatus sopi vallankumouksellisten arvoihin: vapautta, 
veljeyttä ja tasa-arvoa korostavan ideologian mukaan ei ollut enää 
erotteluita eikä arvojärjestyksiä. Tasavaltalaiset pitivät kohteliai- 
suutta yhtenä rikollisena ja kätkettynä keinona erottautua muista, 
asettaa itsensä toisten yläpuolelle ja nöyryyttää heitä. Toisin sanoen 

kohteliaisuus oli pelkkä illuusio hyveestä, synonyymi valheelle ja 
petokselle. 

Tasavaltalaiset halusivat juurruttaa tasa-arvon ideologiaa käyt- 
tämällä uusia sanoja ja kieltämällä vanhoja (ks. Rouvillois 2006, 
27-30). ”Kerro minulle, miten puhut, niin minä kerron, kuka olet; 
anna minun opettaa sinulle, kuinka täytyy puhua, niin sinusta tu- 
lee joku toinen: todellinen tasavaltalainen” (Rouvillois 2006, 30, 
käännös on kirjoittajan). Joka tohti lausua kiellettyjä sanoja, oli 
epäilyksen alainen, huono kansalainen ja ennen kaikkea vallanku- 
mouksen vastainen henkilö (Rouvillois 2006, 34). Kielellä haluttiin 
myös shokeerata: tasavaltalaiset käyttivät rumia ilmauksia, kiro- 
sanoja ja solvauksia, joita kunnialliset ihmiset (honnétes hommes) 
eivät olisi koskaan sanoneet (Rouvillois 2006, 27). 

Erityisesti puhuttelumuotojen käyttö oli tasavaltalaisten säätelyn 
kohteena (ks. Rouvillois 2006, 28-33). Jotta tasavaltalainen hallinto 
voisi juurruttaa veljeyteen perustuvan demokratian, se halusi kiel- 
tää teitittelyn ja hovista peräisin olevat tittelit Monsieur (herra) ja 
Madame (rouva) ja tuoda niiden tilalle sinuttelun ja kansalaiseen 
viittaavat puhuttelusanat citoyen/citoyenne. Tasavaltalaiset yritti- 
vät jopa saada säädettyä teitittelyn kieltävän lain. Vaikkei se on- 
nistunutkaan, Comite de salut public eli Kansallisen turvallisuuden 
komitea otti epävirallisesti käyttöön pakollisen sinuttelun, minkä 
jälkeen sinuttelu yleistyi armeijassa ja hallinnossa. Jotkut kuitenkin 
kyseenalaistivat citoyen-puhuttelun: Eikö sekin ollut omalla taval- 
laan erotteleva, uusi hierarkian laji? Miksei luovuttaisi titteleistä 
kokonaan? 

Citoyen-puhuttelu korvasi Monsieur'n, ja jopa vanhoja tekstejä 
sensuroitiin. Esimerkiksi vuonna 1794 teatteriohjaajille annettiin 
määräys muuttaa Molieren näytelmässä Le Misanthrope (Ihmis- 
vihaaja) kohta, jossa määriteltiin epäkohtelias ihminen; ensimmäi- 
nen versio on alkuperäinen ja jälkimmäinen on korjattu tasavalta- 
laisten mukaan (Rouvillois 2006, 33—34): 

Il tutoie en parlant ceux du plus haut étage ("Han sinuttelee puhutelles- 
saan ylemmässä asemassa olevia”) 

Et le nom de Monsieur chez lui est hors d'usage ("Eikä Monsieur kuu- 
lu hänen sanavarastoonsa') 


Le nom de citoyen est chez lui hors d'usage (Sana kansalainen ei kuulu 
hänen sanavarastoonsa) 

Et détre tutoyé lui parait un outrage (Ja sinuttelu tuntuu hänestä sol- 
vaukselta) 


(Rouvillois 2006, 33-34, käännös on kirjoittajan.) 


Tasavaltalaisten taistelu "oikeiden" puhuttelumuotojen puolesta ei 
kuitenkaan onnistunut (ks. Rouvillois 2006, 48-52). Vuoden 1798 
lakiehdotuksessa yritettiin vielä turhaan saada kiellettyä Monsieur- 
ja Madame-tittelit, ja vuonna 1799 puolestaan vaadittiin, että Parii- 
sin teattereissa katsojia puhutellaan kansalaisiksi. Tasavaltaishal- 
linto oli kuitenkin jo hävinnyt taistelun, sillä vuodesta 1795 lähtien 
sinuttelu ei ollut enää voimassa kansalliskonventissa (Ranskan 
parlamentissa), eikä tasavaltalaisia käytösoppaita julkaistu enää 
vuoden 1796 jälkeen. Historia on osoittanut, että puhuttelumuo- 
toja on vaikea säädellä ulkopuolisin määräyksin: ihmiset käyttävät 
pakotettuja muotoja vain virallisissa yhteyksissä ja luopuvat niiden 
käytöstä viimeistään hallinnon kaatuessa (ks. Italian fasismihallin- 
to ja Lei: Suomela-Härmä 2015, 355—356; toveri-puhuttelu kommu- 
nismin aikaan t$ekissä, unkarissa ja puolassa: Leheckova 2015, 198; 
Kovacs & Tänczos 2015, 252-253; Paloposki 2015, 233-234). 
Ranskassa tasavaltalaisetkin palasivat pian klassisiin kohteliai- 
suusmuotoihin, vaikka käytännöt vaihtelivat (ks. Rouvillois 2006, 
50-53). Yhtäältä kohteliaisuuden ilmaisuissa liioiteltiin vulgäärin 
puhetavan jälkeen, ja toisaalta vallankumouksen ajan uusrikkaat eli 
hallituksen (Directoire) nousukkaat olivat enemmän kiinnostuneita 
elämisestä (vivre) kuin siitä, miten pitäisi elää (savoir-vivre). Joka 
tapauksessa jälkipolville jäi vuosilta 1799-1815 yli tuhat julkishal- 
linnon asiakirjaa, jotka sisältävät kiistoja käytösetiketistä. 
Vallankumouksen jälkeen valtaan nousi keisari, kun Napoleon I 
kruunattiin vuonna 1804, ja vain kaksi vuotta myöhemmin ilmestyi 


96 


https://doi.org/10.21435/tl.284 


KOHTELIAISUUS JA KÄYTÖSOPPAAT 


L'Étiquette du Palais impérial eli keisarillisen palatsin etiketti, joka 
määritteli säännöt sanoille ja eleille (Rouvillois 2006, 53). Kuulos- 
taako tutulle? Keisarillisessa kohteliaisuudessa oli kaikuja 1600-lu- 
vun hovikohteliaisuudesta. 


Porvarillisten käytösoppaiden kulta-aika 1800-luvun Ranskassa 
Vallankumouksen jälkeen ranskalainen kohteliaisuus uudistui, 
kun uudet luokat nousivat valtaan yhteiskunnallisten muutos- 
ten, teollistumisen ja kapitalismin myötä (Montandon 1997, 28). 
1800-luvulla kohteliaisuuden määritti porvaristo, jonka nousu 
tapahtui varsinkin vuoden 1830 heinäkuun vallankumouksen jäl- 
keen (Rouvillois 2006, 65). Sanottiin, että uudeksi kuninkaaksi 
kruunatun Ludvig Filipin valta perustui etenkin varakkaan por- 
variston tukeen. Keskiluokalle hyvät käytöstavat olivat kuin passi 
ja tapa erottua yhtäältä valtaväestöstä eli maalaisista, ja toisaalta 
kasvavasta työläisväestöstä: on devient bourgeois lorsguon se com- 
porte comme un bourgeois eli porvariksi tullaan käyttäytymällä 
kuin porvari (Rouvillois 2006, 65). 

Uusien tapojen opettamiseksi tarvittiin käytösoppaita. Kun ai- 
kaisemmat käytösoppaat olivat olleet filosofiaan, antropologiaan 
tai estetiikkaan pohjautuvia esseemäisiä kirjoituksia yleisluon- 
toisista aiheista, 1800-luvun oppaissa annettiin tilannekohtaisia 
ja konkreettisia ohjeita siitä, mitä pitää tehdä ja varsinkin siitä, 
mitä ei saa tehdä - myöskään syntyperällä ei ollut merkitystä, 
vaan ohjeita suunnattiin myös nousukkaille (Montandon 1997, 
28-29). Entisajan käytösoppaat oli hierarkkisessa ja staattisessa 
yhteiskunnassa suunnattu ensisijaisesti lapsille (Erasmuksen opas 
ja Sallen opas), mutta kun sosiaalinen nousu tuli mahdolliseksi 
useammille, aikuiset tarvitsivat ohjeita käyttäytymiseen (Rou- 
villois 2006, 65-66). 1800-luvulla käytösoppaiden oli kuitenkin 
uudistuttava perinpohjaisesti. Vanha hovikohteliaisuus ei enää 
kelvannut, koska se ei kyseenalaistanut ryhmien välisiä esteitä: 
vaikka porvari olisi ollut kuinka kohtelias ja noudattanut etikettiä, 
hän pystyi vain etäisesti muistuttamaan herrasmiestä (Rouvillois 
2006, 64-65). 

1800-luvulla Ranskassa julkaistiin satoja käytösoppaita, joiden 
nimessä esiintyi tyypillisesti termi codes ("koodit"). Käytösoppaiden 
suosio genrenä liittyi toiseenkin ajan ilmiöön, lakien kodifikaa- 
tioon, joka toimi saman logiikan mukaisesti kuin käytösoppaat, 
eli tavoitteena oli yksinkertaisten ja selkeiden normien laatiminen 
(Rouvillois 2006, 67). Muchembled (1998, 227) kutsuu 1830-luvun 
jälkeistä aikaa nimellä l'áge des femmes polies eli kohteliaiden nais- 
ten aika, sillä juuri naiset toimivat käytöstapojen vartijoina. Käy- 
tösoppaiden kirjoittajat olivat usein naisia, joita tituleerattiin hert- 
tuattariksi ja kreivittäriksi, vaikkeivat he välttämättä sellaisia olleet 
(Montandon 1997, 31; Muchembled 1998, 230; Rouvillois 2006, 66). 

Yksi tunnetuimmista käytösoppaista oli vuonna 1889 ilmestynyt 
paronitar Staffen opas Usages du monde, josta oli 10 vuotta myö- 
hemmin otettu jo peräti 131. painos (Muchembled 1998, 232-233). 
Rouvillois'n (2006, 66) mukaan oppaiden kohdeyleisönä olivat 
erityisesti naiset, kun taas Montandon (1997, 31) luettelee laajan 
kohdeyleisön, johon kuuluu talon emäntien ja porvareiden lisäksi 
armeijan ja kirkon väkeä, palvelijoita ja rakastajia. Joka tapaukses- 
sa oppaat antoivat neuvoja sekä yksityiseen että sosiaaliseen elä- 
mään (ks. Rouvillois 2006). Yksityiselämään käytösoppaat antoivat 
monimutkaisia ohjeita, jotka liittyivät ruokailuun, palveluskunnan 
ja isäntäväen suhteisiin ja riitteihin (esim. syntymä, avioliitto, suru- 
ajan vietto). Neuvot kohdistuivat sosiaaliseen elämään, kuten vie- 
railuihin, päivällisiin ja tanssiaisiin, vastaanottoihin maaseudulla, 
tervehtimiseen (ks. jäljempänä) ja käyntikorttien jättämiseen. Jos 
vieras kävi ovella ilman, että häntä odotettiin, eikä ovea avattu, 
tapana oli jättää käyntikortti palvelijalle tai liu'uttaa kortti oven 
välistä; säännöt korttien laatimiseen ja jättämiseen taitteluineen 
olivat monimutkaisia (Rouvillois 2006, 164-165). 

Käytösoppaat säätelivät erityisesti naisten ja miesten välisiä suh- 
teita. Ranskalaisen naisen asema ei ollut kehuttava, sillä Napoleo- 
nin laki vuodelta 1804 oli asettanut naiset miesten holhoukseen 
(Rouvillois 2006, 90). Käytösoppaat ohjeistivat kuitenkin, että 
naisella oli supériorité morale eli moraalinen ylemmyys, mikä teki 
naisesta käytöstapojen ja kohteliaisuuden luonnollisen vartijan; joi- 

denkin käytösoppaiden mukaan vain naiset ”hioivat käytöstapoja” 
(polissent les manieres) (Rouvillois 2006, 97). Tämän erityisaseman 
myötä naisille annettiin tiukempia sääntöjä kuin miehille, ja esi- 
merkiksi tupakka oli naisilta kielletty (Rouvillois 2006, 97). 

Ritarillisuus, la galanterie, oli käytösoppaiden ohjeissa voimis- 
saan: nainen oli kuningatar, ja mies oli hänen ritarinsa (Rouvillois 
2006, 90-92). Erään käytösoppaan tekijä, Madame Celnart, opasti 
ritarillisuutta näin: 


Hyvät tavat edellyttävät, että miesseuralainen tarjoaa kättään naiselle, 
joka kävelee hänen kanssaan. Ritarillisuus vaatii, että mies pyytää nai- 
selta luvan kantaa, mitä vaivalloista tällä sattuu kädessään olemaan, esi- 
merkiksi laukku, kirja, päivänvarjo (jos aurinko on mennyt jo varjoon). 
Jos nainen kieltäytyy, miehen on itsepintaisesti vaadittava saada kantaa 
naisen mukana ollut esine. Jos mies on kahden naisen seurassa, hän voi 
vapautua antamasta kättään kummallekaan naisista. (Rouvillois 2006, 
93, käännös on kirjoittajan.) 


Termit galanteria ja galantti olivat peräisin aikaisemmalta ajalta 
kuin 1800-luvulta. Esimerkiksi salonkien aikaan 1600-1700-lu- 
vuilla tehtiin ero siinä, osoittaako mies naiselle kohteliaisuutta vai 
onko tämä pelkkä liehittelijä, sillä vain ensimmäinen voi olla ga- 
lantti herrasmies (Picard 2018 [1943], 107). 

Käsittelen seuraavaksi tarkemmin yhtä kielellisen kohteliaisuu- 
den keskeistä osaa eli puhuttelu- ja tervehdystapoja. Porvarillisen 
kohteliaisuuden oppaat ohjeistivat 1800-luvulla puhuttelua ja ter- 
vehtimistä, joiden avulla säädeltiin läheisyyttä ja etäisyyttä. Ajan 
puritanismin ja kohteliaisuutta koskevien ohjeiden mukaan julki- 
sesti, dans le monde, tuli välttää kaikkea henkilökohtaista (Rou- 
villois 2006, 101). Rouvillois (2006, 102-103) on analysoinut ajan 
puhuttelukäytäntöjä aikuisten kesken seuraavasti: Julkisesti käytetty 
puhuttelumuoto oli teitittely, sillä naisen ja miehen välistä sinutte- 
lua pidettiin rakkaussuhteen merkkinä. Rakkaussuhde tuli julkisilla 
paikoilla jopa unohtaa. Vaikka puolisot olivatkin tottuneet sinutte- 
luun, kodin ulkopuolella tuli teititellä. Jotkut käytösoppaat pitivät 
julkista teitittelyä tyylikkäämpänä kuin sinuttelua, kun taas toisten 

mielestä sinuttelu oli kokonaan vastoin hyviä tapoja. Perheessä las- 
ten tuli osoittaa kunnioitusta vanhemmilleen jokaisena hetkenä. 
Raamattuun perustuva ”kunnioita äitiä ja isääsi? mainittiin sekä 
laissa (Code civil) että käytösoppaissa (Rouvillois 2006, 108-109). 
Lapsen tuli kiittää pienemmästäkin asiasta, esimerkiksi jos hänelle 
annettiin jotakin tai jos hän välttyi ikävältä asialta, sillä ajan motto 
kuului näin: le merci ne souffre aucune dispense eli kiitos ei maksa 
mitään (Rouvillois 2006, 110). 

Kunnioituksen vaatimus ei kuitenkaan tarkoittanut, että van- 
hempia olisi välttämättä pitänyt teititellä, vaan puhuttelu jakoi 
paitsi perheitä myös käytösoppaita (ks. Rouvillois 2006, 110-112). 
Paronitar de Bardi ohjeisti, ettei sinuttelua pitänyt sallia läheisis- 
säkään ihmissuhteissa, koska sinuttelu tekee keskustelusta ”rah- 
vaanomaista" Esimerkkinä hän mainitsi kadulla kulkevat ihmiset, 
jotka ryhtyvät sinuttelemaan, kun haluavat loukata toisiaan. Toi- 
set käytösoppaiden kirjoittajat, kuten Madame Celnart, iloitsivat 
vanhempien ja lasten välisestä sinuttelusta. Esimerkkinä hän antoi 
kuningas Ludvig Filipin ja tämän puolison: vaikka lapset kasvatet- 
tiin kurissa, se ei estänyt sinuttelua perheessä. Yksi vaihtoehto oli 
antaa perheiden itse valita sopiva puhuttelumuoto. Louis Verardin 
ohjeisti, että jos vanhemmat sinuttelivat lapsiaan, lapset voivat 
sinutella vanhempiaan, mutta jos vanhemmat teitittelivät lapsia, 
lastenkin tuli teititellä vanhempiaan. 1800-luvulta löytyi kuitenkin 
sellaisiakin käytösoppaita, joissa vanhempien ja lasten välinen tei- 
tittely tuomittiin, vaikka ensimmäiseen maailmansotaan mennessä 
sinuttelu vanhempien ja lasten kesken oli voittanut teitittelyn. 

Tervehtiminen merkitsi kunnioitusta, ja sitä pidettiin kohteliai- 
suuden keskeisimpänä ulkoisena merkkinä (Rouvillois 2006, 95). 
Tervehtimisriitit olivat sekä monimutkaisia että tarkasti määritel- 
tyjä (ks. Rouvillois 2006, 198). Tuttua ihmistä oli tervehdittävä, 
mutta jos kohtasi tuntemattoman kadulla, teatterissa tai matkalla, 
tervehtiminen oli vapaaehtoista. Tärkein sääntö oli tällöin, että 
kohdattua henkilöä tulisi häiritä mahdollisimman vähän. Ter- 
vehdykseen liittyi tavallisesti pelkkä Monsieur-puhuttelu, sillä ai- 
noastaan palvelijat lisäsivät puhuteltavan aatelisarvon; poikkeuk- 

sen muodostivat herttuat, joita kuului puhutella Monsieur le Duc 
(Rouvillois 2006, 202). 

1800-luvulla tervehtimisen yhteydessä koettiin suorastaan fobiaa 
fyysistä kontaktia kohtaan, varsinkin eri sukupuolta olevien henki- 
löiden välillä (Rouvillois 2006, 203). Rouvillois (2006, 203) on ana- 
lysoinut tervehdyksiä seuraavasti: Tervehtiä voitiin joko päätä (tai 
ylävartaloa) taivuttamalla tai kättelemällä. Pään taivutukseen liitty- 
viä tervehdyksiä eroteltiin kaksi, ranskalainen tervehdys ja englan- 
tilainen tervehdys. Ranskalaista tervehdystä pidettiin sydämellisenä 
ja eleganttina, kun taas salongeissa muodissa olevaa, minimalistis- 
ta englantilaista tervehdystä kuvattiin kuivaksi ja automaattiseksi, 
ja sitä verrattiin puiseen nukkeen. Ranskalaisessa tervehdykses- 
sä aloitteen teki mies, mutta kättelyssä roolit olivat päinvastaisia. 
Kättelyssä aloitteentekijä oli aina nainen, jollei kyse ollut lasten ja 
vanhempien välisestä suhteesta. Paronitar Staffe kertoi syyksi sen, 
että julkisesti nainen oli aina kuningatar, mutta Rouvillois'n (2006, 
203) mukaan todellinen syy oli fyysisessä kontaktissa, sillä mies ei 
saanut koskaan tarttua kiinni naiseen. 

On huomattava, että edellä kuvattu kaupunkilainen ja porvaril- 
linen kohteliaisuus ei koskenut kaikkia ranskalaisia (ks. Rouvillois 
2006, 269—270). Vuonna 1870 jopa 70 % ranskalaisista asui maaseu- 
dulla, ja heidän tapansa olivat kaukana porvariston tavoista. Maa- 
seudulla luettiin vielä 1800-luvulla nuorille suunnattuja civiliten 
ja honnete hommen (ks. edellä) ohjeita, joista otettiin uusintapai- 
noksia. Kun maaseudulta muutettiin kaupungistumisen myötä yhä 
enemmän suuriin keskuksiin, tavat kuitenkin yhdenmukaistuvat 
vähitellen. 

Porvarillisen kohteliaisuuden kulta-aika ei monen mielestä ollut 
yhtä loistokas kuin 1600-luvun hovikohteliaisuus, joka oli toiminut 
mallina eurooppalaiselle kohteliaisuudelle. Porvarillisen kohteliai- 
suuden aika oli kuitenkin merkittävä, ja vielä nykyranskalaisetkin 
elävät tietyllä tavalla sen varjossa. 


101 


https://doi.org/10.21435/tl.284 


| KOHTELIAISUUDEN TEORIAA JA HISTORIAA 


Yksinkertaistuva kohteliaisuus 1900-luvun ranskalaisissa 
käytösoppaissa 

Ensimmäinen maailmansota 1914-1918 merkitsi suurta yhteiskun- 
nallista muutosta, ja vanhoja käytössääntöjä alettiin pitää van- 
hentuneina (ks. Montandon 1997, 34-36; Rouvillois 2006, 309). 
Vanha käytösetiketti oli huolehtinut etäisyydestä, mutta nyt se 
unohdettiin, mistä aiheutui Montandonin (1997, 34) mukaan vuo- 
rovaikutuksen suoruutta ja jopa kriisiytymistä: puhekumppanei- 
ta taputettiin olkapäälle, tuntemattomia kutsuttiin etunimellä ja 
toisia sinuteltiin tuttavallisesti. Tapojen muuttumiseen vaikuttivat 
esimerkiksi elämänrytmin nopeutuminen, autojen tulo ja naisten 
työnteko (Montandon 1997, 34-36). 

Porvarillisen kohteliaisuuden (ks. edellä) muuttuminen järkytti 
käytösoppaiden laatijoita. Kreivitär Gatienne Riguidi kirjoitti vuon- 
na 1928, että todelliset käytöstavat ovat käyneet mitä harvinaisim- 
maksi herkuksi: 


Äiti parka! Kuinka äiti olisi järkyttynyt nähdessään nykynuoret. En 
edes puhu peruskohteliaisuudesta, kuten käden laittamisesta suun eteen 
haukotellessa tai toteamuksesta Jumalan siunausta; jos joku aivastaa, 
tai anteeksi pyytämisestä, jos vahingossa sattuu röyhtäisemään. Nyky- 
päivänä luulisi illallisen lopussa olevansa Espanjassa, sillä niin paljon 
vatsaa koskevia vapauksia otetaan. Yksikään emäntä ei osaa plaseerata 
vieraita pöytään. Yksikään ei osaa pitää yllä keskustelua salongissa. Koh- 
teliaisuus on kuollut — -. (Rouvillois 2006, 310, käännös on kirjoittajan.) 


Rouvillois (2006) jakaa 1900-luvun ranskalaisen kohteliaisuuden 
kahteen osaan: ”pesäero porvarilliseen kohteliaisuuteen (1914- 
1950)” ja ”epävarmuuden aika (1950-luvulta 2000-luvulle)”. Pesä- 
ero porvarilliseen kohteliaisuuteen ei tapahtunut yhtäkkiä vaan 
vähitellen, jo ennen ensimmäistä maailmansotaa (ks. Rouvillois 
2006, 311-312). Merkkejä muutoksesta oli näkyvissä 1800-luvun 
loppupuolella, kun käytösoppaissa valitettiin hyvien tapojen ka- 
toamisesta, ja niitä omistettiin ”katoavalle menneen ajan muistol- 
le” tai ”huonosti kasvatetuille ihmisille”. Esimerkiksi kirjailija Guy 
de Maupassant oli kirjoittanut jo vuonna 1881 nekrologin ranska- 

laiselle kohteliaisuudelle. Myös tapojen amerikkalaistuminen oli 
alkanut jo ennen sotaa, kun kirjoissa esiintyi kuvauksia lyhene- 
vistä tervehdyksistä, englantilaisista tervehdyksistä ja lakonisista 
sähkeistä. 

Ensimmäinen maailmansota heikensi taloudellisesti sekä por- 
varistoa että jäljelle jäänyttä aatelistoa, jotka olivat tärkeimpiä por- 
varillisten käytöstapojen vartijoita (ks. Rouvillois 2006, 315-320). 
Sota oli tehnyt lopun koroilla eläjistä, ja rikkaudet olivat vaihtaneet 
omistajaa. Porvariston elämään kuuluneet palvelijat olivat kadon- 
nutta luksusta, ja kaikki, myös naiset, joutuivat töihin. Jos aiemmin 
käytöstavat olivat olleet vapaa-ajan muovaavia, nyt niitä määritteli- 
vät työt. Myös valtio tunkeutui yhä enemmän alueille, jotka olivat 
aikaisemmin kuuluneet yksityiselämän piiriin (yleinen järjestys, 
turvallisuus ja terveys). Valtion säännöt korvasivatkin porvariston 
vanhoja käyttäytymiskoodeja. 

Ensimmäisellä maailmansodalla oli monia suoria ja epäsuoria 
vaikutuksia tapoihin, sillä tavat yksinkertaistuivat ja isänmaallistui- 
vat (ks. Rouvillois 2006, 313—315). Rouvillois'n mukaan esimerkiksi 
Liselotte kuvasi vuonna 1917, kuinka lapsen syntymän ilmoitukset 
lyhenivät ja niitä lähetettiin vain lähimmille. Kastetilaisuudet, rip- 
pijuhlat ja häät pidettiin yksinkertaisin menoin. Suruajan vietto 
lyheni, ja omaiset määrittelivät itse sen keston. Liselotten johtopää- 
tös oli, että ranskalaisista oli tullut yksinkertaisempia, jalompia ja 
aidompia. Käytösoppaista aikaisemmin poissa ollut isänmaallisuus 
nousi keskiöön, ja lapsille annettiin isänmaallisten sankareiden ja 
alueiden nimiä (esim. tytöille Abertine, Alsace, Victoire ja Joffrette). 

Toisesta maailmansodasta lähtien käytösoppaiden nimissä esiin- 
tyi sana "uusi" tai "moderni" (Nouveau Savoir- Vivre, Savoir- Vivre 
moderne), joiden avulla korostettiin nykyisten tapojen eroavan 
vanhoista — kohteliaisuussäännöt yksinkertaistuivat entisestään, 
harvinaistuivat ja melkein kadottivat velvoittavan luonteensa (ks. 
Rouvillois 2006, 329). Toisen maailmansodan seurauksena kohte- 
liaisuus tasa-arvoistui, kun eri yhteiskuntaluokista tulevat ihmi- 
set kohtasivat toisiaan: miehet olivat rintamalla yhdessä, ja naiset 
hoitivat sairaalassa haavoittuneita, eikä kohteliaisuus voinut enää 

perustua erottelulle, hierarkialle ja etuoikeuksille (Rouvillois 2006, 
330). Kaiken kaikkiaan nopeutunut elämänrytmi kävi huonos- 
ti yhteen menneen ajan monimutkaisten rituaalien kanssa, jotka 
edellyttivät, että aikaa oli käytössä loputtomasti (Rouvillois 2006, 
332). Myös pukeutuminen yksinkertaistui, sillä autolla ajaessa si- 
linterihattu osui kattoon ja takin liepeet jäivät auton oven väliin, 
eivätkä naisetkaan käyttäneet kiireessä niin paljon käsineitä kuin 
aikaisemmin (Rouvillois 2006, 334). Jotkut kokivat muuttuneet 
tavat käytössääntöjen köyhtymisenä, kun taas toiset luonnehtivat 
muutosta nuorennusleikkaukseksi (Rouvillois 2006, 349). 

1950-luvulta alkaen kohteliaisuudessa vallitsi epävarmuuden 
aika. Tapojen modernisoituminen tarkoitti, että sydämen kohte- 
liaisuus valtasi yhä enemmän alaa (ks. Rouvillois 2006, 350; vrt. 
myös edellä). Vihamielisyys kaikenlaista epätasa-arvoa kohtaan - 
oli sitten kyseessä ikä, sukupuoli tai olosuhteet — ja sosiaalisten 
hierarkioiden väheneminen yksinkertaistivat käytöstapoja edelleen, 
ja osa tavoista katosi. 

Toisen maailmansodan jälkeen syntyi kohteliaisuuden vastaisia 
liikkeitä, jotka painottivat tasa-arvoa ja vapautta (Rouvillois 2006, 
351). Feministinen liike vahvistui Ranskassa toisen maailmanso- 
dan jälkeen ja saavutti huippunsa 1970-luvun alussa (ks. Rouvillois 
2006, 354-355). Naisen asema oli ollut Ranskassa huonompi kuin 
Suomessa: ranskalaisnaiset saivat äänioikeuden vasta vuonna 1945, 
kun taas suomalaisnaiset olivat päässeet äänestämään jo vuonna 
1906. Simone de Beauvoirin (1949) keskeinen ajatus teoksessa Le 
Deuxième sexe (”Toinen sukupuoli) oli, ettei naisen heikompi ase- 
ma mieheen verrattuna ollut luonnollinen olotila vaan sosiokult- 
tuurinen konstruktio. Feministit vastustivat vanhaa kohteliaisuutta, 
joka perustui eroille ja hierarkioille naisen ja miehen välillä (ks. 
Rouvillois 2006, 356-357). Feministit eivät halunneet tulla määritel- 
lyksi eleganssin, kauneuden ja viehätysvoiman kautta, eivätkä naiset 
tahtoneet enää kunnioittaa miesten valtaan perustuvia sääntöjä. 
Feministit vastustivat ritarillisuutta, jota he pitivät nöyryyttävänä 
ja seksistisenä, sillä se sisälsi ajatuksen naisen alempiarvoisuudesta 
(ks. edellä). Ranskalainen sosiologi Colette Guillaumin totesi esi- 

merkiksi näin: ”Ritarillinen tapa antaa naisen kulkea edellä saattoi 
kenties tarkoittaa yksinkertaisesti, ettei naista päästetä hetkeksikään 
silmistä. Eihän sitä koskaan tiedä: jopa hyvin korkeilla koroilla voi 
juosta - ja paeta. (Rouvillois 2016, 357, käännös on kirjoittajan.) 

Yleisellä modernisaation liikkeellä oli feministejä vaatimatto- 
mammat tavoitteet, eikä se vaatinut loppua porvarilliselle koh- 
teliaisuudelle, vaan ainoastaan poistamaan muuttuneet asiat (ks. 
Rouvillois 2006, 359-360). Vuoden 1968 tienoilla julkaistuissa 
käytösoppaissa huomioitiin, että viidessäkymmenessä vuodessa 
”kaikki” oli muuttunut: kulkuvälineet (metro, lentokone, taksi) ja 
viestintäkanavat (puhelin, televisio, radio). 

Käytöstapojen modernisointi ei ollut kuitenkaan yksinkertainen 
tai lineaarinen prosessi (Rouvillois 2006, 360). Tavat yksinkertais- 
tuivat tai jopa katosivat vähitellen (ks. Rouvillois 2006, 361-375). 
Suruajan vietto lyheni, ja lopulta siitä luovuttiin. Palveluskunnan 
ja isäntäväen suhteisiin liittyviä käytössääntöjä ei enää tarvittu. 
Porvariston vanha vierailukulttuuri muuttui, kun puhelin yleistyi: 
ihmiset pystyivät etukäteen varmistamaan, oliko henkilö kotona 
tai sopimaan vierailuajan, eikä käyntikorttia tarvinnut antaa ovella 
palvelijalle. Plaseerauskäytännöt höllenivät ruokapöydässä, kun ei 
tarvinnut huolehtia hierarkkisista suhteista. Vanhempien ja lasten 
väliset suhteet kävivät mutkattomimmiksi ilman vanhan hierar- 
kian painolastia. Tyttöjen ja poikien väliset suhteet vapautuivat, 
ja niihin kuuluivat poskisuukot, sinuttelu ja kulujen jakaminen 
illanvietoissa; miehen ei myöskään tarvinnut enää kulkea naisen 
edellä portaissa. Ainoastaan avioliittoriitti tuntui säilyvän muut- 
tumattomana. Käytösoppaissa saatettiin kuitenkin varoittaa, että 
uudet tavat olivat menneet liian pitkälle. Guislaine Lavergne kielsi 
oppaassaan Le savoir-vivre du bonheur ("Onnelliset käytöstavat) 
vieraiden osallistumisen tiskeihin, vaikka sitä ulkomailla, kuten 
Ruotsissa, tapahtuikin. Hänen mielestään vieraalle oli sen sijaan 
annettava jokin mitättömän pieni askare, kuten kahvin tai tomaat- 
timehun kaataminen, joka ei auta emäntää mutta luo vieraalle il- 
luusion hyödyksi olemisesta (Rouvillois 2006, 375). 

Suomenkielisiä käytösoppaita 1600-1900-luvuilla 


Suomenkielisissä käytösoppaissa on kautta aikojen näkynyt ulko- 
maisia vaikutuksia, ja varhaiset oppaat olivat jopa käännöksiä tai 
mukaelmia vieraskielisistä oppaista. Kuten ranskankielisissä op- 
paissa, myös suomenkielisten oppaiden neuvot heijastelevat yhteis- 
kunnallisia trendejä. 1600-1700-luvuilla suomenkieliset käytösop- 
paat perustuivat kristillisiin arvoihin, ja ne oli laadittu erityisesti 
nuorisolle. Sen sijaan 1800-luvulla käytösoppaiden ohjeet oli suun- 
nattu etenkin kaupunkiin muuttaneille, jotka tarvitsivat neuvoja. 
Suomalaisten käytösoppaiden kulta-aikaa oli 1900-luku, jolloin 
yksinkertaistuvia tapoja ohjeistettiin entistä laajemmalle joukolle. 


Käytösoppaita 1600-1700-luvuilla nuorisolle ja talonpojille 

Suomi oli 1600-1700-luvuilla hierarkkinen yhteiskunta, joka kuu- 
lui Ruotsin kuningaskuntaan. Säätyjä oli neljä: aatelisto, papisto 
(toisella sijalla Ranskasta poiketen), porvaristo ja talonpojat (Hai- 
kari ym. 2020, 11-12). Vanhan kirjasuomen sanakirjan aineistos- 
ta on saatavilla Erasmus Rotterdamilaisen oppaan lisäksi neljä 
1600-1700-luvuilla julkaistua opasta, jotka ovat Huonen-Speili 
(1699), Lyhykäinen neuvo hyvihin ja siivollisihin ihmisten tapoin 
(1761), Ylösrakentavainen lastenkirja (1764) ja Neuvo lapsille yhtei- 
sestä kansasta (1797) (ks. Heikkilä 2019). Tarkastelen seuraavaksi 
näitä neljää opasta. 

Huonen-Speilin (1699) on kirjoittanut pappi Jonas Mennander. 
Se perustuu erilaiseen kontekstiin kuin Erasmus Rotterdamilaisen 
opas, eli talonpoikaiseen ympäristöön, jossa keskeistä oli tehdä ah- 
kerasti työtä (Heikkilä 2019). Talonpoikaissääty oli tuohon aikaan 
säädyistä suurin, ja oppaalla lienee tavoiteltu laajaa yleisöä. Heikki- 
län (2019) mielestä Huonen-Speili ei välttämättä ollut varsinainen 
käytösopas, sillä teoksessa painottuu isäntien, emäntien, piikojen 
ja renkien työteliäisyys ja ahkeruus. Huonen-Speilin neuvot ovat 
runomittaisia, ja ne on ryhmitelty Raamatun käskyjen ympärille 

(ks. Suolahti 1993^, 15-18). Raamatun ja saarnakirjallisuuden mu- 
kaisesti tyttöjä ohjeistettiin pysymään kotona ja tekemään töitään. 
Esimerkkinä annettiin Maria, joka kohtasi enkelin kotona, kun taas 
Jaakobin tytär Dina juoksenteli ilman asiaa kodin ulkopuolella ja 
joutui häväistyksi. 

Seuraavalla vuosisadalla julkaistiin käytösopas Lyhykäinen Neu- 
wo Hywihin ja Siwollisihin Ihmisten Tapoin (1761). Syynä julkaisuun 
lienee ollut Erasmuksen oppaan vaikea saatavuus (Heikkilä 2019). 
Kyseessä on lyhyt, parinkymmenen sivun pituinen opas. Oppaassa 
vuorottelevat kysymykset ja vastaukset, ja se on suunnattu nuoril- 
le. "Nuoruden Ijällä - — owat Silmät, caswot, Kädet, Jalat ja caicki 
muut Jäsenet wielä pehmiät ja notkiat Hywihin Tapoin tottuman. 
Silloin taitawat Ajatuxet, Puheet, Käytöxet ja työt wielä helposti 
hywäntapaisix tulla harjoitetux? (Heikkilä 2019.) 

Vuoden 1761 oppaan tavat kontrolloida kehoa tuovat mieleen 
ranskalaisen Sallen oppaan. Suolahti (1993, 22-24) kuvaa, miten 
ylhäisen luo menevää nuorukaista ohjeistettiin. Nuorukaisen oli 
oltava siisti: kädet ja kasvot oli pestävä, kynnet leikattava sekä hiuk- 
set oli harjattava ja lyhennettävä. Ovensuuhun oli seisahdettava, 
kunnes pyydettiin sisään. Kehoa oli tarkasti kontrolloitava myös 
istuessa: jalat ristissä ei saanut istua, eikä jalkoja saanut työntää liian 
kauas tuolista. Tuolilla ei saanut myöskään istua selkä kenossa, eikä 
tuolilla sopinut itseään heiluttaa. Lapset suhtautuivat vanhempiinsa 
alamaisen tavoin: joissakin käytösohjeissa lapsia kiellettiin sinutte- 
lemasta vanhempiaan. Suolahti (1993, 21) on kuvannut vanhempien 
ja lasten suhteita näin: "- — kuuliaisuus-, tekisi mieli sanoa palve- 
lussuhdetta, jossa lapsi oli vanhempiinsa?” 

Pian 1761 ilmestyneen oppaan jälkeen julkaistiin toinenkin 
nuorisolle suunnattu käytösopas nimeltä Ylösrakendawainen Las- 
ten Kirja (ks. Heikkilä 2019). Oppaan oli kirjoittanut saksalainen 
pappi Johann Jacob Rambach, joka ehti kuolla ennen suomen- 


4 Gunnar Suolahden teos Vuosisatain takaa ilmestyi ensimmäistä kertaa 1913. Matti 
Klingen toimittamassa vuoden 1993 laitoksessa on lisäksi artikkeleita muista jul- 
kaisuista. 


107 


https://doi.org/10.21435/tl.284 


| KOHTELIAISUUDEN TEORIAA JA HISTORIAA 


kielisen käännöksen ilmestymistä. Oppaan suomentaja on jäänyt 
tuntemattomaksi. Teoksen pohjavire on kristillinen, ja esimer- 
kiksi pöytätapoja koskevissa ohjeissa kaikuu Erasmuksen vaiku- 
tus. Kirjasta julkaistiin uusi suomennos Kaikille Nuorukaisille ja 
Lapsille Annetut Christillisen Elämän Ojennuxet jo kolme vuotta 
ensimmäisen version jälkeen, kenties aikaisemman oppaan saaman 
suuren suosion vuoksi. Uudessa versiossa ohjeiden lukumäärää oli 
vähennetty. 

Vuonna 1797 ilmestyi Marttilan kirkkoherran Jacob Zidenin 
käytösopas Neuwo Lapsille, Yhteisestä Kansasta, joka on kirjoitet- 
tu runomuotoon (ks. Heikkilä 2019). Oppaan neuvot kohdistuvat 
esimerkiksi aamutoimiin ja tervehtimiseen, ja ne on suunnattu yk- 
sinkertaisissa oloissa eläville, tavallisille lapsille. Oppaassa käytettiin 
myös hellitteleviä puhuttelusanoja (esim. kulta ja kultamurunen). 


Peittos, kuin on ajosa, 
Tuolla sängyn jalwosa, 
Itze ylös laita. 

Itze oljet ojenna, 

Sia riepu rakenna. 
Kilti lapsi taita. 
(Heikkilä 2019.) 


1600-1700-luvun suomenkieliset käytösoppaat pohjautuivat kris- 
tillisiin arvoihin ja opetuksiin. Ne olivat usein pappien kirjoitta- 
mia ja saaneet vaikutteita ulkomaisista oppaista. 


1800-luvun tervehdystapoja ja käytösoppaita 

1800-luvulla teollistuminen ja kaupungistuminen lisäsivät käytös- 
oppaiden tarvetta. Kun yhä useampi suomalainen muutti maalta 
kaupunkiin, myös aikuiset — eivätkä pelkästään lapset — tarvitsivat 
neuvoja käyttäytymiseen. Vuonna 1809 Suomi irrotettiin Ruotsin 
kuningaskunnasta, ja Suomesta tuli autonominen osa Venäjän 
keisarikuntaa. Suomalaisia säätyjä ei kuitenkaan liitetty venäläisen 
aatelin osaksi (Snellman 2020, 331). 

1800-luvun suomenkieliset käytösoppaat olivat usein mukaelmia 
ulkomaisista lähteistä, mutta ajalta on säilynyt kuvaus, joka koskee 
Satakunnassa sijaitsevan Tyrvään pitäjän talonpoikaisia terveh- 
dys- ja puhuttelutapoja vuodelta 1853 (Warelius 1855). Kuvaus on 
harvinaisuus, sillä suomalaisia tervehdystapoja on historiallisesti 
tarkasteltu vain vähän (Virtanen 1988, 221). Koska suomenkielisis- 
tä käytösoppaista on saatavilla vain vähän tutkimusta, laajennan 
käytösoppaiden esittelyä Wareliuksen kuvauksella, ja tarkastelen 
oppaita vasta tämän jälkeen. 

Wareliuksen (1855) mukaan pienellä paikkakunnalla terveh- 
dittiin sekä tuttuja että tuntemattomia, ja tervehdystavoissa näkyi 
kristinuskon vaikutus (esim. jumal-antakoon ja haltuun-herran). 


Tervehdykseksi sanoo vieras tultuansa: ”hyvää-huomenta” (hyvää-päi- 
vää taikka ehtoota), johon vastataan ”jumal-antakoon”. Samat sanat käy- 
tetään tielläkin vastuksiin tullessa ja ohitse mennessä, sekä tutuille että 
tuntemattomille. Vanhaan aikaan sanottiin: "kiás-auks" (Kiesus? avuk- 
si). Lähtevä lausuu: ”hyvästi-nys”, jonka vastaus on: ”hyvästi-hyvästi”; 
taikka jumalan-haltuun;" vastaus ”haltuun-herran”. Ystävällisempi ter- 


» 


vehdys on kätteleminen, jota seuraavat sanat: ”jumal-an-terveeksi;” 
naisväki syleileekin keskenänsä. 


(Warelius 1855, 90) 


Warelius (1855, 90-91) kuvasi myös talonpojan lakin käyttöä ja 
esitti huomioita eri yhteiskuntaluokista tulevien henkilöiden koh- 
taamisista. Mies piti lakin päässä sekä sisällä että ulkona, paitsi 
syödessä ja kirjaa lukiessa. Jos talonpoika kohtasi ulkona her- 
rasväkeä, puhutteli heitä tai oli samassa huoneessa heidän kans- 
saan, talonpoika otti lakin käteensä. Myös naiset peittivät päänsä: 
”Avio-vaimon on pää enimmiten peitossa, kumminkin syödessä 
lasta imettäessä ja muissa tärkeissä toimissa” (Warelius 1855, 91). 
Tervehdittäessä vain herrasväelle kumarrettiin. Kuvauksen koh- 
teena oli myös puhuttelutavoissa tapahtunut muutos. Wareliuksen 
(1855, 91) mukaan teitittely oli lisääntynyt 1800-luvun puolivälissä: 


5 Jeesus 

"Teititteleminen on ollut tapana jo näiden ihmisten muistin ajan, 
vaikkei ennen niin isossa mitassa kuin nyt.” Kun sata vuotta ai- 
kaisemmin oli teititelty herroja, Warelius raportoi laajasta teititte- 
lystä Tyrväällä: ”Nyt teitittelee jokainen vanhempiansa ja kaikkia 
vanhoja niin myös uljaita nuoriakin, moni aviokumppaniansakin 
ja muita yhtikäisiänsä; muutama vaimo-ihminen kaikkia ihmisiä?” 
(Warelius 1855, 91.) 

Myös 1800-luvun käytösoppaissa huomioitiin tapojen muutos. 
Kun Suomi oli teollistumisen myötä kaupungistunut, säädyttömien 
joukko oli kasvanut. Vuonna 1890 säätyjaon ulkopuolella eli peräti 
70 prosenttia suomalaisista (Virtanen 1988, 93-94). Kun 1800-luvun 
loppua kohti yhä enemmän väkeä muutti maaseudulta kaupunkiin, 
tarve opettaa käytöstapoja lisääntyi. Suomenkielisen käytösoppaan 
Ei sovi (2009 [1886]) sisältö oli muokattu ruotsalaisesta (Det passar 
sig inte) ja saksalaisesta (Es schickt sich nicht) lähteestä. Pieni kirja- 
nen perusteli tarvettaan sillä, että käytöstavat erosivat maaseudulla 
ja kaupungissa: ”Moni nuorukainen ja neitonen, joka sydänmaasta 
on joutunut kaupunkiin ja siellä ensikerran hienoon seuraan, astuu 
aroin askelin ja punehtuvin poskin vierashuoneen lattialla epätie- 
toisena siitä, miten kayttaytyisi.” (Ei sovi 2009 [1886].) 

Ei sovi-oppaassa tehtiin erottelu sukupuolten välillä, sillä "nuoru- 
kaiselta” vaadittiin enemmän kuin ”neitoselta”. Oppaassa vaadittiin 
kontrolloimaan kehoa kuten vanhoissa ranskalaisissa käytösop- 
paissa: jos nuorukainen käyttäytyy epäsopivasti, rouvat tekevät 
”moittivia arvosteluja hänen ryhdistään, esiintymisestään, kumar- 
ruksistaan y.m”. Oppaan lähtökohtana oli negaatio eli asiat, joita 
käyttäytymisessä tulisi välttää. Ohjeet oli jaettu yhdeksään lukuun: 
I Ruokapöydässä, II Puvussa ja esiintymistavassa, III Vierashuo- 
neessa, IV Julkisuudessa, V Puheessa, VI Kirjevaihdossa, VII Vie- 
raissa käynneillä, VIII Yleisesti ja IX Naisille erittäin. Ohjeet kos- 
kevat asioita, joista Warelius (1855) raportoi (ks. edellä). 


Ei sovi yksityisessä toimistohuoneessa pitää lakkia päässään. Se on yhtä 
sopimatonta kuin lakin päässä pitäminen vierashuoneessakin. (Ei sovi 


2009 [1886], 21.) 

Ei sovi kaikille huoneessa oleville henkilöille tarjota kättään. Jos isäntä 
ja emäntä tarjoovat kätensä, niin käteltäköön heitä; kaikille muille on 
kumarrus tervehdyksenä kylliksi. (Ei sovi 2009 [1886], 22.) 


Ei sovi aloittaa kirjettä sanoilla "rakas neiti!”, "rakas herra!”. On kirjoi- 
tettava: ”K.K. Neiti”, ”K.K. Herra Kamreeri ja Ritari” j.n.e” (Ei sovi 2009 
[1886], 35.) 


Kun Ei sovi -opas ohjeistaa ottamaan lakin pois päästä, Wareliuk- 
sen kuvaus vahvistaa, että ainakin Tyrväällä näin oli tapana tehdä. 
Kumarruksen suhteen vaikuttaa siltä, että Tyrväällä kumarrettiin 
vähemmän kuin oppaassa ohjeistettiin. Kun Warelius kuvasi pu- 
huttelua puheessa, oppaassa ohjeistettiin puhuttelumuotoja kir- 
jeessä. Koska Ei sovi -opas oli sovitettu suomen kielelle kansain- 
välisistä lähteistä, ulkomaiset vaikutukset ohjeisiin ja vaatimus 
suomalaisuudesta tuntuivat toisinaan ristiriitaisilta. 


Fi sovi kääntää nimikorttinsa toista kulmaa merkiksi, että on itse sen 
jättänyt. (Fi sovi 2009 [1886], 53.) 


Fi sovi unohtaa eroavaisuutta merkityksessä lauseparsien ”nobles [sic]* 
oblige” ja ”richesse oblige” välillä (Ei sovi 2009 [1886], 68.) 


Ei sovi sivistyneen Suomalaisen, joka rakastaa maataan ja kansaansa pu- 
hua ruotsinkieltä, jollei siihen ole välttämätöntä tarvetta. (Ei sovi 2009 
[1886], 43.) 


Näitä ohjeita lukiessa herää kysymys, kuinka tärkeitä käyntikor- 
tit olivat 1800-luvun lopun suomalaiselle tai kuinka moni osasi 
ranskaa. Suomen kielen korostaminen kuului toki ajan henkeen, 
mutta muuten muissa kielissä, kuten ranskan käytössä, ei nähty 
ongelmaa. 

1800-1900-lukujen vaihteessa ilmestyi Hieno käytös eli Seuruste- 
luopas, joka on avoimesti saatavilla digitalisoituna. Se on ilmeisesti 
mukaelma kansainvälisestä oppaasta, jonka kirjoittaja on pysynyt 


6 Oppaan tekstissä on kirjoitusvirhe (p.o. ’noblesse’). 

tuntemattomana (Heiskanen 2017). Oppaan tavoitteena oli opettaa 
seurustelutapoja ”suomalaiselle tervaskannolle”: 


Suomen kansan luonne on jörömäinen. Se ei paljoakaan välitä henke- 
vämmästä seurustelusta. Jurosti suomalainen tervaskanto esittää asian- 
sa ja töykeästi hän kysyttäessä vastaa. Hänestä on samantekevää miksi 
toinen hänen arvostelee, ei hän teeskentele eikä vaivaidu kohteliaisuuk- 
silla, on se kun on eikä halua muuta ollakaan. (Hieno käytös eli Seurus- 
teluopas.) 


Oppaassa perustellaan seurustelutapojen tarvetta sillä, että ”emme 
elä enää sellaisessa erakkomaisessa yksinäisyydessä että saisimme 
jättää sivistyneen maailman yleistyneet seuratavat huomioonotta- 
matta”. Oppaassa käsitellään kehon kontrollia, kuten ryhtiä, mis- 
tä tulee mieleen varhaisemman ajan ranskalaiset oppaat. Aiheina 
ovat myös kohteliaisuus julkisissa paikoissa, seurustelupiiri (nuo- 
ret, miehet vs. naiset) ja vierailut. Nuorille ohjeistetaan seuran 
valintaa: ”Kehoituksemme nuorisolle: Valitkaa huolella lähempi 
seurapiirinne.” Ristiriitaista on kuitenkin se, että naisten ja mies- 
ten välisissä suhteissa opas sysää vastuun ja syyn naisille. Toisin 
sanoen seura ei kuitenkaan ole yhtä merkityksellinen kuin naisen 
oma käytös: ”Hyvin paljon riippuu naisista itsestään millaista koh- 
telua he miehen puolelta saavat osakseen. Jos he eivät ymmärrä 
asettaa sopivaisuusrajoja täysin huomattavaksi, eivätkä pidä val- 
pasta huolta tuolta tuon rajan vartioimisesta, syyttäkööt itseään 
jos siitä saavat kärsiä varsin pian koituvan rangaistuksen?” (Hieno 
käytös eli Seurusteluopas.) 

1800-luvun oppaissa korostettiin kaupunkilaisia käytöstapo- 
ja, joita oli tarpeen opettaa maaseudulta kaupunkiin muuttaville 
nuorille ja aikuisille. Ulkomaiset, kuten ranskalaiset vaikutukset, 
saavat kuitenkin pohtimaan, kuinka tarpeellisia kaikki ohjeet olivat 
suomalaisille. 


Yhtenäistyvät käytössäännöt 1900-luvun oppaissa 
1900-luvulla suomalainen yhteiskunta tasa-arvoistui, ja vuosisa- 
dan alussa säätyvaltiopäivät lakkautettiin. Kaupungistuminen jat- 

kui ja voimistui erityisesti 1960-luvulla. Muuttunut yhteiskunnalli- 
nen tilanne lisäsi tarvetta käytösohjeisiin, joita annettiin oppaiden 
lisäksi esimerkiksi Kotiliesi-lehdessä, jossa vastattiin kansalaisten 
elämään ja tapoihin liittyviin kysymyksiin (Laatikainen 2010, 9). 
Yleisesti ottaen 1900-luku oli suomenkielisten käytösoppaiden 
kulta-aikaa. Yhteiskunnallisen kehityksen myötä käytösoppaissa 
esitetyt kohteliaisuussäännöt yhtenäistyivät. 

Sinnemäki (1988) tarkasteli sosiologian pro gradu -työssään 
suomalaisia käytösoppaita vuosilta 1886-1986. Sinnemäen aineisto 
käsitti kuutisenkymmentä kirjoittajaa, joista noin puolet oli miehiä 
ja puolet naisia, ja mukana oli myös muutama anonyymi kirjoitta- 
ja. Käytösoppaiden julkaiseminen kiihtyi Suomen itsenäistymisen 
jälkeen. Oppaiden lähteet olivat monesti kansainvälisiä (vrt. myös 
edellä). Käytösoppaiden kirjoittajina toimivat yhtäältä toimittajat 
ja kansainvälistä kokemusta hankkineet diplomaatit, ja toisaalta 
opettajat, 1960-luvulle asti erityisesti kansanvalistushenkiset ja 
isänmaalliset kansakoulunopettajat (Sinnemäki 1988, 116). Sinne- 
mäen (1988, 121) analyysin mukaan kirjoittajien maalaamat kuvat 
suomalaisista erosivat toisistaan, sillä toimittajien ja diplomaattien 
oppaissa esiintyvä suomalainen oli "sivilisoituneempi" kuin opet- 
tajien ja kansanvalistajien oppaiden suomalainen, jonka käytöksen 
puutteita selitettiin suomalaisen sivistyksen nuoruudella. Jälkim- 
mäisissä oppaissa suomalaisen ihmistyypin todettiin muodostuvan 
”ryyppäävästä ja kiroilevasta, hihaansa niistävästä tai nenäliinansa 
sisältöä tarkastelevasta, ruokapöydässä maiskuttavasta, likaisesta 
grobiaanista, joka ei piittaa mistään eikä kunnioita ketään” (Sinne- 
mäki 1988, 121). 

Käytösoppaiden tavoitteena oli Sinnemäen (1988, 134) mukaan 
nostaa suomalainen kansakunta sivistyskansojen joukkoon. Sin- 
nemäen havainto vahvistuu, kun tarkastelee esimerkiksi Helmi 
Saarenheimon (1909) opasta Hieno käytös: seurusteluohjeita, jossa 
hän kertoo oppaansa saksalaisista vaikutuksista ja käyttää myös 
ranskan- ja italiankielisiä sanoja kuvaamaan hyväkäytöksistä ih- 
mistä. 

-- olen noudattanut enimmäkseen saksalaisen toht. von Lambertin 
seuraelämää varten viitottamaa latua, pyyhkien kuitenkin tyystin pois 
kaikki erityisesti saksalaisia ”hyviä tapoja” koskevat ohjeet ja liittäen lo- 
maan joukon eri tahoilla maailmaa vuosien vieriessä tekemiäni omia 
huomioillepanojani seurustelutaidosta. - — ohjeisiin on jäänyt epäile- 
mättä joukko aukkoja, jotka kuitenkin asianomainen voi seurusteluta- 
voissa pitemmälle päästyään itse täyttää, opittuaan ymmärtämään, mitä 
sanoilla "gentlemanni" (gentil-homme, gentiluomo) ja ”maailman-nai- 
nen” (grand-dame) tarkoitetaan —-. (Saarenheimo 1909, 6.) 


1900-luvun suomenkielisissä käytösoppaissa tapahtui muutos 
kohti yhtenäisiä käytössääntöjä. Ennen sotia ilmestyneiden op- 
paiden kotikuva oli Sinnemäen mukaan (1988, 79) ”suurimmalle 
osalle kansasta täydellinen haavekuva”. Sinnemäen (1988) mukaan 
tasapainoilu maalaisten ja kaupunkilaisten käytöstapojen välillä 
oli ajoittain koomista, kun samassa oppaassa kiellettiin veitsen 
laittaminen suuhun ja neuvottiin ranskankielisten käyntikortti- 
merkintöjen tekemistä. Tällainen tasapainoilu näkyi esimerkiksi 
nimimerkki Äkäpussin (1926) pohdinnassa, joka kohdistui yhtääl- 
tä talonpoikaisrengiltä ja toisaalta kreiviltä tai paronilta vaaditta- 
vaan kohteliaisuuteen: 


Väitetään ehkä, että vaatimukset eri ihmisiin nähden ovat erilaisia, ettei 
talonpoikaisrengiltä voida vaatia, että hän nostaisi pudotetun nenäliinan 
lattialta, suutelisi kädelle ja kumartaisi määrätyllä tavalla, niinkuin krei- 
veiltä ja paroneilta voi vaatia. Tavallaan se onkin totta. Mutta talonpoi- 
kaisrengiltä voidaan vaatia, että hän on kohtelias omalla tavallaan, esim. 
että hän antaa tuolin väsyneelle tai on sylkemättä emännän puhtaalle 
lattialle. Oikeastaan hän siis voi olla ja onkin usein kohtelias, vaikkei 
hän ole kuullut puhuttavankaan käsien suutelemisesta, mikä tietenkin 
tuntuisi naurettavalta. (Äkäpussi 1926, 8.) 


Vaikka eroja talonpoikaisrengin ja paronin välillä esiintyikin, 
Äkäpussin mielestä myös ensin mainitulta on vaadittava oman- 
laistaan kohteliaisuutta, kuten huomaavaisuutta muita ihmisiä 
kohtaan. Äkäpussi ohjeisti myös, ettei maalaisten tarvinnut pelätä 
kaupunkilaisia, koska sisimmässään molemmat olivat samanlaisia 

ja pitivät tärkeinä yhtäläisiä asioita. Kaupunkilaiset olivat kuitenkin 
kiireisiä, jolloin seurustelu maalaisen kanssa oli kaupunkilaiselle 
"todellinen virvoitus ja oppi”; sillä suomalainen talonpoika osasi 
kuitenkin puhua ”kuin mikä maailmanmies tahansa? (Äkäpussi 
1926, 61-62). Kyse ei ollut oppineisuudesta vaan ennemminkin 
”sydämen sivistyksestä ja synnynnäisestä aateluudesta” (Äkäpussi 
1926, 61-62). Tällainen käsitys löytyy myös parikymmentä vuotta 
myöhemmin ilmestyneestä Hemdalin (1944, 3) oppaasta Käyttäy- 
tymisen taito: ”Herrat ja narrit, ylhäiset ja alhaiset seuraavat samaa 
etikettiä”. Vaikeasti muistettavien sääntöjen sijaan Hemdal (1944, 
4) painotti kolmea yleistä käskyä ”Ole luonnollinen”; ”Tee kuten 
muutkin” ja ”Maassa maan tavalla”. Hän perusteli etiketin tarpeel- 
lisuutta sillä, että ihmisten välinen seurustelu olisi joustavampaa. 

Sinnemäen (1988) mukaan suositut aiheet vaihtelivat 1900-luvun 
käytösoppaissa. Päivälliskutsut olivat kaikkein yleisin aihe, jota kä- 
siteltiin yli 30 oppaassa, ja muita tyypillisiä teemoja olivat esittely ja 
tervehtiminen. Uskonnollisia rituaaleja käsiteltiin eniten vuosina 
1945-1970, minkä jälkeen niitä esiintyi vähemmän. Myös eleiden 
ja ilmeiden sääntely harvinaistui 1900-luvun edetessä. Sinnemäen 
(1988) keskeinen tutkimustulos koski muutosta käytösoppaiden 
ohjeissa: kun sotien välillä esitellyt koodit olivat lähellä perinteistä 
säätyläisetikettiä, toisen maailmansodan jälkeen julkaistut oppaat 
oli suunnattu aikaisempaa enemmän tavallisille ihmisille ja käytös- 
säännöt olivat yksinkertaistuneet. 

Laajin suomenkielinen käytösopas 1900-luvulla oli Tuomi Elm- 
gren-Heinosen (1954) Käytöksen kultainen kirja, jonka suosiota 
internetsivusto ”Naisten ääni” -hanke on kuvannut. Kirjasta otet- 
tiin seitsemän painosta, joista viimeisin ilmestyi vuonna 1969. Kun 
Suomi avautui länteen ja oli liittynyt Yhdistyneiden kansakuntien 
ja Pohjoismaiden neuvoston jäseneksi, tarve saada opastusta länsi- 
maiseen tapakulttuuriin oli lisääntynyt. Elmgren-Heinonen painotti 
toisen ihmisen kohteliasta huomioon ottamista, ja hänen ohjeensa 
kohdistuivat muun muassa kaupunkilaiselämään ja juhlallisuuksiin. 

Yhteiskuntaluokkien väliset erot esimerkiksi ylemmän keski- 
luokan ja työväestön välillä pienenivät 1980-luvulle tultaessa (ks. 

Sinnemäki 1988). Kuten Ranskassa, myös Suomessa vanhaa tapa- 
järjestelmää pidettiin vanhentuneena, sillä se oli epätasa-arvoisesti 
luonut erilaisia käytösmalleja nuorille ja vanhoille tai hallitsijoil- 
le ja hallittaville. Myös naisen asema oli vapautunut Suomessa 
1960-1970-lukujen vaihteessa eurooppalaisen mallin mukaisesti, 
eikä naista nähty enää pelkästään sukupuolensa edustajana tai 
miesseuralaista vailla olevana. Nopea muutos naisen asemassa nä- 
kyy käytösoppaiden ohjeissa, jopa samojen kirjoittajien teksteissä. 
Vuonna 1970 Elmgren-Heinonen ja Virkkunen tekevät oppaassaan 
Ne hyvät tavat eron miesten ja naisten ravintolakäyttäytymisen vä- 
lillä. Miehistä todetaan näin: ”Miehellä, yksin tai seurassa, ei ole 
käyttäytymisongelmia ravintolassa” (Elmgren-Heinonen & Virkku- 
nen 1970, 152). Sen sijaan naisen meneminen yksin ravintolaan vaati 
oppaassa pidemmän pohdinnan, varsinkin jos nainen aikoi syödä 
siellä itsekseen illalla: 


Nainen, kuten mieskin, voi yksin aterioida ravintolassa mihin aikaan 
päivästä hyvänsä. Asia muuttuu pulmalliseksi, jos hän menee illalla 
yksin syömään hyvän aterian viineineen ja viipyy pöydässään kauan. 
Hänellä voi olla pätevä syy yksinoloon, esimerkiksi se, että hän on vir- 
kamatkalla ventovieraassa kaupungissa ja tahtoo rentoutua työn jälkeen 
mieluummin ravintolassa kuin hotellihuoneessaan, varsinkin, jos hän 
asuu hotellissa, missä ravintola on. Hänen pukeutumis- ja käyttäyty- 
mistapansa on paras turva tunkeilijoita vastaan. (Elmgren-Heinonen & 
Virkkunen 1970, 157.) 


Kuten 1800-1900-luvun taitteessa ilmestyneessä oppaassa (ks. 
edellä), vuoden 1970 oppaassa vastuu toisten käytöksestä lange- 
tettiin naiselle, tämän pukeutumiselle ja käytökselle. Kahdeksan 
vuotta myöhemmin Seppälä ja Virkkunen (1978, 256) kertoivat, 
miten suhtautuminen naisiin ravintolassa oli muuttunut: ”Ny- 
kyään ei enää pidetä sopimattomana myöskään sitä, että nainen 
menee tanssiravintolaan naisseurassa tai yksinään” Oppaansa saa- 
tesanoissa Seppälä ja Virkkunen (1978) huomioivat myös laajem- 
man muutoksen tapakulttuurissa: 

Uudet ajat, uudet tavat, sanoo vanha ranskalainen sananparsi nasevasti. 
Näin epäilemättä on, ja tämän päivän ihmiselle ei ole mikään uutinen 
sekään, että tavat vaihtelevat myös mm. maantieteellisten ja yhteiskun- 
nallisten erojen mukaan, eri tavoin eri puolilla maailmaa. — — Yleisten 
käyttäytymissääntöjen ja -normien asema on järkähtänyt, halu vapautua 
etiketin määräyksistä lisääntynyt. Toisaalta hyvien tapojen merkitys ei 
ole hävinnyt, pikemminkin on kysymys tarpeesta kehittää ajallemme so- 
pivaa entistä mielekkäämpää käytös- ja tapakulttuuria, jossa arvoa an- 
netaan myös henkilökohtaisille ratkaisuille. Hyvän käytöksen perustana 
on edelleen toisen ihmisen kunnioitus. (Seppälä & Virkkunen 1978, 5.) 


Oppaan tekijät Seppälä ja Virkkunen (1978, 46) arvioivat tapakult- 
tuurin muutoksen positiiviseksi: "- — tavat ovat yksinkertaistu- 
neet, luojan kiitos.” 1900-luvun suomalaisissa oppaissa ilmennyt 
käytöstapojen yksinkertaistuminen ja vapautuminen vastaa laa- 
jemminkin eurooppalaista trendiä, sillä sama tapahtui myös Rans- 
kassa. Käytösohjeista tuli aikaisempaa enemmän ”kaikille sopivia” 
ja samalla myös vähemmän velvoittavia. 


Yhteenveto 


Eurooppalaisella tapakulttuurilla on yhtenäinen pohja. Erasmus 
Rotterdamilaisen vuonna 1530 ilmestynyt opas oli vaikutusval- 
tainen sekä Ruotsiin kuuluvassa Suomessa että Ranskassa, vaikka 
suomenkielinen käännös ilmestyikin vasta yli sata vuotta alkupe- 
räisen oppaan ilmestymisen jälkeen. Erasmuksen nuorille suun- 
nattu opas oli saanut vaikutteita muun muassa kristinuskosta, ja 
sen tavoitteena oli esittää säännöt, jotka kaikki voisivat hyväksyä. 

Kun verrataan suomalaisia ja ranskalaisia historiallisia käytös- 
oppaita, huomataan sekä eroja että yhtäläisyyksiä. Ranskassa jul- 
kaistiin 1600-luvulla hovietikettiin perustuvia käytösoppaita, joita 
ei ilmestynyt suomen kielellä. Suomenkieliset 1600-1700-luvuilla 
ilmestyneet oppaat olivat saaneet vaikutteita kristinuskosta, ja ne oli 
useimmiten suunnattu nuorille ja toisinaan myös talonpoikaisväes- 
tölle. Ranskassa julkaistiin erityisesti 1700-luvulla kristinuskosta 

vaikutuksensa saaneita ja kehon kontrollia korostavia oppaita. Yh- 
teiskunnalliset muutokset, kuten porvariston nousu, kaupungis- 
tuminen ja teollistuminen, vaikuttivat käytösoppaiden ohjeisiin, 
ja muutokset tapahtuivat Ranskassa aikaisemmin kuin Suomessa. 
1800-luku oli Ranskassa porvarillisen kohteliaisuuden ja käytösop- 
paiden kulta-aikaa, kun taas Suomessa käytösoppaita alettiin jul- 
kaista enemmän vasta 1900-luvulla itsenäistymisen ja säätyjaon 
purkautumisen jälkeen. Mitä lähemmäs nykyaikaa mennään, sitä 
enemmän käytösoppaiden antamat ohjeet ovat yksinkertaistuneet 
ja yhtenäistyneet Suomessa ja Ranskassa. Varsinkin toisen maail- 
mansodan jälkeen käytösoppaat suuntasivat neuvonsa yhä enem- 
män tavalliselle kansalaiselle, eikä käytöstapojen tavoitteena enää 
ollut erotella ihmisryhmiä. Tietyt liikkeet, kuten feminismi, ovat 
myös ravistelleet käsityksiä käytöstavoista ja madaltaneet eroja 
naisten ja miesten odotetussa käytöksessä. 

Käytösoppaisiin perustuva historiallisen kohteliaisuuden tarkas- 
telu on rajoittunut dominoiviin, eliitin käytösnormeihin. Kyse on 
siis preskriptiivisistä normeista eli siitä, miten pitäisi käyttäytyä. On 
vaikeaa tietää, missä määrin edes yläluokka noudatti kaikkia käy- 
tösihanteita. Preskriptiivisten normien tarkastelu käytösoppaiden 
valossa antaa kuitenkin kiinnostavaa tietoa kunkin ajan tavoitel- 
tavista käytöstavoista ja trendeistä. Suomalaiset käytösoppaat ovat 
saaneet vaikutuksia ulkomaisista oppaista, joita on käännetty tai 
joista on tehty mukaelmia. Käytösoppaiden historiallinen tarkas- 
telu osoittaa, miten käytösihanteet ovat muuttuneet vuosisatojen 
kuluessa. Kohteliaisuus ja tapakulttuuri ovat siis jatkuvassa muu- 
toksessa. 

Pohdittavaa 


1. Miksi käytösoppaita tarkastelemalla voidaan sanoa, että euroop- 
palaisella kohteliaisuudella on yhtenäinen perusta? 

2. Miksi käytösoppaat sopivat muuttuvien kohteliaisuusnormien tut- 
kimiseen? Mitä muita sopivia aineistoja keksit? 

3. 1600-luvun kohteliaisuutta on kutsuttu ranskalaisen kohteliaisuu- 
den kulta-ajaksi. Pohdi, millä perusteella tällaisia luokitteluja teh- 
dään. Voiko tietyn ajan kohteliaisuuden arvottamiseen liittyä myös 
ongelmia? 

4. Miten ranskalainen kohteliaisuus on muuttunut käytösoppaiden 
valossa 1600-luvulta 1900-luvulle? 

5. Miten kohteliaisuusnormit ovat muuttuneet suomenkielisissä käy- 
tösoppaissa 1600-luvulta 1900-luvulle? 

6. Miten suomenkieliset historialliset käytösoppaat ovat eronneet 
ranskalaisista? 


Lisäluettavaa 


Paalumäki, Heli & Salmi, Hannu (toim.) 2005: Erasmus Rotterdamilai- 
nen. Kultainen kirja. Nuorten hyvistä tavoista. Turku: Faros. 

Paternoster, Annick & Fitzmaurice, Susan (toim.) 2019: Politeness in 
Nineteenth-Century Europe. Amsterdam: John Benjamins. 

Paternoster, Annick 2022: Historical Etiguette. Etiguette Books in Nine- 
teenth-Century Western Cultures. Lontoo: Palgrave Macmillan. 

Tutkimukseni lähtökohdat 


Ennen kuin kuvaan oman tutkimukseni lähtökohdat, tarkastelen 
aikaisempia suomen ja ranskan kielen kohteliaisuustutkimuksia. 
Sen jälkeen esittelen metapragmaattisen kohteliaisuustutkimuksen 
käsitteet, joita sovellan omassa tutkimuksessani, sekä tutkimus- 
kysymykseni ja fokusryhmäkeskusteluista koostuvan aineistoni. 
Teoreettisena viitekehyksenä sovellan Miriam Locherin ja Richard 
Wattsin (esim. 2005) kehittämää relational work -teoriaa ja meto- 
dina käytän dialogista diskurssianalyysiä. 


Aikaisemmat suomen ja ranskan kieltä koskevat 
kohteliaisuustutkimukset 


Kohteliaisuutta on tarkasteltu enemmän ranskan kuin suomen 
kielessä, ja suomea ja ranskaa vertailevia tutkimuksia on vain vä- 
hän. Kontrastiivisissa tutkimuksissa ranskaa on yleensä verrattu 
esimerkiksi englantiin tai johonkin muuhun kieleen kuin suo- 
meen. Suomea ja ranskaa vertailevat tutkimukset ovat kohdistu- 
neet erityisesti kielenoppijoihin, ja niissä kohteliaisuus on ollut 
enemmän tai vähemmän keskeinen tarkastelun kohde. 

Buchart (2010, 100) tarkasteli ranskan kieltä koskevia repre- 
sentaatioita tutkimuksessaan, joka pohjautui ranskaa opiskelevien 
suomalaisten yliopisto-opiskelijoiden kyselykaavakevastauksiin. 
Opiskelijat pitivät ranskaa ”kohteliaana” kielenä äidinkieleensä 
verrattuna. He liittivät saman arvion myös ranskalaisiin ihmisiin, 
joita he pitivät hyväkäytöksisinä. Holttinen (2020) puolestaan sivusi 

kohteliaisuutta, kun hän tarkasteli suomenkielisten ranskanoppi- 
joiden pyyntöjä ja vertasi niitä äidinkielenään ranskaa puhuvien 
pyyntöihin. Hänen tutkimustulostensa mukaan edistyneetkin kie- 
lenoppijat käyttivät pyynnöissä vähemmän kohteliaisuusfraaseja 
kuin äidinkieliset ranskanpuhujat. Aikaisemmassa tutkimuksessaan 
Holttinen (2016) vertasi pyyntöjä suomalaisissa ja ranskalaisissa 
asiointitilanteissa. Omassa kulttuurien välisessä tutkimuksessani 
olen tarkastellut suomalaisten ja ranskalaisten käsityksiä kohteliai- 
suudesta (Isosävi 2020a; Isosävi 2020b; Isosävi 2023a) ja verrannut 
pyyntöjä suomalaisissa ja ranskalaisissa koronakylteissä (Isosävi, 
2023b). Valtaosa koronakylttien pyynnöistä oli suoria suomessa ja 
ranskassa, mutta ranskassa suosittiin persoonattomia muotoja ja 
suomessa persoonamuotoja, ja suomessa pyyntöjä pehmennettiin 
useammin kuin ranskassa (Isosävi 2023b). 

Härmä (2015) tarkasteli historiallisessa tutkimuksessaan kohte- 
liaisuutta kirjeissä, jotka suomalainen aatelistaustainen virkamies 
oli kirjoittanut ranskaksi 1800-luvulla. Virkamies vältti uhkaamasta 
vastaanottajan kasvoja ja valitsi strategiakseen pienentää itseään, 
jotta hän olisi ilmaissut kohteliaisuutta toista kohtaan. Suomi oli 
mukana epäkohteliaisuutta koskevassa laajassa kielitieteellisessä 
tutkimuksessa, jossa tarkasteltiin myös Englantia, Kiinaa, Saksaa ja 
Turkkia (Culpeper ym. 2010). Tarkastelun kohteena olivat yliopisto- 
opiskelijoiden tarinat tilanteista, joissa he tunsivat olonsa epämu- 
kavaksi, ja tutkimuksessa sovellettiin Spencer-Oateyn kasvoihin ja 
sosiaalisiin oikeuksiin liittyviä käsitteitä. Suomi sijoittui kaikissa 
mittauksissa keskitasolle: ainoa erottuva maa oli Kiina, jossa kol- 
lektiivisiin arvoihin liittyvät sosiaaliset oikeudet, kuten oikeus saada 
huomaavaisuutta muilta, olivat tärkeämpiä kuin muissa tarkastel- 
luissa kulttuureissa. 

Kontrastiivisissa kohteliaisuustutkimuksissa on tyypillisesti tar- 
kasteltu puheakteja ja verrattu Ranskassa puhuttavaa ranskaa jo- 
honkin toiseen kieleen: australianenglantiin (Béal 1994: kysymykset 
ja pyynnöt; Béal & Traverso 2010: rituaalit ovella), brittienglantiin 
(Gagne 2014: pyynnöt), libanoninarabiaan (Dimachki & Traverso 
2015: kehuminen) ja jorubaan (Soyoye 2019: puhuttelumuodot). 

Lisäksi Länsi-Afrikassa puhuttavaa ranskaa on verrattu igboon 
(Soyoye ym. 2019: kohteliaisuusstrategiat asiointitilanteissa). 

Valtaosassa aikaisempia kohteliaisuustutkimuksia on tarkasteltu 
erikseen joko suomea tai ranskaa, eivätkä tutkimukset ole olleet 
kontrastiivisia tai kulttuurien välisiä. Tällaiset ensimmäisen ja toi- 
sen aallon suomalaiset ja ranskalaiset kohteliaisuustutkimukset ovat 
kohdistuneet enimmäkseen tiettyihin puheakteihin (esim. pyyntöi- 
hin) ja suosittu konteksti on ollut asiointitilanteet. 

Ensimmäisen aallon tutkimuksissa on sovellettu Brownin ja 
Levinsonin (1987) kasvotyöhön kohdistuvaa teoriaa. Kerbrat- 
Orecchionin (2005, 40-42) tutkimuksen mukaan ranskalaiset 
käyttävät arjessaan sekä positiivista (esim. kehuminen, kiittäminen, 
toivotukset) että negatiivista kohteliaisuutta (vrt. myös Traverso 
1996). Kerbrat-Orecchionin tutkimukset ovat kohdistuneet erityi- 
sesti ranskalaisiin pieniin kauppoihin, joissa alati läsnä oleva kohte- 
liaisuus toteutuu esimerkiksi kiitosten, konditionaalissa esitettyjen 
pyyntöjen ja adjektiivin petit (pieni) käyttönä (Kerbrat-Orecchioni 
2005; 2009 [2005]). Kerbrat-Orecchioni on teoretisoinut koh- 
teliaisuutta myös jakamalla sen kategorioihin: kohteliaisuuden 
puuttuminen (apoliteness), ylikohteliaisuus (hyperpoliteness) ja 
epäkohteliaisuus (impoliteness). Suomalaisissa ensimmäisen aal- 
lon kohteliaisuustutkimuksissa on kuvattu kohteliaisuuttamme 
seuraavasti: toisen reviiriä kunnioittava (Larjavaara 1999; 2007, 
472-473), luonteeltaan vetäytyvä, epäsuora ja puhekumppaniin 
viittaamista välttävä (Hakulinen 1987, 146; Yli- Vakkuri 2005). Larja- 
vaaran (1999) mukaan muodollisella negatiivisella kohteliaisuudella 
on kuitenkin vähemmän arvoa suomalaisessa nyky-yhteiskunnassa 
kuin aikaisemmin, sillä ikä ja status ovat menettämässä arvoaan 
ja positiivinen kohteliaisuus toimii paremmin. Larjavaaran ja Yli- 
Vakkurin tutkimuksissa ei kuitenkaan kerrota, että ne perustuisivat 
empiirisen aineiston tarkasteluun. 

Empiiriseen tarkasteluun perustuvia suomalaisia kohteliaisuus- 
tutkimuksia on melko vähän. Tutkimuksen kohteena ovat olleet 
henkilöön viittaamisen välttely (Hakulinen 1987), Gricen maksii- 
mien loukkaaminen virallisissa kirjeissä (Tiililä 1992), impositii- 

visuus julkisessa keskustelussa (Muikku-Werner 1993), pyynnöt ja 
puhuttelumuodot (Peterson 2010), kohteliaisuusfraasit kiitos ja pliis 
(Peterson & Vaattovaara 2014) ja kohteliaisuuskäsitykset asiakaspal- 
velussa (Lappalainen 2020). Lappalaisen (2020) tutkimuksella on 
yhtymäkohtia omaan tutkimukseeni, koska siinä on tarkasteltu kie- 
lenpuhujien omia käsityksiä kohteliaisuudesta. Lappalaisen (2020) 
tutkimus osoittaa, että suomalaiset kaipaavat asiointitilanteissa ter- 
vehtimistä, hymyä, katsekontaktia ja kiittämistä, mutta variaatiota 
esiintyi esimerkiksi sinutteluun ja teitittelyyn liittyvissä asenteissa; 
sen sijaan sosiaalisen taustan ja kohteliaisuuskäsitysten välillä ei 
havaittu olevan yhteyttä. 

Ranskaa koskevia toisen aallon kohteliaisuustutkimuksia on vä- 
hemmän kuin ensimmäisen aallon tutkimuksia. Beeching (2006) 
havaitsi, että lausuman loppuinen guoi toimii kohteliaisuuden 
osoituksena työpaikkakontekstissa. Claudel (2015; 2021) vertasi 
anteeksipyyntöjä sekä kiittämistä ranskan- ja japaninkielisissä säh- 
köpostiviesteissä ja huomasi, että kielenkäyttöön liittyvät valinnat 
(esim. muodollisen tai epämuodollisen kielen käyttö) liittyivät koh- 
teliaisuuteen ja sosiaalisiin velvoitteisiin (esim. asema). Ranskan 
kielen puhuttelua koskevassa väitöskirjatutkimuksessani (Isosävi 
20102) kohteliaisuus ei ollut keskiössä, mutta havaintoni oli, ettei 
mitään puhuttelumuotoa voida automaattisesti pitää kohteliaana 
tai epäkohteliaana. 

Suomea koskevissa toisen aallon tutkimuksissa kohteliaisuus 
ei yleensä ole ollut tarkastelun lähtökohta vaan pikemminkin sen 
seuraus ja lopputulos. Diskursiivista lähestymistapaa on käytetty 
tukemaan väitettä, jonka mukaan suomenkielisissä kioskiasioin- 
neissa esiintyvät minimalistiset kielelliset ilmaisut eivät välitä epä- 
kohteliaisuutta, vaan ne ovat tilanteeseen sopivia ilmaisuja, joita 
käytetään myös muissa kielissä ja kulttuureissa (Raevaara 2009, 
320-312; Sorjonen, Raevaara & Lappalainen 2009, 113; ks. myös 
Holttinen 2016). Kun Tanner (2012, 170) vertasi väitöskirjassaan 
autenttisia asiointitilanteita oppikirjojen dialogeihin, hän kritisoi 
jälkimmäisiä siitä, että kohteliaisuus esitettiin kontekstistaan irro- 
tettuna ja muotoihin sidottuna ilmiönä: esimerkiksi imperatiivi esi- 

tettiin epäkohteliaana ja konditionaali kohteliaana muotona, vaikka 
todellisuudessa tulkinta riippuu kontekstista. 

Suomea ja ranskaa koskevien aikaisempien tutkimusten tarkaste- 
lu osoittaa, että näihin kieliin kohdistuvia kontrastiivisia tutkimuk- 
sia on niukasti ja kulttuurien välisiä tutkimuksia on vieläkin vähem- 
män. Suomea tai ranskaa tarkastelevia kohteliaisuustutkimuksia ei 
myöskään ole runsaasti. Koska ranska on maailmankieli, aikaisem- 
pien kohteliaisuustutkimusten vähäisyys tuntuu yllättävältä. 


Metapragmaattisen kohteliaisuustutkimuksen käsitteitä 


Tarkastelen tutkimuksessani kielenpuhujien omia käsityksiä, jotka 
kuuluvat kielitieteessä metapragmatiikan alaan. Metapragmatiikka 
tutkii kielenpuhujien tietoisuutta ja käsityksiä siitä, miten he käyt- 
tävät kieltä vuorovaikutuksessa muiden kanssa (Kädär & Haugh 
2013, 181). Toisin sanoen metapragmatiikka kohdistuu ensimmäi- 
sen tason kohteliaisuuden tarkasteluun. Metapragmaattisessa koh- 
teliaisuustutkimuksessani sovellan käsitteitä moraalinen perusta ja 
sisäpiirinäkökulma versus ulkopuolisten näkökulma. 

Moraalisella perustalla (moral order) viitataan arjen toimintam- 
me taustalla oleviin arvoihin, joita tietyn sosiokulttuurisen ryh- 
män jäsenet pitävät itsestään selvinä ja joita arvioidaan moraalisella 
asteikolla, kuten hyvä-huono ja kohtelias-epäkohtelias (Kädär & 
Haugh 2013, 67 ja 269). Moraaliseen perustaan kuuluu kolme ker- 
rosta (Kädär & Haugh 2013, 94-95, vrt. Holmes, Marra & Vine 2012, 
1065). Ensimmäinen kerros (first-order) koskee paikallisia normeja, 
jotka ovat peräisin yksilöiden omista kokemuksista (esim. perhe, 
ystävät). Toisessa kerroksessa (second-order) sijaitsevat toimintayh- 
teisöjen ja erilaisten ryhmien normit. Kolmas kerros (third-order) 
puolestaan sisältää yhteiskunnan ja kulttuurien odotukset ja nor- 
mit. Kaikki kolme kerrosta liittyvät toisiinsa. Jos tarkastelemme 
esimerkiksi ensimmäiseen tasoon kuuluvia odotuksia, toiselle ja 
kolmannelle tasolle sijoittuvat odotukset ovat kytköksissä ensim- 
mäisen tason odotuksiin. 

Kielenpuhujien moraaliseen perustaan liittyvät käsitykset voivat 
olla peräisin kahdesta näkökulmasta: sisäpiirinäkökulmasta (emic) 
tai ulkopuolisten näkökulmasta (etic). Kädär ja Haugh (2013, 85 ja 
95-96) viittaavat Piken (1967) käsitteisiin (emic/etic) ja niiden al- 
kuperäisiin määritelmiin. Sisäpiirinäkökulma koskee suhdeverkos- 
ton jäseniä, joilla on sisäpiiriin kuuluvien henkilöiden ymmärrys 
siitä, mitä heiltä odotetaan, ja heitä vaaditaan myös täyttämään 
nämä odotukset. Ulkopuolisten näkökulmalla sen sijaan tarkoite- 
taan suhdeverkostoon kuulumattomien näkökulmaa. Ulkopuoliset 
henkilöt tuovat mukanaan omat sisäpiirikäsityksensä, ja he tekevät 
tulkintoja omasta näkökulmastaan. On kuitenkin huomioitava, että 
näitä kahta käsitettä käytetään tieteessä myös kuvaamaan tutkijan 
näkökulmaa erotuksena tutkittavien näkökulmista. Omassa tutki- 
muksessani sisäpiirinäkökulma ja ulkopuolisten näkökulma viittaa 
kuitenkin tutkittaviin henkilöihin (vrt. Pike 1967; Kädär & Haugh 
2013: 85 ja 95-96). Tarkasteluni kohdistuu kulttuurin ulkopuolisten 
näkökulmaan (etic) eli Suomessa asuviin ranskalaisiin sekä Rans- 
kassa asuviin tai asuneisiin suomalaisiin, joiden odotukset eroavat 
sisäpiiriin kuuluvien henkilöiden odotuksista (vrt. Kädär & Haugh 
2013, 96). Aikaisemmissa kohteliaisuustutkimuksissa ei ole juuri- 
kaan keskitytty ulkopuolisten näkökulmaan, joten tarkasteluni 
täyttää osaltaan aukkoa tutkimuksessa. 


Tutkimuskysymykset 


Tutkimukseni kohdistuu ensimmäisen tason kohteliaisuuteen eli 
kielenpuhujien omiin käsityksiin kohteliaisuudesta. Metaprag- 
maattisessa kohteliaisuustutkimuksessani keskityn ulkopuolisten 
näkökulmaan (etic) eli tarkastelen Suomessa asuvien ranskalaisten 
käsityksiä suomalaisesta kohteliaisuudesta ja Ranskassa asuvien 
tai asuneiden suomalaisten käsityksiä ranskalaisesta kohteliaisuu- 
desta. Tutkimukseni kuuluu kulttuurien välisen kohteliaisuustut- 
kimuksen alaan, jota on tarkastelu niukasti. Vaikka tarkasteluni 
kohdistuu erityisesti moraalisen perustan kolmanteen kerrokseen 

eli kulttuuristen normien tasolle, osallistujien esimerkit tulevat 
usein heidän omista kokemuksistaan ja sijoittuvat siten myös mo- 
raalisen perustan ensimmäiselle ja toiselle tasolle. Tutkimukseni 
tavoitteena on vastata viiteen kysymykseen: 


1. Millaisia määritelmiä osallistujat liittävät kohteliaisuuteen? 

2. Millaisia odotuskehyksiä osallistujat liittävät suomalaiseen ja 
ranskalaiseen kohteliaisuuteen? 

3. Mitkä historialliset syyt ovat osallistujien mukaan vaikuttaneet 
eroihin suomalaisessa ja ranskalaisessa kohteliaisuudessa? 

4. Ovatko osallistujat huomanneet käytöksensä muuttuneen toi- 
sessa kulttuurissa asuessaan? Jos ovat, niin miten he kokevat 
käytöksensä muuttuneen? 

5. Ovatko osallistujat huomanneet muutoksia suomalaisessa ja 
ranskalaisessa kohteliaisuudessa oman oleskelunsa aikana? Jos 
ovat, niin millaisia muutoksia he ovat huomanneet? 


Ensimmäinen tutkimuskysymykseni tarkastelee kohteliaisuuden 
määritelmää eli kielenpuhujien metalingvististä tietoisuutta. Aihe 
on kohteliaisuustutkimukselle tärkeä, sillä kuten Ide (2005 [1992], 
282) työtovereineen on todennut, emme voi olettaa, että kohte- 
liaisuuteen viittaavat käsitteet tarkoittaisivat samaa eri kielissä. 
Tietääkseni suomalaisten ja ranskalaisten määritelmiä kohteliai- 
suudesta ei ole aikaisemmin tutkittu, ja esimerkiksi Stockinger 
(2019) tarkasteli kohteliaisuuden määritelmiä ranskankielisessä 
sanakirjassa. Aikaisemmat tutkimukset ovat osoittaneet, että koh- 
teliaisuuteen liittyviin käsitteisiin liitetään erilaisia merkityksiä 
eri kielissä ja kulttuureissa (esim. Ide ym. 2005 [1992]: englan- 
ti ja japani; Obana & Tomoda 1994: australianenglanti ja japani; 
Pizziconi 2007: japani ja brittienglanti) ja eri aikoina (Jucker ym. 
2012: termien courtesy ja politeness historiallinen tarkastelu). 
Toinen tutkimuskysymykseni koskee odotuskehyksiä, joita 
osallistujat liittävät suomalaiseen ja ranskalaiseen kohteliaisuu- 
teen. Kuten Mills (2009, 1058) on todennut, kielenpuhujien kä- 
sitykset tietyn kulttuurin kohteliaisuuskäytännöistä ovat itsessään 

kiinnostavia ja tarkastelun arvioisia. Suomalaisten ja ranskalaisten 
kohteliaisuuskäsityksiä on tarkasteltu vain vähän (esim. Isosävi 
2020a). Tarkasteluni laajentaa siten muihin kieliin kohdistuneita 
kohteliaisuustutkimuksia, joissa on verrattu kielenpuhujien omia 
kohteliaisuuskäsityksiä (esim. Sifianou 1992: englanti ja kreikka; 
Ogiermann & Suszczynska 2011: puola ja unkari; Fukushima & 
Haugh 2014: japani ja mandariinikiina (Taiwan); Fukushima & 
Sifianou 2017: japani ja kreikka; Ogiermann & Saloustrou 2020: 
englanti ja kreikka). 

Kolmas tutkimuskysymykseni tarkastelee osallistujien käsityksiä 
historiallisista syistä, jotka ovat synnyttäneet eroja suomalaisen ja 
ranskalaisen kohteliaisuuden välille. Tietääkseni tätä aihetta ei ole 
juurikaan tarkastelu (Isosävi 2023a), sillä aikaisemmissa tutkimuk- 
sissa ensimmäisen tason kohteliaisuuden tarkastelu on kohdistunut 
nykykohteliaisuuteen historiallisen näkökulman sijaan. 

Neljäs tutkimuskysymykseni pureutuu osallistujien kokemiin 
muutoksiin omassa käytöksessään, kun he ovat asuneet Suomessa 
tai Ranskassa, mitä on tietääkseni tarkasteltu vain vähän (Isosävi 
2020b). Kohteliaisuuden oppimista ja opettamista ylipäänsä on tut- 
kittu niukasti, joten tarkasteluni laajentaa alan tutkimusta. 

Viides tutkimuskysymykseni tarkastelee osallistujien havain- 
noimia muutoksia koko yhteiskunnan tason kohteliaisuudessa ja 
kohdistuu lähimenneisyyteen Suomessa ja Ranskassa. Kohteliai- 
suuden muutoksen tarkastelu on tärkeää, sillä normit muuttuvat 
ajan myötä. Tarkasteluni laajentaa siten aikaisempia tutkimuksia, 
jotka ovat analysoineet kielenpuhujien käsityksiä kohteliaisuuden 
muutoksesta erityisesti kreikassa (Sifianou & Tzanne 2010; Bella 
& Ogiermann 2019) sekä puolassa ja unkarissa (Ogiermann & 
Suszczynska 2011). 

Aineisto 


Olen valinnut metapragmaattisen kohteliaisuustutkimukseni ai- 
neistoksi fokusryhmäkeskustelut, jotka sopivat ensimmäisen ta- 
son kohteliaisuuden tarkastelemiseen. Kuten jokaisella aineiston- 
keruumenetelmällä, myös fokusryhmäkeskusteluilla on etunsa ja 
rajoituksensa, jotka on huomioitava tutkimusta toteutettaessa ja 
tutkimustuloksia arvioitaessa. Fokusryhmäkeskusteluiden käytän- 
nön toteutus kannattaa suunnitella hyvin, mihin annan vinkkejä. 
Lopuksi esittelen aineistoni osallistujat eli Suomessa asuvat rans- 
kalaiset ja Ranskassa asuvat tai asuneet suomalaiset. 


Fokusryhmien edut ja rajoitukset 

Fokusryhmäkeskustelut auttavat tutkijaa ymmärtämään parem- 
min, mitä osallistujat ajattelevat jostakin aiheesta (Krueger & 
Casey 2015, 2). Fokusryhmässä tyypillisesti noin neljästä kahteen- 
toista osallistujaa keskustelee tutkijan esittämistä kysymyksistä, 
joten fokusryhmät eroavat arkikeskusteluista, jotka eivät ole syn- 
tyneet tutkijan aloitteesta tieteellistä tutkimusta varten (Markova 
ym. 2006, 33). 

Kohteliaisuustutkimuksen aineistona fokusryhmäkeskustelut 
vastaavat mielestäni tutkijoiden esittämään tarpeeseen siitä, että 
meidän tulisi kehittää menetelmiä, joiden avulla voimme tarkastella 
kohteliaisuutta kulttuurin ja yhteiskunnan tasolla (Haugh 2010, 142; 
Mills & Kädär 2011, 21-23). Fokusryhmäkeskusteluja analysoimalla 
voimme tarkastella yhteisiä ja jaettuja kohteliaisuusnormeja, jotka 
ovat vallassa kieli- ja kulttuurialueilla. Fokusryhmäkeskustelut so- 
pivat hyvin yhteen toisen aallon diskursiivisen näkökulman kanssa, 
jossa painotetaan kielenpuhujien omia arvioita kohteliaisuudesta 
sen sijaan, että tutkija esittäisi arvioita kohteliaisuudesta. Tästä huo- 
limatta fokusryhmiä on käytetty aineistonkeruumenetelmänä koh- 
teliaisuuden tutkimuksessa vain vähän (Garces-Conejos Blitvich 
ym. 2010; Fukushima 2019). 

Vaikka fokusryhmien osallistujat keskustelevat tutkijan esit- 
tämistä kysymyksistä, pidän fokusryhmien puhetta enemmän 

ryhmäkeskusteluina kuin haastatteluina. Toki tämä riippuu siitä, 
miten fokusryhmäkeskustelut toteutetaan, ja esimerkiksi markki- 
nointitutkimuksissa voidaan vaatia vastaus jokaiselta yksittäiseltä 
osallistujalta, jolloin tilanne muistuttaa haastattelua. Fokusryhmä- 
keskustelut on kuitenkin mahdollista toteuttaa siten, että ne ovat 
ryhmäkeskustelujen kaltaisia. Silloin moderaattori ohjaa vain vähän 
keskusteluja, ja puhujat ottavat vapaasti puheenvuoroja. Järjestä- 
missäni fokusryhmäkeskusteluissa minun oli toisinaan vaikeaa 
saada esitettyä seuraava kysymys, koska keskustelu oli aktiivista. 
Kun moderaattori esittää avoimia kysymyksiä, osallistujien on 
mahdollista esittää ajatuksiaan perusteellisesti. Avoimia kysy- 
myksiä ei myöskään kannata esittää liian montaa, jotta osallistujat 
ehtivät keskustella jokaisesta teemasta. Tällöin tutkijan esittämien 
kysymysten määrä jää vähäiseksi suhteessa keskustelun kestoon, eli 
osallistujat keskustelevat aiheista vapaasti suurimman osan ajasta 
(ks. jäljempänä). Jos moderaattori ottaa vetäytyvän roolin, eikä juu- 
rikaan puutu keskustelun kulkuun tai esitä omia kommenttejaan, 
osallistujat keskustelevat keskenään eivätkä moderaattorin kanssa. 

Fokusryhmien etuna on se, että niiden avulla voidaan saada 
monipuolista tietoa paitsi normatiivisista käsityksistä myös niihin 
liittyvästä variaatiosta, mikä voi vastata pitkääkin aikaa kentällä 
etnografisessa tutkimuksessa (Bloor ym. 2001, 4-6). Toinen etu 
on se, että fokusryhmäkeskusteluja voidaan pitää niin sanottuna 
”jaettuna kognitiona’, eli osallistujat pohtivat asioita yhdessä, jolloin 
monet aivot ovat työssä yhtä aikaa (Markovä ym. 2006, 131). Tämä 
tarkoittaa sitä, että kukin osallistuja voi tuoda oman näkökulman- 
sa esimerkiksi toisen osallistujan esittämään tarinaan ja osoittaa 
olevansa eri tai samaa mieltä tarinankertojan kanssa. Tällaista ai- 
neistoa ei ole mahdollista saada yksilöhaastatteluiden tai kirjallisten 
kyselykaavakkeiden avulla. 

Fokusryhmillä on myös rajoituksensa, sillä ne perustuvat osal- 
listujien omaan raportointiin. Tämän vuoksi ei ole varmuutta siitä, 
miten osallistujien kertomukset vastaavat todellisuutta. Kohteliai- 
suuden tarkastelu spontaanissa keskusteluaineistossa ei kuitenkaan 
ole ongelmatonta, sillä kohteliaisuutta kommentoidaan eksplisiit- 

tisesti vain harvoin, joten metapragmaattisia aineistoja, kuten 
fokusryhmäkeskusteluja, tarvitaan. Fokusryhmäkeskustelut ker- 
tovat osallistujien normatiivisista käsityksistä, jotka aktivoituvat 
keskustelussa, kun osallistujat saavat virkkeitä toisiltaan. Kuinka 
”todellisia” osallistujien kohteliaisuuskäsitykset ovat? On sanottu, 
että kulttuurissa vallalla olevat kohteliaisuusnormit ovat joka ta- 
pauksessa ”hypoteettisia” ja että niitä ylläpidetään diskurssin avulla 
(Mills 2011b, 75). Fokusryhmien rajoituksena on myös se, että osal- 
listujien määrä on pieni. Kuten muidenkin puheaineistojen, fokus- 
ryhmäkeskusteluiden litterointi on työlästä varsinkin, jos ei tarkas- 
tella pelkästään puheen sisältöä vaan myös sitä, miten puhutaan, 
kuten kielitieteellisessä tutkimuksessa tehdään. Kun tarkastelu on 
laadullista, fokusryhmäkeskustelujen määräkään ei voi olla kovin 
suuri yhdessä tutkimuksissa. Tutkimustuloksia ei siis voida laajas- 
ti yleistää, mutta yleistäminen ei olekaan laadullisen tutkimuksen 
päätavoite vaan tarkastellun kohteen syvällinen ymmärtäminen. 


Fokusryhmäkeskusteluiden toteutus 

Kun ryhdytään toteuttamaan fokusryhmiä, työvaiheita on monia. 
Kaikki lähtee osallistujien rekrytoinnista, sillä ilman osallistujia 
ei ole fokusryhmiä. Keskusteluille on myös varattava aika ja tila, 
joko fyysinen tai virtuaalinen. Tutkijan on laadittava fokusryhmä- 
keskustelun säännöt ja suunniteltava käsikirjoitus. Fokusryhmien 
tallennukseen tarvitaan myös laitteet, joiden varaamisesta tai lai- 
naamisesta on sovittava etukäteen. 

Kun lähdin toteuttamaan omaa tutkimustani, tarvitsin suomalai- 
sia ja ranskalaisia osallistujia, jotka asuivat tai olivat asuneet toisessa 
kulttuurissa. Etsin siis Suomessa asuvia ranskalaisia ja Ranskassa 
asuvia tai asuneita suomalaisia. Hyödynsin osallistujien rekrytoin- 
nissa lumipalloefektiä, sillä tunsin työni kautta ihmisiä, joilla oli 
yhteyksiä Ranskaan. Omien kontaktieni lisäksi rekrytoin osallis- 
tujia eräästä tilaisuudesta, joka käsitteli kulttuurieroja Suomen ja 
Ranskan välillä. Tilaisuuden osallistujat kuuluivat kohderyhmääni, 
joten osallistuin siihen ja juttelin ihmisten kanssa. Sain rekrytoi- 
tua osallistujia, joita en tuntenut etukäteen. Löysin lisää osallistujia 

myös siten, että uudet kontaktini antoivat vinkkejä sopivista osal- 
listujista. Kokemukseni mukaan ihmisillä yhtäältä on kiinnostusta 
osallistua tutkimukseen, mutta toisaalta he ovat kiireisiä, ja hyvistä 
aikomuksista huolimatta kaikki eivät lopulta osallistu: jotkut peru- 
vat viime hetkellä, unohtavat tapaamisen tai jättävät tulematta pai- 
kalle ilmoittamatta. Joskus kävi niinkin, että osallistuja tuli paikalle, 
vaikkei ollut ilmoittautunut. En tarjonnut osallistujille palkkiota, 
vaan luotin siihen, että kiinnostuneet osallistuvat fokusryhmiini. 
Palkkio saattaa lisätä motivaatiota osallistua, mutta harvalla tutki- 
jalla on mahdollista antaa kovin suurta palkkiota. 

Toteutin fokusryhmäkeskustelut vuonna 2016 eli aikana ennen 
koronapandemiaa. Järjestin keskustelut lähitapaamisena ja varasin 
kullekin keskustelulle aikaa kaksi tuntia. Lähitapaamisen hyötynä 
on, että osallistujat voivat jutella ennen varsinaisen keskustelun 
alkua ja tutustua toisiinsa, sillä kaikki eivät välttämättä tunne 
toisiaan. Hyvää keskusteluilmapiiriä voidaan siis luoda jo ennen 
fokusryhmäkeskustelun alkamista. Minulla ei ole omaa kokemusta 
siitä, ovatko ihmiset halukkaampia osallistumaan etänä verkko- 
yhteyden välityksellä vai lähitapaamiseen. Fokusryhmän järjestä- 
misessä etäyhteyden välityksellä (esim. Teams, Zoom) on etunsa, 
sillä osallistujia voidaan rekrytoida eri puolilta Suomea tai jopa 
ulkomailta. Puheenvuoron ottaminen etänä saattaa kuitenkin olla 
haastavampaa kuin lähitapaamisessa. 

Kruegerin ja Caseyn (2015) kirja on mainio apu fokusryhmä- 
keskusteluiden käytännön järjestelyihin, ja hyödynsin sitä itsekin. 
Kannattaa myös kysellä, onko jollakin kollegalla kokemusta fokus- 
ryhmätutkimuksesta ja keskustella tällaisen henkilön kanssa etu- 
käteen. Olen itsekin jakanut kokemuksiani kollegoille, jotka ovat 
ryhtyneet tekemään fokusryhmätutkimusta ensimmäistä kertaa. 
Tutkijana toimin keskusteluiden moderaattorina ja valmistelin etu- 
käteen käsikirjoituksen, johon pyysin myös kommentteja kollegal- 
ta. Kysymykset kannattaa pitää mahdollisimman avoimina. Tällöin 
vastaukseksi ei riitä kyllä tai ei, vaan avoimet kysymykset mahdol- 
listavat monenlaiset näkökulmat ja aidon keskustelun. Kysymyksiä 
ei kuitenkaan kannata tehdä liikaa, sillä avoimista kysymyksistä voi 

syntyä pitkiäkin keskusteluja. Kun osallistujia on monta, yhdestä 
kysymyksestä keskusteleminen vie yllättävän paljon aikaa. Koska 
fokusryhmien järjestäminen on intensiivistä ja on huolehdittava 
monista asioista, kannattaa pyytää mukaan avustava moderaattori. 
Fokusryhmätutkimukseni avustavana moderaattorina toimi rans- 
kan oppiaineen silloinen väitöskirjatutkija Tuuli Holttinen. Nuo- 
remman tutkijan mukaan ottaminen on hyödyllistä, sillä hän voi 
saada kokemusta itselleen uudesta aineistonkeruumenetelmästä ja 
tutkimuksesta voi myöhemmin kirjoittaa myös yhteisartikkelin (ks. 
Holttinen & Isosävi 2022). 

Käytännön järjestelyistä kannattaa tehdä selkeä lista: Mitä ma- 
teriaalia tarvitaan? Mitä laitteita käytetään tallennuksessa? Mitkä 
valmistelut ovat moderaattorin ja mitkä avustavan moderaattorin 
vastuulla? Tässä on lista materiaaleista ja välineistä, jotka koin 
tarpeellisiksi paikan päällä järjestettävässä fokusryhmäkeskus- 
telussa: 


- lupakaavakkeet 

— taustatietolomakkeet ja kynät 

- nimilaput 

— tallennuslaitteet (vähintäänkin äänilaite, tarvittaessa myös video) 
- mahdollisesti tarjottavaa (juotavaa, syötävää). 


Lupakaavakkeet kuuluvat eettiseen tutkimukseen, ja ne on val- 
misteltava etukäteen. Paikan päällä on helpointa, että osallistu- 
jat täyttävät ja allekirjoittavat printatut lupakaavakkeet, kun taas 
etänä järjestettävissä ryhmissä lupakaavakkeet voi pyytää alle- 
kirjoitettavaksi ja lähetettäväksi etukäteen. Taustatietolomakkeet 
ovat hyödyllisiä, jotta saadaan tietoja esimerkiksi ihmisten iästä, 
kotipaikasta, kielitaidosta — mitkä tiedot sitten ovatkin relevant- 
teja kussakin tutkimuksessa. Kaavakkeiden täyttämiseksi paikan 
päällä tarvitaan kyniä. Fyysisessä tilassa myös nimilaput ovat tar- 
peen, sillä kaikki osallistujat eivät välttämättä tunne toisiaan, kun 
taas verkkoyhteyden kautta järjestettävässä fokusryhmässä ni- 
met näkyvät ihmisten kuvien yhteydessä. Paikan päällä tarvitaan 

äänentallennuslaitteet ja mahdollisesti myös videokamera, mutta 
jälkimmäinen ei mielestäni ole välttämätön fokusryhmäkeskuste- 
luissa, jollei tarkastella eleitä. Vaikka käytin videokameraa, pää- 
dyin lopulta tekemään tarkemmat litteraatit pelkästä äänitallen- 
teesta, koska tutkimustavoitteideni saavuttamiseksi riitti puheen 
litterointi. Paikan päällä pieni tarjoilu luo tunnelmaa. Fokusryh- 
mani osallistujille tarjosin mehua, hedelmiä ja muffinsseja, ja 
avustava moderaattori keitti kahvin valmiiksi. 

Tilaisuuden aluksi on hyvä luoda rentoa ilmapiiriä ja käydä 
pientä keskustelua. On kuitenkin varottava, ettei ryhdy johdatte- 
lemaan osallistujia puhumaan fokusryhmän aiheista; äänityslait- 
teet eivät ole vielä päällä, eikä keskustelun sääntöjäkään ole käyty 
läpi. Turvallisia teemoja ennen fokusryhmäkeskustelun alkamista 
ovat small talk -aiheet, kuten sää tai ajankohtaiset tapahtumat. 
Kannattaa myös pohtia moderaattorin ja avustavan moderaatto- 
rin työnjako. Fokusryhmätutkimuksessani avustava moderaattori 
osallistui alkujärjestelyihin, ja hän ohjeisti esimerkiksi taustatietolo- 
makkeiden täyttämistä. Keskustelun aikana avustava moderaattori 
teki yleisluonteisia muistiinpanoja keskustelun kulusta ja sisällös- 
tä. Moderaattorina vastasin tilaisuuden aloituksesta ja kysymys- 
ten esittämisestä osallistujille fokusryhmäkeskusteluiden aikana. 
Keskustelun jälkeen järjestimme avustavan moderaattorin kanssa 
pienen purkutilaisuuden, jossa jaoimme huomioitamme fokusryh- 
mäkeskustelujen sujumisesta. 

Fokusryhmäkeskustelun aloitus on tärkeä, ja se kannattaa suun- 
nitella huolellisesti. Moderaattorina toivotin osallistujat tervetul- 
leiksi ja kiitin heitä osallistumisesta. Esittelin itseni ja avustavan 
moderaattorini, minkä jälkeen kerroin tutkimuksen aiheen eli suo- 
malaisen ja ranskalaisen kohteliaisuuden. Perustelin, miksi juuri 
heidät oli kutsuttu osallistumaan tutkimukseen: olin kiinnostunut 
heidän omista kokemuksistaan toisessa kulttuurissa. Kerroin, että 
nimenomaan keskustelijoiden omat kokemukset, käsitykset ja mie- 
lipiteet kiinnostivat minua kovasti, ja rohkaisin niiden jakamiseen. 
Lopuksi esittelin osallistujille keskustelun säännöt (vrt. Krueger & 
Casey 2015): 

Keskustelussa ei ole oikeita tai vääriä vastauksia. 

Oletamme, että teillä on erilaisia ja eriäviäkin näkökantoja. 
Rohkaisemme teitä kertomaan sellaisetkin näkemykset, jotka 
eroavat toisten esittämistä näkemyksistä. 

Keskustelu nauhoitetaan, koska emme halua menettää yhtään 
kommenttianne. 

Anonymiteettinne taataan tutkimusraporteissa, ja kaikki esitta- 
männe kommentit ovat luottamuksellisia. 

Älkää ajatelko, että teidän tulisi vastata ja puhua minulle koko 
ajan. Tarkoituksena on, että voitte jatkaa sitä, mitä joku toinen 
sanoi ja ilmaista olevanne samaa tai eri mieltä. 

Antakaa mieluusti esimerkkejä ja jakakaa tarinoita, jotka tulevat 
mieleenne. Tarkoituksena on, että keskustelu tapahtuu nimen- 
omaan teidän osallistujien välillä. 

Minun roolini on esittää silloin tällöin kysymyksiä, kuunnella 
ja varmistaa, että kaikilla on mahdollisuus jakaa omia näkökan- 
tojaan ja näkemyksiään. 

Olemme erittäin kiinnostuneita teidän kaikkien näkökannoista. 
Jos puhutte todella paljon, saatan pyytää antamaan puheenvuo- 
ron myös toisille tai jos ette juurikaan puhu, voin pyytää teitä 
osallistumaan keskusteluun. Haluamme varmistaa, että kaikilla 
on yhtäläinen mahdollisuus jakaa näkemyksiään. 

Pyydän teitä myös varmistamaan, että puhelimenne on äänet- 
tömällä. 

Muuten voitte vapaasti ottaa juomaa ja syötävää keskustelun aikana. 
No niin, aloitetaan... 


Ennen kuin esitin tutkimuksen aihetta, eli kohteliaisuutta, koske- 
via kysymyksiä, pyysin lämmittelyksi jokaista kertomaan nimensä 
ja esittelemään itsensä lyhyesti. Kerroin, etten ensimmäisen kysy- 
myksen jälkeen pyydä jokaista erikseen vastaamaan, vaan kukin voi 
ottaa puheenvuoron silloin kuin haluaa. Esittelykierroksen jälkeen 
esitin ensimmäisen tutkimukseeni liittyvän kysymyksen. Olin suun- 
nitellut etukäteen kymmenen avointa kysymystä, jotka liittyivät 
suomalaiseen tai ranskalaiseen kohteliaisuuteen. Suomalaiset 

osallistujat keskustelivat ranskalaisesta kohteliaisuudesta suomeksi 
ja ranskalaiset osallistujat keskustelivat suomalaisesta kohteliaisuu- 
desta ranskaksi. Laatimani 10 kysymystä olivat seuraavat: 


1. Mitä teidän mielestänne kohteliaisuus on yleisesti ottaen? 

2. Mitkä olivat ensivaikutelmanne suomalaisesta / ranskankielisen 
maan kohteliaisuudesta, kun muutitte maahan? 

3. Mitä pidetään havaintojenne mukaan kohteliaana Suomessa / 
ranskankielisessä maassa, jossa asuitte tai asutte? 

4. Mitä arvostatte kohteliaisuuskäytännöissä Suomessa / ranskan- 
kielisessä maassa, jossa asuitte tai asutte? 

5. Mitkä asiat tuottivat/tuottavat teille vaikeuksia Suomen / rans- 
kankielisen maan kohteliaisuuskäytännöissä? 

6. Mitä havaintojenne mukaan pidetään epäkohteliaana Suomes- 
sa / ranskankielisessä maassa, jossa asutte/asuitte? 

7. Asuessanne Suomessa / ranskankielisessä maassa oletteko huo- 
manneet, että yhteiskunnassa olisi tapahtunut muutoksia koh- 
teliaisuuden suhteen? Jos, niin millaisia muutoksia? 

8. Asuessanne Suomessa / ranskankielisessä maassa (tai sen jäl- 
keen) oletteko huomanneet muutoksia omassa käytöksessänne 
kohteliaisuuden suhteen? Jos, niin millaisia muutoksia? 

9. Jos teillä olisi yksi minuutti aikaa kuvailla suomalaista / rans- 
kankielisen maan kohteliaisuutta suomalaiselle, joka aikoo 
muuttaa alueelle, mitä neuvoja antaisitte? 

10. Keskustelussa on käsitelty monia näkökantoja liittyen suomalai- 
seen / ranskankielisten maiden kohteliaisuuteen, mutta olisiko 
vielä joitakin teemoja, joista ei ole keskusteltu? 


Esittämäni kysymykset olivat luonteeltaan avoimia, ja ne kohdis- 
tuivat osallistujien omiin käsityksiin, joista oletin heidän pystyvän 
kertomaan muille. Tämä ennakko-oletus pitikin paikkansa. Kah- 
deksas kysymys yhteiskunnan tason muutoksesta edellytti kuiten- 
kin riittävän pitkää oleskelua kulttuurissa, joten siihen oli vaikeaa 
vastata niiden, jotka olivat asuneet maassa lyhyen aikaa. Kysymyk- 
sissä käytin ilmaisua "ranskankieliset maat” sen vuoksi, että jotkut 

osallistujat olivat asuneet useammassa ranskankielisessä maassa, 
joten oli tärkeää erottaa, minkä maan ja kulttuurin kohteliaisuu- 
desta he kulloinkin puhuivat. Ei ole olemassa yhtä "ranskankielis- 
tà" kohteliaisuutta, vaan dominoivat kohteliaisuusnormit ovat eri- 
laisia esimerkiksi Ranskassa, Belgiassa tai ranskankielisen Afrikan 
maissa. Tarkastelin erityisesti Ranskaan liittyviä kohteliaisuuskäsi- 
tyksiä, sillä niistä kaikilla osallistujilla oli kokemusta. 
Fokusryhmäkeskustelun aikana moderaattorin on keskityttävä 
hyvin, sillä keskustelut ovat intensiivisiä. Moderaattorina otin ve- 
täytyvän rooliin, enkä jakanut puheenvuoroja. Osallistujat olivat 
myös niin aktiivisia, ettei minun tarvinnut aktivoida ketään vaan 
päinvastoin: joskus minun oli jopa vaikeaa saada puheenvuoro, 
jotta saisin esitettyä seuraavan kysymyksen. Moderaattorina en 
myöskään esittänyt kommentteja, jotka olisivat kertoneet omasta 
suhtautumisestani käsiteltäviin asioihin. Lisäksi en halunnut tal- 
lenteeseen omia reaktioitani edes minimipalautteiden muodossa, 
joten kuuntelin osallistujien keskusteluja pääasiassa hiljaa. Jokainen 
tutkija luonnollisesti tekee omat ratkaisunsa siitä, millaisena hän 
kokee roolinsa moderaattorina ja kuinka paljon hän haluaa itse osal- 
listua fokusryhmäkeskusteluun. Suosittelen, että tutkija itse toimii 
moderaattorina, mutta se ei välttämättä ole aina mahdollista. Siinä 
tapauksessa avustajat kannattaa ohjeistaa perusteellisesti siihen, 
millaista toimintaa tutkija heiltä toivoo fokusryhmäkeskusteluiden 
aikana. Moderaattorin rooliin kuuluu joka tapauksessa huolehtia 
siitä, että tutkimusta varten laaditut kysymykset tulevat käsitellyksi. 


Tutkimukseni aineisto 

Tutkimukseni aineisto koostuu fokusryhmäkeskusteluista, jotka 
toteutettiin Helsingin yliopiston Kaisa-kirjastossa keväällä ja ke- 
sällä 2016. Keskustelujen tallennukseen käytin ääninauhuria ja 
videokameraa. Fokusryhmiä oli viisi — kolme ranskalaista ryhmää ja 
kaksi suomalaista ryhmää - ja niihin osallistui yhteensä 22 henkilöä. 
Fokusryhmäkeskustelut kestivät yhteensä 7,3 tuntia, ja yksittäisten 
keskustelujen kesto vaihteli 60 minuutista 105 minuuttiin. Ennen 
keskustelun aloittamista osallistujia pyydettiin täyttämään tausta- 

tietolomake, jossa kysyttiin heidän ikänsä, sukupuolensa, ammat- 
tinsa, kielitaitonsa ja asuinvuodet Suomessa ja Ranskassa. Taulukos- 
sa 1 on kuvattu osallistujien tärkeimmät taustatiedot. 


Taulukko 1. Fokusryhmien osallistujien taustatiedot. 


FG1- 
Ranska 


FG2- 
Ranska 


FG3- 
Ranska 


FG1- 
Suomi 


FG2- 
Suomi 


Kaikki 
ryhmät 


* 


140 


(N) 


22 


Osallistujat Sukupuoli 
(nainen/ 
mies) 


2/3 


4/1 


2/1 


3/2 


4/0 


15/7 


lät 


32, 45, 
47, 47, 
49 


28, 29, 
34, 35, 
52 


26, 51, 
55 


37, 56, 
57, 61, 
64 


23,23, 
26,31 


23-64 


Ammatit 


kuraattori, 
tutkija, 
opettaja (n = 3) 


account manager, 
tohtorikoulutettava, 
opettaja (n = 2), public 
relations manager 


communications 


manager, 
opettaja (n = 2) 


lakiasiainjohtaja, 


opettaja (n = 4) 


perustutkinto- 
opiskelija (n = 4) 


opettaja (n = 11) 
perustutkinto- 


opiskelija (n = 4), 


muu (n = 7) 

Asutut vuodet 
Suomessa/ 
Ranskassa 


7, 9, 15, 19, X 


0,6; 2,5; 7; 14; 
33 


2,5; 23; 24 


5, 7,10,11,18 


0,75; 0,8; 1,5; 3 


0,75-33 


Yksi osallistuja oli syntynyt Suomessa, mutta hän oli asunut pitkään useassa rans- 
kankielisessä maassa. 

Fokusryhmistä kolme sisälsi ranskalaisia osallistujia (FG1-Ranska, 
FG2-Ranska ja FG3-Ranska) ja kaksi sisälsi suomalaisia osallistujia 
(FG1-Suomi ja FG2-Suomi). Ranskalaiset fokusryhmät koostuivat 
syntyperäisistä ranskanpuhujista, jotka olivat syntyneet Ranskas- 
sa. Poikkeuksena oli yksi osallistuja, joka oli syntynyt Suomessa 
mutta asunut pitkiä aikoja ranskankielisissä maissa. Suomalaisten 
fokusryhmien osallistujat olivat yhtä lukuun ottamatta syntype- 
räisiä suomenpuhujia; muualla syntynyt oli asunut Suomessa yli 
40 vuotta. Suomessa asuvat ranskalaiset osallistujat (N = 13) kes- 
kustelivat suomalaisesta kohteliaisuudesta, kun taas Ranskassa 
asuvat tai asuneet suomalaiset (N = 9) keskustelivat ranskalaises- 
ta kohteliaisuudesta. Fokusryhmät olivat pieniä, sillä osallistujia 
oli kolmesta viiteen. Pienten fokusryhmien etu on se, että kaikki 
osallistujat saavat äänensä kuuluville ja pystyvät aktiivisesti osal- 
listumaan keskusteluun. 

Osallistujien iät vaihtelivat 23 vuodesta 64 vuoteen. Eri-ikäiset 
osallistujat mahdollistivat sen, että eri elämänvaiheisiin liittyvistä 
vuorovaikutustilanteista raportoitiin. Naisia (N = 15) oli osallistu- 
jien joukossa enemmän kuin miehiä (N = 7). Naisten määrää lisäsi 
yksi ranskan opiskelijoiden ryhmä (ks. jäljempänä), sillä valtaosa 
kielten opiskelijoista on muutenkin naisia. Nämä ranskan opiske- 
lijat olivat palanneet Erasmus-vaihdosta takaisin Suomeen. Osal- 
listujat olivat korkeasti koulutettuja tai parhaillaan opiskelemassa 
korkeakoulututkintoa. Puolet osallistujista oli opettajia (N = 11), 
ja suurin osa heistä oli ranskan opettajia (N = 8). Opettajat ovat 
työnsä puolesta tottuneet puhumaan, mikä saattaa olla yksi syy 
siihen, että he olivat halukkaita osallistumaan. Lisäksi kielenopet- 
tajat ovat ammattinsa vuoksi kiinnostuneita tutkimukseni teemas- 
ta, joka liittyy kulttuurien välisiin eroihin. Muut korkeakoulutetut 
työskentelivät eri aloilla, usein päällikkö- tai johtotason tehtävissä. 
Osallistujien oleskeluajat Suomessa tai Ranskassa vaihtelivat. Rans- 
kalaiset osallistujat olivat asuneet Suomessa alle vuodesta aina 33 
vuoteen asti, kun taas suomalaiset osallistujat olivat asuneet Rans- 
kassa alle vuodesta 18 vuoteen asti. Kaikki ranskalaiset osallistujat 
asuivat tällä hetkellä Suomessa. Suomalaiset osallistujat sen sijaan 

olivat palanneet Suomeen lukuun ottamatta yhtä, joka asui edelleen 
Ranskassa. 

Osallistuneiden pieni määrä ja korkeakoulutettujen iso osuus 
rajoittavat tulosten yleistettävyyttä koskemaan eri yhteiskuntaluok- 
kien kohteliaisuusnormeja. Toisaalta korkeakoulutettujen käsitys- 
ten tarkastelu on kiinnostavaa, sillä dominoivat normit ovat usein 
peräisin ylemmistä yhteiskuntaluokista. Pienen joukon tarkastelu ei 
myöskään tarkoita sitä, että heidän kuvaamansa kohteliaisuusnor- 
mit olisivat täysin yksilöllisiä. Ryhmän yhteiset keskustelut antavat 
myös laajempaa tietoa kohteliaisuusnormeista, sillä mikään ryhmä 
ei elä eristyksissä yhteiskunnassa, vaikka tuloksia ei voikaan yleistää 
koko populaatioon (vrt. Culpeper 2011b, 14; Mills 2011a, 76). 

Kun kaikki fokusryhmäkeskustelut oli tallennettu, litteroin ne 
karkeasti analyysia varten. Sen jälkeen luokittelin osallistujien esiin 
nostamat teemat käyttäen laadulliseen analyysiin soveltuvaa N/Vi- 
vo-ohjelmaa. Lopuksi litteroin valitut esimerkit tarkasti Praatilla, 
joka on puheen analysointiin kehitetty ohjelma. 


Teoreettinen viitekehys: relational work 


Tutkimuksessani sovellan Miriam A. Locherin ja Richard Wattsin 
kehittämää relational work -teoriaa ja siihen liittyviä käsitteitä 
(Locher & Watts 2005; Locher 2006; Locher & Watts 2008). Teoria 
sopii kielenpuhujien käsitysten tarkasteluun, sillä se on keskittynyt 
kohteliaisuutta ja laajemminkin suhdetyötä koskeviin arvioihin. 
Teorian kehittäjät tuntuvat pitävän relational work -teoriaa diskur- 
siivisena lahestymistapana’. Culpeper (2011a) puolestaan on sitä 
mieltä, ettei relational work -teoria edusta puhtaasti diskursiivis- 
ta lähestymistapaa, koska teoriassa yhdistetään ensimmäisen ja 
toisen tason kohteliaisuuden tarkastelu eli osallistujien ja tutkijan 


7 Esimerkiksi Locher (2006) käyttää artikkelinsa otsikossa termiä diskursiivinen 
kuvaamaan relational work -teoriaa: ”Polite behavior within relational work: The 
discursive approach to politeness”. 

näkökulmat. Näkökulmasta riippuen on siis mahdollista luokitella 
relational work -teoria joko kohteliaisuustutkimuksen toiseen tai 
kolmanteen aaltoon kuuluvaksi. 

Locher ja Watts (2005, 10) määrittelevät suhdetyön toiminnak- 
si, jota yksilöt harjoittavat neuvotellessaan ihmissuhteista toistensa 
kanssa. Lähestymistavan ydin on se, että kohteliaisuus on vain yksi 
osa suhdetyötä, ja diskursiivisen lähtökohdan mukaisesti keskiössä 
ovat osallistujien arviot omasta ja toisten käytöksestä. Kun vuoro- 
vaikutustilanteen osallistujat arvioivat omaa käytöstään ja toisten 
käytöstä, arviot eivät kohdistu ainoastaan kohteliaaseen ja epäkoh- 
teliaaseen käytökseen, vaan ne muodostavat jatkumon esimerkiksi 
töykeästä ja epäkohteliaasta aina sopivaan (politic), kohteliaaseen ja 
ylikohteliaaseen käytökseen. Yksilöiden tekemät arviot käytöksestä 
voivat olla joko tunnusmerkittömiä (unmarked) tai tunnusmerk- 
kisiä (marked). Emme kiinnitä huomiota tunnusmerkittömään 
käytökseen, kun taas tunnusmerkkisen käytöksen arvioimme joko 
negatiiviseksi tai positiiviseksi. Locher (2006, 256) kuvaa suhde- 
työn jatkumoa seuraavasti: Jos käytös arvioidaan epäkohteliaaksi, 
se tarkoittaa, että käytös on epäsopivaa (inappropriate/non-politic) 
eli negatiivisesti tunnusmerkkistä. Jos käytös arvioidaan ei-kohte- 
liaaksi (non-polite), se on tilanteeseen sopivaa (appropriate/politic) 
ja siten tunnusmerkitöntä. Kohteliaaksi arvioitu käytös on puo- 
lestaan tilanteeseen sopivaa ja positiivisesti tunnusmerkkistä, kun 
taas ylikohteliaaksi arvioitu käytös on epäsopivaa ja negatiivisesti 
tunnusmerkkistä. 

Suhdetyötä koskevan teorian etuna on mielestäni se, että siinä 
huomioidaan käytöstä koskevien arvioiden koko kirjo. Myös omas- 
ta tutkimuksestani ilmenee, että osallistujat eivät välttämättä arvioi 
käytöstä kohteliaaksi tai epäkohteliaaksi, vaan he käyttävät monen- 
laisia arvottavia ilmauksia, joita voivat olla esimerkiksi ”normaali”; 
”kamala” ja ”outo”. Teorian toinen etu on, että käyttäytymistä koske- 
vien odotusten ei ajatella syntyvän tyhjiössä, vaan ne ovat sidoksissa 
normeihin ja perustuvat aikaisempiin kokemuksiin samankaltai- 
sissa tilanteissa. Locher ja Watts (2008, 78) käyttävät tästä termiä 
odotuskehykset (frames of expectations), joka on lähellä Bourdieu'n 

(1990) termiä habitus. Odotuskehysten teoreettista pohjaa Locher 
ja Watts (2008, 78) kuvaavat seuraavasti: kyse on käyttäytymisen 
muotojen (sopiva/epäsopiva) kognitiivisesta käsitteellistämisestä, 
jonka yksilöt ovat luoneet ja joka perustuu kielenpuhujien omaan, 
sosiaalisia käytäntöjä koskevaan historiaan. Odotuskehysten käsite 
on lähellä Spencer-Oateyn ja Kädärin (2021, 118) käsitettä tavalli- 
suuden alue (normalcy zone), joka viittaa tietyssä kontekstissa odo- 
tettuun käytökseen ja todennäköiseen esiintymiseen. 

Relational work -teoriassa korostetaan, että odotuskehykset 
ovat alttiita muutokselle ja vaihtelulle, sillä suhdetyöhön liittyvistä 
arvioista esiintyy usein diskursiivista kiistaa (discursive dispute) 
(Locher & Watts 2008, 78), joka voi ilmetä minkä tahansa sosiaali- 
sen ryhmän sisällä. Tämä on keskeistä, kun tarkastellaan kulttuu- 
rien välistä kohteliaisuutta, sillä odotuskehykset eroavat tyypillisesti 
enemmän kulttuurien välisissä kohtaamisissa kuin vuorovaikutuk- 
sessa, jonka osallistujat tulevat samasta kulttuuritaustasta. Locher 
(2006, 253) onkin todennut osuvasti, että sopivan suhdetyön tason 
löytäminen kulttuurien välisessä vuorovaikutuksessa vaatii koke- 
musta ja akkulturaatiota eli sopeutumista kulttuuriin. 

Odotuskehysten lisäksi toinen keskeinen käsite ovat kasvot. 
Toisin kuin Brown ja Levinson, Locher ja Watts (2005, 12) eivät 
liitä kasvojen käsitettä yksilöön, vaan he korostavat, että kasvoja 
liitetään toiseen diskursiivisesti, yhdessä muiden ryhmän jäsenten 
kanssa. Kasvoja verrataan maskeihin, jotka ovat meillä ikään kuin 
lainassa. Locher (2006, 251) perustelee vertausta maskeihin sillä, 
että meihin liitetään uusia kasvoja jokaisessa sosiaalisessa vuoro- 
vaikutustilanteessa ja saamamme kasvot riippuvat puhekumppanin 
käsityksistä. Tämäkin on keskeistä kulttuurien välisessä vuorovai- 
kutuksessa. Vieraassa kulttuurissa asuvat henkilöt voivat muokata 
käytöstään sen mukaan, millaisia kasvoja puhekumppanit liittävät 
heihin. Suhdetyö on siten läheisessä yhteydessä myös identiteetin 
rakentamiseen (Locher 2015, 8). 

Dialoginen diskurssianalyysi 


Tutkimuksessani sovellan dialogista diskurssianalyysia (Markovä 
ym. 2006) ja siihen liittyviä analyyttisiä työkaluja, kun tarkastelen, 
miten kohteliaisuudesta neuvotellaan fokusryhmäkeskusteluis- 
sa. Toisin sanoen en ole kiinnostunut vain siitä, millaisia arvioita 
osallistujat esittävät suomalaisesta ja ranskalaisesta kohteliaisuu- 
desta, vaan myös siitä, miten osallistujat esittävät argumenttejaan, 
millaisin keinoin yhteistä ymmärrystä rakennetaan ja mitkä ovat 
yhteisen ymmärryksen rajat. 

Dialogisen diskurssianalyysin analyyttiset työkalut perustuvat 
neljään lähtöoletukseen (ks. Markova ym. 2006, 59-64). Ensin- 
näkin pidän fokusryhmäkeskusteluja ryhmäkeskusteluina, koska 
osallistujat ottavat niissä vapaasti puheenvuoroja ja tutkijan esit- 
tämiä kysymyksiä on vähän keskusteluiden kestoon nähden (ks. 
myös edellä). Kyseessä ei siis ole perinteinen haastattelu, jossa osal- 
listujat vastaisivat vuorotellen ja mekaanisesti tutkijan esittämiin 
kysymyksiin. 

Toiseksi huomioin subjektin heterogeenisyyden, mikä tarkoittaa 
sitä, että osallistujat käyvät keskusteluja erityyppisten osallistujien 
kanssa. Toisin sanoen fokusryhmäkeskusteluihin eivät osallistu 
pelkästään tilanteessa läsnä olevat osallistujat, vaan keskusteluissa 
voidaan viitata henkilöihin, jotka eivät ole mukana fokusryhmässä; 
näitä henkilöitä kutsutaan poissaoleviksi eli virtuaalisiksi osallistu- 
jiksi, joiden puheeseen fokusryhmän keskustelijat voivat viitata. Li- 
säksi osallistujat käyvät dialogia itsensä kanssa, mitä Bakhtin (1984, 
184) kutsuu termillä sisäinen dialogismi (internal dialogism). Sen 
mukaan puhujat käyvät ikään kuin dialogia itsensä kanssa, eli he 
ottavat etäisyyttä omaan väitteeseensä esimerkiksi pehmentämäl- 
lä sitä (esim. ehkä) tai korostamalla näkökulman olevan heidän 
omansa (esim. mielestäni). 

Kolmanneksi fokusryhmäkeskusteluissa kierrätetään ajatuksia, 
käsityksiä ja ideoita. Huomioin tutkimuksessani sen, että yksittäi- 
nen lausuma ei ole suunnattu pelkästään toiselle osallistujalle tai 
tämän esittämälle lausumalle (addressivity), vaan lausuma toimii 


145 


https://doi.org/10.21435/tl.284 


Il KÄSITYKSIÄ SUOMALAISESTA JA RANSKALAISESTA KOHTELIAISUUDESTA 


myös vastauksena edelliseen lausumaan (responsivity) (Bakhtin 
1986, 91 ja 95). Tämä tarkoittaa sitä, että puhujan lausuma voi esi- 
merkiksi kumota edellä sanotun (erimielisyys) tai vahvistaa sen 
(yhteisymmärrys). 

Neljänneksi fokusryhmässä tapahtuva toiminta perustuu his- 
toriallisesti ja kulttuurisesti jaettuun tietoon, jota osallistujat il- 
maisevat keskusteluissa. Näkökulma on tärkeä, kun tarkastellaan 
kohteliaisuusnormeja, joilla on kulttuurinen ja historiallinen ulot- 
tuvuutensa. 

Fokusryhmien osallistujilla on käytössään erilaisia diskursiivisia 
keinoja, joita he voivat hyödyntää keskustelussa. Vastakkainaset- 
telun avulla (X on erilainen kuin Y) osallistujat voivat esimerkiksi 
verrata suomalaista ja ranskalaista kohteliaisuutta. Kategorisointi 
tarkoittaa, että yksittäiseltä asialta riistetään sen erityisluonne ja asia 
luokitellaan yleispäteväksi (esim. ”Ranskassa on kohteliasta X”). Ka- 
tegorisoinnin vastakohta on partikularisaatio (Billig 1996, 161). Par- 
tikularisaatiota havainnollistetaan esimerkkien avulla: esimerkki on 
abstraktin ilmiön eli kategorian tyypillinen edustaja (Markovä ym. 
2006, 140) (esim. ”kun toiset lapset tulivat hiekkalaatikolle, suoma- 
laiset vanhemmat sanoivat lapsilleen...”). Esimerkit toimivat myös 
puhujan argumentin testinä. Toisin sanoen esimerkki lisää tai vä- 
hentää argumentin uskottavuutta vastaanottajan mielessä. Wäster- 
fors ja Holsanova (2005) luokittelevat esimerkit viiteen luokkaan. 
Täsmentävät ja rajoittavat esimerkit rajaavat argumentin tiettyihin 
tilanteisiin. Sen sijaan objektiivista todellisuutta kuvaavien (objectiv- 
izing) esimerkkien tavoitteena on tehdä argumentista fakta ja siir- 
tää huomio pois puhujasta ympäröivään maailmaan. Luokittelevat 
(typifying) esimerkit (mm. kuten nuo, tuollaiset) viittaavat tietynlai- 
seen ihmiseen tai asiaan, ja niiden avulla puhuja voi välttää pitkän 
selostuksen aiheesta. Esimerkkien listaaminen antaa vaikutelman, 
että puhuja on valinnut esimerkin laajasta joukosta. Kyseenalaistavat 
esimerkit puolestaan asettavat puhekumppanin argumentin epäilyk- 
sen alaiseksi viittaamalla faktaan, jota on vaikea jättää huomiotta. 

Puhujat ilmaisevat fokusryhmäkeskusteluissa erilaisia asentei- 
ta. Affektiiviset asenteet välittävät tunteita, kun taas episteemiset 

asenteet kuvaavat eriasteista tietoon liittyvää varmuutta (Ochs 1996, 
410). Osallistujat osoittavat myös toimijuutta (agency). Toimijuudel- 
la tarkoitetaan sosiokulttuurisesti välittynyttä kykyä toimia (Ahearn 
2001, 112). Kohteliaisuuden tutkimuksessa tämä tarkoittaa sitä, että 
kielenpuhujat eivät pelkästään vetoa normeihin, vaan he käyttävät 
omaa toimijuuttaan esimerkiksi asettamalla toisen vastuuseen tai 
vapauttamalla tämän vastuusta epäkohteliaasta teosta (Mitchell & 
Haugh 2015). Lisäksi keskustelun osallistujat voivat ilmaista yhteistä 
tietoa tuottamalla yhteisen lausuman, jolloin kaksi tai useampi osal- 
listujaa tuottaa lausuman yhdessä ja osoittaa, että heillä on yhteistä 
tietoa asiasta (Markova ym. 2006, 180—193). Kaikki edellä esitellyt 
analyyttiset keinot esiintyvät tarkastelemissani fokusryhmäkeskus- 
teluissa ja ovat siten relevantteja tutkimukseni kannalta. 


Yhteenveto 


Aikaisemmissa kohteliaisuustutkimuksissa on tarkasteltu vain 
vähän suomea ja ranskaa, joten kulttuurien välinen tutkimukseni 
täydentää tutkimusaukkoa. Tutkimukseni kohdistuu ensimmäi- 
sen tason kohteliaisuuteen ja ulkopuolisten näkökulmaan (etic- 
näkökulmaan), kun tarkastelen Suomessa asuvien ranskalaisten 
käsityksiä suomalaisesta kohteliaisuudesta ja Ranskassa asuvien 
tai asuneiden suomalaisten käsityksiä ranskalaisesta kohteliaisuu- 
desta. Tutkimukseni sijoittuu erityisesti kohteliaisuuden moraali- 
sen perustan kolmannen kerroksen eli kulttuurin ja yhteiskunnan 
tasolle, mutta myös toisen kerroksen toimintayhteisöjen normei- 
hin sekä ensimmäisen kerroksen paikallisiin normeihin vedotaan 
fokusryhmäkeskusteluissa. 

Tutkimuskysymykseni liittyvät kohteliaisuuden määritelmiin, 
odotuskehysten eroihin Suomessa ja Ranskassa, eroihin johtaneisiin 
historiallisiin syihin, oman käyttäytymisen muutoksiin toisessa 
kulttuurissa asuttaessa ja kohteliaisuudessa havaittuihin muutok- 
siin yhteiskunnan tasolla. Tutkimukseni aineisto koostuu viidestä 
fokusryhmäkeskustelusta. Sovellan tutkimuksessani relational work 

-teoriaa (em. Locher & Watts 2005). Se huomioi koko suhdetyötä 
ja kohteliaisuutta koskevat arviot, jotka voivat olla tunnusmerkit- 
tömiä tai tunnusmerkkisiä. Tarkasteluni ei kohdistu pelkästään 
kohteliaisuutta koskeviin arvioihin, vaan myös siihen, miten koh- 
teliaisuudesta neuvotellaan fokusryhmissä. Tähän sovellan dialo- 
gista diskurssianalyysiä ja sen analyyttisiä työkaluja, joihin kuuluvat 
muun muassa subjektin heterogeenisyys, kategorisointi ja partiku- 
larisaatio (esimerkit) sekä toimijuus ja asenteiden ilmaiseminen. 


Pohdittavaa 


T 

Millaisia kohteliaisuuteen liittyviä tutkimuskysymyksiä olisit kiin- 
nostunut tarkastelemaan fokusryhmien avulla? Millaisia osallistu- 
jia tarvitsisit ja miten voisit rekrytoida heidät? 


. Mieti kymmenen kysymystä, jotka voisit esittää fokusryhmillesi. 


Kiinnitä huomiota seuraaviin asioihin: Ovatko kysymykset riittä- 
vän avoimia? Auttavatko ne vastaamaan tutkimuskysymyksiisi? 
Osaavatko osallistujat vastata kysymyksiin, eli ovatko kysymysten 
aiheet riittävän lähellä heidän arkeaan? 


. Pohdi fokusryhmäkeskustelujen käytännön järjestelyitä. Mihin si- 


nun täytyy kiinnittää huomiota? 


. Vertaa Locherin ja Wattsin (2006) määritelmää kasvojen käsittees- 


tä Brownin & Levinsonin (1987) määritelmään. Millaisia eroja huo- 
maat? 


. Miksi dialoginen diskurssianalyysi sopii hyvin fokusryhmäkeskus- 


teluiden tarkasteluun? 


. Testaa dialogista diskurssianalyysia. Jos sinulla ei ole omaa fokus- 


ryhmääaineistoa tai pääsyä sellaiseen, voit ottaa analysoitavaksi 
katkelman esimerkiksi haastattelusta tai ryhmäkeskustelun tele- 
visiosta tai internetistä. 

Kohteliaisuutta voidaan määritellä eri kielissä ja kulttuureissa 
eri tavoin. Tutkimuksessani tarkastelen, millaisia määritelmiä 
suomalaiset ja ranskalaiset osallistujat liittävät kohteliaisuuteen. 
Esiin nousivat toisen huomioiminen ja kunnioittaminen, jotka on 
aiemman tutkimuksen mukaan liitetty kohteliaisuuteen muissakin 
kielissä ja kulttuureissa, vaikkei niitä välttämättä ymmärretäkään 
samalla tavalla. Suomalaiset ja ranskalaiset osallistujat asettivat 
vastakkain sydämen kohteliaisuuden ja kulttuurisen koodiston. 
Erimielisyyttä esiintyi siitä, kuinka hyvin kielenpuhujat ovat tie- 
toisia kulttuuristen kohteliaisuusnormien eroista. 


Toisen huomioiminen, kunnioitus ja säännöt 


Ensimmäinen kysymykseni fokusryhmien osallistujille koski sitä, 
mitä kohteliaisuus heille tarkoittaa. Tarkastelun kohteena oli siis 
osallistujien metalingvistinen tietoisuus. Ranskalaisten ja suoma- 
laisten osallistujien keskustelut osoittivat, että heillä oli yhteistä 
ymmärrystä siitä, mitä kohteliaisuus tarkoittaa. Kohteliaisuuteen 
liitettiin toisen huomioiminen ja kunnioitus (esimerkki 1). 


150 


https://doi.org/10.21435/tl.284 


KOHTELIAISUUDEN MÄÄRITELMIÄ 


Esimerkki 1. (FG1-Suomi: Daniel (DAN), Laura (LAU), Maria 
(MAR))* 


01 DAN musta tuntuu että se on toisen huomioon 
02 ottami[sta 

03 LAU [mun piti sanoa tásmálleen samaa 
04 ((yhteistä naurua)) 


05 MAR kyllähän se näin on 
o6DAN — [ei kyl se 
07 LAU [et osaa ottaa huomioon 


Daniel ottaa vuoron ensimmäisenä. Hänen vuorossaan esiintyy si- 
säistä dialogismia, kun hän rajoittaa argumenttinsa yleispätevyyttä 
tarkentamalla, että kyse on hänen omasta kannastaan (musta tun- 
tuu) (rivi 1). Danielin määritelmän mukaan kohteliaisuus on toisen 
huomioon ottamista (rivit 1 ja 2). Lauran vuoron alku menee osit- 
tain päällekkäin Danielin vuoron kanssa, kun Laura ilmaisee ole- 
vansa samaa mieltä: mun piti sanoa täsmälleen samaa (rivi 3). Seu- 
raa yhteistä naurua, minkä jälkeen myös Maria ilmaisee olevansa 
samaa mieltä Danielin ja Lauran kanssa (rivi 5). Seuraa kilpailu 
puheenvuorosta (rivit 6-7), ja Laura toistaa lopuksi määritelmän 
toisen huomioon ottamisesta (rivi 7). 

Jaettua tietoa kohteliaisuuden määritelmästä esiintyi muissakin 
fokusryhmissä. Kun Colette (FG2-Ranska) määritteli kohteliai- 
suuden toisen kunnioittamiseksi (respect de lautre), Pierre totesi 
Coletten vieneen hänen vastauksensa (piqué ma réponse). Suo- 
malaiset osallistujatkin mainitsivat kunnioituksen: kunnioitat sitä 
toista (Anna, FG2-Suomi). Osallistujat määrittelivät kohteliaisuutta 
yhdessä ja tekivät yhteistä listaa (esimerkki 2). 


8 Tutkimukseen osallistujien nimet on muutettu. 

Esimerkki 2. (FG1-Ranska: Alice (ALT), Bruno (BRU), Jean (JEA), 
Marie (MAR)) 


01 BRU 


02 
03 BRU 


04 MAR 


05 


06 ALI 


07 
08 JEA 


09 


10 MAR 
11 JEA 


12 


13 


14 
15 MAR 


16 JEA 


j` dirais q` ce sont (.) pardon 
*minä sanoisin että ne ovat anteeksi" 
((yhteistä naurua)) 
des normes de comporte[ment (.) voila 
'káyttáytymisnormeja niin’ 

[cest ca la politesse 
juuri sitä on kohteliaisuus 
la facon d' s'adresser à l'autre 
'tapa puhutella toista 
le savoir-vivre le respect de Vautre/ 
"káytóstavat toisen kunnioittaminen 
(2.1) 
ou le fait de prendre en compte/ (0.3) l'autr/ (0.3) 
tai toisen huomioiminen 
déja/ (0.4) 
'ainakin' 
hm 
(.) j` pense pour commencer euh: c'est (1.9) euh 
'mielestáni ensinnäkin öö kyse on öö 
c'est des règles qui permettent de:: (1.3) 
säännöistä joiden avulla 
ne pas s'imposer/ 
vältetään tunkeutuminen [toisen reviirille] 
(0.4) 
et de vivre ensemble 
”ja voidaan elää yhdessä 
hm 


Bruno ottaa ensimmäisen vuoron, mutta tulkitsee jonkun muun- 
kin aikovan ottaa vuoron ja esittää anteeksipyynnön (rivi 1). Osal- 
listujat puhkeavat nauruun. Nauru voi johtua Brunon lausumasta 
kohteliaisuusfraasista pardon ('anteeksi'), jonka hän esittää silloin, 

kun osallistujat määrittelevät kohteliaisuutta. Bruno liittää kohte- 
liaisuuteen käyttäytymisnormeja, (rivi 3), jotka Marie vahvistaa 
kuuluvan kohteliaisuuteen (rivi 4). Marie ja Alice jatkavat listaa 
(rivit 5 ja 6) mainitsemalla käytöstavat ja toisen kunnioittami- 
sen. Alicen vuoroa seuraa merkittävä 2,1 sekunnin tauko (rivi 7), 
minkä jälkeen Jean mainitsee toisen huomioimisen (rivi 8). Jean 
täsmentää näkökannan olevan hänen omansa (j’pense, 'mielestä- 
ni), ja hänen vuoronsa sisältää epäröintiä ja 1,9 sekunnin pitui- 
sen tauon (rivi 11). Jean jatkaa listaa mainitsemalla säännöt, joi- 
den tarkoituksena hän näkee sen, että vältetään toisen reviirille 
tunkeutuminen (rivi 13). Jeanin viittauksella reviiriin (rivi 13) on 
yhtymäkohtia Brownin ja Levinsonin (1987) negatiivisiin kasvoi- 
hin: negatiivisella kohteliaisuudella pyritään nimenomaan vähen- 
tämään negatiivisiin kasvoihin kohdistuvaa uhkaa. Marie jatkaa 
tuottamalla yhteisen lausuman, kun hän lisää yhdessä elämisen 
(rivi 15). Yhteinen lista kohteliaisuuden määritelmistä osoittaa, 
että ranskalaiset osallistujat rakentavat tietoa yhdessä ja että heillä 
on yhteistä ymmärrystä aiheesta. 

Osallistujien määritelmissä nousivat esiin toisen huomioiminen 
ja kunnioitus, jotka on mainittu eri kieliä koskevissa aikaisemmis- 
sa tutkimuksissa (vrt. Fukushima & Sifianou 2017: consideration, 
attentiveness, respect). Ogiermannin ja Saloustroun (2020, 11) tutki- 
muksessa toisen huomioiminen ja kunnioitus olivat ainoat käsitteet 
kohteliaisuusfraasien lisäksi, jotka sekä kreikan- että brittienglan- 
nin puhujat liittivät kohteliaisuuteen. Osassa tutkimuksia toisen 
huomioiminen on myös liitetty kunnioitukseen, ja esimerkiksi 
australianenglantia ja japania tutkineet Obana ja Tomoda (1994, 
24) käsittelivät kunnioitusta ja toisen huomioimista samassa ka- 
tegoriassa. Toisen huomioimista on kuitenkin teoretisoitu vain 
vähän kohteliaisuustutkimuksessa (Fukushima 2019, 226), vaikka 
se, mitä pidetään toisen huomioimisena tai kunnioituksena, voi 
vaihdella kulttuurista ja tilanteesta toiseen (vrt. Sifianou 1992, 
92-93; Fukushima & Haugh 2014, 167; Fukushima 2019, 230). On 
havaittu, että englannin kielessä kohteliaisuudella viitataan toisen 
huomioimiseen, kun taas japanissa sillä viitataan kunnioitukseen, 

erityisesti hierarkkiseen kunnioitukseen (Haugh 2004). Englannin 
eri variantteja koskevassa tutkimuksessa on huomattu, että aust- 
ralian- ja uudenseelanninenglannin puhujat suhtautuvat melko 
yhteneväisesti toisen huomioimiseen (Haugh 2019). Fukushiman 
ja Sifianoun (2017) tutkimuksesta puolestaan ilmeni, että kreikka- 
laisille kunnioituksen käsite oli laajempi kuin japanilaisille. 

Erilaiset tulkinnat toisen huomioimisesta ja kunnioittamisesta 
monimutkaistavat jakoa positiivisen ja negatiivisen kohteliaisuu- 
den kulttuureihin: esimerkiksi toisen huomioiminen voi viitata 
käytökseen, joka orientoituu toisen ihmisen reviirin kunnioitta- 
miseen (negatiiviset kasvot) tai tarpeeseen saada huomiota ja tun- 
nustusta (positiiviset kasvot) (Ogiermann & Saloustrou 2020, 12). 
Tämä ilmenee myös omasta tutkimuksestani: vaikka suomalaiset 
ja ranskalaiset käyttivät samoja käsitteitä eli toisen huomioimista 
ja kunnioitusta kohteliaisuuden määrittelemiseen (ks. esimerkkejä 
1 ja 2), näitä käsitteitä ei ymmärretty samalla vaan vastakkaisella 
tavalla (ks. esimerkkiä 7). Joka tapauksessa suomalaisten ja rans- 
kalaisten määritelmissä ei korostunut strateginen huoli konfliktien 
välttämiseen, kuten Brown ja Levinson tuntuvat kohteliaisuusteo- 
riassaan olettavan. Tämä vahvistaa Fukushiman ja Sifianoun (2017) 
havainnon, jonka mukaan kielenpuhujat liittävät kohteliaisuuden 
ihmisten välisiin suhteisiin sekä toisten tarpeista ja tunteista huo- 
lehtimiseen, eivätkä niinkään konfliktien välttämiseen. 

Kuten esimerkistä 2 ilmeni, osallistujat liittivät kohteliaisuu- 
teen myös normeja ja sääntöjä. Osallistujat pohtivat kuitenkin, 
riittääkö pelkkä sääntöjen noudattaminen olemaan kohtelias 
(esimerkki 3). 

Esimerkki 3. (FG2-Suomi: Anna (ANN), Isabella (ISA), Riikka 


(RII), Stella (STE)) 

o1RII mun mielest se et pelkästään noudattaa niit 
02 sosiaalisten tilanteiden sääntöjä ei (0.4) 

03 ei niinku (.) tee sust (.) välttämättä kohteliasta 
04 vaan sit [jos sä haluut olla koh[telias 

05 ISA [nii 

06 STE [joo 

o7 RH niin sun pitää tehdä jotain (.) 

08 enemmän kun ne säännöt (0.6) 

09 et [ne säännöt on tavallaan se neutraali taso 
10 ISA [nii totta 

11 (0.7) 

12 RII sit [sä voit olla epäkohtelias jos sä et 

13 STE [hm 

14RII noudata niit sääntöjä 

15 (0.9) 

16STE joo (0.4) °totta® 

17 ANN nii: et sit jos mene niit sen normin (0.7) 

18 66 normaalin normin yli (0.4) se (.) 

19 kohteliaisuus (.) käy- käyttö nii sit (.) 

20 tuleeks siit ylikäy- ylikohtelias ja 

21 (0.3) 

22RII — n:[i:i. 

23 ANN [vai et koetaaks se sen takii kohteliaaks 
24 et se on ylikohteliasta 

25 RII nii 


Riikan vuoro osoittaa sisäistä dialogismia, kun hän ilmaisee pu- 
huvansa omasta näkökulmastaan (mun mielest, rivi 1). Riikan mu- 
kaan pelkkä sääntöjen noudattaminen ei tee puhujasta välttämättä 
kohteliasta (rivit 2-3). Isabellan ja Stellan tuottamat dialogipartik- 
kelit nii (rivi 5) ja joo (rivi 6) kuvastavat samanmielisyyttä (Sorjo- 
nen 1999) ja menevät päällekkäin Riikan vuoron kanssa. Kun 

Riikka määrittelee, mitä on olla ”kohtelias” — sun pitää tehdä jo- 
tain enemmän kun ne säännöt (rivit 7-8) - hän painottaa adverbia 
enemmän. Isabella ilmaisee samanmielisyytensä (niin totta, rivi 
10), ja hänen vuoronsa menee päällekkäin Riikan vuoron kanssa. 
Riikka esittää, että säännöt ovat ”neutraali taso” (rivi 9). Riikan 
käsitys kohteliaisuudesta vastaa Locherin ja Wattsin relational 
work -teoriaa, jossa erotetaan tilanteeseen sopiva (politic) käytös 
ja kohtelias (polite) käytös. Tauon jälkeen Riikka määrittelee “epa- 
kohteliaan? ihmisen sellaiseksi, joka "ei noudata sääntöjä? (rivit 12 
ja 14). Vajaan sekunnin tauon jälkeen (rivi 15) Stella ilmaisee sa- 
manmielisyytensä hiljaisella äänellä (rivi 16). Anna ottaa vuoron, 
joka sisältää epäröintiä, taukoja ja korjauksia (rivit 17-20). Hän 
esittää kysymyksen, joka koskee normin ylittävää käytöstä, joka 
sisältää korjauksen: tuleeks siit ylikäy- ylikohtelias (rivi 20). Riikka 
lausuu epäröivän vastauspartikkelin n:::i::i äänteitä venyttäen ja 
intonaatio laskee lausuman lopussa (rivi 22). Riikan epäröinnin 
jälkeen Anna esittää toisen kysymyksen: vai et koetaaks se sen takii 
kohteliaaks et se on ylikohteliasta (rivit 23-24). 

Annan kysymyksen jälkeen (esimerkki 3) seuraa taukoja, mitkä 
osoittavat, että kysymys oli osallistujille vaikea. Lopulta Riikka vas- 
taa kysymykseen käyttämällä episteemistä epävarmuuden ilmausta 
(varmaan): normileveli nii sit se varmaan vaihtelee vähä kulttuurista 
toiseen. Vuoroa seuraa tauko, minkä jälkeen Anna täydentää Riikan 
puheenvuoron sanomalla: ja ihmisestä. Vastauksia seuraa yhteinen 
nauru ja Isabella vahvistaa Annan lausuman: tosi paljon ihmisestä. 
Riikan, Annan ja Isabellan lausumat osoittavat, että osallistujat eivät 
halua antaa yleispäteviä vastauksia, vaan korostavat variaatiota sekä 
kulttuurien että yksilöiden välillä. 


Kulttuurinen koodisto versus sydämen kohteliaisuus 
Osallistujat liittivät kohteliaisuuteen toisen huomioimisen ja 


kunnioittamisen sekä normeja ja sääntöjä. Mistä nämä arvot ja 
säännöt tulevat? Osallistujat erottivat kaksi tasoa: universaalin 

sydämen kohteliaisuuden ja kulttuurin tuottamat säännöt. Tämä 
jaottelu kertoo siitä, että vieraassa kulttuurissa elävät osallistujat 
olivat tietoisia kulttuurieroista, jotka vaikuttivat kohteliaisuuteen, 
mutta myös siitä, että he liittivät kohteliaisuuteen yleisinhimilli- 
siä piirteitä, jotka ovat yhteisiä meille ihmisille kulttuuritaustasta 
riippumatta. Osallistujat osoittivat yhteistä tietoa pohtiessaan sy- 
dämen kohteliaisuuden ja kulttuurin tuottamien sääntöjen piirtei- 
tä (esimerkki 4). 


Esimerkki 4. (FG1-Suomi: Daniel (DAN), Laura (LAU), Maria 


(MAR), Sofia (SOF)) 

01 SOF  mustse on (.) nimenomaan (.) koodisto 

02 myös siinä mielessä et kohteliaisuus on jotain 
03 mis on (.) siin on jotain sovit[tua sellasta 

04 MAR [hm 

05 SOF jota voi ehkä niinku opettaa (.) ja oppia (0.4) 
06 ja sit on olemassa toisenlaista vielä niinku (.) 
07 ystävällisyyttä ehkä ja [semmosta 

08 LAU [hm 

08 SOF — e[nemmän spontaania 

o9 LAU [sydämen kohteliai- 

10 MAR nii 

1DAN  h[m: 

12 SOF [nii et siin (.) must siin kohteliaisuudessa 
13 on jotain sellasta (0.4) vähän niinku 

14 sovittua konventionaalista myös 

15 (0.4) 

16 MAR ehkä [siinä on se universaali osa mikä on se 
17 SOF [niiku (.) niinku opitaan 

18 MAR  £sydámen [kohteliaisuus£ 

19 SOF [hm 

20 MAR sitte tää koodisto tulee niinku 

21 äidinmaidossa nii nimen[omaan 

22 DAN [semmonen 

23 MAR  koulusystee[mistá se tulee 


24 SOF [hm 

25 MAR tie- tiedostamattoman tasolla (0.4) 
26 mut se on niinkun (0.5) 

27 sen kulttuurin tuote 

28 SOF hm 


29 DAN  tapa- tapakulttuuria ja koodistoa 


Sofian must (rivi 1) kertoo sisäisestä dialogismista ja painottaa hä- 
nen omaa näkökulmaansa. Sofia käyttää sanaa koodisto (rivi 1) ja 
määrittelee kohteliaisuuden sellaiseksi, missä on jotakin sovittua 
(rivi 3) ja jota voidaan opettaa ja oppia, mutta hän pehmentää ar- 
gumenttiaan episteemisellä epävarmuuden ilmauksella ehkä (rivi 
5). Tämän jälkeen Sofia määrittelee kohteliaisuuden toisen tason, 
ystävällisyyden, pehmentäen tätäkin argumenttia adverbilla ehkä 
(rivi 7). Fokusryhmäkeskusteluissa on tyypillistä, että argument- 
teihin liittyy sisäisen dialogismin ilmaisuja, sillä argumentit esite- 
tään usein kokeillen (vrt. Markovä ym. 2006). Sofian mainitsema 
ystävällisyys on liitetty kohteliaisuuteen esimerkiksi amerikaneng- 
lannissa mutta vähemmän japanissa (Ide ym. 2005 [1992]), kun 
taas uudempi tutkimus (Culpeper ym. 2019) on osoittanut, että 
ystävällisyys liitetään kohteliaisuuteen sekä amerikan- että britti- 
englannissa. 

Seuraavaksi Laura puhuu päällekkäin Sofian vuoron kanssa ja 
osoittaa yhteistä tietoa alkaessaan nimetä kohteliaisuutta, johon 
Sofia viittasi ystävällisyydellä: sydämen kohteliai- (rivi 9). Näin ajat- 
teli myös ranskalainen filosofi Rousseau, joka asetti jo 1700-luvulla 
vastakkain sydämen kohteliaisuuden (politesse du coeur) ja tapojen 
tyrannian. Sydämen kohteliaisuus on noussut esiin uudemmassakin 
tutkimuksessa. Ogiermannin ja Suszczynskan (2011, 211) haastatte- 
lututkimuksessa puolalaiset kokivat, että todellinen kohteliaisuus 
tulee ”sydämestä”, ja Fukushima (2015, 269-270) on ehdottanut sy- 
dämen käsitettä kasvojen käsitteen rinnalle, sillä sydän metaforana 
liittyy toisen huomioimiseen. Osallistujat osoittavat yhteistä tietoa, 
kun Maria toistaa Sofian jaottelun. Kuten Sofia, myös Maria peh- 

mentää argumenttiaan adverbilla ehkä (rivi 16) ja jakaa kohteliai- 
suuden universaaliin osaan (rivi 16) ja sydämen kohteliaisuuteen 
(rivi 18), jota Laura on jo aikaisemmin ehdottanut. Maria palaa 
myös koodistoon (rivi 20), jonka Sofia mainitsi aikaisemmin, ja 
liittää sen koulusysteemiin (rivi 23) ja kulttuuriin (rivi 27). Myös 
Daniel osoittaa yhteistä tietoa mainitsemalla tapakulttuurin ja tois- 
tamalla Sofian ja Marian mainitseman koodiston (rivi 29). 

Jos kulttuurisia kohteliaisuussääntöjä rikkoo tahattomasti, onko 
silloin epäkohtelias? Annen (FG2-Ranska) mielestä tällainen hen- 
kilö ei ole epäkohtelias: ca peut aussi ötre involontaire lä cest plus 
une question de politesse ou d'impolitesse ('se voi myös olla tahatonta 
silloin ei ole enää kyse kohteliaisuudesta tai epäkohteliaisuudesta). 
Colette (FG2-Ranska) antoi täsmentävän esimerkin - quand on est 
étranger on fait peut-étre des erreurs par méconnaissance ('ulkomaa- 
laisena tekee ehkä tietämättään virheitä”) — jota Pierre täydensi: sur- 
tout au début (varsinkin alussa). Ranskalaiset osallistujat osoittivat 
ymmärrystä siitä, että kulttuurin ulkopuolisilla henkilöillä ei ole 
sisäpiirinäkökulmaa kulttuurissa dominoiviin kohteliaisuussääntöi- 
hin. Tällöin ei voida vaatia, että henkilön käytös täyttää odotukset, 
kuten sisäpiiriin kuuluvilta vaaditaan. Haasteena on kuitenkin se, 
ovatko kielenpuhujat tietoisia kulttuurin vaikutuksesta kohteliai- 
suussääntöihin. Osallistujat olivat erimielisiä kieltenpuhujien tie- 
toisuudesta (esimerkki 5). 


Esimerkki 5. (FG2-Ranska: Anne (ANN), Colette (COL), Julie 
(JUL), Myriam (MYR), Pierre (PIE)) 


01 ANN — on a tendance à penser que les règles de politesse/ 
'meillá on taipumus ajatella että kohteliaisuussáànnót 
02 sont toutes PARtout pareilles\ 
ovat kaikkialla samanlaisia 
03 PIE hmhm 
04 COL hm 
05 ANN  voilàet c' qui n'est [pas vrai 
"niin ja se ei ole totta 

06 COL [oui cest vrai 
"kyllä pitää paikkansa 

07 (0.5) 

o8 ANN [c` qui n'est pas vrai 
*mikä ei ole totta 

09 PIE [et qui sont les règles avec lesquelles on a été 
ja ne ovat sääntöjä joihin meidät or 


10 éduqués princi[palement 
"pääasiassa kasvatettu’ 
11 MYR [ouais 
"oo 
12 (0.2) 
13 ANN oui [cest ca 
'kyllá pitää paikkansa 
14 COL [hm hm hm hm hm 
15 PIE donc mé[me mé::me d'un pays à un autre 
eli jopa jopa maasta toiseen' 
16 JUL [oui:: 
"kyllä? 


17 COL  ouicest [pas c'est pas inné quoi 
‘niin se ei ole synnynnäistä 


18 JUL [moi j' s-:: 
"mina e-' 

19 j s:::j suis pas convaincue qu' les:: "fin 
00 minä en ole vakuuttunut että siis’ 

20 les gens j' pense sont conscients gue: 
'ihmiset mielestäni ovat tietoisia siitä että 

21 les régles de politesse varient d'un pays 
"kohteliaisuussáánnót vaihtelevat maasta 

22 a l'autre ouais (0.3) cest tell‘ ment euh:: 
'toiseen joo se on niin öö? 

23 i- in- inhérent à nous-mêmes c'est intégré euh:: 


luontaista meille olemme sisäistäneet ne 
24 ANN — tout a fait 
"juuri niin 

Anne esittää kategorisoinnin, jonka mukaan kielenpuhujilla on 
taipumus ajatella, että kohteliaisuussäännöt ovat samanlaiset 
kaikkialla (rivit 1-2). Pierre ja Colette vastaavat minimipalautteil- 
la (rivit 3-4). Anne arvioi mainitsemansa kategorisoinnin olevan 
virheellinen (rivi 5). Colette puhuu osittain päällekkäin Annen 
vuoron kanssa ja ilmaisee samanmielisyytensä (rivi 6). Pierre kil- 
pailee Annen kanssa vuorosta ja täydentää tämän lausumaa mai- 
nitsemalla kasvatuksen (rivit 9-10). Muut osallistujat ilmaisevat 
samanmielisyytensä (rivit 11-16). Tämän jälkeen puheenvuoroista 
kilpailee usea osallistuja. Julie ilmaisee erimielisyytensä Annen 
esittämän kategorisoinnin kanssa (rivi 19) ja rajoittaa argumen- 
tin omaan näkökulmaansa (j` pense, mielestäni’) (rivi 20). Hänen 
mielestään ihmiset ovat tietoisia kohteliaisuussääntöjen vaihte- 
lusta, mutta he ovat sisäistäneet oman kulttuurinsa säännöt (rivi 
21—23). Anne ilmaisee olevansa samaa mieltä (rivi 24). 
Ranskalaiset osallistujat jatkoivat keskustelua kulttuuristen 
kohteliaisuusnormien tiedostamisesta esimerkin 4 jälkeen. Julie 
toisti kantansa, jonka mukaan ihmiset ovat tietoisia kohteliaisuus- 
normien eroista eri maissa, mutta Anne esitti varauksen: pour cer- 
taines choses oui on est conscient pour dautres on ne lest pas ('jois- 
takin asioista kylla ollaan tietoisia toisista ei olla’). Argumenttinsa 
tueksi Anne antoi kaksi täsmentävää esimerkkiä: tervehtimisen 
ja anteeksi pyytämisen. Hän esitti kategorisoinnin ranskalaisis- 
ta: beaucoup de Francais cest vrai ils vont dire oui y a des regles 
de politesse qui sont différentes d'un pays à lautre mais sur cette 
régle-là non (se on totta että monet ranskalaiset sanovat että kyllä 
on kohteliaisuussääntöjä jotka vaihtelevat maasta toiseen mutta 
se ei koske tätä sääntöä”). Annen mukaan ranskalaiset arvioivat 
tervehtimisen puutteen negatiiviseksi: si on dit pas bonjour cest 
quon nest pas poli voilà on est rustre (jos ei tervehdi se tarkoit- 
taa ettei ole kohtelias vaan on moukkamainer). Annen anteeksi- 
pyyntöä koskeva esimerkki liittyy bussiin: si dans le bus on dit pas 
pardon si on bouscule un petit peu on est impoli (jos bussissa ei 
pyydä anteeksi jos tönäisee vähän on epakohtelias’). Annen esiin 
nostamat esimerkit tervehtimisestä ja anteeksi pyytämisestä ovat 

fokusryhmätutkimukseni mukaan keskeisiä eroja suomalaisessa 
ja ranskalaisessa kohteliaisuudessa. 


Yhteenveto 


Tarkasteluni kohdistui osallistujien metalingvistiseen tietoisuu- 
teen eli siihen, miten he määrittelevät kohteliaisuuden. Osallistujat 
liittivät kohteliaisuuteen toisen huomioimisen ja kunnioittamisen, 
jotka on aikaisemman tutkimuksen mukaan yhdistetty kohteliai- 
suuteen muissakin kielissä ja kulttuureissa. On kuitenkin huo- 
mioitava, että näiden arvojen merkitykset ja tulkinnat vaihtelevat 
kielestä ja kulttuurista toiseen, mikä koskee myös suomalaista ja 
ranskalaista kohteliaisuutta. 

Osallistujat erottivat universaalin sydämen kohteliaisuuden ja 
kulttuuriset säännöt, jotka vaihtelevat ympäristöstä toiseen. Kohte- 
liaisuuden eri tasoja koskevat pohdinnat sisälsivät kuitenkin enem- 
män epävarmuuden ilmauksia ja omien argumenttien rajaamista 
puhujan omaan näkökulmaan kuin kohteliaisuuden yleiset mää- 
ritelmät. Sydämen kohteliaisuudesta kirjoitti jo ranskalaisfilosofi 
Rousseau, ja sydämen käsitettä on uusissa tutkimuksissa ehdotettu 
metaforaksi kasvojen käsitteen rinnalle. 

Kulttuuristen sääntöjen tiedostamisesta esiintyi kuitenkin eri- 
mielisyyttä osallistujien kesken. Yhden käsityksen mukaan ihmiset 
eivät tiedosta kulttuuristen sääntöjen olemassaoloa, vaan tekevät 
tulkintoja omista odotuskehyksistään käsin. Toisen käsityksen 
mukaan kulttuurierot ymmärretään, mutta oman kulttuurin sään- 
nöt ovat voimakkaasti sisäistettyjä. Kohteliaisuuden määritelmiin 
liittyvät keskustelut osoittavat käsitteen monikerroksisuuden ja 
kompleksisuuden. 

Pohdittavaa 


1. Miten määrittelisit kohteliaisuuden? 

2. Millaisia asioita sisältyy mielestäsi kohteliaisuuden ytimeen? Entä 
sen kulttuurisiin ilmenemismuotoihin? 

3. Kuinka tietoisia kielenpuhujat mielestäsi ovat kulttuurisista kohte- 
liaisuusnormeista? Miten kielenpuhujien tietoisuutta voisi tutkia? 

4. Miten voisit tarkastella kielenpuhujien määritelmiä kohteliaisuu- 
delle eri kielissä ja kulttuureissa? Millaiset aineistot sopisivat tutki- 
mukseesi? 

5. Sopisiko sydän mielestäsi kohteliaisuuden metaforaksi? Miten tätä 
metaforaa voisi tutkia? 

Suomalaisten ja ranskalaisten odotuskehykset kohteliaisuudesta 
poikkesivat toisistaan, ja myös eurooppalaiseen kohteliaisuuteen 
liittyvistä odotuskehyksistä keskusteltiin. Odotuskehysten moraa- 
linen pohja kuvattiin vastakkaiseksi: Suomessa on kohteliasta kun- 
nioittaa toisen reviiriä, kun taas Ranskassa on kohteliasta reagoida 
toiseen ihmiseen. Odotuskehysten erot ilmenivät osallistujien mu- 
kaan tervehdyksissä, anteeksipyynnöissä, ovien auki pitämisessä ja 
suhtautumisessa hiljaisuuteen. 


Odotuskehyksiä eurooppalaisesta kohteliaisuudesta 


Osallistujat eivät pelkästään verranneet suomalaista ja ranskalais- 
ta kohteliaisuutta, vaan liittivät sen laajemminkin eurooppalaisiin 
odotuskehyksiin. Pierre (FG2-Ranska) huomioi Suomen ja Rans- 
kan maantieteellisen etäisyyden pohtiessaan suomalaisen ja rans- 
kalaisen kohteliaisuuden eroja: 


méme en Europe la Finlande et la France finalement cest pas si éloigné 
que ga en termes de kilometres mais il y a des conceptions - - de la vie 
de tous les jours de la politesse aussi qui sont assez différentes — — parfois 
tres différentes 


(jopa Euroopassa Suomi ja Ranska eivat lopulta ole niin kaukana toisis- 
taan kilometreissä mitattuna mutta käsitykset — - arkielämän kohteliai- 
suudesta ovat melko erilaisia — — joskus hyvinkin erilaisia). 

Pierren pohdinta kertoo odotuskehyksistä: vaikka Suomi ja Rans- 
ka kuuluvat Eurooppaan, erot kohteliaisuudessa voivat olla suu- 
riakin. Marie (FG1-Ranska) puolestaan vertasi eurooppalaista ja 
afrikkalaista kohteliaisuutta koskevia odotuskehyksiä (esimerkki 


6A?). 


Esimerkki 6A. (FGi-Ranska: Alice (ALD, Jean (JEA), Marc 
(MARC), Marie (MARI) 


01 MARI 


02 


03 


04 ALI 
05 MARI 


06 

07 JEA 
08 ALI 
09 

10 MARI 


11 MARC 
12 MARI 


13 


et c'est c` que j` dis souvent d` la Finlande/ (0.5) euh:: 
'ja Suomesta sanon usein että öö hm’ 
hm:: (0.8) le dépaysement/ (0.4) est d'autant plus grand 
"hm vierauden tunne on entistäkin suurempi 
quon est en Europe (0.5) 
*koska ollaan Euroopassa 
hm 
on s'rait en Afrique/on n'a qu’a on accepterait/ que 
jos oltaisiin Afrikassa täytyisi sitä hyväksyisi että 
les com[portements ne soient pas du tout les mémes\ 
”käytöstavat eivät ole lainkaan samat 
[hm 
hm 
(0.2) 
mais lä on est face a des Euro[péens (0.4) et du coup 
"mutta täällä ollaan eurooppalaisten keskuudessa ja niin 
[hm 
on sattend/ à c` que ce soit plus proche 
sitä kuvittelee että olisi samankaltaisempaa 
que ca n' l'est (0.2) 
*kuin todellisuudessa onkaan 


9 Esimerkkien 6A ja 6B keskustelut käytiin vasta virallisen keskustelun jälkeen, kun 
osallistujat (FG1-Ranska) ryhtyivät uudestaan pohtimaan kohteliaisuutta. Fokus- 
ryhmäkeskustelu oli antanut virkkeitä ajatteluun, joten onneksi en ollut sammut- 
tanut äänilaitetta. 

Marie kuvaa suomalaiseen kohteliaisuuteen liittyvää odotuske- 
hystä omasta näkökulmastaan (j` dis souvent, 'sanon usein, rivi 1). 
Hän toteaa vierauden tunteen olevan suurempi, kun ollaan Euroo- 
passa (rivit 2-3). Marie asettaa Euroopan ja Afrikan vastakkain: 
Afrikassa hyväksyisi paremmin käytöstapojen erilaisuuden (rivit 
5-6). Muut reagoivat minimipalautteilla (rivit 7-8). Marie kuvaa 
odotuskehyksiä siten, että Euroopassa kuvittelee kohteliaisuus- 
normien olevan samankaltaisia kuin ne ovat todellisuudessa (rivit 
12-13). Osallistujien kesken esiintyi kuitenkin erimielisyyttä siitä, 
kuinka suuria erot suomalaisen ja ranskalaisen kohteliaisuuden 
välillä lopulta ovat ja milloin diskursiivista kiistaa syntyy: ensi vie- 
railulla vai vasta pitkän oleskelun jälkeen (esimerkki 6B)? 


Esimerkki 6B. 


22 MARC non j` veux dire que qu’ les différences sont pas ENORMes et 
ei kun tarkoitan että että erot eivät ole valtavia ja 


23 (.) et donc s- si on vient ici euh:: en touriste/ (0.4) 
”ja siis j- jos tulee tänne öö turistina 

24 jimagine guon remargue (.) PEU (.) [de 
*kuvittelen että huomaa vähän 

25 ALI [oui 
"kyllä 


26 MARC differences de comportement/j' veux dire cest quand méme (0.3) 
eroja käytöstavoissa tarkoitan että kuitenkin 

27 en vivant dans |’ pays/ en fréquentant des gens/ que 
"kun asuu maassa ja tapaa ihmisiä niir 

28 q[ue que ça s'installe 
"niin sitten huomaa 

29 MARI [j'suis pas d'accord moi ce sont mes ce sont mes mes visiteurs 
en ole samaa mieltä kokemukseni mukaan minun minun vieraan? 

30 qu'est-c' qui me::: euh:: ME FONT écho de de situations qui 
"he nimittäin öö kertovat minulle tilanteista jotka 

31 les ont surpris/ où moi je n` suis plus surprise 
”hämmästyttivät heitä mutta jotka eivät enää hämmästytä minua 

32 (1.1) 

33 MARC hm 


34 (0.5) 
35 MARI non je crois gue:: justement la surprise vient euh de de 
ei minä uskon että yllätys tuleekin 


36 de prime abord/ et se dissipe\ 
ensi silmäyksellä ja haihtuu pois 
37 (1.7) 


38 MARC moi j'ai exactement le sentiment inverse\ 
'minulla on täysin päinvastainen tunne 
39 (0.3) 
40 ((yhteistä naurua)) 
41 MARC non non j' veux dire gue plus on reste/ plus on 
ei ei tarkoitan että mitä kauemmin on maassa mitä enemmän 


43 connait les gens/ (0.5) euh::: plus on connait INTIMEMENT 
'tuntee ihmisiä öö mitä enemmän tuntee läheisesti 
44 les gens/ (0.3) plus on s'apergoit de differences ENORMes 


'ihmisiá sitä enemmän huomaa valtavia eroja 
45 de de malentendus (0.2) quon pouvait MEME pas soupconner 
"väärinkäsityksiä joita ei voinut etukäteen edes aavistaa 
46 qu'ils pouvaient ((rire)) exister 
'voivan ((naurua)) olla olemassa 
47 MARI qaaussi 
'sekin on totta 


Marcin mukaan erot suomalaisen ja ranskalaisen kohteliaisuuden 
välillä eivät ole valtavia; hän painottaa adjektiivia énormes ('val- 
tavia) (rivi 22). Argumenttinsa tueksi Marc antaa täsmentävän 
esimerkin turistista, joka huomaa vähän eroja (rivit 23-24, 26). 
Marcin esimerkki sisältää sisäistä dialogismia, sillä hän täsmen- 
tää, että argumentti tulee hänen omasta näkökulmastaan j'imagine 
(kuvittelen, rivi 24). Marcin mukaan eroja kohteliaisuudessa huo- 
maa, kun asuu maassa ja tapaa ihmisiä (rivit 27-28). 

Marie alkaa puhua yhtä aikaa Marcin kanssa ja ilmaisee erimie- 
lisyytensä: j' suis pas d'accord (en ole samaa mieltä, rivi 29). Argu- 
menttinsa tueksi Marie antaa objektiivista todellisuutta kuvaavan 

esimerkin, joka liittyy hänen vieraisiinsa: nämä hämmästyvät 
tilanteista, jotka eivät enää ihmetytä Marieta (rivit 30-31). Seuraa 
taukoja ja Marcin minipalaute (rivit 32-34). Sen jälkeen Marie tois- 
taa käsityksensä, jonka mukaan käytöseroja huomataan ensi koh- 
taamisella (rivit 35-36). Seuraa merkittävä 1,7 sekunnin tauko (rivi 
37), jonka jälkeen Marc ilmaisee päinvastaisen käsityksensä (rivi 
38). Osallistujat nauravat yhdessä eriäville käsityksille. Marc jatkaa 
selventämällä kantaansa (j` veux dire que, tarkoitan etta’) (rivi 41): 
mitä enemmän tutustuu läheisesti ihmisiin, sitä valtavampia eroja 
huomaa; hän painottaa adverbia intimement ( läheisesti’, rivi 43) ja 
adjektiivia énormes (valtavia). Marc mainitsee nauraen väärinkäsi- 
tykset, joita ei voinut edes kuvitella (rivit 45-46) painottaen sanaa 
méme (edes). Marie ei kiellä Marcin esimerkin todenperäisyyttä 
(ca aussi, sekin on totta; rivi 47). Vaikka Marcin ja Marien näkö- 
kannat olivat erilaiset, Marie tunnisti tutuksi Marcin kuvauksen. 

Esimerkkien 6A ja 6B pohdintojen jälkeen Marc painotti 
eurooppalaisiin kohteliaisuuskoodeihin liittyviä yhtäläisyyksiä: 
quand méme on est on est européens et y a quand méme des codes 
qui sont — — assez communs ('olemme kuitenkin eurooppalaisia ja on 
kuitenkin koodeja jotka ovat - - melko samanlaisia). Esimerkkinä 
Marc antoi amerikkalaiset sarjat: on r'garde tous les mêmes séries 
américaines (katsomme kaikki samoja amerikkalaissarjoja). Marc 
liitti näin eurooppalaiseen kohteliaisuuteen vaikutukset, jotka ovat 
yhteisiä länsimaisille kulttuureille. 


Odotuskehysten moraalinen perusta 


Kun suomalaiset ja ranskalaiset osallistujat keskustelivat suoma- 
laisesta ja ranskalaisesta kohteliaisuudesta, esiin nousi kaksi vas- 
takkaista arvoa, jotka liittyivät odotuskehysten moraaliseen pe- 
rustaan: henkilökohtainen reviiri ja toiseen ihmiseen reagointi. 
Osallistujien mukaan Suomessa on kohteliasta kunnioittaa toisen 
reviiriä, kun taas Ranskassa on kohteliasta reagoida toiseen ihmi- 
seen. Odotuskehysten moraalinen perusta tuli esille (esimerkki 7), 
kun osallistujat keskustelivat, mitä Suomessa pidetään kohteliaana. 

Esimerkki 7. (FG1-Ranska: Alice (ALI), Jean (JEA), Marie (MARI)) 


01 ALI 


02 MARI 


03 ALI 


04 


05 JEA 
06 ALI 


07 


08 


09 MARI 


10 


11 


12 


13 


14 


15 


16 ALI 


ne pas entrer dans la bulle de l'autre (1.2) 
ei saa astua toisen ihmisen kuplaan' 
?ou[ais? 
"joo 

[respecter une certaine distance physigue/ et cetera/ 
täytyy kunnioittaa tiettyä fyysistä etäisyyttä ja niin edelleen 
donc [euh (0.4) 
"joten öö 

[hm 
ne pas EMPIETER sur son territoire (0.3) alors guen France 
ei saa tunkeutua toisen reviirille kun taas Ranskassa 
ce s' rait plutôt le contraire (0.7) ALLER VERS LAUTRE 
se olisi pikemminkin päinvastoin toisen luo meneminen 
s'rait plus poli/ (0.8) °ici on peut? (0.4) 
olisi kohteliaampaa täällä voi’ 
moi j'ai une expérience qui m'a beaucoup éclairée/ (0.4) 
'minulla on kokemus joka valaisi paljon’ 
quand les enfants étaient au bac à sable (0.9) 
"kun lapset olivat hiekkalaatikolla 
en Finlande/ quand les enfants venaient au bac a sable 
Suomessa kun toiset lapset tulivat hiekkalaatikolle 
et qu'il y avait des jouets/ (0.4) les parents finlandais 
*ja siellä oli leluja suomalaiset vanhemmat 
disaient à leurs enfants/ NE VA PAS embêter l'autre| (0.4) 
'sanoivat lapsilleen älä häiritse toista 
au bac a sable en France/ les parents disaient/ 
"hiekkalaatikolla Ranskassa vanhemmat sanoivat 
VA JOUER avec les [autres\ 
*mene leikkimään toisten kanssa 
[hm 

(Isosävi 2020a, 260) 

Alice esittää kategorisoinnin, jolla hän kuvaa suomalaiseen kohte- 
liaisuuteen liittyvää odotuskehystä: kupla, jonne ei saa astua (rivi 
1). Vuoroa seuraa merkittävä 1,2 sekunnin tauko (rivi 1), minkä 
jälkeen Marie vahvistaa Alicen lausuman hiljaisella äänellä (ouais 
"joo, rivi 2; ks. Péroz 2009, 128). Alice esittää toisen kategorisoinnin 
eli fyysisen etäisyyden, jota on kunnioitettava (rivi 3). Epäröinnin 
ja tauon (rivi 4) jälkeen Alice jatkaa kategorisointien sarjaa revii- 
rin käsitteellä painottaen verbiä 'tunkeutua': ne pas empiéter sur son 
territoire (ei saa tunkeutua toisen reviirille). Seuraavaksi Alice esit- 
tää vastakkainasettelun Suomen ja Ranskan välillä: Ranskassa on 
kohteliaampaa mennä toisen luo (rivi 7). Tauot riveillä 6-8 osoitta- 
vat, että Alice harkitsee sanojaan. 

Marie hyödyntää tauon, ottaa vuoron ja esittää yhteistä tietoa 
Alicen kanssa. Marie täydentää Alicen kategorisointia esittämällä 
objektiivista todellisuutta kuvaavan esimerkin, jossa hän siteeraa 
vanhempien puhetta hiekkalaatikolla: suomalaiset vanhemmat 
kielsivät lapsiaan häiritsemästä toista (rivi 13), kun taas ranskalai- 
set vanhemmat kehottivat leikkimään toisten kanssa (rivi 15). Kun 
Marie raportoi vanhempien puhetta, hän säilyttää alkuperäisen 
tapaluokan eli imperatiivin (esim. rivillä 15 va jouer avec les autres, 
"mene leikkimään toisten kanssa). Sitaattien avulla Marie antaa 
äänen henkilöille, jotka eivät ole mukana keskustelussa (Wibeck 
ym. 2004, 259). Vaikka sitaattien tavoitteena on lisätä lausuman 
autenttisuutta (Wästerfors & Holsanova 2005, 550), ne ovat vain 
representaatioita todellisuudesta, eivätkä tarkkoja toisintoja siitä, 
mitä kielenpuhujat ovat tilanteessa sanoneet (Clark & Gerrig 1990, 
802). 

Myös Pierre (FG2-Ranska) liitti toisen ihmisen reviirin kunnioit- 
tamisen suomalaiseen kohteliaisuuteen: 


les Finlandais sont polis — — si on part du principe c'est le respect de 
l'autre - - moi j trouve qu'ils respectent énormément la zone privée de 
l'autre (suomalaiset ovat kohteliaita — — jos lähdetään periaatteesta että 
kyseessä on toisen kunnioittaminen - - minun mielestäni he kunnioit- 
tavat valtavasti toisen henkilökohtaista reviiriä). 

Pierren argumentti sisälsi ehdon, jonka mukaan suomalaiset ovat 
kohteliaita, jos lähtökohtana pidetään toisen ihmisen henkilökoh- 
taisen tilan kunnioittamista. Kun suomalaiset (FG1-Suomi) kes- 
kustelivat, mitä Ranskassa pidetään kohteliaana, hekin asettivat 
vastakkain ranskalaisen odotuskehyksen reagoida toiseen ihmi- 
seen ja suomalaisen odotuskehyksen, jossa reagointia ei vaadita 
(esimerkki 8). 


Esimerkki 8. (FG1-Suomi: Daniel (DAN), Laura (LAU), Maria 
(MAR), Sofia (SOF)) 


01 DAN mun mielestä tässä on sellanen perustava asia on se 
02 että et ranskalainen käytös (.) öö kulttuuri tai tai 

03 tapakulttuuri edellyttää et toiseen ihmiseen reagoi[daan 
04 SOF [hm mm 
os LAU [joo 
06 MAR tää on [hyvä pointti jollain tavalla 

07 DAN [jo- jo- jollakin sanalla 

08 jollakin tavalla [täytyy reagoida Suomessahan 

09 MAR [eleellä sanalla. 

10 DAN ei tarvitse reagoi[da jos joku avaa [oven 

11 MAR [joo 

12 LAU [ei 

13 DAN niin siitä voi mennä hiljaa läpi (.) eikä eikä 

14 siihen tarvi rea[goida 

15 MAR [joo 

16 SOF joo 

17 DAN tai siis täällä ei pidetä sitä epäkohteliaana 

18 vaikka minusta se tuntuu epäkohteliaalta 


Daniel ehdottaa monta sanaa kuvaamaan ranskalaista kohteliai- 
suutta: ranskalainen käytös, kulttuuri ja tapakulttuuri (rivit 2-3). 
Hän esittää ranskalaiseen kohteliaisuuteen liittyvän odotuskehyk- 
sen omasta näkökulmastaan (mun mielestä, rivi 1): toiseen ihmi- 
seen on reagoitava (rivi 3). Osallistujat osoittavat yhteistä tietoa ja 

puhuvat yhtä aikaa toistensa kanssa. Maria ilmaisee eksplisiittisesti 
olevansa samaa mieltä Danielin kanssa: tää on hyvä pointti (rivi 6). 
Osallistujat esittävät tarkennuksia vaaditusta reagoinnista Ranskas- 
sa: jollain tavalla, eleellä, sanalla (rivit 6-9). Tämän jälkeen Daniel 
esittää odotuskehyksiin liittyvän vastakkainasettelun käyttäen 
nollapersoonaista rakennetta (Laitinen 1995): Suomessahan ei tar- 
vitse reagoida (rivit 8, 10). Maria ja Laura ilmaisevat samanmieli- 
syytensä: Marian joo ilmaisee hyväksyntää, kun taas Lauran ei viit- 
taa siihen, ettei ole tarvetta reagoida (rivit 11-12). Argumenttinsa 
tueksi Daniel antaa täsmentävän esimerkin oven pitämisestä auki, 
mihin ei tarvitse Suomessa reagoida. Marie ja Sofia ilmaisevat ole- 
vansa samaa mieltä (joo, rivit 15-16). Lopuksi Daniel esittää kaksi 
vastakkaista arviota, jotka liittyvät avatusta ovesta läpi menemiseen 
ilman reagointia. Danielin ensimmäinen arvio on kategorisoin- 
ti suomalaisten näkökulmasta: täällä ei pidetä sitä epäkohteliaana 
(rivi 17). Sen sijaan Danielin arvio on negatiivisesti tunnusmerkki- 
nen: minusta se tuntuu epäkohteliaalta (rivi 18). Hänen omaan ar- 
vioonsa on todennäköisesti vaikuttanut pitkä asuminen Ranskassa. 

Voidaanko ranskalaista reagointia ja suomalaista reviirin kun- 
nioittamista analysoida Brownin ja Levinsonin (1987) positiivisen 
ja negatiivisen kohteliaisuuden käsitteiden avulla? Negatiivisen 
kohteliaisuuden kulttuureissa vallan, etäisyyden ja puheaktin suu- 
ruuden muuttujat ovat korkealla tasolla, mutta oma tutkimukseni ei 
pohjautunut näihin muuttujiin. On kuitenkin huomioitava, että esi- 
merkiksi hierarkia ja etäisyys nousivat esiin fokusryhmäkeskuste- 
luissa, ja ne liitettiin jo historiallisestikin enemmän Ranskaan kuin 
Suomeen. Tutkimukseni tavoitteena ei ole ollut kategorisoida uni- 
versaalisti suomalaisen ja ranskalaisen kohteliaisuuden moraalista 
pohjaa vaan verrata odotuskehysten pohjalla olevia arvoja kahdessa 
kielessä ja kulttuurissa. Reagoiminen toiseen ihmiseen tai reviirin 
kunnioittaminen ovat käsitteinä suhteellisia. Tutkimukseni mukaan 
Ranskassa reagoidaan toisiin enemmän kuin Suomessa, mutta entä 
jos Suomen vertailukohtana olisi ollut jokin toinen kieli- ja kult- 
tuurialue? Tätä kulttuuria saatettaisiin pitää esimerkiksi enemmän 
reagoivana kuin ranskalaista kulttuuria. 


172 


https://doi.org/10.21435/tl.284 


ODOTUSKEHYKSIÄ KOHTELIAISUUDESTA 


Käsitteet negatiivinen ja positiivinen kulttuuri jäävät myös epä- 
määräisiksi (Ogiermann 2009, 35), eikä jako positiivisen ja negatii- 
visen kohteliaisuuden kulttuureihin ollut suoraviivaista esimerkiksi 
kohteliaisuutta brittienglannissa ja kreikassa vertaavassa kyselytutki- 
muksessa (Ogiermann ja Saloustrou 2020). Tutkijat ovat ehdottaneet 
muitakin käsitteitä, kuten vetäytyminen (withdrawal) ja lähestymi- 
nen (approach), jotka esimerkiksi Terkourafi (2007) liittää kasvojen 
käsitteeseen. Nämä käsitteet sopisivat myös kuvaamaan suomalaista 
reviirin kunnioitusta ja ranskalaista reagoinnin vaatimusta. 

Vaikka kulttuuriseen kohteliaisuuteen liitetyt kategorisoinnit 
ovat suhteellisia, on kiinnostavaa verrata tutkimustuloksiani aikai- 
sempiin tutkimuksiin, joissa on tarkasteltu kielenpuhujien omia 
käsityksiä kohteliaisuudesta Euroopassa puhutuissa kielissä. Ai- 
kaisemmat kohteliaisuustutkimukset osoittavat yhtäältä sen, että 
toiseen ihmiseen reagointia arvostetaan monilla kieli- ja kulttuu- 
rialueilla, ja toisaalta sen, että käsitykset kohteliaisuudesta ovat 
kompleksisia. Eniten ensimmäisen tason kohteliaisuutta on tarkas- 
teltu englannin ja kreikan kielissä, ja varhaisimmat tutkimukset 
ovat peräisin ennen diskursiivista käännettä. 

Ensimmäinen empiirinen tutkimus, jossa sovellettiin Brownin 
ja Levinsonin kohteliaisuusteoriaa kontrastiivisessa aineistossa 
(Englanti ja Kreikka) oli Sifianoun (1992) tutkimus, ja siinä hyö- 
dynnettiin myös kyselykaavakkeita. Sifianou kategorisoi Englannin 
negatiivisen kohteliaisuuden kulttuuriksi ja Kreikan positiivisen 
kohteliaisuuden kulttuuriksi. Sifianoun pioneeritutkimuksen jäl- 
keen brittiläisten englanninpuhujien omia käsityksiä on tarkasteltu 
hämmästyttävän vähän (Culpeper ym. 2019, 181), vaikka englanti 
on ollut eniten tarkasteltu kieli kohteliaisuustutkimuksessa (Ogier- 
mann & Saloustrou 2020, 5). Vajaa 20 vuotta Sifianoun tutkimuksen 
jälkeen Culpeper, O'Driscoll ja Hardaker (2019) havaitsivat korpus- 
lingvistisessä tutkimuksessaan, että ystävällisyys ja osallistuminen 
(involvement) liitettiin kohteliaisuuteen paitsi Yhdysvalloissa myös 
negatiiviseksi kohteliaisuuskulttuuriksi luokitellussa Britanniassa. 
Itäeurooppalaisista kielistä puhujien omia käsityksiä on tarkasteltu 
puolassa ja unkarissa. Ogiermann ja Suszczynska (2011) luokittelivat 

Puolan positiivisen kohteliaisuuden kulttuuriksi, kun taas unkari- 
lainen kohteliaisuus sisälsi heidän mukaansa piirteitä sekä vetäyty- 
misestä että reagoinnista mutta enemmän vetäytymisestä. 


Kohteliaisuuden ilmenemismuodot 


Fokusryhmien osallistujien mukaan suomalaisen ja ranskalaisen 
kohteliaisuuden erot, jotka pohjautuivat reviirin kunnioitukseen ja 
toiseen reagointiin, ilmenivät erityisesti anteeksipyytämisessä, ter- 
vehtimisessä, suhtautumisessa hiljaisuuteen ja ovien auki pitämi- 
sessä. Osallistujat kokivat, että Ranskassa tervehditään, pyydetään 
anteeksi ja pidetään ovea auki enemmän kuin Suomessa. Sen si- 
jaan Suomessa siedettiin heidän mielestään paremmin hiljaisuutta 
kuin Ranskassa. 


Anteeksipyytäminen 

Osallistujien havainnot anteeksipyytämisestä liittyivät sen yleisyy- 
teen: anteeksipyytämisen koettiin olevan harvinaisempaa Suomes- 
sa kuin Ranskassa. Keskustelut anteeksipyytämisestä kohdistuivat 
julkisiin tilanteisiin. Ranskalaiset osallistujat antoivat täsmentä- 
vänä esimerkkinä vuorovaikutustilanteen bussissa. Heidän mu- 
kaansa suomalainen ei sano mitään, kun kyynärpää osuu toiseen 
matkustajaan. Ranskalaiset kokivat, että suomalaiseen tapaan 
kunnioittaa reviiriä liittyy ristiriitaisuuksia; heidän havaintonsa 
kertovat diskursiivisesta kiistasta. Marcin (FG1-Ranska) mukaan 
reviirin kategorinen kunnioittaminen ei ole mahdollista: lå ca va 
un petit peu en contradiction avec cette idee de ne pas entrer dans 
la bulle on y entre forcément ('se on vähän ristiriidassa ajatuksen 
kanssa ettei tunkeuduttaisi toisen kuplaan koska kyllähän sinne 
väistämättä tunkeudutaan’). Kun ranskalaiset osallistujat (FG2- 
Ranska) pohtivat, mikä on kohteliasta Suomessa, he keskustelivat 
jännitteestä, joka koskee yhtäältä reviirin kunnioittamista ja toi- 
saalta sinne tunkeutumista (esimerkki 9). 

Esimerkki 9. (FG2-Ranska: Anne (ANN), Colette (COL), Julie 
(JUL), Myriam (MYR), Pierre (PIE)) 


o1 PIE 


j trouve ca hallucinant la maniére dont on peut autant respecter 
"mielestäni on ällistyttävää kuinka paljon voidaan kunnioittaa 


02 le le lespace de l'autre/ et en méme temps mettre 
'toisen reviiriä ja samaan aikaan tönitään 
03 des coudes d’épaule dans la rue/ 
*kyynärpäillä kadulla 
04 MYR hm 
o5 PIE sans s'excuser/ 
'ilman että pyydetään anteeksi” 
06 COL o[ui 
"kyllä 
o7 PIE c [qui a l'air d'étre assez la règle 
*mikä tuntuu olevan suorastaan sääntö’ 
08 en Finlande c't a dire g[ue 
"Suomessa eli’ 
09 COL [ah oui/ 
vai niin’ 
10 PIE on peut marcher boum ((tape ses mains) 
"voi kävellä bum ((lyö kätensä yhteen))’ 
11 un coup dépaule en passant::/ et euh: on s` retourne méme pas 
"kyynärpää osuu ohi kulkiessa eikä öö käännytä edes 
12 COL hm/ 
13 PIE etca ca ma TOUjours mais alors:: euh (0.2) 
'ja se on minua aina niin 60° 
14 é- étonné a un un a un point ((petit ricanement)) 
'j- ihmetyttänyt jossain määrin ((pieni virnistys)) 
15 (0.3) 
16 JUL p`t-êt (0.2) parce que::: p't-et que lexcuse 
ehkä koska ehkä anteeksipyyntö 
17 ce s'rait une INTRUsion/ justement euh:: 


se olisi tunkeutumista nimenomaan öö 

18 ANN oui vous étes [tout a fait/ 
‘kyla olette aivan? 


19 JUL [((rire) nous/ on respecte [la sphère 
'((nauraa) mehän kunnioitetaan reviiriä 
20 ANN [tout a fait 


"juuri niin 


Pierre ilmaisee negatiivisen arvionsa (f trouve ca hallucinant, ’mie- 
lestäni on ällistyttävää; rivi 1) siitä, että Suomessa kunnioitetaan 
toisen reviiriä, mutta samalla tönitään kadulla kyynärpäillä ilman 
anteeksipyyntöä. Hän kategorisoi tämän käytöstavan yleiseksi 
säännöksi Suomessa (rivi 7). Pierre havainnollistaa kyynärpäitä 
koskevaa esimerkkiään lyömällä kätensä yhteen (rivi 10) ja esittää 
toisen negatiivisen arvionsa, jonka mukaan tällainen käytöstapa 
on häntä aina ihmetyttänyt (rivit 13-14). Lyhyen tauon jälkeen 
Julie ottaa vuoron ja esittää selityksensä Pierren kuvaamalle risti- 
riidalle. Julie hyödyntää sisäistä dialogismia, kun hän pehmentää 
ehdotustaan kahdesti episteemistä epävarmuutta ilmaisevalla ad- 
verbilla (ehkä; rivi 16). Ehdotuksen mukaan anteeksipyyntö olisi 
nimenomaan tunkeutuminen toisen reviirille, ja Julie nauraa sille 
itse (rivi 17). Anne ilmaisee olevansa samaa mieltä (rivit 16 ja 18) 
Julien kanssa. 

Suomalaiset osallistujat kiinnittivät huomiota anteeksipyytä- 
misen yleisyyteen, mutta aikaisemman tutkimuksen mukaan 
kulttuurien välisiä eroja esiintyy myös anteeksipyyntöjen laadussa 
(Suszczynska 1999: englanti, puola ja unkari; Ogiermann 2009: 
englanti, puola ja venäjä). Kulttuurien välisissä kohtaamisissa erot 
anteeksipyyntöihin liitetyissä merkityksissä voivat johtaa siihen, 
että eri kulttuureista tulevat henkilöt saattavat arvioida anteeksi- 
pyynnön kohteliaisuuden tai epäkohteliaisuuden eri tavoin (Chang 
& Haugh 2011). On mahdollista, että suomen- ja ranskankielisten 
anteeksipyyntöjen välillä esiintyy myös laadullisia eroja, mutta niitä 
ei koettu yhtä merkittäviksi kohteliaisuuden kannalta kuin anteek- 
sipyyntöjen yleisyyteen liittyviä eroja. 

Tervehtiminen 

Tervehtiminen ja erityisesti sen yleisyys synnytti runsaasti kes- 
kustelua fokusryhmissä. Osallistujien mukaan tervehtiminen 
on yleisempää Ranskassa kuin Suomessa. Osallistujien keskus- 
telut osoittivat, ettei toisessa kulttuurissa oleskelevalle riitä, että 
on oppinut tervehdyssanat (yhteenveto tervehtimisestä suomes- 
sa ja ranskassa, ks. Isosävi & Vecsernyés 2022). Tarvitaan myös 
tietoa siitä, miten tervehdyssanoja käytetään puhetilanteissa sekä 
milloin ja ketä tervehditään. Tervehtimisessä on siis kyse prag- 
maattisesta kielitaidosta. Kulttuurierot aiheuttavat haasteita ter- 
vehtimiselle, joka on tärkeä puhetoiminto, kun luodaan suhteita 
toisten kanssa (Spencer-Oatey 2018; Spencer-Oatey & Kädär 2021, 
291-292). Tervehtiminen nousi esiin Spencer-Oateyn (2018) tut- 
kimuksessa, kun hän pyysi kansainvälisiä opiskelijoita kertomaan 
tärkeästä tilanteesta, jossa esiintyi kulttuurieroja, tuli epämukava 
olo ja heräsi halu muuttaa omaa käytöstä. Kun suomalaiset osal- 
listujat (FG1-Suomi) keskustelivat, mikä on kohteliasta Ranskassa, 
he vertasivat tilanteita, joissa tervehditään Suomessa ja Ranskassa 
(esimerkki 10). 


Esimerkki 10. (FG1-Suomi: Daniel (DAN), Laura (LAU), Maria 
(MAR), Sofia (SOF)) 


01 SOF ehkä Suomessa se yksinkertaisesti se (0.3) 


02 tervehtimiskulttuuri esmes on (.) jotenki must 

03 se on £jotenki£ (.) monimutka(h)sempi ku Ranskassa 
04 et Ranskassa (.) sanot päivää kaikille kun ne 

05 tulee sua vastaan [aamulla 

06 LAU [joo 

o7 SOF »niin sä sanot päivää kaikille< 

08 Suomesf[sa sun pitää miettii] 

09 MAR [siis työ- työyhteisössä] 

10 mut ei [hississä ei metrossa] 

11 SOF [työyhteisössä tai kun sä viet] 

12 MAR eiei niinkun (.) ei [tuntemat]tomat ei; 


13 SOF [siis Ranskassa] 

14 ei tuntemattomille mut öö 

15 LAU  rapul[ssa:] 

16 SOF [koti] (0.3) talon ra[pussa 

17 LAU [rapussa 

18 MAR [jootjoot 

19 SOF koulumatkalla 

20 LAU joo 

21SOF vaikka se ei olis sun:: niinkun lapsen vanhe[mpi? 
22 MAR [kyllä 
23 SOF mut koska sä näät sen jo[ka päivä 

24 DAN [joo 

25 SOF sä sanot sille pä[ivää 

26 LAU [Pjoo* 

27 MAR [joo 


28 SOF sun ei tarvi miettiä mitään. 

29 DAN bussinkul [jettajalle 

30 SOF [mut Suomessa sun täytyy miettii sitä 
(Esimerkin alkuosa Isosävi 2020a, 262-263) 


Sofian argumentti sisältää sisäistä dialogismia, kun hän esittää 
varauksen ehkä (rivi 1) ja episteemisen asenteen ilmaisun must 
[=minusta] (rivi 2) (Rauniomaa 2007, 222-223). Sofia asettaa vas- 
takkain suomalaisen ja ranskalaisen tervehdyskulttuurin; ensin 
mainittu on hänen mukaansa jotenki - - monimutka(h)sempi ver- 
rattuna Ranskaan (rivi 3). Hän lausuu jälkimmäisen partikkelin 
jotenki (rivi 3) tunnusmerkkisellä tavalla, mikä voi liittyä siihen, 
ettei hänen ole helppoa kuvata suomalaisen tervehdyskulttuuriin 
monimutkaisuutta. Argumenttinsa tueksi Sofia antaa Ranskaan 
liittyen objektiivista todellisuutta kuvaavan esimerkin, jonka mu- 
kaan aamulla sanotaan päivää kaikille vastaantulijoille (rivi 4). 
Päällekkäispuhunnat riveillä 8-11 osoittavat, että Maria ja Sofia 
testaavat yhteisen tiedon rajoja. Maria alkaa puhua yhtä aikaa 
Sofian vuoron kanssa ja kysyy tarkennusta kaikille tervehtimises- 

tä: siis työ- työyhteisössä (rivi 9). Maria esittää kaksi kyseenalaista- 
vaa esimerkkiä: mut ei hississä ei metrossa (rivi 10). Sofia vahvistaa 
työyhteisön ja alkaa esittää täsmentävää esimerkkiä (rivi 11), mutta 
Maria ottaa vuoron ja esittää uuden kyseenalaistavan esimerkin: 
tuntemattomat ei (rivi 12). Sofia vahvistaa, ettei tuntemattomia 
tervehditä (rivi 14) ja jatkaa epäröiden mut öö (rivi 14). Ilmaisu 
muistuttaa englannin trailing off but -ilmausta, joka tarkoittaa, ettei 
kaikkea ole vielä sanottu (Mitchell & Haugh 2015, 221). Tämä jäl- 
keen osallistujat listaavat yhdessä esimerkkejä ranskalaisista terveh- 
dystilanteista ja ilmaisevat samanmielisyyttä erityisesti joo-partik- 
keleilla (kerran kyllä-partikkeli). Laura listaa ensiksi rapun (rivi 15), 
jonka Sofia (rivi 16) ja myös hän itse toistaa (rivi 17). Sofia mainitsee 
koulumatkan (rivi 19). Hän laajentaa esimerkkinsä koskemaan mui- 
takin kuin lasten vanhempia (rivi 21) ja perustelee tervehtimistä 
jokapäiväisellä näkemisellä (rivi 23). Daniel lisää bussinkuljettajan 
(rivi 29). Osallistujien yhteinen lista osoittaa tervehtimisen ylei- 
syyttä ja automaattisuutta Ranskassa. Sofia esittää lopuksi Suomea 
koskevan kategorisoinnin, jonka mukaan Suomessa tervehtimistä 
on pohdittava (rivi 30). 

Osallistujat käsittelivät myös tervehtimiseen liitettyjä merki- 
tyksiä Suomessa ja Ranskassa. Ne voivat selittää sen, miksi ter- 
vehtimisen koettiin olevan yleisempää Ranskassa kuin Suomessa. 
Suomalaiset osallistujat (FG1-Suomi) kokivat, että Suomessa ter- 
vehtimiseen liitetään vaatimus reagoinnista. Daniel totesi terveh- 
timisestä näin: sillon ihminen jotenkin niinku valpastuu ja ajat- 
telee että sulla on jotain asiaa. Sofia ilmaisi samanmielisyytensä 
Danielin kanssa: sillä on suuri merkitys et sä tervehdit. Danielin 
mielestä tervehtiminen ei mene sujuvasti ohi Suomessa: siit tulee 
vähän semmosta kömpelömpää ja töksähtävämpää jos ruvetaan 
yhtäkkiä moikkailemaan täällä. Kuten edellä nähtiin, osallistujat 
liittivät suomalaiseen kohteliaisuuteen vaatimuksen toisen ih- 
misen reviirin kunnioituksesta. Jos tervehtimiseen yhdistetään 
vaatimus reagoinnista (”sulla on jotain asiaa”), runsas tervehti- 
minen on ristiriidassa suomalaisten odotuskehysten moraalisen 
perustan kanssa. 

Kun ranskalaiset osallistujat (FG2-Ranska) pohtivat, mikä on 
kohteliasta Suomessa, he vertasivat naapureiden tervehtimistä Suo- 
messa ja Ranskassa (esimerkki 11). 


Esimerkki 11. (FG2-Ranska: Anne (ANN), Colette (COL), Myriam 
(MYR), Pierre (PIE)) 


01 ANN le fait de dire bonjour ou pas bonjour:/ (0.6) moi j' pensais 


02 


03 


04 


05 


06 PIE 


”tervehtiäkö vai ei minä mietin 
par exemple: à à mes voisins! (0.3) là où j'habitais avant/ 
esimerkiksi naapureitani siellä missä asuin aikaisemmin 
y a des voisins/ je j'ai des voisins qui 
oli naapureita minulla oli naapureita jotka 
m' disaient jamais bonjour (0.8) en Finlande/ (.)°cest okay? 
eivät koskaan tervehtineet minua Suomessa se on ok’ 
(0.4) Cest [marrant parce que] 
’se on hassua koska 

[hein ben oui maintenant] 
*öö no kyllä nyt’ 


07 ANN j'y ai pens- non mais j'ai pensé j'ai pensé s- plusieurs fois/ 


o8 


09 


10 PIE 
11 ANN 


12 


13 


14 


15 PIE 

’ Suomessa ei haluta tervehtiä no’ 

harmi hänelle 

16 COL [oui:: 
"kyllä 
17 MYR ils disent pas bonjour oui 
‘he eivät sano bonjour niin 
18 ANN ils [disent] [pas bonjour] 
"he eivät sano bonjour’ 
19 MYR [oui] [pas bonjour] oui 
'niin ei bonjouria niin' 
(Isosávi 2020a, 264-265) 


Anne antaa esimerkin entisistä suomalaisista naapureistaan, jotka 
eivät koskaan tervehtineet häntä (rivit 3-4). Hän esittää hiljaisel- 
la äänellä arvion siitä, miten Suomessa suhtaudutaan, jos naapurit 
eivät tervehdi: kyseessä on tilanteeseen sopiva käyttäytymistapa 
(cest okay, se on ok, rivi 4). Pierre kilpailee Annen kanssa vuo- 
rosta, mutta Anne jatkaa esittämällä oman arvionsa suomalaisista 
naapureista, jotka eivät tervehdi: tant pis tant pis pour lui ('harmi 
hänelle rivi 9) ja il veut pas dire bonjour cest okay (han ei halua ter- 
vehtiä se on ok rivi 11). Jälkimmäisen lausuman intonaatio nousee 
voimakkaasti, mikä osoittanee tunnelatausta. Annen arviosta ilme- 
nee hänen oma toimijuutensa: hän valitsee olla loukkaantumatta 
tervehdyksen puutteesta, mikä voisi aiheuttaa diskursiivista kiistaa. 

Anne asettaa seuraavaksi vastakkain suomalaisen ja ranskalaisen 
arvion naapurien tervehtimättä jättämisestä. Hän esittää ranskalais- 
ten negatiivisen arvion, jonka mukaan naapureilla on hyvin huonot 
välit (rivit 13-14). Anne ilmaisee episteemisen asenteensa varmaksi 
(stirement) ja painottaa adverbia trés ("hyvin rivi 13) viitatessaan 
naapureiden väleihin. Pierre antaa minipalautteen hm (rivi 15) ja 
Colette ilmaisee olevansa samaa mieltä (oui, kyllä; rivi 16). Lopuksi 
osallistujat osoittavat yhteistä tietoa tuottamalla yhteisen lausuman 
ja toistamalla toistensa lausumia. Myriam täydentää Annen lau- 
sumaa naapureiden huonoista väleistä: ils disent pas bonjour (he 
eivät sano bonjour; rivi 17). Myriam ja Anne puhuvat yhtä aikaa ja 
toistavat pas bonjour (ei bonjouria; rivit 18 ja 19). On mahdollista, 
että he myös siteeraavat tyypillistä ranskalaista puhetta. 

Esimerkissä 11 esitetyn katkelman jälkeen muutkin ranskalaiset 
osallistujat (FG2-Ranska) jakoivat kokemuksiaan suomalaisnaa- 
pureiden tervehtimistavoista. He olivat yhtä mieltä siitä, ettei ole 
yleispätevää sääntöä suomalaisnaapureiden tervehtimiseen. Julie 
antoi esimerkin naapureistaan, jotka tervehtivät häntä jollakin 
tavalla: ca peut étre un mouvement de töte ou un micro hei ('se 
voi olla pään liike tai pienenpieni hei’). Pierre puolestaan antoi 
kaksi esimerkkiä erilaisista naapuristaan: je dis bonjour il repond 
pas (tervehdin hän ei vastaa) ja on dit bonjour je parle un peu 
de finnois avec elle ("tervehditään ja puhun vähän suomea hänen 
kanssaan). Osallistujien kertomukset osoittivat variaatiota, joka 
liittyi suomalaisten naapureiden tervehtimistapoihin. Onko kyse 
siis pelkästään yksilöllisistä eroista ihmisten välillä? Yksilöllisen 
vaihtelun lisäksi on huomioitava, että suomalainen kohteliaisuus 
on muutoksessa. Meillä ei ole kovin paljon tutkimustietoa suoma- 
laisten suhtautumisesta tervehtimiseen, mutta Lappalaisen (2020, 
267) tutkimuksen mukaan asiointitilanteissa suomalaiset odottivat 
vastausta tervehdykseen ja reagoimattomuus koettiin epäkohte- 
liaaksi. 

Vaikka ranskalaiset tervehtivät osallistujien mukaan enem- 
män kuin suomalaiset, alueellisia eroja raportoitiin molemmissa 
kulttuureissa. Kun Stella ja Anna (FG2-Suomi) keskustelivat siitä, 
mitä he arvostavat ranskalaisessa kohteliaisuudessa, he vertasivat 
tervehdyskokemuksiaan Etelä-Ranskassa ja Pariisissa (esimerkki 
12). 


Esimerkki 12. (FG2-Suomi: Anna (ANN), Stella (STE)) 


01 STE mä olin hostellissa nyt harjottelussa niin (.) 
02 sit siellä niinku kaikki (0.6) 

03 kaikki vaan oli vähä sillee bonjour 

04 kaikki asiakkaat ja näin 

05 et se oli niinku? emmä tiie 

06 tosi kiva mun mielest (0.7) tavallaan 

07 herätä siihen päivään ja (0.7) jotenki (0.4) 

08 se o aurinkoisem[paa heh 

09 ANN [mut m- 

10 ku má olin Pariisis (.) harjottelus (.) 

11 tota (työpaikan nimi)) (0.4) 

12 ja sit siin aula] (.) aulas ku on (0.5) 

13 niinkun (0.4) aulassa (0.7) ja 

14 ihmiset menee ohi siitä (.) sisään (0.2) 

15 ja poistuu (0.4) niin sit itte tietenki aina 

16 sanoo ku sä oot töissä niin tot[ta kai sä (0.2) 
17 STE [hm 

18 ANN tervehit joka ikista (0.5) nii ei (.) 

19 ei sielkään (0.3) niinku välttämät tuu aina 
20 niin (0.5) takas sitä bonjourii (.) 

21 et kyl se (.) sen ero on (.) niinku merkittävä 
22 (0.8) Pariisin ja muun Ranskan välillä (0.3) 


Stella kertoo esimerkin runsaasta tervehtimisestä eteläranska- 
laisessa hostellissa, missä hän oli harjoittelussa (rivit 3-4). Stella 
etsii sanoja (rivi 5) ja esittää sitten omasta näkökulmastaan (mun 
mielest, rivi 6) positiivisen arvion naurahtaen: tosi kiva -- herätä 
siihen päivään ja aurinkoisempaa (rivit 6-8). Anna esittää kuiten- 
kin kyseenalaistavan esimerkin (mut, rivi 9) työharjoittelustaan 
Pariisissa. Lukuisat pienet tauot (rivit 10-16) ja itsekorjaukset (rivit 
12-13) kertovat epäröinnistä. Anna ilmaisee episteemisen asenteen- 
sa varmaksi (totta kai, rivi 16), kun hän kertoo käsityksensä terveh- 
timisestä aulassa, painottaen joka ikistä (sä tervehit joka ikistä, rivit 
16 ja 18). Anna kertoo, etteivät pariisilaiset kuitenkaan aina vas- 
tanneet hänelle (rivit 19-20). Hänen johtopäätöksensä on, että ero 
tervehtimistavoissa on merkittävä Pariisin ja muun Ranskan välillä 
(rivit 22-22). Katkelman jälkeen Anna ehdottaa selitystä sille, mik- 
si pariisilaiset tervehtivät vähemmän kuin eteläranskalaiset: ihmi- 
set vaa on niin paljon kiireellisempiä. Stella kyseenalaistaa osittain 
Annan kategorisoinnin pariisilaisista: mut se on se stereotypiaki. 
Osallistujilla oli eriäviä kokemuksia monista tervehtimistilanteis- 
ta Ranskassa ja Suomessa. Ranskalaiset osallistujat (FG1-Ranska) 

olivat erimielisiä siitä, tervehditäänkö bussinkuljettajaa enemmän 
Suomessa vai Ranskassa (ks. myös esimerkkiä 10). Bruno raportoi 
vähäisestä tervehtimisestä Ranskassa: le bonjour - — au chauffeur de 
bus — - ca se fait tres trés peu en France (bussinkuljettajan - — ter- 
vehtiminen - - sitä tehdään hyvin hyvin vähän Ranskassa). Alice 
oli kuitenkin eri mieltä: je ne suis pas d'accord la (en ole samaa 
mieltä tästä”). Jean ehdotti, että kyse on alueellisista eroista Rans- 
kassa: c'est des différences entre villes (kaupunkien välillä on eroja). 
Lauran ja Marian (FG1-Suomi) kokemukset tervehtimisestä suoma- 
laisilla luontoretkillä erosivat toisistaan. Lauran kokemus vähäises- 
tä tervehtimisestä liittyi pääkaupunkiseudun metsiin: suomalainen 
pelästyy — — jos sitä tervehtii. Marian kyseenalaistava esimerkki sen 
sijaan tuli metsäretkeltä Länsi-Suomesta: tervehdin jokaista vas- 
taantulijaa ja jokainen sanoi iloisesti hei. Marian toinen esimerkki 
tuli itäsuomalaiselta torilta, jossa tervehditään runsaasti. Hänen 
esimerkkinsä oli luokitteleva ja hyödynsi kulttuurista stereotypiaa: 
kreikkalaista se touhu. Marian luokittelu ei kuitenkaan ole tuulesta 
temmattu, sillä myös tutkimustiedon mukaan kreikkalainen koh- 
teliaisuus on orientoitunut positiiviseen kohteliaisuuteen (ks. esim. 
Sifianou & Antonopoulou 2005). 

Vaikka tervehtiminen oli osallistujien mukaan yleisempää Rans- 
kassa kuin Suomessa, yksi poikkeus nousi esiin: systemaattinen 
tervehtiminen suomalaisissa asiointitilanteissa. Marc (FG1-Ranska) 
vertasi tervehtimistä asiointitilanteissa näin: systematiguement la cais- 
sière va dire bonjour — - dans mon expérience cest pas vrai en France 
(‘systemaattisesti myyjä kassalla tervehtii - - kokemukseni mukaan 
se ei ole näin Ranskassa”). Myös Lappalaisen (2020) tutkimuksessa 
korostui tervehtimisen tärkeys suomalaisissa asiointitilanteissa. 


Hiljaisuus 

Hiljaisuus ja sen erilaiset tulkinnat synnyttivät keskustelua fokus- 
ryhmissä. Osallistujat olivat yhtä mieltä siitä, että hiljaisuutta sie- 
detään paremmin Suomessa kuin Ranskassa. Bruno (FG1-Ranska) 
kertoi ruokailua koskevan tarinan, kun osallistujat keskustelivat 
siitä, mikä on kohteliasta Suomessa. Bruno kuvasi, miten hän 

meni ruokapöytään, jossa suomalaiset söivät hiljaa lounasta ei- 
vätkä keskustelleet. Ranskalaisista odotuskehyksistä käsin Bruno 
arvioi suomalaisten käytöksen negatiiviseksi: hän käytti adjektiivia 
impoli (epakohtelias’) kuvaamaan tilannetta, jossa suomalainen ei 
puhunut hänelle. Ruokapöytätilanteesta seurasi siis diskursiivista 
kiistaa, mikä ei ole yllättävää, sillä moniselitteisyytensä vuoksi hil- 
jaisuuden tulkinta aiheuttaa usein väärinkäsityksiä (Nakane 2007, 
198-199 ja 206). Bruno kertoi kuitenkin ymmärtäneensä myöhem- 
min, ettei suomalaisten hiljaisuus johtunut hänen omasta käytök- 
sestään. Ranskalaiset osallistujat arvioivat Brunon tarinan jälkeen 
hiljaisuutta suomalaisista ja ranskalaisista odotuskehyksistä käsin 
(esimerkki 13). 


Esimerkki 13. (FG1-Ranska: Alice (ALI), Bruno (BRU), Jean (JEA), 
Marc (MARC)) 


O1JEA — cestvraigue (0.4) on supporte tres bien le silence en Finlande/ 
on totta että hiljaisuutta siedetään erittäin hyvin Suomessa 


02 on le supporte ex[trémement mal en [France\ 
"sitä siedetään äärimmäisen huonosti Ranskassa 

03 ALI [hm 

04 MARC [hm 


os JEA  j' veux dire une discussion ou: être assis comme ça à table 
'tarkoitan keskustelua tai istutaan sillä lailla pöydässä 


06 le a: cing six euh: (0.3) euh (.) si rien se [dit 
"viisi kuusi henkilöä 66 jos mitään ei sanota 

07 MARC [((rire)) 
*((naurua)) 


o8 JEA ça fait bi[zarre cest cest [puis: ç- ca 
'se on outoa se on se on sitten s- se 

09 ALI [hm 

10 BRU [((rire)) 
'(naurua))' 

nJEA [ça pése 
'se on painostavaa 

12 ALI [ça met mal à l'aise 
se tekee olon epämukavaksi 
13 BRU — [((rire)) [oui ben ouais] 


*((naurua)) kyllä eli joo’ 
14 JEA [ca pese euh:] 
'se on painostavaa 60° 
15 et: je: euh:: alors quen Finlande/ bon c'est c'est 


'ja minä öö kun taas Suomessa niin se se’ 
pas du tout ou: eh: génant pour autant/ et cest 
ei ole ollenkaan tai öö häiritsevää kuitenkaan ja se on 


17 ca ne veut RIEN DIRE en [fait 
'se ei tarkoita mitään itse asiassa 

18 BRU [voila (.) oui (.) cest 
"niin kyllä se on 

19 ALI [hm 

20 JEA euh: 
"o 


21BRU mais cest cest ca veut [vient peut-être: enfin on en revient 
'mutta se on se on se tarkoittaa tulee ehkä siis palataan 

22 JEA [oui 
kyllä 

23 BRU àla question de: (0.4) des règles de politesse euh: 
kysymykseen kohteliaisuussäännöistä 

24 pour pouvoir INTERPRETER un comportement guoi 
jotta voidaan siis tulkita käytöstä 
(Isosävi 2020a, 267—268) 


Jean asettaa vastakkain hiljaisuutta koskevat arviot Suomessa ja 
Ranskassa. Hän vahvistaa arvioitaan intensiteettisanoilla. Hänen 
mukaansa hiljaisuutta siedetään Suomessa "erittäin hyvin” (rivi 1), 
kun taas Ranskassa sitä siedetään ”äärimmäisen huonosti” (rivi 2). 
Jean viittaa Brunon ruokapöytätilannetta koskevaan tarinaan ja il- 
maisee hiljaisuudesta negatiivisen arvionsa: ca fait bizarre ('se on 
outoa, rivi 8). Alice tuottaa minimipalautteen hm, ja Bruno nauraa 
(rivit 9-10). Seuraavaksi osallistujat osoittavat yhteistä tietoa ja il- 

maisevat negatiivisia arvioita hiljaisuudesta ruokapöydässä. Jean 
ja Alice esittävät yhtä aikaa negatiiviset arvionsa hiljaisuudesta: ca 
pese (se on painostavaa; rivi 11) ja ca met mal à l'aise (se tekee olon 
epämukavaksi; rivi 12). Bruno nauraa jälleen ja Jean toistaa arvion 
hiljaisuuden painostavuudesta (rivi 14). Epäröinnin jälkeen Jean 
ilmaisee Suomea koskevan arvion hiljaisuudesta: ca ne veut rien 
dire (se ei tarkoita mitään”) painottaen rien dire (tarkoita mitään; 
rivi 17). Bruno ilmaisee samanmielisyytensä: voila (näin on, rivi 
18, ks. Col ym. 2016, 19). Lopuksi Bruno viittaa kohteliaisuusnor- 
meihin, joista on aikaisemmin keskusteltu, ja toteaa niiden tar- 
peellisuuden käyttäytymisen tulkinnassa painottaen verbiä inter- 
préter (tulkita, rivi 24). 

Myös suomalaiset osallistujat olivat havainneet, että ranskalaiset 
arvioivat hiljaisuuden negatiiviseksi. Daniel (FG1-Suomi) kuvasi 
näin: ranskalaisille hiljaisuus on kauhistus ja hiljaisuus on kylmä. 
Maria jatkoi Danielin lausumaa ehdottamalla selitystä ranskalaisten 
negatiiviselle arviolle: koska sillon sä et ota huomioon sitä toista. 
Marian selitys kohdistuu kohteliaisuuden moraaliseen perustaan 
ja reagoinnin vaatimukseen ranskalaisessa kohteliaisuudessa. Hil- 
jaisuuteen suhtautumisessa voi kuitenkin esiintyä myös yksilöllistä 
vaihtelua. Daniel (FG1-Suomi) kuvasi suomalaisten positiivista ar- 
viota hiljaisuudesta: rauhallinen ja semmonen lempeä. Maria esitti 
kuitenkin kategorisointiin varauksen ja lisäsi joillekin. Daniel osoitti 
samanmielisyytensä kaventamalla kategorisointiaan: joillekin aina- 
kin. Suomalaiset osallistujat (FG1-Suomi) listasivat tilanteita, joissa 
hiljaisuus ei ole suomalaisille kiusallista: ystävän kanssa autossa 
tai saunassa, jossa osallistujat nimenomaan halusivat saada olla 
rauhassa. 

Osallistujien käsitykset hiljaisuudesta vahvistavat aikaisempia 
tutkimustuloksia, joiden mukaan hiljaisuutta voidaan tulkita joko 
negatiivisesti tai positiivisesti, ja se voidaan liittää esimerkiksi 
vihaisuuteen tai kunnioitukseen (Tannen 1985, 94-95). Monissa 
länsimaissa hiljaisuus tulkitaan kuitenkin negatiivisesti (Sifianou 
1995, 95), kuten ranskalaisista arvioista ilmeni (vrt. edellä ja esi- 
merkkiin 13). Philippe (FG3-Ranska) vertasi hiljaisuutta jopa viha- 

mielisyyteen: une pause ou un silence — — pour moi cest une forme 
dagressivité (tauko tai hiljaisuus - - minulle se on aggressiivisuu- 
den muoto). Hiljaisuus aiheuttaa myös tulkintaongelmia, kuten 
Pierre (FG2-France) totesi: ne pas savoir ce gue lautre pense parce 
qu'il ne va pas lexprimer (ei tiedä mitä toinen ajattelee koska tämä 
ei ilmaise sitä). 

Kuinka hiljaisia suomalaiset ovat? Aikaisemmissa tutkimuksissa 
on havaittu, että perheen yhteisillä aterioilla suomalaiset, kuten vi- 
rolaisetkin, olivat hiljaisempia kuin ruotsalaiset (Tulviste ym. 2003; 
Tryggvason 2006). Jos ranskalainen Bruno arvioi hiljaisuuden suo- 
malaisessa ruokapöydässä negatiivisesti (ks. edellä), suomalainen 
Sofia (FG1-Suomi) esitti positiivisen arvionsa: ei mulle oo kiusallis- 
ta jos - - mun perheen kanssa syödään hiljaa. Vaikka suomalaiset 
tuntuvat fokusryhmätutkimukseni perusteella sietävän hiljaisuutta 
paremmin kuin ranskalaiset, hiljaisuus on monimutkainen ilmiö, 
jopa suomalaisten itsensä (FG1-Suomi) mielestä. Sofia totesi hiljai- 
suuden kompleksisuudesta näin: oletusarvo et ollaan hiljaa mut ei 
kuitenkaan liian hiljaa. Laura täydensi Sofian lausumaa: ja millon 
ollaan. Sofia vertasi hiljaisuuden kulttuurin opettelemista reagoin- 
tikulttuurin opettelemiseen: pystyy opettelemaan helpommin kun 
se oletusarvo on se että reagoidaan - — kuin opetella sit sellainen 
hiljaisuuden kulttuuri. 

Suomalaista hiljaisuutta on kuitenkin liioiteltu kirjallisuudessa. 
Olbertz-Siitonen ja Siitonen (2015, 323-324) pitävät hiljaista suo- 
malaista? akateemisena myyttinä: he kritisoivat viestinnän tutki- 
muksia empiirisen todistusaineiston puutteesta ja huomauttavat, 
että samoja tutkimuksia on kierrätetty ja julkaistu yhä uudelleen. 
Kielitieteelliset tutkimukset antavat nyansoidumman kuvan suo- 
malaisesta hiljaisuudesta kuin viestintätieteiden tutkimukset. 
Esimerkiksi Louhiala-Salminen, Charles ja Kankaanranta (2005, 
413) esittävät lingua franca -bisnesenglantia koskevassa tutkimuk- 
sessaan, että käsitys suomalaisista vähäsanaisina liittyy enemmän 
puheen laatuun kuin sen määrään. Toisin sanoen suomalaiset ovat 
puheessaan asiakeskeisempiä ja orientoituvat vähemmän ihmisten 
välisiin suhteisiin kuin muut, mikä näkyy metadiskurssin ja kysy- 

mysten vähäisenä määränä. Suomalaisen hiljaisuuden liioittelulla 
voi olla myös kielteisiä seurauksia. Jos eri kulttuuritaustoista tu- 
leville henkilöille on kerrottu etukäteen suomalaisten olevan hil- 
jaisia, he saattavat tulla varovaisiksi vuorovaikutustilanteessa (vrt. 
Olbertz-Siitonen & Siitonen 2015, 328-329) tai tehdä paikkaansa 
pitämättömiä yleistyksiä, jotka jättävät huomiotta sen, että suoma- 
lainen saattaakin olla kaikkein aktiivisin puhuja monikulttuurisessa 
liikepalaverissa (Poncini 2004, 282). Hiljaisuus, kuten mikä tahansa 
kohteliaisuuteen liittyvä normi, on altis muutoksille. Tarvitsemme 
lisää empiiristä tutkimusta hiljaisuudesta spontaaneissa vuorovai- 
kutustilanteissa ja hiljaisuuteen liittyvistä käsityksistä. 


Oven pitäminen auki 

Anteeksipyytäminen ja tervehtiminen liittyvät kielelliseen kohte- 
liaisuuteen, vaikka varsinkin tervehtimiseen käytetään myös elei- 
tä. Kohteliaisuus on myös ei-kielellistä, ja tärkein esiin noussut ei- 
kielellisen kohteliaisuuden muoto tutkimuksessani oli oven auki 
pitäminen. Vaikka ovista keskusteltiin kaikissa fokusryhmissä, ne 
puhuttivat erityisesti ranskalaisia osallistujia, jotka saattoivat pa- 
lata aiheeseen useaan kertaan keskustelun aikana. Osallistujien 
mukaan ovea pidetään enemmän auki takana tulevalle Ranskassa 
kuin Suomessa. Oven auki pitäminen oli vahva odotuskehys rans- 
kalaisille osallistujille: Suomessa ovet aiheuttivat heille hämmen- 
nystä ja synnyttivät diskursiivista kiistaa. Ovet nousivat esiin, kun 
ranskalaiset osallistujat (FG1-Ranska) keskustelivat ensivaikutel- 
mistaan suomalaisesta kohteliaisuudesta ja kertoivat hämmennyk- 
sen tunteistaan (esimerkki 14A). 


Esimerkki 14A. (FG1-Ranska: Bruno (BRU), Alice (ALI), Jean 
(JEA), Marie (MARI)) 


01 MARI mais au début cétait vraiment un choc\ 
‘mutta alussa se oli todellinen jarkytys’ 
02 surtout en tant que femme/ 
erityisesti naisena 

03 je me suis recue des port[es::: euh:: mais 
sain päälleni ovia öö mutta 

04 BRU [ah::[:: les portes 
'aa ovet 

05 ALI [hm 


06 MARI sans:::: [sans comprendre euh comment cétait possible 
"ymmärtämättä öö kuinka se oli mahdollista 

07 JEA [((rire)) les portes 
*((naurua)) ovet 

08 (0.5) 

o9 ALI — maisjustement/ moi j` me demandais si si c'était LIE 
‘mutta juurikin minä mietin liittyykö se’ 

10 à la galanterie/ aussi 
ritarillisuuteen 


Marie kuvaa negatiivista arviotaan, eli järkytystään (rivi 1), kun 
hänelle naisena ei pidetty ovea auki, vaan hän sai ”ovet päällensä? 
(rivit 2-3). Bruno osoittaa yhteistä tietoa Marien kanssa huudah- 
tamalla ah::: les portes (aa ovet) (rivi 4). Marie kuvaa episteemi- 
sen asenteensa eli ymmärryksen puutteensa tilanteessa (rivi 6). 
Myös Jean osoittaa yhteistä tietoa nauramalla ja toistamalla portes 
(ovet’). Lyhyen tauon jälkeen Alice ottaa vuoron ja pohtii, liittyy- 
kö oven auki pitäminen ritarillisuuteen (rivi 9-10). Ranskalaisten 
sanakirjojen Larousse ja Dico Robert mukaan galanterie tarkoittaa 
naisille suunnattua kohteliaisuutta. Vaikka galanterien juuret ovat 
hovikulttuurissa, sen kulta-aikaa oli 1800-luvun porvarillinen koh- 
teliaisuus, jonka vaikutukset ulottuvat nyky-Ranskaankin. Esimer- 
kin 14A jälkeen Alice antoi kaksi täsmentävää esimerkkiä ovista. 
Kun Alice saapui Suomeen ja pyysi apua laukkujen kantamisessa, 
tuntemattomat auttoivat häntä. Hän esitti positiivisen arvion suo- 
malaisista: altruistes polis (altruistisia kohteliaita"). Hänen toinen 
esimerkkinsä oli kyseenalaistava ja liittyi muuttoon: suomalaisille 
ei tullut mieleen pitää ovea auki, mikä hämmästytti Alicea. Kes- 
kustelu jatkui, kun Alice esitti muille kysymyksen ritarillisuuden 
ja kohteliaisuuden suhteesta (esimerkki 14B). 

Esimerkki 14B. 

21 ALI X est-ce que cest d` la GALANterie d` la politesse/ 
onko se ritarillisuutta kohteliaisuutta' 

22 est-ce que cest:: [la méme notion 
onko se sama kásite 

23 MAR [alors moi on m'a expliqué qu' c'était 
'no minulle selitettiin että se on’ 

24 du féminisme/ c'était pour pas/ que lon ne se sente 
feminismiä ettei nainen tuntisi oloaan 

25 inferieure/ 
'alempiarvoiseksi' 

26 ALI hmmm 

27 MAR euh: moi j'adore ((rire)) j'adore la galanterie/ 
öö minä rakastan rakastan ritarillisuutta 

28 jadore guon SOCCUPE de moi/ (0.4) et 
rakastan että minusta huolehditaan eikä 

29 je trouve pas que ca me diminue une seconde\ 
’se ei mielestäni pienennä minua vähääkään 

30 (0.5) 

31 JEA h[m 

32 MAR [donc euh::: ca cest une chose gui:: (0.4) 
eli öö se on asia joka 

33 qui est [tres trés forte j` crois 
joka on hyvin hyvin merkittävä uskon 

34 ALI [hm 

35 MAR entant que femme ici/ °cest une [grande différence? 
naisena täällä siinä on iso ero’ 

36 JEA [hm 


Alice kysyy, onko oven auki pitäminen ritarillisuutta vai kohte- 
liaisuutta (rivi 21) ja onko kyseessä sama käsite (rivi 22). Marie 
alkaa puhua yhtä aikaa Alicen kanssa ja kertoo kuulemastaan: on 
ma expliqué (minulle kerrottiin) (rivi 23). Viittaamalla keskuste- 
lun ulkopuoliseen todellisuuteen Marie korostaa, ettei kyseessä ole 

hänen oma tulkintansa, mikä voi lisätä argumentin painoarvoa. 
Selityksen mukaan kyse on feminismistä ja siitä, ettei nainen tun- 
tisi itseään alempiarvoiseksi (rivit 24-25). Marie esittää oman po- 
sitiivisen arvionsa ritarillisuudesta — jadore la galanterie (rakastan 
ritarillisuutta) — toistaen kolmesti jadore (rakastan) (rivit 27-28). 
Marie liittää ritarillisuuteen huolenpidon (rivi 28) ja asettaa vas- 
takkain raportoimansa feministisen käsityksen ja omansa: hän ei 
koe ritarillisuuden pienentävän itseään (rivi 29). 

Marie kertoo, että naisena olemisessa on suuri ero Suomessa 
ja Ranskassa (rivi 35). Myös ranskalaiset feministit ovat kuitenkin 
vastustaneet ritarillisuutta, jonka he kokivat nöyryyttäväksi, seksis- 
tiseksi ja alempiarvoiseksi. Kun maailmanlaajuinen #metoo-liike 
rantautui Ranskaan (#balancetonporc, ’karayta sikasi’) ja rohkaisi 
naisia jakamaan kokemuksiaan seksuaalisesta ahdistelusta, kam- 
panja herätti Ranskassa huolta ritarillisuuden katoamisesta. 100 
naisintellektuellia, joukossa näyttelijä Catherine Deneuve, kirjoitti 
vuonna 2018 manifestin: ”Raiskaus on rikos. Sinnikäs tai kömpelö 
flirttailu ei kuitenkaan sitä ole — eikä ritarillisuus ole machoilua” 
(ks. Heikkilä 2018, 26-27). Manifesti herätti runsaasti myös vas- 
tustusta. Sekä manifesti että esimerkki 14 osoittavat, että ritarilli- 
suuteen voidaan liittää erilaisia arvioita, positiivisia ja negatiivisia. 
Ranskalaiset osallistujat (FG1-Ranska) jatkoivat pohtimalla, onko 
oven auki pitäminen ritarillista (esimerkki 14C). 


Esimerkki 14C. 


38 BRU I‘ probléme de portes/ moi ga m` choque aussi beaucoup voilà: 
ongelma ovien kanssa minuakin se järkyttää paljon 

39 ((yhteistä naurua)) 

40 BRU donc euh::: cest pas::: ((rire)) à mon avis 
”joten öö se ei ole ((naurahdus)) mielestäni 


41 cest pas SEULEMENT de la galanterie enfin en tant que:: quhomme/ 
se ei ole pelkästään ritarillisuutta eli miehenä 
42 JEA hm 


43 BRU euh:: parail guon (0.3) r' garde PAS la personne derriere/ (.) 
'60 sama juttu että ei katsota takana tulevaa ihmistä 


192 


https://doi.org/10.21435/tl.284 


ODOTUSKEHYKSIÄ KOHTELIAISUUDESTA 


44 BRU guon lui ferme la porte au nez 
että suljetaan ovi toisen nenän edestä 
45 JEA ouais 
"joo 
46 BRU euh:: ca j'arrive absolument pas à m’y faire 
'06 siihen en missään tapauksessa totu’ 
47 JEA ouais non j'ai l méme probléme avec les portes 
'juu ei minulla on sama ongelma ovien kanssa 


48 ((yhteistä naurua)) 


Bruno osoittaa olevansa Marien kanssa samaa mieltä ovista (ks. 
esimerkkiä 14A) ja ilmaisee järkytyksensä (rivi 38), mihin muut 
reagoivat yhteisellä naurulla. Bruno ilmaisee mielipiteensä (4 mon 
avis, mielestäni, rivi 40), jonka mukaan kyse ei ole pelkästään 
ritarillisuudesta, painottaen adverbia seulement (pelkästään; rivi 
41). Bruno kuvaa vaikutelmaansa, jonka mukaan miehellä on sama 
tilanne ovien kanssa, eli takana tulevaa ei katsota, painottaen kiel- 
tosanaa pas (ei; rivi 43). Suomalainen Maria (FG1-Suomi) esitti 
reviiriin liittyvän syyn sille, miksi suomalaiset eivät pidä ovea auki: 
ne elää siin omassa kuplas ne ei oo epäkohteliaita — — niille ei tuu 
mieleenkää — — et joku voi tulla takaa. Bruno kuvaa suurella epis- 
teemisellä varmuudella (absolument, 'missään tapauksessa), ettei 
hän totu oven sulkemiseen toisen nenän edestä (rivi 46). Seuraa- 
vaksi Jean ottaa vuoron ja kertoo, että hänellä on sama ongelma 
ovien kanssa kuin muillakin (rivi 47), mistä seuraa yhteistä nau- 
rua. Myöhemmin keskustelussa Jean kertoi, että oven avaamisella 
on ollut positiivisia seurauksia hänen rakkauselämälleen: ma pre- 
miere petite amie je lai rencontree parce gue je lui ai tenu la porte 
(tapasin ensimmäisen tyttöystäväni koska pidin hänelle ovea 
auki’). 

Kun ranskalaiset (FG3-Ranska) pohtivat, mika tuottaa heille on- 
gelmia suomalaisessa kohteliaisuudessa, nimenomaan ovet mieti- 
tyttivat heitä, vaikka he olisivat oleskelleet Suomessa pitkän aikaa 
(esimerkki 15). 

Esimerkki 15. (FG3-Ranska: Marguerite (MAR), Philippe (PHI), 
Rebecca (REB)) 


o1 PHI 


02 


03 


04 MAR 
05 PHI 


06 MAR 


07 PHI 


08 MAR 


09 REB 


10 


11 PHI 


12 REB 


13 PHI 


14 REB 


15 


16 


17 

la porte je n` sais pas encore) jeje n` sais pas tres bien 
'ovi en tiedä vieläkään minä minä en oikein tiedä 
si il faut (0.8) LAISSER PASSER une femme par exemple (0.8) 
"täytyykö naisen antaa mennä ensin esimerkiksi 
euh:: systématiquement par [politesse c' que moi 
öö systemaattisesti kohteliaisuuden vuoksi kuten minä 
[hm 
je f rai toujours/ 
teen aing 
ils le font dans mon immeuble [((toux))] les jeunes mecs (0.3) 
"he tekevät sitä taloyhtiössäni ((yskäisee)) nuoret miehet 
[ouais] 

joo 
et j pense pas [qu'ils m` prennent pour une vieille 
enkä usko että he pitävät minua vanhuksena 

[mais les JEUNES les jeunes le font (.) le font 
'mutta nuoret nuoret tekevät tekevät sitä 
beaucoup plus je [j'ai remarqué 
"paljon enemmän minä minä olen huomannut’ 

[peut-étre 
ehkä 
ca fait 
"siitä lähtien 
peut-étre [qu'ils voyagent plus 
ehkä he matkustavat enemmän 
[peut-étre guelg- (.) quelques: depuis gu' 

ehkä jot- jotkut sen jälkeen kun 
j` suis revenue/ jai: j'ai l'impression que 
'tulin takaisin minusta minusta on tuntunut että 
tous les les les hommes JEUNES 
*kaikki nuoret miehet 
maintenant le maintenant le font 
‘nyt nyt tekevät niin’ 


https://doi.org/10.21435/tl.284 


ODOTUSKEHYKSIÄ KOHTELIAISUUDESTA 


18 MAR oui moi j'ai l'imp[ression aussi] 
"kyllä minusta tuntuu myös 

19 REB [euh systematiguement] 
öö systemaattisesti” 

20 MAR enfin jeunes trente trente-cing guoi 
'siis nuoret kolmekymppiset kolmevitoset’ 
(Isosävi 2020a, 270-271) 


Philippe kertoo, ettei hän ei tiedä, pitäisikö nainen päästää en- 
sin ovesta kohteliaisuuden vuoksi (rivi 3), kuten hän itse kertoo 
tekevänsä (rivi 5). Marguerite vastaa antamalla täsmentävän esi- 
merkin taloyhtiöstään, jossa nuoret miehet pitävät ovia auki (rivi 
6). Margueriten mukaan syynä ei ole se, että he pitäisivät häntä 
vanhana (rivi 8). Rebecca alkaa puhua yhtä aikaa Margueriten 
kanssa ja osoittaa yhteistä tietoa. Painottaen sanaa les jeunes ('nuo- 
ret’) Rebecca kertoo havaitsemastaan muutoksesta: nuoret pitävät 
aikaisempaa enemmän ovia auki (rivit 9-10). Philippe ehdottaa 
selitykseksi matkustamista, mutta pehmentää ehdotustaan hyö- 
dyntämällä sisäistä dialogismia (peut-être, ehkä, rivi 13). Myös 
Rebeccan lausuma sisältää sisäistä dialogismia, kun hän esittää 
kategorisoinnin omasta näkökulmastaan (jai l'impression que, 
on tuntunut että, rivi 15): kaikki nuoret miehet pitävät oven auki. 
Rebecca painottaa adjektiivia jeunes (nuoret, rivi 16). Marguerite 
ilmaisee olevansa samaa mieltä (rivi 18) ja täsmentää ikäryhmäksi 
30-35-vuotiaat (rivi 20). 

Ranskalaisten osallistujien odotuskehykset oven auki pitämisestä 
olivat vahvoja. Esimerkiksi Rebecca (FG3-Ranska) kertoi itsestään 
näin: je narrive pas a ne pas tenir la porte cest impossible (en ky- 
kene olemaan pitämättä ovea auki se on mahdotonta; vrt. myös 
esimerkkeihin 14C ja 15). Philippe (FG3-Ranska) opasti humoris- 
tisesti Rebeccaa, joka raportoi kasvoille tulevista ovista Suomessa: 
il faut que tu apprennes à — — glisser entre deux portes (sinun täytyy 
oppia - - liukumaan kahden oven välistä). Suomessa oven auki 
pitämiseen liittyvät arviot eivät välttämättä olleet yhtä positiivisia 
kuin Ranskassa. Laura (FG1-Suomi) antoi esimerkkinä miehensä 

saaman negatiivisen reaktion, kun tämä piti ovea auki suomalai- 
selle naiselle: mitä sä kuvittelet tekeväs. Oven auki pitämiseen voi 
joidenkin naisten mielestä liittyä ritarillisuutta, joka saatetaan ar- 
vioida negatiivisesti (ks. edellä). 


Yhteenveto 


Koska Suomi ja Ranska kuuluvat molemmat Eurooppaan, maan- 
tieteellinen läheisyys voi synnyttää eurooppalaiseen kohteliaisuu- 
teen liittyviä odotuksia. Esimerkiksi suomalaisen ja ranskalaisen 
kohteliaisuuden saatetaan odottaa olevan lähempänä toisiaan kuin 
ne ovatkaan. Toisaalta käsitys kulttuurialueiden kohteliaisuuden 
samankaltaisuudesta tai erilaisuudesta on myös suhteellista. Eri- 
mielisyyttä esiintyi siitä, huomataanko eroja kohteliaisuudessa 
enemmän ensinäkemältä vai vasta pidemmän oleskelun ja ihmi- 
siin tutustumisen myötä. 

Osallistujien mukaan suomalaisen ja ranskalaisen kohteliaisuu- 
den taustalla oleva moraalinen perusta on vastakkainen: Suomes- 
sa on kohteliasta kunnioittaa toisen reviiriä, kun taas Ranskassa 
on kohteliasta reagoida toiseen ihmiseen. Odotuskehysten erot 
ilmenivät sekä kielellisessä että ei-kielellisessä kohteliaisuudessa: 
tervehdyksissä, anteeksipyynnöissä, ovien auki pitämisessä ja suh- 
tautumisessa hiljaisuuteen. Osallistujien mielestä ranskalaiset ter- 
vehtivät ja esittivät anteeksipyyntöjä enemmän kuin suomalaiset. 
Ranskalaiset pitivät ovia enemmän auki kuin suomalaiset, mutta 
suomalaiset sietivät hiljaisuutta paremmin kuin ranskalaiset. Kun 
osallistujat esittivät arvioita näistä kohteliaisuuden muodoista, he 
ilmaisivat vahvoja affektiivisia asenteita. Ranskalaiset osallistujat 
kokivat kuitenkin myös ristiriitaa suomalaisen reviirin kunnioi- 
tuksen ja toisen reviirille tunkeutumisen välillä. Heidän mukaansa 
suomalaiset eivät reagoineet silloinkaan, jos osuivat toisen reviirille 
esimerkiksi bussissa. 

Osallistujat raportoivat myös kohteliaisuusnormien variaatiosta 
kulttuurin sisällä. Esimerkiksi tervehtimisessä havaittiin alueellista 


196 


https://doi.org/10.21435/tl.284 


ODOTUSKEHYKSIÄ KOHTELIAISUUDESTA 


vaihtelua Suomessa ja Ranskassa. Osallistujien keskustelut osoittivat 
myös, että kohteliaisuusnormien koettiin olevan implisiittisempiä 
Suomessa kuin Ranskassa. Esimerkiksi suomalaisia tervehdystapoja 
oli haastavampi kuvata kuin ranskalaisia, ja ovien auki pitäminen 
tai pitämättä jättäminen saattoi herättää hämmennystä ja diskur- 
siivista kiistaa pitkänkin oleskelun jälkeen Suomessa. 

Millaista tietoa kielenpuhujien omat kertomukset antoivat odo- 
tuskehyksistä ja kohteliaisuuden ilmenemismuodoista? Jotkut tut- 
kijat (esim. Terkourafi 2015, 958) ovat todenneet, että maallikkojen 
käsitykset kohteliaisuudesta ovat rajoittuneempia kuin tutkijoiden. 
Maallikot keskittyvät hyviin tapoihin, normin mukaiseen kielen- 
käyttöön tai stereotypioihin sukupuolesta ja yhteiskuntaluokasta, 
kun taas tutkijat huomioivat myös käytöstavat, joita ei eksplisiit- 
tisesti nimetä kohteliaiksi, kuten sisäpiirin vitsit ja kiusoittelun. 
Tässä tutkimuksessa oli tavoitteena selvittää, mitkä kohteliaisuu- 
teen liittyvät aiheet nousevat esiin kulttuurien välisissä vuorovai- 
kutustilanteissa Suomessa ja Ranskassa. Nämä aiheet liittyivät hy- 
viin tapoihin erityisesti julkisissa tilanteissa, mutta jonkin verran 
myös yksityisissä tilanteissa. Aikaisemman tutkimuksen mukaan 
kulttuurieroja esiintyy siinä, liitetäänkö kohteliaisuus yksityisiin 
vai julkisiin tilanteisiin: britit yhdistivät kohteliaisuuden erityisesti 
julkisiin tilanteisiin, kun taas kreikkalaiset liittivät kohteliaisuuden 
sekä yksityisiin että julkisiin tilanteisiin (Ogiermann & Salostrou 
2020, 18). 

Pohdittavaa 


. Millaisia odotuksia sinulla on eurooppalaiseen kohteliaisuuteen 


liittyen? Kun olet kohdannut eri Euroopan maista tulevia ihmisiä, 
ovatko odotuksesi toteutuneet? 

Oletko havainnut eroja tervehtimisessä Suomen ja jonkin muun 
kieli- ja kulttuurialueen välillä? Millaisia? 

Millaisia huomioita olet tehnyt hiljaisuudesta eri kulttuureista? 
Mitä hiljaisuus sinulle itsellesi tarkoittaa ja millaisia arvioita olet 
siitä tehnyt? 

Oletko kiinnittänyt huomiota oven auki pitämiseen Suomessa tai 
muualla? Millaisia havaintoja olet tehnyt? 

Millaista tutkimusta olisit kiinnostunut tekemään kohteliaisuuden 
kulttuurisista ilmenemismuodoista? Miten voisit tutkia niitä? 


Lisäluettavaa 

Kohteliaisuuden erojen 
historiallisia syitä 


Kun osallistujat pohtivat suomalaisen ja ranskalaisen kohteliai- 
suuden eroja, he käsittelivät myös historiallisia syitä, jotka ovat 
johtaneet odotuskehysten eroihin. Aiheesta ei esitetty kysymyksiä 
osallistujille, vaan se nousi muutamissa fokusryhmissä esiin spon- 
taanisti, minkä vuoksi tämä historiallisia syitä käsittelevä luku ei 
ole kovin laaja. Osallistujien pohdinnat tuottivat kuitenkin kiin- 
nostavia kansanlingvistisiä tulkintoja historiallisesta kohteliaisuu- 
desta, mitä on erittäin vähän tarkasteltu kohteliaisuustutkimuk- 
sessa. Esiin nousseet teemat olivat hierarkkinen yhteiskunta ja 
kaupungistuminen sekä kristinuskon eri suunnat. 


Hierarkkinen yhteiskunta ja kaupungistuminen 


Fokusryhmien suomalaiset ja ranskalaiset osallistujat liittivät 
kohteliaisuuskoodien tarpeen erityisesti hierarkkisiin yhteiskun- 
tiin, ja he pitivät Ranskaa hierarkkisempana yhteiskuntana kuin 
Suomea. Kielitieteessä kielenkäytön ja yhteiskuntaluokan suhde 
on ollut tärkeä teema sosiolingvistisessä tutkimuksessa, mutta 
sosiolingvistit itse eivät yleensä ole määritelleet luokan käsitettä, 
vaan he ovat hyödyntäneet sosiologista tutkimusta (Park 2019). 
Kielen ja luokan yhteys on kiinnostanut sosiolingvistejä varsin- 
kin viime vuosina, mistä on osoituksena Journal of Sociolinguis- 
tics -lehden viisi teemanumeroa vuosina 2019-2020 (Park 2019). 

Suomessa kielen ja luokan yhteyttä on tutkittu vain vähän. Yhtenä 
poikkeuksena on Haapamäen ja Wiknerin (2022) kyselytutkimus, 
jossa tarkasteltiin kielenpuhujien käsityksiä kielen ja luokan suh- 
teesta suomenruotsissa. Koska tutkijoiden saamat tulokset osoit- 
tivat paitsi vaihtelevia myös ristiriitaisia käsityksiä aiheesta, he 
suosittelivat jatkossa kielen ja luokan suhteen tarkastelemiseen 
muuta aineistonkeruumenetelmää kuin kyselyä. Luokan merki- 
tys on noussut esiin myös kohteliaisuustutkimuksessa, jossa on 
havaittu, että eri yhteiskuntaluokkiin kuuluvat ihmiset arvioivat 
kohteliaisuusmuotoja eri tavoin. Arviot riippuvat erityisesti sii- 
tä, miten kielenpuhujat asemoivat itsensä tiettyyn yhteiskunta- 
luokkaan, ja kohteliaisuudella on merkittävä rooli luokkaerojen 
ylläpitämisessä (Mills 2006). Kuten käytösoppaiden tarkastelu 
(ks. osa 1) osoitti, vallassa oleva yhteiskuntaluokka voi määritellä 
ajan kohteliaisuuden ihanteen, kuten porvarillinen kohteliaisuus 
1800-luvun Ranskassa. 

Suomalaiset osallistujat keskustelivat hierarkian ja kohteliaisuu- 
den yhteydestä Ranskassa. Max (FG1-Suomi) luonnehti ranskalaista 
kohteliaisuutta seuraavasti: pitäisi myöskin miellyttää niinku toista. 
Maria osoitti yhteistä tietoa täydentämällä hänen lausumaansa: ja 
ylempää nimenomaan. Max siteerasi ranskalaista filosofia: Jean- 
Jacques Rousseau — — sanoi että — — kohteliaisuutta ei tarvita oikeas- 
taan jos [ihmiset] on vapaita tasavertaisia. Ranskalaiset osallistujat 
(FG1-Ranska) pohtivat hierarkian ja kohteliaisuuden suhdetta jo 
keskustelun alkuvaiheessa, kun he määrittelivät, mitä kohteliaisuus 
on (esimerkki 16). 


Esimerkki 16. (FG1-Ranska: Jean (JEA), Marc (MARC)) 


01 MARC cest p t-étre plus développé dans les sociétés: euh: 
'se on ehkä kehittyneempää yhteiskunnissa 60° 

02 (0.5) euh:: (0.2) enfin (0.4) pour attaguer le sujet direct 
*ö eli jos mennään suoraan asiaan 

03 ((rire)) (0.5) qui sont beaucoup plus hiérarchisées que 
*((naurua)) jotka ovat paljon hierarkkisempia kuin’ 

04 la Finlande (0.6) ou moi j` veux dire cest p t-ötre 
"Suomi tai minä tarkoitan se on ehkä 

05 plus nécessaire dans des sociétés/ (0.3) où (.) où y a: 
'tarpeellisempaa yhteiskunnissa joissa joissa on 

06 euh:: de maniere assez euh apparente/ (0.3) des (0.6) 
'60 melko selvällä tavalla 

07 des classes) (1.5) à mon avis ca facilite la 
luokkia mielestäni se helpottaa 

08 la fluidité de communication/ (0.2) entre les gens/ qui ont 
*kommunikaatiota sellaisten ihmisten välillä jotka 

09 l` sentiment d'appartenir à (.) ‘fin d'appartenir à 
'tuntevat kuuluvansa siis kuuluvansa 

10 des des des GROUPES/ peut-&tre: euh différents/ 
"kenties eri ryhmiin 


n pour avoir un code commun/ 
jotta heillä olisi yhteinen koodisto' 
12 JEA him 


13 MARC eft qui permet que chacun s'adresse à tout le monde/ 
ja jonka avulla jokainen voi puhutella kaikkia 

14 peut-étre guen Finlande/ parfois/ (0.3) euh:: 
ehkä Suomessa joskus 60° 

15 les gens ont ce sentiment ce- cette obsession de l'égalité/ 
'ihmisillà on tällainen tunne tä- tämä pakkomielle tasa-arvosta 


Kun Marc esittää argumentteja, joissa hän liittää kohteliaisuuden 
tarpeen hierarkkisiin yhteiskuntiin, ne sisältävät sisäistä dialogis- 
mia. Marcin argumentin mukaan kohteliaisuus on kehittyneem- 
pää yhteiskunnissa, jotka ovat paljon hierarkkisempia kuin Suomi 
(rivit 1-4). Hän merkitsee adverbilla p 't-étre (ehkä; rivi 1) argu- 
menttinsa epävarmaksi. Epäröinnit, tauot ja nauru osoittavat, että 
Marcin on vaikeaa ilmaista argumenttiaan, ja hän perustelee sen 
esittämistä suoraan asiaan menemisellä. Seuraavaksi Marc muo- 
toilee argumenttinsa uudestaan, pehmentäen tätäkin adverbilla 
(p ‘t-étre, ehkä; rivi 4). Marcin vuoro sisältää jälleen epäröintejä ja 
taukoja, kun hän perustelee kohteliaisuuden suurempaa tarvetta 

yhteiskunnassa, jossa on melko selviä luokkia (rivit 5-7). Tauon 
jälkeen Marc esittää oman näkökantansa (à mon avis, minun mie- 
lestäni; rivi 7), jonka mukaan kohteliaisuus helpottaa kommuni- 
kaation sujumista sellaisten ihmisten välillä, jotka tuntevat kuu- 
luvansa eri ryhmiin. Marc painottaa sanaa groupes (ryhmiin, rivi 
10), mutta hän esittää jälleen varauksen (peut-être, ehkä; rivi 10). 
Hän mainitsee myös yhteisen koodiston, jonka avulla jokainen voi 
puhutella kaikkia (rivit 11 ja 13). Lopuksi Marc esittää Suomea kos- 
kevan kategorisoinnin, joka koskee pakkomiellettä tasa-arvosta 
(rivi 15), mutta pehmentää sitä adverbilla peut-étre (ehkä; rivi 14); 
kyseessä on neljäs varauksen ilmaisu samalla adverbilla. 

Jos Marcin ilmaisema sisäinen dialogismi, epäröinnit ja tauot 
osoittivat, että yhteiskuntaluokista ei ole välttämättä helppoa pu- 
hua, sama vaikeus ilmeni suomalaisten keskustelijoiden puhees- 
sa. Danielin (FG1-Suomi) metapragmaattinen kommentti kertoi 
eksplisiittisesti siitä, että yhteiskuntaluokista puhuminen koettiin 
kiusalliseksi: sana jota mielellään välttäisimme niin on on täm- 
mönen yhteiskuntaluokat en pidä siitä sanasta sitä vois kuvata jol- 
lain vähän fiksummalla sanalla. Daniel ilmaisee ensin, että hänen 
argumenttinsa ei tule pelkästään hänen omasta näkökulmastaan, 
vaan koskee laajemminkin suomalaisia: hän käyttää monikon 
ensimmäistä persoonaa välttäisimme. Tämän jälkeen Daniel il- 
maisee oman negatiivisen arvionsa: en pidä siitä sanasta. Erolan 
(2010, 20) mukaan Suomessa on muita Pohjoismaita ja euroop- 
palaisia valtioita enemmän jätetty huomioimatta yhteiskuntaluo- 
kan merkitys, ja syynä on ollut erityisesti se, että luokkaerot on 
koettu araksi aiheeksi. Kun Maria vastasi Danielille, hän puolusti 
yhteiskuntaluokka-sanaa: kyllä sitä pitää vaan jotenkin käyttää. 
Tästä huolimatta Daniel viittasi yhteiskuntaluokkia väljemmin 
ranskalaisten taustaan ja kulttuuriin: eri ranskalaisilla on hiukan 
erilainen perhetausta ja kulttuuriperimä ja sieltä tulee myöskin näitä 
kohteliaisuuskoodistoja. 

Ranskalaiset osallistujat (FG1-Ranska) jatkoivat keskustelua (vrt. 
esimerkkiin 16) pohtimalla historiallisia syitä kohteliaisuuden eroi- 
hin Suomessa ja Ranskassa (esimerkki 17). 

Esimerkki 17. (FG1-Ranska: Jean (JEA), Marie (MARI), Marc (MARC)) 


17 MARI yal'égalité/ mais y a aussi le fait que j` pense 
on tasa-arvo mutta on myös asia joka mielestäni 


18 la Finlande étant beaucoup plus rurale (0.3) et: 
'koska Suomi on paljon maalaisempi ja’ 

19 urbaine depuis (0.2) peu de temps/ (0.7) euh: ces 
'kaupungistunut vähän aikaa sitten öö nämä 

20 CODES de politesse/ sont TRES urbains (.) ä mon sens\ 
'"kohteliaisuuskoodit ovat hyvin urbaaneja mielestäni 

21 (0.6) sont TRES différents/ en campagne/ qu'en ville/ 
‘ne ovat hyvin erilaisia maaseudulla ja kaupungissa 

22 et méme en France/ j` pense que c'est tres vrai\ 


ja jopa Ranskassa mielestäni se pitää erittäin hyvin paikkansa 
23 (0.9) 
24 MARC et c'est p t-et lié aussi à des systèmes monarchiques 
ja se ehkä liittyy myös monarkkisiin järjestelmiin 
25 ou j' veux dire 
tarkoitan 
26 MARI tres [((rire)) 
todellakin ((naurua))’ 


27 MARC [la culture de cour des des des choses [comme ca 
"hovikulttuuriiin sellaisiin asioihin" 

28 JEA [ca oui 
juuri niin’ 

29 MARI hm 


30 MARC et c'est vrai qu’ la Finlande n'a pas eu la chance 
ja on totta ettei Suomella ole ollut onnea 

31 d'avoir de roi 
'saada kuningasta 

32 MARI de roi 


'kuningasta 
33 ((yhteistä naurua)) 
34MARI trés loin 

"hyvin kaukana 


(Isosävi 2023a, 205) 

Marie ilmaisee olevansa samaa mieltä Marcin kanssa tasa-ar- 
vosta (rivi 17, vrt. esimerkkiin 16). Sen jälkeen hän esittää argu- 
menttejaan, joissa hän hyödyntää sisäistä dialogismia, ja korostaa 
argumenttien tulevan hänen omasta näkökulmastaan. Marien 
näkökulman mukaan (j` pense, mielestäni’, rivi 17) Suomi on maa- 
laisempi kuin Ranska ja kaupungistunut vähän aikaa sitten (rivit 
18-19). Marien mielestä (à mon sens, 'mielestáni') kohteliaisuus- 
koodit ovat urbaaneja, ja hän painottaa adverbia trés (hyvin; rivi 
20). Hän asettaa vastakkain kohteliaisuuskoodit maaseudulla ja 
kaupungissa (rivi 21) korostaen niiden eroa adverbilla tres (rivi 21), 
mikä pätee hänen mielestään (j' pense, 'mielestáni myös Rans- 
kaan (rivi 22). Erottelua kaupunkilaisten ja maalaisten koodien 
välillä on tehty jo antiikin aikana, ja Erasmus Rotterdamilainen 
kutsui huonoa käytöstä latinankielisellä sanalla rusticus ("'maalai- 
nen) ja hyvää käytöstä sanalla urbanus (”kaupunkilainen”) (Salmi 
2005, 112). Marien käsitys Suomen myöhäisestä kaupungistumi- 
sesta pitää paikkansa, sillä kaupungistuminen ajoittui toisen maa- 
ilmansodan jälkeen. Suomalaisia on pidetty metsäläisinä, ja tätä 
stereotypiaa on levitetty suomalaisissa 1900-luvun käytösoppaissa 
(Sinnemäki 1988, 48). Kun suomalaiset osallistujat (FG1-Suomi) 
keskustelivat suomalaisten vaikeudesta päästä mukaan ranskalai- 
siin keskusteluihin, Max mainitsi ujon suomalaisen, joka on vähän 
hidas reagoimaan, mitä Maria kutsui kaikkien metsäkulttuurien 
ongelmaksi. 

Esimerkissä 17 Marc ottaa Marien jälkeen vuoron ja esittää 
varauksella (p ‘t-étre, ehkä; rivi 24) argumentin, jonka mukaan 
kohteliaisuus liittyy monarkkisiin järjestelmiin. Marie ilmaisee 
samanmielisyytensä episteemisellä varmuudella (trés, todellakin”) 
nauraen päälle (rivi 26), ja Marc mainitsee hovikulttuurin (rivi 27). 
Myös Jean tuo esiin samanmielisyytensä (ca oui, 'juuri niin, rivi 
28). Tämän jälkeen Marc esittää vastakkainasettelun Ranskan ja 
Suomen välillä ja toteaa, että Suomella ei ollut onnea” saada ku- 
ningasta (rivit 30-31). Muut tulkitsevat lausuman humoristiseksi 
ja nauravat. 

Kristinuskon eri suuntaukset 


Osallistujat nostivat esiin kristinuskon eri suuntaukset, kun he 
pohtivat syitä suomalaisen ja ranskalaisen kohteliaisuuden eroi- 
hin. Voidaankin pitää yllättävänä, että uskontoa on tarkasteltu 
vain vähän aikaisemmassa kohteliaisuustutkimuksessa (ks. Kädär, 
Held & Paternoster 2023, 7). Culpeper ja Demmen (2011) osoitti- 
vat tutkimuksessaan, että individualistinen ethos, josta Brownin 
ja Levinsonin (1987) kohteliaisuusteoriaa on kritisoitu, ja nega- 
tiivisten kasvojen käsite ovat peräisin 1800-luvun viktoriaanisen 
ajan Britanniasta: näihin vaikuttivat muun muassa protestantismi 
ja teollistuminen. Ranska ja Suomi ovat valtauskonnoltaan kris- 
tittyjä maita, mutta kristinuskon eri suuntaukset ovat vallassa. 
Ranskassa suurin osa kristityistä (63-66 prosenttia väestöstä) on 
roomalaiskatolisia (83 prosenttia), kun taas Suomessa valtaosa 
väestöstä eli 73 prosenttia kuuluu evankelisluterilaiseen kirkkoon." 
Huttunen, Portman ja Sinnemäki(2021) ovat todenneet, että us- 
konto vaikuttaa laajasti arvoihin ja käsityksiin, eikä sen vaikutus 
rajoitu esimerkiksi pelkästään rituaaleihin. Vaikka ympäristö vai- 
kuttaisi maallistuneelta, uskonnon vaikutusta ei kannata aliarvioi- 
da. Huttunen, Portman ja Sinnemäki (2021) vertaavatkin uskontoa 
paikallaan seisovaan kaappiin, jonka sisältöä ei ole alettu penkoa, 
ja kutsuvat suomalaisia ”kaappiluterilaiseksi kansaksi”. 
Osallistujat liittivät uskonnon vaikutuksen yhtäältä suoruuteen 
ja rehellisyyteen ja toisaalta kehosuhteeseen. Ensin mainittu teema 
nousi esiin, kun osallistujilta oli kysytty, onko vielä kohteliaisuuteen 
liittyviä aiheita, joista ei ole keskusteltu. Alice kertoi tarinan suoma- 
laisista opiskelijoista, joiden käytöksestä kävi ilmi odotuskehysten 
erilaisuus. Opiskelijat perustelivat poissaolonsa tunnilta sillä, että he 
olivat liian väsyneitä juhlimisen jälkeen. Alice arvioi opiskelijoiden 
perustelun negatiiviseksi ja kertoi pitäneensä parempana valhetta 


10 https://www.worldatlas.com/articles/religious-demographics-of-france.html. Vii- 
tattu 11.3.2019. 
11 https://minedu.fi/en/religious-communities. Viitattu 12.2.2019. 

sairaudesta. Alice opetti opiskelijoille ranskalaista kohteliaisuutta: 
en France justement ca pouvait ötre percu cette trop grande franchise 
comme - - un manque de respect Ranskassa nimenomaan liialli- 
nen suoruus voidaan tulkita- - kunnioituksen puutteeksi’). Alicen 
perustelu oli se, että opiskelija priorisoi juhlia eikä opettajan aamu- 
luentoa. Hän ymmärsi kuitenkin eron suomalaisten ja ranskalais- 
ten odotuskehysten välillä, eli opiskelijat itse arvioivat suoruutensa 
positiiviseksi. Alice antoi äänen virtuaalisille osallistujille ja siteerasi 
heidän puhettaan: je suis honnéte je dis la verite j' vais pas mentir au 
prof (olen rehellinen sanon totuuden en valehtele opelle’). 

Alicen esimerkki kertoo erilaisista tulkinnoista, jotka liittyvät 
kunnioitukseen. Suomalaiset opiskelijat voivat ajatella kunnioitta- 
vansa opettajaansa siten, että he kertoivat tälle totuuden. Alice oli 
epävarma, onko kyse kohteliaisuudesta: je ne sais pas si ca a un lien 
direct avec la politesse (en tiedä onko sillä suoraa yhteyttä kohte- 
liaisuuteer’). Marc vastasi Alicelle, ja osallistujat alkoivat pohtia 
valheen, suoruuden ja kohteliaisuuden suhdetta (esimerkki 18). 


Esimerkki 18. (FG1-Ranska: Alice (ALI), Jean (JEA), Marie 
(MARI), Marc (MARC)) 


01 MARC j' pense que cest trés lié a la poli- (.) à à a la politesse 
'minusta se liittyy suuresti koht- kohteliaisuuteer’ 


02 parce gue (0.4) y a la politesse et le menso[nge/ 
'koska kohteliaisuudella ja valheella 

03 JEA [t: tout a fait 
juuri näin 

04 (0.2) 


05 MARC j' veux dire y a [quand méme des liens tres étroits 
'tarkoitan että niiden välillä on hyvin läheinen suhde 


06 ALI [oui 
"kyllä 
07 [((yhteistä naurua)) 
o8 ALI [oui 
”kyllä 

09 JEA oui oui 
"kyllä kyllä 

10 MARI par ce quon dissi[mule c` quon dira pas::: et euh oui 
'siten että peitellään ei sanota 


11 MARC [°oui oui oui oui? 
'kyllà kyllä kyllä kyllä 

12 JEA oui 
"kyllä 

13 non non j' pense que la franchise/ (0.3) quoi 
‘no niinpä mielestäni suoruus niinku" 

14 tu tu parlais tout a Pheure de de est-ce que 
'sinà sinä puhuit äsken siitä onko' 

15 la politesse est au méme ni[veau 
"kohteliaisuus samalla tasolla 

16 MARC [oui (.) oui oui 
"kyllä kyllä kyllä 


17 JEA en quelque sorte j` pense que la franchise 
'jotenkin mielestäni suoruus' 

18 pas[se avant la poli TESSE/ en Finlande/ 
'menee kohteliaisuuden edelle Suomessa 

19 MARC [et beaucoup c'est ca c'est ca c'est ca 
"ja selvästi juuri niin juuri niin juuri niin’ 

20 ALI ouais 
joo 

21 MARI hm 

22 JEA — a[lors qu'en France ce sera l'inverse ((petit ricanement)) 
'kun taas Ranskassa asia on päinvastoin 

23 MARC [alors quen France cest exactement le contraire ((naurahdus)) 
'kun taas Ranskassa asia on täysin päinvastoin 

24 (0.5) 

25 MARI là j' crois que c'est des valeurs religieuses 
"uskon että kyse on uskonnollisista arvoista 

26 (0.8) 

27 JEA peut-être 
ehkä 

28 MARC oui oui aussi cest vrai oui oui’ 
"kyllä kyllä sekin on totta kyllä kyllä 

Marc esittää oman näkökantansa (j' pense, mielestäni’), jonka mu- 
kaan suoruus liittyy suuresti kohteliaisuuteen (rivit 1-2). Perus- 
teluna hän antaa kohteliaisuuden ja valheen läheisen suhteen 
(rivit 2 ja 5). Jean ja Alice ilmaisevat kahteen kertaan olevansa 
samaa mieltä, ja osallistujat myös nauravat (rivit 3, 6-9). Marie 
ottaa vuoron ja mainitsee peittelyn (rivi 10), ja Marc ryhtyy ilmai- 
semaan samanmielisyyttään Marien vielä puhuessa: Marc toistaa 
hiljaisella äänellä neljästi oui (kyllä, rivi 11). Myös Jean ilmaisee 
jälleen olevansa samaa mieltä (rivi 12). Jean esittää mielipiteensä 
(j' pense que, mielestäni, rivi 17), jonka mukaan suoruus menee 
kohteliaisuuden edelle Suomessa (rivit 17-18). Marc ja Alice osoit- 
tavat olevansa samaa mieltä (rivit 19-20). Jean ja Marc osoittavat 
yhteistä tietoa puhumalla yhtä aikaa samasta asiasta: he kumpi- 
kin toteavat odotuskehysten olevan päinvastaisia Ranskassa (rivit 
22-23). Pienen tauon jälkeen Marie ottaa vuoron ja esittää oman 
uskomuksensa (j' crois, "uskon, rivi 25), jonka mukaan kyse on 
uskonnollisista arvoista. Seuraa 0,8 sekunnin tauko, joka osoit- 
taa osallistujien pohtivan asiaa. Jean vastaa varauksella (peut-étre, 
ehkä’, rivi 27), kun taas Marcin vastaus sisältää episteemistä var- 
muutta (aussi cest vrai, sekin on totta, rivi 28). Vaikka osallistu- 
jat ovat yhtä mieltä valheen ja kohteliaisuuden suhteesta, he ovat 
epävarmempia siitä, johtuvatko erilaiset odotuskehykset uskon- 
non vaikutuksesta. Myöhemmin keskustelussa Marc käytti termiä 
honnêteté lutherienne (luterilainen rehellisyys’), kun osallistujat 
pohtivat, miten saksalainen kohteliaisuus sijoittuu suomalaiseen 
ja ranskalaiseen kohteliaisuuteen verrattuna. 

Ranskalaiset osallistujat (FG3-Ranska) nostivat esiin protestant- 
tisuuden, kun osallistujat pohtivat kehon ja kohteliaisuuden yhteyt- 
tä. Marguerite siteerasi suomalaista kollegaansa, joka arvioi nega- 
tiivisesti hänen fyysisen läheisyytensä: comment tu colles toujours 
cest épouvantable (miten aina liimaudut [minuun] se on kamalaa’). 
Kun osallistujat keskustelivat ensivaikutelmistaan suomalaisesta 
kohteliaisuudesta, Philippe pohti kohteliaisuuden ja läheisyyden 
suhdetta (esimerkki 19). 

Esimerkki 19. (FG3-Ranska: Marguerite (MAR), Philippe (PHD) 


o1PHI ces'raitinteressant de voir quel est le lien 
olisi kiinnostavaa tietää mikä on yhteys 


02 au corps et: euh: la politesse/ (.) comment la politesse/ 
"kehon ja öö kohteliaisuuden välillä ja miten kohteliaisuus" 

03 en tant qu’ geste/ en tant que (.) PROXIMITE ou éloignement/ 
eleenä ja läheisyytenä tai etäisyytenä 

04 (0.5) se positionne/ mais euh: 


'asemoituu mutta 60 
o5 MAR ben [cest c- c'est la politesse/ 
'no se s- se on kohteliaisuutta 
06 PHI [j^ crois:: cest 
"'uskon se on 
07 MAR parce que dans le sens où pour ((prénom d'une collégue))/ 
"koska sillä hänelle ((kollegan etunimi)) 


08 c'était je respectais pas la [distance/ euh:: 
'se oli niin etten kunnioittanut etäisyyttä 60° 
09 PHI [cest vraiment 


'se on todella 
10 MAR de respect: euh: tsk de son:: de de de son:: oui de (.) 
*kunnioitusta öö tsk hänen hänen niin 


11 l- (.) la dis[tance entre les corps n'était pas correcte 
etäisyys kehojen välillä ei ollut oikea 

12 PHI [ouais oui hm 
"joo kyllä hm’ 


13 MAR donc j'é[tais pas polie/ (0.4) je: je j entrais dans son espace 
joten en ollut kohtelias minä tunkeuduin hänen reviirilleen? 

14 REB [hm 

15 (0.5) 

16 PHI j sais pas si cest propre a la Finlande ca il me semble que 
en tiedä liittyykö se vain Suomeen minusta tuntuu että 

17 MAR ah: [non: 
'aa ei 

18 PHI [cest plutöt une sorte de type protestante 

’se on pikemminkin protestanttisuutta 


19 Cest-a-dire que les pays euh: (0.6) les pays protestants ont ce: 
eli että tietyissä maissa öö protestanttisissa maissa on 

20 cette relation au CORPS/ (1.1) i! m` semb’ moi gw'i' 
*tämä suhtautuminen kehoon minusta ainakin tuntuu että 

21 y a une distance au corps/et euh:: (0.5) 
"pidetään etäisyyttä kehoon ja 60 

22 un JEU avec le regard (.) plus (0.4) DIFFErent/ (0.2) 
"katseen kanssa pelataan eri tavalla 

23 dans les pays protestants/ on trouve ca en ALLEMAGNE/ 
'protestanttisissa maissa sitä esiintyy Saksassa 

24 on trouve ca en Alsace/ désolé mais (.) 
’sita näkee Alsacessa sori mutta’ 

25 mes amis alsaciens sont comme ¢a/ 


'alsacelaiset ystäväni ovat sellaisia 


Philippe pohtii, miten kohteliaisuus asemoituu läheisyyteen ja 
etäisyyteen (rivit 1-4). Marguerite vastaa, että kyseessä on koh- 
teliaisuus (rivi 5). Philippe kilpailee vuorosta, mutta Marguerite 
jatkaa mainitsemalla kollegansa ja sen, ettei hän kunnioittanut 
etäisyyttä tähän (rivit 7-8). Marguerite epäröi ja etsii sanoja (rivi 
10), minkä jälkeen hän toteaa, ettei etäisyys kehojen välillä ollut oi- 
kea (rivi 11). Hän esittää negatiivisen arvion omasta käytöksestään 
- j'étais pas polie (en ollut kohtelias”) — jota hän perustelee kol- 
legansa reviirille tunkeutumisella (rivi 13). Philippe ottaa vuoron 
ja ilmaisee epävarmuutta siitä, koskeeko edellä sanottu pelkästään 
Suomea (rivi 16). Hän esittää uskomuksensa il me semble que (mi- 
nusta tuntuu, rivi 16, Nolke 1994, 90), jonka mukaan kyseessä on 
pikemminkin protestanttisuus (rivi 18). 

Philippe mainitsee kehon lisäksi erilaisen katseen, jonka hän 
liitti Suomen lisäksi protestanttisiin alueisiin, kuten Saksaan ja 
Ranskan Alsaceen (rivit 22-25). Philippen objektiivista todellisuutta 
kuvaava esimerkki liittyy hänen alsacelaisiin ystäviinsä, mutta hän 
pyytää anteeksi esimerkkiään. Hän ei perustele anteeksipyyntöään, 
mutta vaikuttaa siltä, että hän kokee diskursiivisen kiistan sen vaati- 

van. Esimerkin 19 jälkeen Philippe jatkoi katseesta puhumista. Hän 
antoi esimerkkinä suomalaisen uimahallin, josta hän totesi näin: 
le regard est omniprésent (katse on läsnä kaikkialla). Philippen 
mukaan uimahallissa riisuudutaan julkisesti, vaikka vartalot ovat 
kaukana toisistaan. Ranskalaisissa uimahalleissa vierailleet tietävät, 
että niissä ei olla katseen alla alastomina, vaan vaatteet riisutaan 
kopeissa ja suihkussa käydään uima-asu päällä. Heikkilä (2018, 
17-18) on kuvannut tietokirjassaan suomalaisten ja ranskalaisten 
erilaisia katseita: 


Suomalaisilla on todella avoin katse. Tuijottamiseen ei tarvita Suomessa 
edes erityistä syytä. Kotimaassani katsotaan ihmisiä herkästi ja peitte- 
lemättä suoraan ja uteliaasti silmiin. Me olemme luonnonlapsia, toisin 
kuin ranskalaiset. (Heikkilä 2018, 17-18.) 


Pariisissa Heikkilä (2018, 17) itse ottaa mallia ranskalaisista: hän 
ei katso vastaantulijoita silmiin, koska katse voitaisiin tulkita 
kiinnostuksen osoitukseksi. Osallistujien keskustelut siitä, mitkä 
historialliset syyt ovat vaikuttaneet suomalaisen ja ranskalaisen 
kohteliaisuuden eroihin, osoittavat yhtäältä, että tutkimusta ai- 
heesta tarvitaan lisää, ja toisaalta sen, että historialliset syyt ovat 
vaikuttaneet sekä kielelliseen että ei-kielelliseen kohteliaisuuteen. 
Esimerkiksi katseen ja kohteliaisuuden suhdetta olisi syytä tarkas- 
tella jatkotutkimuksissa. 


Yhteenveto 


Vaikka en esittänyt fokusryhmille kysymystä historiallisista syistä, 
jotka ovat vaikuttaneet suomalaisen ja ranskalaisen kohteliaisuu- 
den eroihin, aihe nousi esiin. Osallistujien pohdinnat antoivat tie- 
toa vähän tutkituista kansanlingvistisistä käsityksistä, jotka koh- 
distuivat historialliseen kohteliaisuuteen. Osallistujien mukaan 
suomalaisen ja ranskalaisen kohteliaisuuskulttuurin erot liittyi- 
vät erilaisiin hallintomuotoihin, kuten Ranskan vanhaan hovi- 

kulttuuriin, kaupungistumiseen ja uskontoon, erityisesti kristin- 
uskon eri suuntauksiin ja protestantismiin. 

Osallistujat liittivät kohteliaisuuden epätasa-arvoiseen yhteis- 
kuntaan, jossa eri ryhmistä ja luokista tulevat ihmiset tarvitsevat 
yhteisiä sääntöjä kommunikaation helpottamiseksi. Kohteliai- 
suussääntöjen koettiin olevan erityisesti kaupunkilaisia, mikä vas- 
taa myös historiallisissa käytösoppaissa annettuja ohjeita. Lisäksi 
kristinuskon eri suuntausten, kuten protestantismin, koettiin vai- 
kuttaneen siihen, millainen suhde yhtäältä on valheella ja kohte- 
liaisuudella, ja toisaalta keholla ja kohteliaisuudella. 

Kun osallistujat tekivät ehdotuksia historiallisista syistä suo- 
malaisen ja ranskalaisen kohteliaisuuden eroihin, heidän puhees- 
saan esiintyi sisäistä dialogismia. Osallistujat eivät esittäneet ar- 
gumentteja episteemisellä varmuudella, vaan heidän puheessaan 
esiintyi varauksia (esim. peut-être, ehk&), ja he korostivat omaa 
näkökulmaansa (esim. il me semble que, 'minusta tuntuu’). Osal- 
listujat keskustelivat kohteliaisuuden ilmenemismuodoista (ter- 
vehdykset, ovet jne.) suuremmalla episteemisellä varmuudella 
kuin historiallisista syistä kohteliaisuuden eroihin. On luonnol- 
lista, että omista kokemuksista on helpompi puhua kuin pohtia 
syy-seuraussuhteita, jotka liittyvät historialliseen kohteliaisuuteen 
ja nykykohteliaisuuteen. 

Pohdittavaa 


1. Miksi ja miten kaukaiset tapahtumat ja yhteiskunnalliset tilanteet 
vaikuttavat nykypäivänkin kohteliaisuuteen? 

2. Millaisia huomioita olet tehnyt yhteiskuntaluokista, hierarkiasta ja 
kohteliaisuudesta eri kieli- ja kulttuurialueilla? Millaisia eroja olet 
huomannut? 

3. Miten uskonto voi vaikuttaa kohteliaisuusnormeihin? Löydätkö 
esimerkiksi mediasta juttuja, joissa kohteliaisuutta ja uskontoa 
olisi käsitelty? 

4. Miten voisit tutkia ihmisten käsityksiä kohteliaisuuteen vaikutta- 
neista historiallisista syistä? 


Lisäluettavaa 

Kohteliaisuusnormien oppiminen ja 
opettaminen 


Kohteliaisuusnormien opettamista ja oppimista on tarkasteltu 
vain vähän, vaikka kyseessä on keskeinen pragmaattisen kielitai- 
don osa-alue. Suurin osa osallistujista raportoi muutoksista omas- 
sa käytöksessään toisessa kulttuurissa asumisen myötä. Osallis- 
tujat kertoivat muuttavansa kohteliaisuuskäytöstään, jotta he 
välttäisivät negatiivisia arvioita käytöksestä, joka ei vastaa kohde- 
kulttuurin normeja. Osallistujien mukaan kohteliaisuuskäytös 
liittyy läheisesti myös identiteettiin: mitä on olla ranskalainen tai 
suomalainen? Vaikka osallistujat kertoivat sopeutuneensa toisen 
kulttuurin kohteliaisuusnormeihin, he halusivat opettaa lapsilleen 
lähdekulttuurinsa kohteliaisuusnormit. 


Aikaisempia tutkimuksia kohteliaisuusnormien 
opettamisesta ja oppimisesta 


Kohteliaisuusnormien oppimista ja opettamista on tutkittu vähän 
(ks. Pizziconi & Locher 2015, 1-3), mikä tuntuu yllättävältä, sillä 
kohteliaisuus on keskeinen osa vuorovaikutusta. Kielenopetukses- 
sa on perinteisesti keskitytty kieliopin opettamiseen, ja pragmaat- 
tisten taitojen opettamista on pidetty vaikeana. Tutkijat korostavat 
kuitenkin, että pragmaattisten taitojen, kuten kohteliaisuuden, 
opettaminen olisi tärkeää (Bou-Franch & Garces-Conejos 2003) 
ja se pitäisi sisällyttää kielenopettajien koulutukseen (Bella ym. 
2015). Aikaisemmat tutkimukset ovat korostaneet luokassa ja sen 
ulkopuolella tapahtuvaa toimintaa, jonka avulla lisätään tietoi- 

suutta vieraan kielen kohteliaisuusnormeista ja niiden variaatiosta 
(Bou-Franch & Garcés-Conejos 2003; Bella ym. 2015; Liddicoat 
& McConachy 2019). Oma tutkimukseni (Isosavi, julkaistavana 
2023) puhuttelumuotojen oppimisesta osoitti, että suomalaisilla 
oli haasteita oppia ranskan teitittelyä ja titteleiden Monsieur ('her- 
ra), Madame (rouva) ja Mademoiselle (neit?) käyttöä, koska niitä 
käytetään vain vähän suomessa. 

Useat mallit kohteliaisuuden opettamisesta pohjautuvat Brow- 
nin ja Levinsonin teoriaan. Vaikka Bou-Franch ja Garcés-Conejos 
(2003) sekä Bella, Sifianou ja Tzanne (2015) ovat hyödyntäneet 
Brownin ja Levinsonin teoriaa, he ovat tehneet sen eri tavoin. 
Ensinnäkin eroja esiintyy käsitteiden käytössä. Bou-Franch ja 
Garces-Conejos (2003) ehdottavat kohteliaisuuden määrittelemistä 
opiskelijoille, mutta Bellan ja työtovereiden (2015) mielestä koh- 
teliaisuuden käsite ei ole opetuksessa välttämätön, vaan voidaan 
puhua ”sopivasta kielenkäytöstä” ja ”kielellisistä ilmauksista, joilla 
ylläpidetään ihmisten välisiä suhteita”. Toisena erona on Brownin 
ja Levinsonin mallin mahdollinen esitteleminen opiskelijoille. 
Bou-Franch ja Garcés-Conejos kannattavat, että malli esitellään 
opiskelijoille, ja he pitävät jakoa positiivisen ja negatiivisen koh- 
teliaisuuden kulttuureihin hyödyllisenä. Bella, Sifianou ja Tzanne 
(2015) eivät sen sijaan suosittele malliin kuuluvien käsitteiden käyt- 
tämistä opetuksessa. Heidän perustelunsa on, että käsitteet olisi 
ensin perusteellisesti selvitettävä opiskelijoille, sillä niiden merki- 
tys voidaan ymmärtää väärin. Yhteistä molempien tutkijaryhmien 
ehdotuksissa on se, että Brownin ja Levinsonin mallin sisältämiä 
lähtöoletuksia pidetään hyödyllisinä erityisesti kohteliaisuuden 
kontrastiivisessa tarkastelussa. Lisäksi molemmissa tutkimuksissa 
annetaan käytännön esimerkkejä siitä, miten opiskelijoiden tietoi- 
suutta kohteliaisuudesta ja sen kulttuurisidonnaisuudesta voidaan 
lisätä vieraan kielen opetuksessa (esim. eri genrejen ja puheaktien 
hyödyntäminen). 

Tutkijat ovat kritisoineet kielenopetuksessa käytettävää mate- 
riaalia siitä, että niissä esiintyy yksinkertaistettuja sääntöjä, joi- 
den mukaan tietyt kielelliset muodot olisivat kohteliaampia tai 

epäkohteliaampia kuin toiset (esim. englannin Would you...? oli- 
si kohteliaampi kuin Can you...? (esim. van Compernolle 2014). 
Esimerkiksi Liddicoatin ja McConachyn (2019) käsitys vastaa 
toisen aallon kohteliaisuuskäsitystä: sen mukaan mikään yksittäi- 
nen kielellinen muoto ei ole toista kohteliaampi, ja kohteliaisuutta 
rakennetaan vuorovaikutuksessa. Liddicoat ja McConachy (2019) 
näkevät, että vieraan kielen (L2) kohteliaisuuden oppiminen on 
hermeneuttinen prosessi, eli oppiminen on yhteydessä laajempaan, 
ymmärtämiseen liittyvään tavoitteeseen. Kun ymmärrys lisääntyy, 
mielekäs toiminta mahdollistuu. Liddicoat ja McConachy (2019) 
esittelevät kaksi hermeneuttista periaatetta. Ensimmäinen koskee 
toiminnan historiallista kontekstia, ja toinen liittyy kielenoppijan 
toimijuuteen. Oppijan täytyy tulla tietoiseksi siitä, että kieli on 
resursseja sisältävä järjestelmä, jonka avulla toteutetaan sosiaalis- 
ta toimintaa. Kun kielenoppijoiden metapragmaattinen tietoisuus 
kohteliaisuudesta osana vuorovaikutusta kasvaa, heidän kielelliset 
resurssinsa eivät pelkästään lisää heidän toimijuuttaan, vaan heil- 
le syntyy myös ymmärrys kielenkäyttöön liittyvistä symbolisista 
arvoista. 

Viimeaikaisessa tutkimuksessa on huomioitu myös epäkohte- 
liaisuuden opettaminen. Szenden ja Alaon (2019) toimittamassa 
teoksessa käsitellään eri kieliä kohteliaisuuden ja kielenoppijoiden 
näkökulmasta, ja muutamassa luvussa pohditaan epäkohteliai- 
suuden opettamista (Kecskes 2019; Petrovic 2019). Petrovic (2019) 
kysyy, pitäisikö epäkohteliaisuutta opettaa, sillä kieltenopettajat 
haluavat usein näyttää vain parhaan puolen kielestä. Kun tutkija 
itse sai opiskelijoiltaan kysymyksiä kirosanojen käytöstä, hän huo- 
masi, että opiskelijoiden täytyisi ymmärtää, jos joku haluaa loukata 
heitä vieraalla kielellä. Epäkohteliaisuuden opettamisessa hän hyö- 
dynsi elokuvaa, jota hän tarkasteli opiskelijoidensa kanssa. Kecskes 
(2019, 58) puolestaan tutki epäkohteliaisuutta osana vieraan kielen 
puhujien pragmaattista kompetenssia. Hänen mukaansa vieraan 
kielen puhujat hyödyntävät aikaisempia kokemuksia, jotka ovat pe- 
räisin heidän omasta äidinkielestään, ja keskittyvät siihen, ”mitä 
sanotaan” eikä siihen, mitä lausuma todellisuudessa viestittää. Kun 

vieraan kielen puhujat keskittyvät kirjaimellisiin merkityksiin, he 
eivät välttämättä tiedosta epäkohteliaisuutta, jota viestitään impli- 
siittisesti tai paralingvistisin keinoin (esim. äänen voimakkuudella). 
Epäkohteliaisuuteen liittyy myös Mugfordin (2019) tutkimus, jossa 
tarkasteltiin sitä, miten vieraiden kielten käyttäjät selviävät vaikeista 
ja aggressiivisista tilanteista kohdekielellä. 

Kohteliaisuuskäytös liittyy läheisesti identiteettiin. Kun oleske- 
lemme vieraassa kulttuurissa, voimme samastua joko negatiivisesti 
tai positiivisesti erilaisiin identiteetteihin (Bucholtz 1999, 211-212), 
joihin kohteliaisuustutkimuksessa on viitattu käsitteillä dissosiaatio 
ja assosiaatio (Kädär & Haugh 2013, 239; ks. osa I). Hong työtove- 
reineen (2000) on ehdottanut termiä kehyksen vaihtaminen (frame 
switching) kuvaamaan sitä, että tietyn kulttuurin tapoihin perus- 
tuvaa kehystä vaihdetaan toisen kulttuurin kehykseen ympäristön 
vihjeiden perusteella. Kehyksen vaihtamisen voi aiheuttaa konteks- 
tin (esim. koti, koulu) tai kielen vaihtaminen. Kehyksen vaihtamista 
koskeva käsite sopii yhteen odotuskehysten käsitteen kanssa ja on 
hyödyllinen varsinkin silloin, kun analysoidaan kaksikulttuurisia 
lapsia ja kohteliaisuusnormeja. 


Ranskalaisten raportoimat muutokset 
omassa käytöksessään 


Suurin osa ranskalaisista osallistujista kertoi muokanneensa käy- 
töstään kohdekulttuurin normien mukaiseksi. Muutokset omassa 
käyttäytymisessä ilmenivät, kun osallistujat vierailivat lähdekult- 
tuurissaan, ja he saivat negatiivia arvioita käytöksestään. Oman 
käytöksen muuttuminen oli ranskalaisille osallistujille niin mer- 
kittävä teema, että he saattoivat keskustella siitä, ennen kuin olin 
moderaattorina esittänyt aiheesta kysymyksen. Ranskalaiset osal- 
listujat (FG3-Ranska) raportoivat muutoksista käytöksessään, 
kun he pohtivat, mikä on kohteliasta Suomessa (esimerkit 20A 
ja 20B). 

Esimerkki 20A. (FG3-Ranska: Philippe (PHT), Marguerite (MAR), 
Rebecca (REB)) 


01 MAR maisi' [= la politesse finlandaise] doit y avoir 


02 


03 


04 


05 PHI 


"mutta sillä [= suomalaisella kohteliaisuudella] täytyy olla 
une (.) une influence quand méme trés nette parce que 
*kuitenkin erittäin selvä vaikutus koska 

a chaque fois que je vais en France/ et:: cest de mal en pis/ 
"joka kerta kun menen Ranskaan niin se pahenee 

on me dit que je suis EXTREMEMENT impolie\ 
'minulle sanotaan että olen äärimmäisen epakohtelias’ 
oui bien sär 

"kyllä tietysti 


06 MAR donc euh:: je (.) je suppose gue la politesse finlandaise 


07 


08 


o9 PHI 


10 
11 PHI 


12 REB 
13 MAR 


14 PHI 


15 MAR 


16 


17 
18 PHI 

joten öö minä minä oletan että suomalainen kohteliaisuus’ 

a deteint sur moi de telle sorte/ gue je ne: 

on tarttunut minuun sillä tavalla että minä er 

jen fais plus part[ie des:: canons frangais\ 

'miná en enää noudata ranskalaisia tapoja 

[ouais 

"joo 

(0.4) 

ca [c'est sûr 

'se on varmaa 

[hm mm 

les gens se plaignent\ d[onc (.) clairement en disant que 

'ihmiset valittavat siis selvästi sanoen että 
[bien sär (.) et souvent 

"tietysti ja usein" 

euh t’es va- (.) tes VACHEMENT impolie et 

60 olet to- olet hirveän epakohtelias’ 

les gens dans la rue/ font des remargues aussi\ 

'ihmiset kadulla tekevät huomautuksia myös 

(0.3) 

[dans la rue guand ils croisent comme ga/] 

*kadullako kun he tulevat vastaan 

19 MAR [parce que si j` bouscule/] 
"koska jos tónáisen 


20 si j` bouscule quelqu'un/ euh j` men fiche quoi 
'jos tönäisen jotakuta öö en niinku välitä 
21 j` vais pas [commencer éh pardon// pardon: (.) donc on est: je 


en ryhdy pyytelemään anteeksi anteeksi joten ollaan minä 
22 PHI [ouais 

"joo 
23 MAR mais: en France/ cest c' qu'on fait/ quoi 

*mutta Ranskassa tehdään niin’ 

(Isosävi 2020b, 181-182) 


Marguerite kertoo episteemisellä varmuudella (i` doit, täytyy olla) 
suomalaisen kohteliaisuuden selvästä vaikutuksesta häneen (rivi 
1). Hän kertoo tilanteen pahenevan joka kerta, kun hän menee 
Ranskaan (rivi 3), eli jatkunut oleskelu Suomessa lisää suomalaisia 
vaikutuksia hänen käytöksessään. Argumenttinsa tueksi Margue- 
rite antaa objektiivista todellisuutta kuvaavan esimerkin eli rans- 
kalaisten negatiivisen arvion hänen käytöksestään: on me dit gue je 
suis extrêmement impolie (minulle sanotaan että olen äärimmäisen 
epákohtelias, rivi 4). Marguerite käyttää vahvaa affektiivisen asen- 
teen ilmausta ja painottaa adverbia extrêmement (äärimmäisen), 
kun hän kuvaa diskursiivista kiistaa. Kun Marguerite ei käyttäyty- 
nyt odotuskehysten mukaan, ranskalaiset antoivat hänelle negatii- 
viset kasvot. Philippe ilmaisee samanmielisyytensä suurella epistee- 
misellä varmuudella: oui bien sur (kyllä tietysti; rivi 5). Marguerite 
jatkaa oletuksella (je suppose, 'minä oletan, rivi 6), jonka mukaan 
suomalainen kohteliaisuus on tarttunut häneen siten, ettei hän 
enää noudata ranskalaisia tapoja. Toisin sanoen Marguerite kokee 
kiinnittyneensä enemmän kohde- kuin lähdekulttuurin kohteliai- 
suusnormeihin. Philippe ilmaisee jälleen samanmielisyytensä ja 
merkitsee episteemisen asenteensa varmaksi: ca cest siir ('se on var- 
maa, rivi 11). Marguerite kertoo ranskalaisten valittavan (rivi 13). 
Philippe yrittää ottaa vuoron (rivi 14), mutta Marguerite jatkaa 
antamalle äänen virtuaalisille osallistujille eli Ranskassa asuville 

ranskalaisille. Hän esittää heidän puheestaan lainauksen, joka lisää 
esimerkin autenttisuutta (Wästerfors & Holsanova 2005, 533): tes 
vachement impolie (olet todella epákohtelias, rivi 15). Suorasta lai- 
nauksesta ilmenee ranskalaisten negatiivinen arvio ja Margueriteen 
liitetyt negatiiviset kasvot. Kuten edellä (rivi 4), Marguerite käyttää 
jälleen voimakasta affektiivisen asenteen ilmausta (vachement, 'hir- 
veän, rivi 15), jota hän painottaa. 

Seuraavaksi Marguerite mainitsee kadulla kohdatut ihmiset, 
jotka tekevät huomautuksia (rivi 16). Seuraa päällekkäispuhuntaa 
(rivit 18-19), mutta Marguerite jatkaa täsmentävällä esimerkillä: 
jos hän tönäisee jotakuta, hän ei välitä (rivi 20). Hän kertoo puut- 
tuvasta reagoinnistaan tunnusmerkkisellä prosodialla: j ' vais pas 
commencer pardon pardon (en ryhdy sanomaan anteeksi anteeksi; 
rivi 21). Ensimmäinen pardon (anteeks?) lausutaan voimakkaasti 
nousevalla intonaatiolla, joka korostaa anteeksipyytämisen puheak- 
tia ja sen tunnusmerkkisyyttä Margueritelle. Lopuksi Marguerite 
kuvaa anteeksipyyntöön liittyviä ranskalaisia odotuskehyksiä, jotka 
ovat vastakkaisia hänen käytöksensä kanssa (rivi 23). Kun suoma- 
laiset osallistujat (FG1-Suomi) kuvasivat muutoksia käytöksessään, 
he olivat, päinvastoin kuin ranskalaiset, oppineet viljelemään an- 
teeksipyyntöjä. Laura vertasi käytöstään Ranskassa ja Suomessa pa- 
luunsa jälkeen: pardon koko ajan mä sanoin ja nyt mä oon -- ihan 
suomalaistunut taas. 

Philippe (FG3-Ranska) jatkoi keskustelua, ja hänen kokemuk- 
sensa osoittivat, että hänellä oli yhteistä tietoa Margueriten kanssa 
(esimerkki 20B). 


Esimerkki 20B. 


26 PHI cest vrai c` que tu dis ga:: ça déteint\ 
'se on totta mitá sanot se se tarttuu' 

27 c t-à-dire que quand on rentre en France/ (0.7) 
eli kun palaa Ranskaan 

28 cest surtout moi dans ma manière de m'adresser aux gens et 
"kyse on erityisesti tavastani puhutella ihmisiä ja 

29 commencer de dire BONJOUR par exemple dans un magasin/ (0.6) 
'alkaa sanoa päivää esimerkiksi kaupassa 

30 de commencer de dire bonjour/ (.) avant à DEMANDER 
'alkaa sanoa päivää ennen pyytämistä 

31 ce gue tu veux/ et: moi je (.) comme ici euh je m' 
*mitä haluat ja minä minä kuten täällä öö minä 

32 DIRECTEMENT quoi (0.4) j veux ça:/ j` voudrais ¢a:/ 


'niinku suoraan haluan tämän haluaisin tämän 
33 MAR et i‘ repren[nent 
ja he aloittavat alusta 
34 PHI [et i` reprennent bonjour mon[sieur::: 
ja he aloittavat alusta hyvää päivää herra 
35 MAR [bonjour monsieur/ 
"hyvää päivää herra 
36PHI [donc 
eli 
37 MAR [oui oui oui 
"kyllä kyllä kyllä 
38 PHI i` faut un jour ou deux pour se remettre/ 
'tarvitaan päivä tai pari sopeutumiseen 
39 MAR oui 
"kyllä 
(Isosävi 2020b, 182-183) 


Philippe ilmaisee olevansa samaa mieltä Margueriten kanssa koh- 
teliaisuuden tarttumisesta (rivi 26). Philippe antaa täsmentävän 
esimerkin siitä, miten hänen täytyy muuttaa käytöstään ranskalais- 
ten odotuskehysten mukaiseksi asiointitilanteissa. Hänen on alet- 
tava tervehtiä (rivi 30), eikä hän voi enää esittää pyyntöä suoraan: 
j veux ca j` voudrais ca (haluan tämän haluaisin tämän; rivi 32). 
Philippe ja Marguerite osoittavat yhteistä tietoa tuottamalla yh- 
teisiä lausumia ja toistamalla toistensa lausumia. Marguerite täy- 
dentää ensin Philippen lausumaa asiointitilanteesta ja kertoo, mitä 
ranskalaisen myymälän henkilökunta tekee, jos asiakas menee suo- 
raan asiaan: et i‘ reprennent ("ja he aloittavat alusta; rivi 33). Sitten 

Philippe toistaa Margueriten lausuman ja täydentää sitä ranska- 
laisten myyjien puhetta koskevalla sitaatilla, jossa nämä tervehtivät 
puhuttelumuodon kera: bonjour monsieur ("päivää herra; rivi 34). 
Marguerite toistaa tervehdyksen puhuttelumuodon kanssa (rivi 35) 
ja osoittaa samanmielisyytensä toistamalla kolmesti oui (rivi 37). 
Lopuksi Philippe kuvaa nopeaa sopeutumistaan ranskalaisiin odo- 
tuskehyksiin, mihin tarvitaan päivä tai pari (rivi 38). Marguerite 
ilmaisee olevansa samaa mieltä Philippen kanssa (rivi 39). 

Suomalaiset osallistujat (FG1-Suomi) kuvasivat samalla tavalla 
ranskalaisia odotuskehyksiä tervehtimisestä ja puhuttelusta asioin- 
titilanteessa kuin Marguerite ja Philippe. Laura (FG1-Suomi) to- 
tesi näin: kysyy anteeks missä on jauhot niin sit sanotaan bonjour 
madame ja sitten meidän jauhomme ovat tuolla tota noin nehän 
siis korjaa. Vaikka puhuttelumuotojen Monsieur ja Madame käyttö 
on vähentynyt ranskassa, niitä esiintyy erityisesti asiointitilanteissa 
(Isosävi 2010a, 84-85). Osallistujien kertomukset osoittavat, että 
tervehdyksen puuttumista ennen pyyntöä saatetaan pitää tunnus- 
merkkisenä käytöksenä, joka voi johtaa vuorovaikutustilanteen 
uudelleen aloittamiseen ranskalaisessa myymälässä. 

Ranskalaiset osallistujat kertoivat vähentäneensä tervehtimistä 
Suomessa (vrt. myös esimerkkiin 20B). Pierre (FG2-Ranska) ku- 
vasi muutostaan näin: t'as plus l'habitude de dire bonjour à tout le 
monde dans une piece personnellement (et enää tervehdi kaikkia 
huoneessa olevia yksitellen). Alice (FG1-Ranska) antoi esimerkin 
lääkärin odotushuoneesta, kun hän kuvasi erilaisia odotuskehyk- 
siä Suomessa ja Ranskassa. Alicen mukaan ranskalaisessa odotus- 
huoneessa tervehditään Bonjour messieurs dames (päivää rouvat ja 
herrat), kun taas Suomessa tervehtiminen saa aikaan pohdinnan: 
si on va faire un discours si on va annoncer que le médecin nest pas 
là (aikooko joku pitää puheen tai sanoa ettei lääkäri ole paikalla). 
Alicen johtopäätös oli seuraava: je rentre en interaction avec eux 
alors que je nai pas a le faire (ryhdyn vuorovaikutukseen heidän 
kanssaan vaikka minulla ei ole sellaista aikomusta). Alicen kerto- 
mus osoittaa, että tervehtiminen lääkärin odotushuoneessa arvioi- 
daan Suomessa tunnusmerkkiseksi käytökseksi. Hän ei raportoinut, 

onko suomalaisten arvio tervehtimisestä positiivisesti vai negatii- 
visesti tunnusmerkkinen. Alicen kertomuksesta voidaan kuitenkin 
päätellä, että odotuskehyksiin nähden liiallinen tervehtiminen voi- 
daan tulkita Suomessa ylikohteliaisuudeksi. Aikaisemman tutki- 
muksen mukaan ylikohteliaisuus voidaan tulkita negatiiviseksi eli 
epäkohteliaaksi (Locher & Watts 2005, 11—12) tai epäonnistuneeksi 
kohteliaisuudeksi”; joka ei tosin välttämättä tarkoita epakohteliai- 
suutta (Culpeper 2008, 27-28). 

Suomessa asuvat ranskalaiset kertoivat tehneensä myös laadul- 
lisia muutoksia tervehtimiseen. Pierre (FG2-Ranska) mainitsi vä- 
hentyneet poskisuukot: t ‘as plus l'habitude de faire la bise a tout le 
monde (et enää anna poskisuukkoja kaikille’). Jean (FG1-Ranska) 
puolestaan kertoi luoneensa uuden tervehdystavan miespuolisille 
suomalaisystavilleen: jai imposé un truc à tous mes amis cest que 
je leur serre la main (pakotin yhden tavan kavereilleni eli mina 
kättelen heit#). Jeanin mukaan kättely ystävien kesken ei ole ko- 
vin ranskalaista, koska Ranskassa annettaisiin poskisuukkoja, mut- 
ta hän perustelee tapaa sydämellisyydellä: mais serrer la main je 
trouvais ca — — suffisamment cordial pour - — créer un lien physique 
(mutta kattely oli mielestäni - - riittävän sydämellinen tapa luoda 
-- fyysinen kontakti). 

Marc ottaa Jeanin ystävien näkökulman ja esittää suurella epis- 
teemisellä varmuudella positiivisen arvion kättelystä: cest siirement 
trés apprécié par tes amis (kaverisi varmasti arvostavat sitä kovasti). 
Jeanin mukaan valtaosa ystävistä on arvioinut kättelyn positiivises- 
ti: ca marche trés bien sauf qu'il y a certaines personnes qui mont dit 
mais ca va pas cest trop formel (se toimii oikein hyvin paitsi että 
on joitakin ihmisiä jotka ovat sanoneet minulle ettei se käy se on 
liian muodollista). Jean osoittaa kuitenkin ymmärrystä arvioiden 
moninaisuudesta: il y a des visions différentes de ce que représente 
serrer la main a guelgu'un (eri ihmisillä on eri käsityksiä siitä mitä 
kättely merkitsee”). Jeanin kertomuksesta ei käy ilmi se, hyväksy- 
vätkö suomalaiset ystävän kättelyn siksi, koska aloitteentekijä on 
ranskalainen. Ulkopuolisilta ei välttämättä odoteta sääntöjen nou- 
dattamista kuten sisäpiiriin kuuluvilta. 

Suominen (2014) on väitöskirjassaan tarkastellut suomalaisten 
käsityksiä kättelystä 1800-luvulta 2000-luvulle. Kättely on säilyttä- 
nyt asemansa suomalaisessa tapakulttuurissa, vaikka se onkin vä- 
hentynyt, ja siihen liitetään muodollisia piirteitä (esim. tuntematto- 
man kättely), kuten Jeanin kertomuksesta edellä kävi ilmi. Kättelyä 
ovat korvanneet 2000-luvulla toiset eleet, kuten kädennosto ja ha- 
laaminen (Suominen 2014, 112). Jean ei ole ainoa, joka on korvannut 
poskisuukot kättelyllä suomalaisten ja ranskalaisten kohtaamisissa. 
Mäkihyppääjä Matti Hautamäki kuvasi kokemuksiaan tervehtimi- 
sestä Keski-Euroopan mäkiviikolta. Kun poskisuukkojen antami- 
nen uhkasi, Hautamäki pelasti tilanteen kättelyllä: ”Kättä-päivää 
vain kylmästi. Käsi pitkälle eteen” (Suominen 2014, 115). Hautamäki 
oli havainnut eron suomalaisten ja ranskalaisten kättelytiheydessä: 
ranskalaiset saattoivat kätellä jatkuvasti, jopa viidentoista minuutin 
välein, kun taas suomalaiset kättelevät pikemminkin naapuriaan, 
jota he eivät ole nähneet vuosiin (Suominen 2014, 115). 

Ranskalaisten osallistujien kesken vallitsi laaja yhteisymmär- 
rys siitä, että heidän on muokattava omaa käytöstään vastaa- 
maan kohdekulttuurin dominoivia kohteliaisuusnormeja. Toisin 
sanoen ranskalaisten osallistujien tarinat kertoivat assosiaatiosta 
suomalaisiin kohteliaisuusnormeihin. Pitkään Suomessa asunut 
Philippe (FG3-Ranska) esitti kuitenkin kysymyksen, joka liittyy 
voimakkaaseen kiinnittymiseen kohdekulttuurin normeihin: 
jusguon on va aller dans la perte de ce que nous on a ete (kuinka 
paljon olemme valmiita kadottamaan sen mitä olemme olleet”). 
Philippen mukaan on kaksi vaihtoehtoa: si on devient transpa- 
rent dans nos gestes et dans nos mots ou si on résiste un peu (joko 
meistä tulee läpinäkyviä eleissämme ja sanoissamme tai vastus- 
tamme vähän). Philippen kysymys kertoo siitä, miten kohteliai- 
suus, suhdetyö ja identiteetti liittyvät toisiinsa. Isot muutokset 
omassa käytöksessä voivat johtaa siihen, että ihminen kadottaa 
osan itsestään ja omasta identiteetistään. Kaikki kohdekulttuuris- 
sa asuvat eivät välttämättä edes halua kiinnittyä kohdekulttuurin 
kohteliaisuusnormeihin (ks. myös Moallemi 2019, 226). Jonkin- 
asteinen assosiaatio kohdekulttuurin kohteliaisuusnormeihin voi 


224 


https://doi.org/10.21435/tl.284 


KOHTELIAISUUSNORMIEN OPPIMINEN JA OPETTAMINEN 


kuitenkin johtua pelkästään halusta välttää käytös, jonka sisäpii- 
riin kuuluvat tulkitsevat negatiivisesti tunnusmerkkiseksi. Tämä 
ilmenee esimerkiksi Margueriten (FG3-Ranska) näkökannasta: tu 
tadaptes parce que t'as pas envie de t` faire remarquer (sopeudut 
koska et halua että sinulle huomautetaan). Dissosiaatio kohde- 
kulttuurin kohteliaisuusnormeista voi johtaa tunnusmerkkiseen 
käytökseen, joka ei jää muilta huomaamatta ja joka johtaa nega- 
tiivisiin kasvoihin. 


Suomalaisten raportoimat muutokset 
omassa käytöksessään 


Ranskalaisten tavoin myös suomalaiset osallistujat raportoivat 
muutoksista omassa käytöksessään toisessa kulttuurissa asuessaan. 
Suomalaisten keskusteluissa nousi esiin hiljaisuuteen liittyvä tee- 
ma eli toisen puheen keskeyttäminen ja päälle puhuminen. Kun 
ryhmässä FG1-Suomi pohdittiin, mikä on kohteliasta Ranskassa, 
Maria (FG1-Suomi) ilmaisi affektiivisen asenteensa päällekkäin 
puhumiseen: se oli vaikea ensin niinku opetella mut sit siitä on tosi 
vaikea opetella pois. Maria palasi aiheeseen, kun osallistujat kes- 
kustelivat muutoksista omassa käytöksessään (esimerkit 21A ja 
21B). 


Esimerkki 21A. (FG1-Suomi: Daniel (DAN); Laura (LAU); Maria 
(MAR); Sofia (SOF)) 


01 MAR ja mulle tulee ongel- >niinku sanoin aikaisemmin 


02 ongelmia siitä et mä oon< täysin (.) omaksunu 

03 sen puhekulttuurin et saa 

04 puhua toisten päälle; ja se on 

05 kohteliaisuuden(h) (.)£ kiinnostuksen osotus eikä (.) 
06 eikä epäkohteliasta£ siiton ihan hirveän 

07 vaikee päästä e[roon; 

08 DAN [joo 

09 SOF hm[mm 

10 DAN [*h.joo 

11 (0.4) 

12 MAR Suomessa; [>mut siitä on ihan pakko päästä< 

13 SOF [hm 

14 MAR muuten saa todella kurjan ihmisen maineen 

15 jos alkaa niinku @kes[keyttaa@ 

16 LAU [joo joo joo joo 
(Isosävi 2020b, 184) 


Maria kuvaa diskursiivista kiistaa, joka liittyy muutokseen hänen 
omassa käytöksessään, kun hän on omaksunut ranskalaisen puhe- 
kulttuurin, jossa saa puhua toisten päälle (rivit 2-4). Maria asettaa 
vastakkain suomalaiset ja ranskalaiset arviot päällekkäin puhumises- 
ta, ja hänen äänensä on hymyilevä: kohteliaisuuden(h) kiinnostuksen 
osotus eikä — — epäkohteliasta (rivit 5-6). Ensin mainittu viittaa Rans- 
kaan ja jälkimmäinen Suomeen, eli Marian mukaan päällekkäin pu- 
huminen arvioidaan Ranskassa positiivisesti ja Suomessa negatiivi- 
sesti. Myös toisen fokusryhmän osallistuja, Isabella (FG2-Suomi), 
kertoi oppineensa puhumaan toisten puheen päälle Ranskassa, ja hän 
liitti itseensä negatiiviset kasvot: mä olen ehkä siin mieles epäkohte- 
liaampi — — Suomessa et — — alko silleen puhumaan päälle ku Ranskas- 
sa. Esimerkissä 21A Maria toistaa aikaisemmin ilmaisemansa affek- 
tiivisen asenteen, eli vaikeuden päästä eroon päällekkäispuhunnasta, 
jota hän vahvistaa intensiteettisanalla: hirveän vaikee (rivit 6-7). 
Daniel ilmaisee kahdesti olevansa samaa mieltä (joo, rivit 8 ja 10). 
Maria ilmaisee episteemistä varmuutta kertoessaan nopeutetulla 
puherytmillä, että Suomessa päällekkäispuhunnasta on ihan pak- 
ko päästä [irti] (rivi 12). Perusteluksi Maria sanoo puhujan saamat 
negatiiviset kasvot: muuten saa todella kurjan ihmisen maineen (rivi 
14). Maria yhdistää päällekkäin puhumisen keskeyttamiseen’, jonka 
hän lausuu tunnusmerkkisellä äänensävyllä (rivi 15), joka korostaa 
toiminnan negatiivista arviota. Laura painottaa samanmielisyyttään 
toistamalla neljä kertaa vastauspartikkelin joo (rivi 16), mikä lisää 
hänen lausumansa intensiivisyyttä (VISK 2004, $799). 

Mitä suomalaisten päällekkäispuhunnasta tiedetään aikaisem- 
man tutkimuksen perusteella? Vatanen (2014) vertasi väitöskir- 
jassaan suomalaisia ja virolaisia arkikeskusteluja. Hän keskittyi 
vuoroihin, joissa puhekumppani alkaa vastata edelliselle puhujalle 
ennen tämän puheenvuoron loppua, mitä on yleisesti pidetty kes- 
keyttämisenä. Tällaisia vuoroja esiintyy runsaasti myös fokusryh- 
mäkeskusteluissa, esimerkiksi edellä esimerkissä 21A, kun Daniel 
rivillä 8 lausuu joo-partikkelin yhtä aikaa Marian vuoron lopun 
kanssa. Vatanen havaitsi kuitenkin, että tällaiset vuorot ovat tarkoi- 
tuksenmukaisia tilanteissa, joissa puhekumppani osoittaa tietävän- 
sä asiasta enemmän kuin puhuja. Tutkimustulostensa perusteella 
Vatanen haluaa kumota kaksi käsitystä: keskeyttäminen ei aina ole 
negatiivista, eivätkä suomalaiset ole hiljaisia puhujia, jotka "eivät 
keskeytä”. Osallistujien arviot osoittavat kuitenkin, että ranskalais- 
ta päällekkäispuhumisen kulttuuria pidetään erilaisena kuin suo- 
malaista, mikä vaatii lisätutkimuksia ja spontaanien keskustelujen 
vertailua näissä kahdessa kielessä. 

Suomalaiset osallistujat (FG1-Suomi) jatkoivat keskustelua esi- 
merkin 21A jälkeen pohtimalla sitä, miten opittujen piirteiden 
näyttämiseen suhtaudutaan toisessa kulttuurissa (esimerkki 21B). 


Esimerkki 21B. 


17 SOF joo kyl mä [itse asias huomaan (.) myös (0.2) tarkkailevani 


18 LAU [joo 

19 SOF niit omia tervehdys (0.2) tapojani ja (0.2) 

20 niinku eron hetkinä mitä tekee koska sit,? 

21 (0.3) sä vaan sanoit siitä et niinku ihmiset alkaa 
ää ajatella et mikä toi luulee olevansa; 

23 se mu[st Suomessa on myös aika (0.2) vahvasti se et 
24 MAR [näinhän (.) hm 

25 SOF josne tietää et sä (.) tuut niinku (.) toisesta 

26 (0.3) maasta mut >Suomessa sä oot kuitenki 

27 suomalainen, ?< sä et saa jotenki (0.8) näyttää 
28 niitä opittuja(h) (h)tapoja 

29 S[uomessa et se on tosi (0.3) negatiivinen 
30 LAU  [joo: 
31 MAR [ei missä- ei missään maassa saa se on uu- se on 
32 universaali piirre? 
(Isosävi 2020b, 184-185) 


Sofia kertoo tarkkailevansa omia tervehdystapojaan eron hetkina 
(rivit 19-20). Jo aikaisemmin fokusryhmäkeskustelussa Sofia mai- 
nitsi tapaamisen ja eron hetket: koska Ranskassa on tällöin reagoi- 
tava toiseen ihmiseen, tapa jää päälle Suomen vierailullakin. Sofia 
viittaa Marian aikaisemmin esittämään negatiiviseen arvioon, joka 
liittyi tämän tapaan hyvästellä Suomassakin juhlista lähtiessä jo- 
kaisen ihmisen erikseen: ihmiset alkaa ajatella et mikä toi luulee 
olevansa (rivit 21-22). Sisäpiirin normien vastainen käytös arvioi- 
daan negatiiviseksi: puhujan voidaan ajatella haluavan erottautua 
ryhmästä, jolloin häneen liitetään negatiiviset kasvot. Tätä voidaan 
verrata myös ylikohteliaisuuteen, joka saatetaan arvioida kieltei- 
sesti. Sofia esittää kulttuuriseen identiteettiin liittyvän kategori- 
soinnin, jota pehmentää se, että hän mainitsee puhuvansa omasta 
näkökulmastaan (must, ks. Rauniomaa 2007, 222-223). Sofian lau- 
suu kategorisoinnin nopeutetulla puheryhmillä: Suomessa sä oot 
kuitenki suomalainen (rivit 26-27). Hänen mukaansa tästä seuraa, 
ettei opittuja tapoja saa näyttää (rivit 27-28), sillä ne arvioidaan 
negatiivisiksi (rivi 29). Laura osoittaa samanmielisyytensä (joo, 
rivi 30), ja Maria laajentaa Sofian argumenttia koskemaan mui- 
takin kulttuureja: universaali piirre (rivi 32). Osallistujien kerto- 
mukset osoittavat kohteliaisuuden ja identiteetin yhteyden sekä 
vaatimuksen sisäpiirin kohteliaisuusnormien noudattamisesta tai 
muuten seurauksena on diskursiivista kiistaa. 

Vaikka opitut tavat voivat aiheuttaa lähdekulttuurissa diskursii- 
vista kiistaa, näin ei välttämättä ollut kaikkien tapojen kohdalla. 
Suomalaiset eivät kertoneet hylänneensä kaikkia oppimiaan tapoja, 
vaan jotkut tavat jäivät käyttöön. Vaikuttaa siltä, että jos tapa ei ollut 
kovin kaukana suomalaisista odotuskehyksistä tai jos suomalaiset 
normit eivät olleet kovin tiukat, osallistujat pystyivät käyttäytymään 

oppimallaan tavalla. Kun suomalaiset osallistujat (FG2-Suomi) kes- 
kustelivat muutoksista omassa käytöksessään, he etsivät yhdessä 
rajoja sille, mitä ranskalaisia tapoja voi noudattaa suomalaisessa 
bussissa (esimerkki 22). 


Esimerkki 22. (FG2-Suomi: Anna (ANN); Riikka (RIT); Stella (STE)) 


o1 STE Toulousessa aina bussissa (0.8) niinku 


02 (0.7) 6666 ftervehdittiin ja sit sen jälkeen ku poistuttiin nii 
03 oltii vaa silleen (1.0) merci au revoir? (0.7) ja (0.6) niinku näin? 
04 sit ku tulin takas Suomeen mä olin ihan sillee (0.5) 
05 Emä haluaisin kiittää tota mut tää varmaan kuulostaa tosi heh 
06 heh oudolta@ £jos mä nyt oon ainut joka sa[noo£ 
07 ANN [kyl osa tekee si[tà (.) 
08 RII [hm 
09 ANN Suomes[sakin (0.4) mut ei kai- (0.4) se o vähän 
10 STE [osa tekee sitä joo:: mut se o jotenkin;? 
1 mä en jotenki vaan saa enää mun ääntä kuuluviin en[ää 
12 ANN [hm::: 
13 STE siin vaiheessa ja mä oon vaa jotenki:;? (0.3) ja sit mä yritän ehkä 
14 jotenki moik(h)kaa ((naurua)) tällee 
16 (0.5) 
17 STE et must tuntuu [et ois jotenki kiva niinku moikata tai 
18 ANN [@joo-o(h)@ 
19 STE mä tmoikkaan kyllä aina nykyään bussikuskii et se tuli niinku 
20 sen Ranskan valihdon jälkeen 
21 RII [hm 
22 (0.6) 
23 ANN nii 
24 (0.9) 
25 STE tuli heti (.) sen et mä en niinku ees halunnu luopuu siitä (0.9) 
26 mut et sit se (0.5) kiitos näkemiin tai kiitos (0.2) sen (0.4) 
27 siit kyydistä(hh) nii °se ei enää ehkä (0.3) tuu? 

Stella antaa kategorisoivan esimerkin käyttäytymisestä bussista 
Toulousessa Etelä-Ranskassa: aina tervehdittiin ja sanottiin kyy- 
distä poistuessa merci au revoir eli kiitos näkemiin (rivit 1-3). Hän 
kertoo halustaan jatkaa bussinkuljettajan kiittämistä Suomessa, 
mutta epäilee kuitenkin, että se arvioitaisiin negatiivisesti: var- 
maan kuulostaa tosi — — oudolta (rivit 5-6). Stellan äänensävy on 
tunnusmerkkinen ja hän nauraa. Hän lausuu hymyillen peruste- 
lun, joka liittyy huoleen tunnusmerkkisestä käytöksestä: jos mä nyt 
oon ainut joka sanoo — Stella painottaa sanaa ainut (rivi 6). Anna 
ottaa vuoron ja ilmaisee osittaisen erimielisyytensä Stellan kanssa: 
kyl osa tekee sitä Suomessakin (rivit 7 ja 9). Stella vahvistaa Annan 
näkemyksen (rivi 10), mutta kertoo, ettei saa enää ääntään kuu- 
luviin (rivi 11). Jos bussinkuljettajan kiittäminen tuntui vaikealta 
Suomessa, tervehtiminen koettiin helpommaksi. Stella kertoo, 
että hän ryhtyi tervehtimään bussinkuljettajaa Ranskan vaihdon 
jälkeen (rivit 19-20). Seuraa taukoja ja minimipalautteita, joiden 
jälkeen Stella palaa kyydistä kiittämiseen ja lopputervehdykseen ja 
toteaa hiljaisella äänellä, etteivät ne enää tule (rivit 26-27). Stellan 
pohdinta osoitti, että hän piti diskursiivista kiistaa liian suurena 
riskinä, jos hän ryhtyy kiittämään bussinkuljettajaa. 

Jos opittu tapa arvioitiin Suomessa negatiiviseksi, osallistujat 
raportoivat lopettaneensa sen käytön. Tällaisia tapoja olivat suo- 
malaisten osallistujien mukaan poskisuukot ja aamuinen kättely 
työpaikalla. Lauran (FG1-Suomi) poskisuukot (bise) herättivät 
pakoreaktioita työpaikalla: mä olin bise olin tottunut niin kaikki 
kollegat pakeni mua omaan työhuoneeseen. Vaikka poskisuukot 
eivät kuuluneet työpaikan odotuskehyksiin, toimintayhteisöjen 
käytännöt voivat olla erilaisia. Marian työpaikalla annettiin pos- 
kisuukkoja, ja hän arveli käytännön olevan laajempikin: nythän 
Suomessa kaikki bisettelee — — meillä ainakin. Daniel (FG1-Suomi) 
puolestaan kuvasi luopumistaan kättelystä: mä saatoin taas kun mä 
muutin Suomeen niin kätellä — — kollegoita mut ei sitä nyt sit voinu. 
Vaikka poskisuukot ja kättely eivät osallistujien mukaan vastan- 
neet odotuskehyksiä ainakaan kaikilla suomalaisilla työpaikoilla, 
esitetyt arviot eivät sisältäneet kuvauksia epäkohteliaisuudesta. Sen 

sijaan osallistujat kuvasivat odotuskehysten vastaisia tapoja muilla 
negatiivisen asenteen ilmaisuilla. Laura antoi äänen kollegoilleen 
ja siteerasi heidän arviotaan poskisuukoista näin: sehän on kam- 
mottavaa. Daniel taas ilmaisi kättelystä oman arvionsa, joka pe- 
rustui kollegoiden reaktioihin: se tuntu oudolta. Arviot osoittavat, 
että suhdetyössä kyse on jatkumosta: käytöksen arviointi ei aina 
kohdistu akselille kohtelias tai epäkohtelias, vaan muiden käytöstä 
arvioidaan monipuolisesti. 

Kuten edellä nähtiin (esimerkki 20B), odotuskehysten vastai- 
nen käytös voi johtaa siihen, että puhekumppani aloittaa vuoro- 
vaikutustilanteen alusta. Anna (FG2-Suomi) kertoi, kuinka hänen 
ranskalainen ystävänsä opetti hänelle kohteliaisuusfraasin käyttöä. 
Kun Anna ei ollut lisännyt s'il te plait” -fraasia pyyntöön, ystävä oli 
opettanut häntä kuin lasta: t'as dit quoi — - s'il te plait ('mitä sanoit- 
- s'il te plait’). Suomessa ei ole suoraa vastinetta hovikulttuurista 
tulevalle kohteliaisuusfraasille, joka esiintyy monissa eurooppalai- 
sissa kielissä (esim. englanti, italia, ranska ja saksa, ks. myös Held 
2023), mikä aiheuttaa haasteita suomenkielisille kielenoppijoille. 

Holttisen (2020, 190) kielenoppijoiden pyyntöjä koskeva tut- 
kimus osoitti, että jopa edistyneet kielenoppijat käyttivät kohte- 
liaisuusfraasia s'il vous / te plait vähemmän kuin äidinkielenään 
ranskaa puhuvat. Fokusryhmäkeskustelussa Anna (FG2-Suomi) 
kuvasi, miten ranskan kohteliaisuusfraasin oppiminen vaikutti 
hänen suomen kieleensä, sillä hän alkoi käyttää sen vastineena 
asiointitilanteissa sanaa kiitos esimerkiksi pyynnön yhteydessä: 
yks kahvi kiitos. Vaikka leksikaaliset kohteliaisuuden ilmaisut ovat 
melko harvinaisia suomessa (ks. Peterson & Vaattovaara 2014, 249), 
Annan mainitsema kiitos on omien havaintojeni mukaan yleistynyt 
pyynnöissä suomalaisissa asiointitilanteissa, mikä johtuu todennä- 
köisesti vieraiden kielten, varsinkin englannin, vaikutuksesta. Myös 
Holttisen (2020, 217) pyyntötutkimuksessa suomenkieliset käyttivät 
jonkin verran kohteliaisuusfraasia kiitos asiointitilanteissa. 


12 Ranskan s’il te/vous plait -kohteliaisuusfraasi vastaa englannin fraasia please. Sen 
kirjaimellinen käännös kuuluu ‘jos sinua/teitä miellyttää”. 

Kuten ranskalaisten osallistujien kertomukset, myös suomalais- 
ten osallistujien kuvaukset kertovat assosiaatiosta toisen kulttuurin 
kohteliaisuusnormeihin. Assosiaatiosta aiheutui kuitenkin myös 
ongelmia: kun suomalaiset vierailivat kotimaassaan tai palasivat 
sinne kokonaan, he joutuivat ottamaan etäisyyttä oppimiinsa ta- 
poihin ja kiinnittymään takaisin suomalaisiin kohteliaisuusnormei- 
hin. Sisäpiiriin kuuluvina henkilöinä heidän käytöksensä arvioitiin 
muuten negatiiviseksi, ja heihin liitettiin negatiivisia kasvoja. Rans- 
kalaisten käytöstapojen säilyttäminen onnistui vain, jos ne eivät 
olleet liian kaukana suomalaisista normeista. 


Ei raportoituja muutoksia käytöksessä 


Suurin osa osallistujista raportoi muutoksista omassa käytökses- 
sään, jotta se vastaisi kohdekulttuurin normeja. Assosiaatioon liit- 
tyi käytännön syitä, sillä osallistujat eivät halunneet saada negatiivi- 
sia arvioita tunnusmerkkisestä käytöksestä. Muutamat osallistujat 
eivät kuitenkaan raportoineet muutoksia omassa käytöksessään 
tai ilmaisivat epäröintiä. Kyse oli useimmiten siitä, että osallistujat 
kokivat käytöksensä alun perinkin vastanneen enemmän kohde- 
kuin lähdekulttuurin normeja. Sen sijaan tietoinen dissosiaatio 
kohdekulttuurin kohteliaisuusnormeista oli poikkeuksellista. 
Ranskalaiset osallistujat (FG2-Ranska) ryhtyivät keskustelemaan 
muutoksista omassa käytöksessään jo ennen aiheeseen liittyvää 
kysymystä. Kun osallistujat keskustelivat siitä, mitä he arvostavat 
suomalaisessa kohteliaisuudessa, pitkään Suomessa asunut Anne 
ilmaisi negatiivisen arvionsa ranskalaisista tavoista: guand je re- 
tourne en France y a des choses qui me dérangent cest quand les 
gens me posent sans cesse tant de questions (kun palaan Ranskaan 
siellä on asioita jotka häiritsevät minua kun ihmiset esittävät jat- 
kuvasti kysymyksiä). Hän perusteli negatiivista arviotaan omalla 
muutoksellaan: moi jai di changé depuis toutes ces années ("minä 
olen varmaankin muuttunut näiden vuosien aikana). Annen arvio 
omasta muutoksestaan herätti keskustelua. Kaikki osallistujat eivät 

kokeneet muuttuneensa, vaan ajattelivat käytöksensä pysyneen sa- 
mana. Julie totesi muuttumattomuudestaan näin: moi jai toujours 
été comme ca (minä olen aina ollut tällainen”). Hän kertoi löytä- 
neensä itselleen sopivan ympäristön Suomesta: cest pour ca gue 
jai trouvé mon pays (ja sen vuoksi löysin itselleni sopivan maan). 
Anne ryhtyi pohtimaan asiaa uudestaan ja arveli varauksin, että 
Julien kertoma voi päteä häneenkin: peut-ötre moi aussi je pense 
aussi (ehkä minäkin minäkin luulen niin). Ranskalaiset osallistujat 
(FG2-Ranska) palasivat aiheeseen, kun olin esittänyt kysymyksen, 
joka koski muutoksia omassa käytöksessä (esimerkki 23). 


Esimerkki 23. (FG2-Ranska: Colette (COL); Julie (JUL); Myriam 
(MYR); Pierre (PIE)) 


01 PIE —doncj'pense quon a tous change) a[lors 
eli ajattelen että olemme kaikki siis muuttuneet 

02 MYR [hm 

03 COL hm mm// 

04 (0.3) 

05 JUL mais moi je sais pas/ moi [j'avais l'impre- je je 
*mutta minä en tiedä minä minusta tuntui 

06 PIE [t'as pas changé/ 
'sinákó et ole muuttunut 

07 JUL j'avais [l impression d'étre déjà un peu bizarre/ 
'minusta tuntui että olin vähän outo jo 


08 PIE [non// (.) ça ‘a pas// 
ei se e? 

o9 COL [((rire)) 
' ((naurua))? 


10JUL — [euh::: d'origine en France/ non mais c'est (.) 
*6ö asuessani Ranskassa ei mutta se or 


11 je m- pas tres souvent/j' me sentais mal a l'aise/ j` pensais 
*minä en kovin usein tunsin oloni epämukavaksi yritin 
12 trouver une sorte de (.) méme si y a pleins de choses 


löytää jonkinlaisen vaikkakin on monia asioita 

13 en Finlande qui euh: qui m'embétent / enfin de:: ze- (.) 
"Suomessa jotka öö jotka häiritsevät minun siis ta-’ 

14 ce manque de spontanéité parFOIS/ cette rigidité sur 
"tällainen spontaaniuden puute joskus tällainen jäykkyys 

15 certaines CHOSES/ et cetera qui (0.6) mais euh: (0.4) 
"tietyissä asioissa ja niin edelleen jotka mutta 60° 

16 et: et donc euh au niveau d' la politesse de: l’espace 
"ja ja eli öö reviirikohteliaisuuden tasolla 

17 na na ni: na na na:/ j'ai l'impression déjà 
ja niin edelleen minusta tuntui jo’ 

18 d'av- déja/ avoir été comme ca avant/ 
että olin jo aikaisemmin tällainen 

19 et donc je sais pas si j'ai vraiment changé/ euh:: 


"niinpä en tiedä olenko todella muuttunut 60 
(Isosävi 2020b, 186) 


Pierre esittää mielipiteensä, jonka mukaan he ovat kaikki muuttu- 
neet (rivi 1). Myriam ja Colette vastaavat minimipalautteilla (rivit 
2-3). Julie ottaa vuoron ja ilmaisee epäröintinsä Pierren näkökan- 
taa kohtaan. Julie käyttää painollista pronominia (mais moi, 'mutta 
minä), jota seuraa epäröinnin ilmaus je sais pas (mutta minä en 
tiedä, rivi 5, Detges & Waltereit 2014, 31-33 ja 40). Julie yrittää jat- 
kaa, mutta Pierre ja esittää hänelle kysymyksen nousevalla intonaa- 
tiolla: tas pas changé ('sinäkö et ole muuttunut; rivi 6). Julie vastaa 
hänelle kyseenalaistavalla esimerkillä: jai l'impression détre déjà un 
peu bizarre — — dorigine France (minusta tuntui että olin vähän outo 
jo - - asuessani Ranskassa; rivit 7 ja 10). Julie kiinnittää Ranskassa 
asuneeseen itseensä negatiivissävytteiset kasvot: un peu bizarre ('vä- 
hän outo). Colette reagoi naurulla (rivi 9). Julie kertoo tunteneensa 
olonsa Ranskassa usein epämukavaksi (rivit 10-11), mutta kuvaa 
myös asioita, jotka häntä häiritsevät Suomessa (rivit 14-15). Julie 
viittaa reviirikohteliaisuuteen (rivi 16) ja kertoo oman tuntemuk- 
sensa käyttäen jo toisen kerran ilmausta jai l'impression ("minusta 
tuntuu; rivi 17): hän oli jo aikaisemmin samanlainen. Julien johto- 
päätös sisältää episteemisen epävarmuuden ilmauksen: hän ei tiedä, 

onko hän todella muuttunut (rivi 19). Esimerkki kertoo siitä, ettei 
omaa käytöstä ole välttämättä helppoa kuvata suhteessa aikaisem- 
paan käytökseen. Tämä ilmeni sisäisenä dialogismina: epäröinnin 
sekä omien näkökantojen ja vaikutelmien ilmaisuina. 

Keskustelu jatkui esimerkin 23 jälkeen, kun Pierre ja Anne ilmai- 
sivat samankaltaisia affektiivisia asenteita kuin Julie oli ilmaissut. 
Pierre kertoi tuntemuksistaan Suomessa vain yhden viikon oles- 
kelun jälkeen: je me sens plus à la maison ici quen France ('tun- 
sin oloni kotoisammaksi täällä kuin Ranskassa”). Hänen arvionsa 
liittyi elämäntapaan, la maniere de vivre. Anne puolestaan esitti 
identiteettiä koskevan arvion: jai eu tres vite le sentiment pouvoir 
être moi-même (tunsin hyvin nopeasti että voin olla oma itsen?). 
Pierren ja Annen kertomukset osoittavat, miten läheisesti suhdetyö 
liittyy identiteettiin: suhtautuminen kulttuurin dominoiviin kohte- 
liaisuusnormeihin kytkeytyi siihen, tunsiko kohdekulttuuriin tullut 
olonsa kotoisaksi. Se, miten hyvin kohdekulttuurin vallalla olevat 
kohteliaisuusnormit vastaavat henkilön mieltymyksiä, voi vaikuttaa 
viihtymiseen ja jopa selittää sen, miksi lähdekulttuurista halutaan 
muuttaa asumaan toiseen kulttuuriin. 

Aineistoissa esiintyi vain yksi tapaus, jossa suomalainen osal- 
listuja osoitti tietoista dissosiaatiota ranskalaisista tavoista. Max 
(FG1-Suomi) ilmaisi negatiivisen arvionsa ranskalaisia kohteliai- 
suusnormeja kohtaan, joita hän kutsui sanalla snobbailu. Hän ku- 
vasi omia käytöstapojaan näin: mä en siinä mielessä niinku muut- 
tunut lainkaan. On mahdollista, ettei Max halunnut menettää osaa 
identiteetistään omaksumalla uusia tapoja, joita hän ei arvostanut. 


Kohteliaisuusnormien opettaminen lapsille 


Vaikka fokusryhmille esitetyt kysymykset eivät koskeneet lapsia, 
monet osallistujat olivat vanhempia, jotka puhuivat myös lapsis- 
taan. Erityisesti ranskalaiset osallistujat nostivat esiin lapsensa, kun 
he pohtivat muutoksia omassa käytöksessään. Kaksikulttuuristen 
lasten suhde lähde- ja kohdekulttuurin kohteliaisuusnormeihin 

herätti keskustelua. Vanhemmilla on tärkeä rooli ensimmäisen 
tason kohteliaisuuden ohjaamisessa (Eelen 2001, 33), mutta kodin 
kohteliaisuusnormien kuvaaminen ei ollut helppoa kaikille osallis- 
tujille. Esimerkiksi yksi ranskalainen osallistuja (FG3-Ranska) ker- 
toi, että heillä käytetään kotona ”sekasysteemiä” (systeme mixte). 
Sen kuvaaminen oli hänelle kuitenkin liian vaikeaa, koska osallis- 
tuja koki, ettei hän arjessa välttämättä itsekään ollut siitä tietoinen. 

Ranskalaiset osallistujat korostivat yhtäältä omaa sopeutumis- 
taan suomalaisiin kohteliaisuusnormeihin, mutta toisaalta heidän 
mielestään oli tärkeää opettaa lapsille ranskalaisia kohteliaisuus- 
normeja. Jälkimmäiseen liittyi kuitenkin haasteita, kuten Marc 
(FG1-Ranska) totesi: cest pas si simple ('se ei ole niin helppoa’). Hän 
perusteli ranskalaisten kohteliaisuusnormien opettamista identi- 
teetillä: parce gue tout en voulant respecter me plier aux normes 
finlandaises jai envie qu'il y ait chez mes [enfants] une identité fran- 
çaise assez forte ('Koska vaikka haluankin kunnioittaa noudattaa 
suomalaisia normeja haluan että [lapsillani] olisi melko vahva 
ranskalainen identiteetti”). Kohteliaisuussääntöjen opettamiseen 
saattoi kuitenkin liittyä myös sisäistä ristiriitaa, joka liittyi kodin 
ja ympäristön eriäviin normeihin (esimerkki 24A). 


Esimerkki 24A. (FG1-Ranska: Bruno (BRU); Jean (JEA); Marc 
(MARC)) 


01 BRU moi j’ai un peu:: 
*minä minulla on pientä 
((kolme riviä poistettu)) 

o5 BRU un conflit interne euh:: par rapport à MES ENFANTS parce que 
"sisäistä ristiriitaa 66 lasteni suhteen koska 

06 (0.6) EVIDEMMENT/ je leur: euh:: (.) apprends 
'tietysti minä öö opetan heille 

07 des régles de politesse FRANCAISE/ mais d'un aut' cóté/ 
'ranskalaisia kohteliaisuusnormeja mutta toisaalta 

08 j veux pas non plus les TRAUMATISER (0.3) étant donné 
‘en myöskään halua traumatisoida heitä ottaen huomioon 

09 qu'ils habitent ICN (0.3) et euh:: ils s` défendent 
että he asuvat täällä ja öö he valittavat” 


10 d'ailleurs: beaucoup hein: euh 
'muuten paljon niin 60° 

11 ((imite un enfant)) pourquoi on fait ca parce que chez (.) 
*((matkii lasta)) miksi meillä tehdään näin koska 

12 chez les copines/c'est pas comme ¢a/ (0.3) et euh 
*kavereiden kotona ei ole tällaista ja 60° 

13 donc j' trouve faut: faut quand méme trouver un équilibre/ 


eli uskon täytyy täytyy kuitenkin löytää tasapaino' 
(Isosävi 2020b, 187—188) 


Bruno kuvaa sisäistä ristiriitaansa (rivi 5). Hän ilmaisee suurel- 
la episteemisellä varmuudella (évidemment, ’tietysti’), että hän 
opettaa ranskalaisia kohteliaisuusnormeja lapsilleen (rivit 6-7). 
Bruno painottaa intensiteettiadverbia évidemment (tietysti, rivi 
6) ja adjektiivia francaise (rivi 7). Hän esittää kuitenkin toisen 
näkökulman: hän ei halua traumatisoida Suomessa asuvia lap- 
siaan. Bruno painottaa sekä verbiä traumatiser (‘traumatisoida, 
rivi 8) että paikkaa ilmaisevaa adverbia ici (täällä, rivi 9). Seu- 
raavaksi Bruno antaa äänen lapsilleen ja muuttaa äänensävyään 
imitoidessaan heidän puhettaan: pourguoi on fait ca parce gue 
- — chez les copines cest pas comme qa (miksi me tehdään näin 
koska kavereiden kotona ei ole tällaista; rivit 11-12). Eroavat odo- 
tuskehykset siis aiheuttivat diskursiivista kiistaa Brunon ja hä- 
nen lastensa välillä. Eelenin (2001, 234) mukaan nuoret haluavat 
usein kiinnittyä toisenlaisiin kohteliaisuusnormeihin kuin van- 
hempansa, joskus pelkän vastustuksen vuoksi. Lopuksi Bruno il- 
maisee omaan kokemukseensa perustuvan mielipiteen (j` trouve, 
*mielestäni; rivi 13) (Mullan 2010, 223), jonka mukaan on löydet- 
tävä tasapaino. 

Esimerkin 24A jälkeen Bruno pohti ranskalaisen kohteliaisuu- 
den merkityksiä: kohteliaisuutta voidaan käyttää myös etäisyyden 
luomiseksi. Bruno antoi esimerkin työtilanteesta, jossa hän tervehti 
hierarkiassa ylempänä olevaa henkilöä pelkällä tervehdyssanalla 

bonjour (päivää), mistä seurasi diskursiivista kiistaa. Ylempi 
henkilö pysäytti hänet ja ohjeisti häntä lisäämään puhuttelusanan, 
jolla tässä tapauksessa korostettiin hierarkiaa: dorénavant vous 
me direz bonjour Monsieur (tästä lähtien sanotte minulle päivää 
herra). Bruno jatkoi keskustelua kysymällä muilta osallistujilta 
neuvoja siihen, miten pitkälle ranskalaisten kohteliaisuusnormien 
opettamisessa tulisi mennä (esimerkki 24B). 


Esimerkki 24B. 


22 BRU donc ¢a [= la politesse] peut quand méme être utilisé euh: 
eli sitä [= kohteliaisuutta] voidaan kuitenkin käyttää öö 

23 MARChm 

24 (0.8) 

25 BRU pour établir cette cette GRANDE distance donc euh: (0.7) 
luomaan tällaista tällaista suurta etäisyyttä eli öö 

26 donc euh: y` a y` aT côté supérieur oui/ mais euh:: (0.5) 
eli öö asiassa on on se ylempiarvoinen puoli kyllä mutta öö 

27 euh: i` peut y avoir aussi des des 
*öö siinä voi olla myös 

28 aspects à mon avis q[ue: négatifs donc euh (0.3) ‘fin 
"mielestäni negatiivisia puolia eli öö siis 

29 JEA [hm 

30 BRU moij'trouve par rapport à mon (0.9) tsk à mes enfants/ 
*minun mielestäni liittyen minun tsk lapsiin? 


31 je m' demande/ euh: bon ils ils habitent pas en France/ 
'miná pohdin öö okei he he eivät asu Ranskassa 

32 sont (0.2) pas (.) purement des Frangais/ (0.7) donc 
eivät ole täysin ranskalaisia eli’ 

33 jusguw'ou faut-il aller (0.4) donc euh 
"kuinka pitkälle täytyy mennä eli 60° 

34 [Cest (.) Cest 
'se on se or” 


35JEA —_[moij* pense que (.) il faut il faut (0.4) que (.) les enfants 
*minun mielestäni lasten täytyy täytyy" 

36 soient conscients du fait qu'il y a des différen[ces 
olla tietoisia siitä että on eroja 

37 BRU [ouais 
"joo 


38 JEA entre cultures et puis que (0.3) certaines choses (.) peuvent 
kulttuurien välillä ja sitten että tiettyjä asioita voidaan 

39 se faire ici/ ne se font pas ailleurs\ (0.4) euh:: (0.4) et m- 
'tehdá täällä niitä ei tehdä muualla öö ja m-’ 

40 je (.) PRONE absolument (0.5) une sorte de: de 
‘mina kannatan ehdottomasti tietynlaista 

41 RELAtivisme euh: culturel la-dessus/ parce que j' veux dire 
66 kulttuurirelativismia koska tarkoitan 

42 la politesse c'est jamais qu'une facon de faire/ (0.2) 
'kohteliaisuus ei ole koskaan vain yksi tapa tehdä asioita 

43 et y a pas une meilleure politesse gu'une autre 
eikä ole yhtä kohteliaisuutta joka toista parempi 
(Isosävi 2020b, 188) 


Bruno toteaa, että kohteliaisuutta voidaan käyttää luomaan suurta 
etäisyyttä ja hän painottaa adjektiivia grande (suuri; rivi 25). Bruno 
viittaa siihen, mitä Marie sanoi aikaisemmin keskustelussa, ja il- 
maisee osittaisen samanmielisyytensä kohteliaisuuden ”ylempiar- 
voisesta” puolesta (rivi 26). Marie esitti nimittäin vahvan uskomuk- 
sen (je crois vraiment que, 'uskon todella ett#): la politesse fait partie 
des valeurs culturelles qui sont considérées comme supérieures ('koh- 
teliaisuus kuuluu kulttuurisiin arvoihin joita pidetään ylempiarvoi- 
sina’). Hän kategorisoi kohteliaisuuteen kuuluvat arvot positiivisesti 
tunnusmerkkisiksi: bonnes positives cultivées éduquées (hyviä posi- 
tiivisia sivistyneitä hyvin kasvatettuja). Lisäksi hän ilmaisi oman 
affektiivisen asenteensa, joka oli positiivinen: cest mieux que détre 
sauvage ('se on parempi kuin olla villi”). Marie liitti ranskalaisiin 
kolonialistiset kasvot, pehmentäen argumenttiaan sisäisellä dialo- 
gismilla: cest un cöte peut-étre colonialiste chez nous ('se on ehkä 
kolonialistinen puoli meissä). Esimerkissä 24B Bruno asettaa vas- 
takkain kohteliaisuuden ylempiarvoisen luonteen ja oman arvionsa 

(à mon avis, mielestäni, rivi 28), jonka mukaan kohteliaisuuteen 
liittyy myös negatiivisia puolia. Bruno esittää kysymyksen liittyen 
lapsiinsa, jotka elävät kahdenlaisten odotuskehysten välissä, eli he 
eivät asu Ranskassa eivätkä ole puhtaasti ranskalaisia: jusguou faut- 
il aller (kuinka pitkälle täytyy mennä; rivi 33). 

Jean ottaa vuoron ja ilmaisee mielipiteensä (moi j ` pense que, 'mi- 
nun mielestäni; rivi 35), jonka mukaan lasten täytyy olla tietoisia 
eroista. Hän erottaa kaksi erilaista odotuskehystä: toisia asioita voi- 
daan tehdä ”täällä”; eli Suomessa, mutta ei muualla (rivit 38-39). Jean 
ilmaisee vahvan kannatuksensa (absolument, ehdottomasti, rivi 40) 
kulttuurirelativismille: kohteliaisuus ei ole vain yksi tapa tehdä asioita 
(rivi 42-43), eikä yksi kohteliaisuus ole toista parempi. Jeanin käsitys 
vastaa tavoitetta, jonka kohteliaisuustutkijat Bou-Franch ja Garces- 
Conejos (2003) ovat antaneet kielenopetukselle: opiskelijoiden tietoi- 
suutta tulisi lisätä siitä, etteivät jotkut kielet ole toisia kohteliaampia 
tai epäkohteliaampia, vaan kielissä käytetään erilaisia keinoja samojen 
päämäärien saavuttamiseksi. Jeanin näkökanta eroaa siten Marien 
käsityksestä (ks. edellä), jonka mukaan ranskalaisia kohteliaisuusnor- 
meja pidetään ylempiarvoisina. Marie myös arvioi lastensa käytöksen 
positiivisemmaksi Ranskassa kuin Suomessa: en France [les enfants] 
changent de comportement elles sont beaucoup plus polies (Ranskassa 
[lapset] muuttavat käytöstään he ovat paljon kohteliaampia’). Marien 
mukaan ranskalainen käytös katoaa lapsilta nopeasti Suomessa: des 
guon revient en Finlande ca dure une semaine et hop cest reparti ('heti 
kun tullaan Suomeen kestää viikon ja se alkaa taas”). 

Osallistujien kertomusten mukaan kaksikulttuuriset lapset ovat 
taitavia muuttamaan käytöstään kulttuurin odotuskehysten mu- 
kaisesti. Toisin sanoen lapset vaihtavat kehystä ilman, että eri kult- 
tuurien sisäistetyt normit sekoittuisivat (Hong ym. 2000). Marc 
(FG1-Ranska) kuvaa muutosta lapsissa näin: on peut vraiment avoir 
le sentiment qu'ils sont pas les mêmes personnes (voi todellakin tun- 
tua siltä etteivät he ole samoja persoonia). Kulttuurisen kehyksen 
vaihtamista voi edesauttaa se, ettei kaksikulttuurisille lapsille yhtä 
helposti anneta anteeksi dominoivien normien rikkomista kuten 
niille, jotka ovat kasvaneet toisessa kulttuurissa. 

Anne (FG2-Ranska) kertoi suomalaisten suhtautumisesta siihen, 
että hän rikkoo normeja: je suis excusée jai une bonne raison — — si 
jetais finlandaise ca ne marcherait pas comme ca (minulle annetaan 
anteeksi minulla on hyvä syy - - jos olisin suomalainen asiat eivät 
menisi näin”). Annen esimerkki vaikuttaa liittyvän tilanteisiin, jois- 
sa hänet tunnetaan, sillä hän siteeraa ihmisten arvioita etunimen 
kanssa: cest pas grave Anne —-t' es francaise (ei se mitään Anne - - 
sä olet ranskalainen). Jos tiedetään, että henkilö on lähtöisin toises- 
ta kulttuurista, hänen ei siis välttämättä liitetä negatiivisia kasvoja, 
vaikka hänen käytöksensä olisi tunnusmerkkistä. Kuten edellä kävi 
ilmi, Suomessa tai Ranskassa asuvat kuitenkin muokkaavat käytös- 
tään kohdekulttuurin mukaan, sillä usein arviot tunnusmerkkisestä 
käytöksestä ovat negatiivisia. Jos henkilöä ei tunneta, muut eivät 
edes voi tietää, kuuluuko tämä kulttuurin sisäpiiriin vai ei. Vaikka 
tuttavat hyväksyvät Annen eriävän käytöksen, hänen lapsensa ko- 
kemus oli erilainen. Anne kertoi lapsensa lähteneen opiskelemaan 
Ranskaan ja yhtenä syynä vaikutti olevan ulkopuolisuuden koke- 
mus: elle se sentait différente en tant que Finlandaise (han tunsi 
olonsa erilaiseksi suomalaisena”). On mahdollista, että Annen lapsi 
on kokenut olevansa enemmän kiinnittynyt ranskalaisiin kohteliai- 
suusnormeihin kuin suomalaisiin, minkä vuoksi häneen on liitetty 
vähemmän positiiviset kasvot Suomessa kuin Ranskassa. 

Osallistujien kertomuksissa nousi esiin yksi poikkeava tapaus, 
jossa toisen kulttuurin kohteliaisuuden vaikutus arvioitiin positiivi- 
seksi, ja puhujaan liitettiin positiiviset kasvot. Daniel (FG1-Suomi) 
kertoi, että muut arvioivat hänen lapsensa käytöksen positiivisek- 
si, kun perhe muutti Ranskasta Suomeen: mä en tapaa koskaan 
ihmistä joka ei kommentoisi sitä miten kaunis käytös hänellä on. 
Danielin mukaan hänen lapsensa sai pisteitä itselleen normaalilla 
käytöksellä, joka Suomessa arvioitiin positiivisesti: nousee niinku 
tavanomaisen yläpuolelle. Vaikuttaa siltä, että Danielin lapsi on 
onnistunut valikoimaan ranskalaisesta kohteliaisuudesta sellaisia 
piirteitä, jotka eivät liian paljon poikenneet vallalla olevista suoma- 
laisista normeista. Danielin pojan käytöstä ei siten arvioitu Suomes- 
sa ylikohteliaaksi, mikä olisi voinut johtaa negatiivisiin arvioihin. 

Yhteenveto 


Suomalaisten ja ranskalaisten osallistujien keskustelut osoittivat, 
että kulttuurisiin kohteliaisuusnormeihin kiinnittyminen toimi 
heille resurssina. Suurin osa osallistujista kertoi muuttaneensa 
käytöstään vastaamaan kohdekulttuurin odotuskehyksiä. Kun 
osallistujat muokkaavat käytöstään kulttuurissa vallalla olevien 
kohteliaisuusnormien mukaisiksi, he voivat välttää negatiiviset ar- 
viot käytöksestään. 

Suomessa asuvat ranskalaiset kertoivat vähentäneensä tervehti- 
mistä ja anteeksi pyytämistä, kun taas Ranskassa asuvat tai asuneet 
suomalaiset kertoivat reagoivansa enemmän toiseen ihmiseen esi- 
merkiksi tervehtimällä ja puhumalla päällekkäin. Muutokset käy- 
töksessä tulivat ilmi, kun osallistujat vierailivat kohdekulttuurissaan 
tai palasivat sinne. Koska heidän käytöksensä ei enää vastannut 
lähdekulttuurin odotuskehyksiä, he saivat negatiivisia arvioita käy- 
töksestään. Kun osallistujat raportoivat toisten antamista negatii- 
visista arvioista, he käyttivät vahvoja episteemisen ja affektiivisen 
asenteen ilmauksia. Kaikki osallistujat eivät kuitenkaan olleet alun 
perin kovinkaan kiinnittyneitä lähdekulttuurinsa kohteliaisuus- 
normeihin, vaan kokivat, että heidän käyttäytymisensä vastasi 
paremmin kohde- kuin lähdekulttuurin normeja. Osallistujien ei 
kuitenkaan ollut helppoa verrata käyttäytymistään kotimaassaan 
ja uudessa asuinmaassaan, vaan kuvaukset sisälsivät sisäistä dialo- 
gismia eli epävarmuuden ilmauksia ja argumenttien rajoittamista 
omiin tuntemuksiin. 

Vaikka ranskalaiset osallistujat kertoivat olevansa sopeutuneita 
suomalaisiin kohteliaisuusnormeihin, he osoittivat myös arvosta- 
vansa lähdekulttuurinsa dominoivia kohteliaisuusnormeja, jotka 
he halusivat opettaa lapsilleen. Vaikka lapsille haluttiin antaa käy- 
töstapojen avulla ranskalainen identiteetti, ristiriita kodin ja ympä- 
ristön odotuskehysten välillä aiheutti diskursiivista kiistaa. Haas- 
teista huolimatta kaksikulttuuristen lasten kerrottiin olevan taitavia 
vaihtamaan kulttuurista kehystä ja muokkaamaan käytöstapojaan 
sen mukaan, kummassa kulttuurissa he oleskelivat. Osallistujien 

kertomukset osoittivat, että suomalaiselta tai ranskalaiselta henki- 
löltä edellytetään dominoivien normien mukaista käytöstä ja että 
suvaitsevaisuus pragmaattista variaatiota kohtaan oli vähäistä (vrt. 
Murray 2017, 190). On todettu, että yhteiskunnissa, joissa esiintyy 
kulttuurista diversiteettiä, monenlaiset käytökset voivat mennä 
huomaamatta (Murray 2017, 191). Tämän tutkimuksen mukaan näin 
ei ollut monikulttuurisessa valtiossa Ranskassakaan. 


Pohdittavaa 


1. Oletko asunut jollakin toisella kieli- ja kulttuurialueella niin kauan, 
että olet huomannut muutoksia omassa käytöksessäsi tai että 
toiset ovat huomauttaneet käytöstapojesi muuttuneen? Jos, niin 
millaisista muutoksista oli kyse? Tai oletko huomannut muutoksia 
Suomeen muuttaneen ulkomaalaisen käytöksessä? 

2. Mikäli vastasit edelliseen kysymykseen omalta osaltasi myön- 
tävästi, oletko joutunut muuttamaan käytöstäsi palattuasi Suo- 
meen? 

3. Millä perusteilla voidaan sanoa, että käytöstavat ja identiteetti liit- 
tyvät yhteen? 

4. Mitä haittaa voi aiheutua, jos vallalla olevat kulttuuriset kohteliai- 
suusnormit ovat jäykät, eikä variaatiota suvaita? 

5. Miksi kaksikulttuuristen lasten sanotaan olevan kuin eri persoonat 
sen mukaan, missä kieli- ja kulttuuriympäristössä he oleskelevat? 

6. Miten voisimme lisätä tietoisuutta erilaisista kulttuurisista kohte- 
liaisuusnormeista, ja mitä hyötyä siitä voisi olla? 

7. Miten voisit tutkia kohteliaisuusnormien opettamista ja oppimis- 
ta? Millaiset aiheet kiinnostavat sinua? 

Muuttuvat kohteliaisuusnormit 


Kohteliaisuusnormit muuttuvat myös ajassa. Monet osallistujat 
olivat huomanneet suomalalaisen ja ranskalaisen kohteliaisuu- 
den muuttuneen heidän oman oleskelunsa aikana. Osallistujien 
mielestä suomalainen kohteliaisuus oli kehittynyt eurooppalaisen 
reagointikulttuurin suuntaan, kun taas ranskalaisen kohteliai- 
suuden nähtiin kulkeneen kohti eurooppalaista minimalismia. 
Kohteliaisuusnormien muutokseen vaikuttavat yhteiskunnalliset 
tekijät, joista osallistujat mainitsivat erityisesti globalisaation. Ver- 
taan saamiani tuloksia myös aikaisempiin tutkimustuloksiin, jotka 
koskevat kielenkäyttäjien käsityksiä kohteliaisuuden muutoksesta 
eri kieli- ja kulttuurialueilla. 


Muutoksia suomalaisessa kohteliaisuudessa 


Ranskalaisten osallistujien kokemus oli, että suomalainen kohte- 
liaisuus oli muuttunut reagointikulttuurin suuntaan heidän oman 
oleskelunsa aikana. Vain muutamat osallistujat eivät olleet huo- 
manneet muutoksia, joko lyhyen oleskelunsa vuoksi tai pitkästä 
oleskelustaan huolimatta. Ranskalaiset osallistujat (FG1-Ranska) 
kertoivat kokemuksistaan, joiden mukaan suomalaiset ovat he- 
ränneet siihen, että toisia kohdatessa voitaisiin tehdä jotakin (esi- 
merkki 25). 

Esimerkki 25. (FG1-Ranska: Alice (ALI), Jean (JEA), Marc 
(MARC)) 


o1JEA `fin (0.7) pour moi `Y A un changement qui est en train 
‘no minusta muutos joka on ollut’ 

02 de s` faire d’ailleurs\ ‘fin (0.2) qui date d' puis euh 
'muuten käynnissä tarkoitan se alkoi öö 

03 pas mal de temps/ déjà mais euh: (0.9) et qu'on a 
'melko kauan aikaa sitten mutta öö ja että 

04 cette espéce de confrontation/ aux influences d'ailleurs/ 
*kohdataan muualta tulevia vaikutteita 

05 et puis que p`tit à p`tit:/ et on s` rend compte: que 
ja pikku hiljaa huomataan että 

06 PEUT-étre OU'EFFECtivement/ on: POURrait 
ehkä todellakin voitaisiin 

07 dans ce genre de situations/ FAIRE guelgue chose/ 
"tällaisissa tilanteissa tehdä jotakin 

08 MARC hm 


09 JEA — DEmander pardon/ tenir la porte/ dire bonjour 
"pyytää anteeksi pitää ovea auki tervehtiä 
((23 rivia poistettu)) 

33 MARC ya une époque/ (0.6) l'étudiant il me voyait/ 
ennen kun opiskelija näki minut’ 


34 il baissait la té[te\ 
"hän laski päänsä 

35 ALI [Vigno[rait oui (.) oui 
játti huomaamatta kyllä kyllä 

36 JEA [oui 
"kyllä 


37 MARC [et aujourd'hui/ j'ai l'impression que cest beaucoup plus 
ja nykyään minusta tuntuu että on paljon enemmän 

38 JEA [oui 
"kyllä 


39 MARC l- le le le le (0.7) l'interaction normale/ c'est qu'i? 
’n- no- no- no- normaalia vuorovaikutusta että han’ 

40 i' va m' dire bonjour/ (0.4) 
'tervehtii minua 
(Isosávi 2023a, 208) 


Jean esittää argumentin omasta näkökulmastaan (pour moi, ’mi- 
nulle, rivi 1), jonka mukaan suomalainen kohteliaisuus on ollut 
muutoksessa jo melko kauan aikaa (rivit 2-3). Hän mainitsee 
muualta tulevat vaikutteet (rivi 4). Jean sanoo suomalaisten hil- 
jalleen havahtuneen siihen, että tilanteissa voisi ”tehdä jotakin”, 
painottaen verbiä faire (tehdä, rivi 7). Hänen lausumansa sisältää 
varaukset peut-être (ehk@) ja konditionaalin pourrait (voitaisiin). 
Täsmentävinä esimerkkeinä Jean antaa fokusryhmäkeskusteluissa 
esiin nousseet keskeiset reagointitavat: anteeksipyytämisen, oven 
auki pitämisen ja tervehtimisen (rivi 9). Katkelmasta poistettujen 
rivien jälkeen Marc ottaa vuoron ja osoittaa yhteistä tietoa Jeanin 
kanssa. Hän antaa täsmentävän esimerkin omista opiskelijoistaan, 
joiden käytöstä hän vertaa kahtena ajankohtana: ennen (rivi 33) 
ja nykyään (rivit 33 ja 37). Marc kertoo, että ennen opiskelija las- 
ki päänsä alas, jos tämä näki hänet. Alice alkaa puhua yhtä aikaa 
Marcin kanssa ja osoittaa yhteistä tietoa (rivi 35). Marc esittää ar- 
vion nykytilanteesta omasta näkökulmastaan (jai l'impression que, 
*minusta tuntuu että; rivi 37): opiskelijan tervehtiminen on nor- 
maalia vuorovaikutusta (rivi 39). Marcin arvio on peräisin rans- 
kalaisista odotuskehyksistä: opiskelijan tervehtiminen on tunnus- 
merkitön ja tilanteeseen sopiva käytöstapa. 

Myös suomalaiset osallistujat olivat tehneet havaintoja suomalai- 
sen kohteliaisuuden muuttumisesta reagointikulttuurin suuntaan. 
Maria (FG1-Suomi) viittasi hiljaisuuden kulttuuriin: meidänkin 
kulttuuri on todella suuressa murroksessa tää hiljaisuuden kulttuu- 
ri. Suomalaiset osallistujat (FG1-Suomi) ehdottivat, että internet, 
matkapuhelimet ja matkustaminen ovat vaikuttaneet hiljaisuuden 
kulttuuriin (ks. myös Wilkins & Isotalus 2009, 6-7). Tulviste työ- 
tovereineen (2003, 262) ehdottavat, että suomalais-ugrilaiset puhe- 
kulttuurit voivat muuttua, kun ne saavat vaikutteita puheeseen 
orientoituneimmista kulttuureista, kuten Ruotsissa on tapahtunut. 

”Eurooppalaistumisen” käsite esiintyi myös fokusryhmäkeskuste- 
luissa. Kun ranskalaiset osallistujat (FG2-Ranska) keskustelivat 
muutoksista suomalaisessa kohteliaisuudessa, Pierre esitti arvionsa 
Suomen eurooppalaistumisesta (esimerkki 26). 


Esimerkki 26.(FG2-Ranska: Anne (ANN), Colette (COL), Julie 
(JUL), Pierre (PIE)) 


o1 PIE — je (.) PENSE qu'avec euh de- (.) méme depuis quinze ans/ 
olen sitä mieltä että öö kuitenkin 15 vuoden aikana 

02 (0.3) é- é- (0.2) la Finlande sest quand méme (0.3) 
Öö- 6- Suomi on kuitenkin 

03 beaucoup (0.3) un petit peu plus (0.2) européanisée\ (0.2) 
"paljon vähän enemmän eurooppalaistunut’ 

04 COL hmmm 

o5 PIE ok donc c'est ca devient un peu plus quand méme 
‘ok joten on kuitenkin tullut vähän 

06 un petit plus flexible sur certains points/ (0.4) 
"vähän joustavampaa tietyissä asioissa 

07 tentends un peu plus de monde (.) qui qui discute 
*kuulet enemmän ihmisiä jotka jotka keskustelevat” 


08 et ains- (0.2) et ainsi [de suite 
ja nii- ja niin edelleen 

09 ANN [OUI bien sär 
”kyllä totta kai 


10 PIE —j' pense que c'est (0.4) ca va quand méme dans 1` bon sens 
"mielestäni se on menossa kuitenkin hyvään suuntaan 


11 oui il il y a gua[nd méme 
”kyllä on kuitenkin 

12 ANN [oui 
"kyllä 

13 PIE [assez stricte 
aika tiukkaa 


14 JOL  [((rire)) ca va quand méme dans 1` bon sens 
'((naurua)) menossa kuitenkin hyvää suuntaan 

15 PIE non [mais oui (.) dans dans dans le sens plus social 
ei mutta kyllä sosiaalisempaan suuntaan 
16 ANN [((rire)) dans le jugement/ 
*((nauraen)) tarkoittaen 
17 PIE plus ouvert apres:::: (0.3) oui 
'avoimempaan silti kyllä 
18 tout dépend bien sär de c' qu'[tu designes par le bon sens d'accord 
kaikki riippuu tietysti siitä mitä tarkoitat hyvällä suunnalla vai mitä 
19 [yhteistä naurua] 


Pierre esittää mielipiteensä painottaen verbimuotoa je pense (olen 
sitä mieltä; rivi 1), joka rajoittaa argumentin hänen omaan näkö- 
kulmaansa. Epäröinnit (rivit 1-2) osoittavat, että Pierre punnitsee 
sanojaan. Kun Pierre kertoo muutoksesta Suomessa viimeisten 15 
vuoden aikana, hän käyttää adjektiivia européanisée (eurooppa- 
laistunut, rivi 3). Hän kuvaa eurooppalaistumista adverbilla beau- 
coup (paljon), mutta korjaa itseään ja kaventaa sen laajuutta: un 
petit plus (vähän enemmän, rivi 3). Pierre antaa kaksi täsmentävää 
esimerkkiä: Suomesta on tullut joustavampi, ja siellä kuulee enem- 
män keskustelevia ihmisiä (rivit 6-7). Vaikka Pierre ei mainitse 
enempää esimerkkejä, hän vihjaa niitä olevan lisää (et ainsi de 
suite, ja niin edelleen; rivi 8). Anne ilmaisee samanmielisyyten- 
sä suurella episteemisellä varmuudella: oui bien sir (rivi 9). Sen 
jälkeen Pierre esittää positiivisen arvionsa (j’ pense, mielestäni’) 
muutoksesta: ca va quand méme dans le bon sens ("menee kuiten- 
kin hyvään suuntaan; rivi 10). Julie toistaa nauraen Pierren positii- 
visen arvion (rivi 14), minkä jälkeen Pierre mainitsee lisääntyneen 
sosiaalisuuden (rivi 15) ja avoimuuden (rivi 17). Julien nauru voi 
liittyä siihen, että hän on itse kertonut olleensa jo Ranskassa kal- 
lellaan reviirikohteliaisuuteen (vrt. esimerkkiin 23). Lopuksi Pierre 
pehmentää arviotaan toteamalla kaiken riippuvan siitä, mitä ym- 
märretään ”hyvään suuntaan” menemisellä, ja osallistujat nauravat 
yhdessä (rivit 18—19). 

”Eurooppalaistuminen” on käsitteenä kompleksinen. Suomalai- 
nen kohteliaisuus on osa eurooppalaista kohteliaisuutta ja saanut 

kautta aikojen vaikutteita esimerkiksi eurooppalaisista käytösop- 
paista ja niiden mukaelmista (vrt. osaan I). Ranskalaisten osallis- 
tujien lisäksi suomalaisetkin osallistujat kokivat, että suomalainen 
kohteliaisuus on tullut lähemmäksi *eurooppalaista” kohteliaisuutta. 
Daniel (FG1-Suomi) viittasi eurooppalaistumiseen, kun osallistujat 
keskustelivat siitä, mitkä asiat tuottavat vaikeuksia ranskalaisessa 
kohteliaisuudessa (esimerkki 27). 


Esimerkki 27. (FG1-Suomi: Daniel (DAN), Laura (LAU), Maria (MAR)) 


01 DAN mä kehtasin (.) viitata tähän (0.3) Ranskan 


02 luokkayhteiskuntaominaisuuteen ja ja (0.3) 

03 semmoset mitkä m- (0.2) nää nyt on ihan jo anekdootteja 

04 ja eikä kerro mitään ehkä niin (.) kauhean suuria 

05 yleistotuuksia mutta (0.3) mut minusta on mainiota 

06 se että et et Suomessa kun (0.3) ollaan vähän eurooppalaistuttu 
07 nii on tullu (0.4) niinku tyylikkääks öö toivottaa 

08 hyvää ruokahalua ja (0.3) ja ja ruuasta kovasti kiitellään ja 

09 just niinkun (.) mainittiin täs[sä 

10 LAU [hm:: 

1 DAN 6- ó- 6- sivumennen aikasemmin niin (0.4) niin niin (0.2) 
12 hienoissa perheissä Ranskassa niin niin (.) ruokailun aikana 
13 ei puhuta siitä ruuasta ja (0.2) ja [tämmönen 

14 LAU [h[m:: 

15 MAR [joo 


16 DAN hyvän ruokahalun toivottaminen tai 
17 MAR se on [aivan maatiaista 


18 LAU [joo 

19 DAN [tai sanoa santé 

20 MAR nii-i 

21 DAN onon aivan niinku (.) siis (.) ne on semmosia kansan ta[poja 
22 LAU [joo 
23 MAR [nii 
24 DAN se on niinku vulgääriä öö se on niin- (.) ka- 

25 kansa sanoo hyvää ruokahalua 

Daniel viittaa yhteiskuntaluokkiin (rivit 1-2), jotka hän on jo ai- 
kaisemmin maininnut. Hänen käyttämänsä verbi kehtasin (rivi 1) 
osoittaa, että hän kokee yhteiskuntaluokista puhumisen vaikeaksi. 
Daniel ilmaisee sisäistä dialogismia ja ottaa etäisyyttä väitteisiinsä 
mainitsemalla, että ne ovat anekdootteja, jotka eivät kerro yleis- 
totuuksia (rivit 3, 5). Hän kuvaa Suomen muuttumista: Suomessa 
kun ollaan vähän eurooppalaistuttu (rivi 6). Kuten Pierre (vrt. esi- 
merkkiin 26), myös Daniel kuvaa eurooppalaistumisen rajallisek- 
si ja käyttää adverbia vähän (rivi 6). Täsmentävinä esimerkkeinä 
hän antaa hyvän ruokahalun toivottamisen ja ruuasta kiittämisen, 
jotka arvioidaan hänen mukaansa Suomessa positiivisesti eli tyy- 
likkääks (rivi 7). 

Seuraavaksi Daniel antaa kyseenalaistavan esimerkin Ranskasta 
eli ”hienot perheet”, joissa ei ruokailun aikana puhuta ruuasta (rivi 
13). Hän on jo aikaisemmin keskustelussa kertonut ranskalaiseen 
aatelistoon kuuluvista tuttavaperheistään, joissa teititellään. Daniel 
siteeraa aatelisperheiden negatiivista arviota, joka liittyy hyvän ruo- 
kahalun toivottamiseen: on aivan maatiaista. Kielitoimiston sana- 
kirjan mukaan maatiainen on usein halventava ja viittaa ihmiseen, 
joka on maalainen. Daniel mainitsee myös toivotuksen santé (rivi 
19), eli jonkun terveydeksi juomisen, ja antaa jälleen äänen eliitin 
negatiivisille arvioille: kansan tapoja (rivi 21) ja vulgääriä (rivi 23). 
Danielin kertomus osoittaa, että hän on tietoinen kohteliaisuus- 
normien vaihtelusta kulttuurin sisällä. Aatelisto muodostaa oman 
kohteliaisuuden kehdon, joka yhtäältä erottautuu muista ryhmis- 
tä ja toisaalta tarjoaa sisäpiirilleen pääsylipun harvojen joukkoon 
(Rouvillois 2006, 401). 

"Eurooppalaistuminen" on paitsi laaja myös ristiriitainen käsite, 
joka saa erilaisia merkityksiä eri kielissä ja kulttuurissa. Esimerkik- 
si Ranskassa ”Euroopalla” viitataan usein koko maanosan sijasta 
Furoopan unioniin. Fi liene sattumaa, että osallistujat sijoittavat 
kohteliaisuusnormien muutoksen sen jälkeen, kun Suomi liittyi 
Furoopan unioniin vuonna 1995. Tällöin Suomi pääsi mukaan 
ihmisten, tavaroiden, palvelujen ja pääoman vapaaseen liikku- 
vuuteen unionin sisällä. Vapaan liikkuvuuden myötä Suomi on 

saanut enemmän vaikutteita, ja esimerkiksi Erasmus-vaihdot ovat 
olleet merkittävä liikkuvuutta edistävä tekijä nuorille aikuisille. 
Myös Kreikassa on huomattu merkittäviä sosiopoliittisia ja kielel- 
lisiä muutoksia sen jälkeen, kun maa vuonna 1981 liittyi Euroopan 
talousyhteisöön (ETY), joka oli Euroopan unionin edeltäjä (ks. 
Sifianou 2013, 97). Vaikka yhdenlaista ”eurooppalaisuutta” ei ole 
olemassa, tarvitaan tutkimuksia siitä, millaisia käytösnormeja eri 
Euroopan maissa asuvat ihmiset liittävät eurooppalaisen kohte- 
liaisuuden? ytimeen. 


Muutoksia ranskalaisessa kohteliaisuudessa 


Kuten ranskalaiset osallistujat, myös suurin osa suomalaisista osal- 
listujista kertoi havainneensa muutoksia ranskalaisessa kohteliaisuu- 
dessa oman oleskelunsa aikana. Suomalaiset osallistujat kuitenkin 
huomauttivat tekijöistä, jotka vaikeuttivat muutosten huomaamista: 
ikä, status ja kielitaito. Laura (FG1-Suomi) totesi, ettei hän voi suo- 
raan verrata, kuinka häntä kohdeltiin yhtäältä nuorena opiskelijana 
ja toisaalta solidina hyvin ansaitsevana -- vanhempana naishen- 
kilönä. Nuorena opiskelijana Stellan (FG2-Suomi) oli vaikea näh- 
dä muutosta pitkältä ajalta, koska hän oli asunut Ranskassa myös 
alaikäisenä: lapsena muutenki -- sua kohdellaan eri tavalla. Jotkut 
opiskelijat (FG2-Suomi) liittivät ranskalaisiin positiivisemmat kas- 
vot myöhemmillä vierailuillaan kuin ensimmäisellä. Riikka totesi 
ensimmäisestä vierailustaan Pariisissa näin: lannistuin sen kielen 
kanssa koska mä sain aika tylyjä vastauksia usein niinku ja sit mul 
tuli muutenki vähän sellanen olo et musta ei kauheesti pidetty siellä 
kaupungissa. Riikan arvio toiselta Pariisin vierailulta oli erilainen, ja 
hän yhdisti pariisilaisiin positiiviset kasvot: yhtäkkiä ne kaikki ihmi- 
set olikin tosi ystävällisiä ja jotenki rentoja. Annalla oli sama koke- 
mus ja hän pohti: johtuukse se siitä et mun kielitaito on parantunut. 
Yksi Ranskassa pitkään asunut osallistuja, Sofia (FG1-Suomi), koki 
vaikeuksia nähdä muutoksia, mutta hän painotti normien olemas- 
saoloa: tulee uutta ihmisten välillä on aina jotain koodistoa. 

Suomalaiset osallistujat mainitsivat globalisaation yhtenä vaikut- 
tavana tekijänä ranskalaisen kohteliaisuuden muutokselle. Globali- 
saatio on kompleksinen käsite, jota ei ole yksinkertaista määritellä. 
Globalisaatiolla voidaan yksinkertaisesti viitata maailmassa alati 
kiihtyviin, toisiinsa kytköksissä oleviin prosesseihin, kun taas toi- 
sille globalisaatio tarkoittaa amerikkalaistumista — jälkimmäistä ja 
englannin vaikutusta pidetään usein uhkana, kun taas lisääntyvät 
kulttuurien väliset kontaktit voidaan nähdä positiivisena seikkana 
(Sifianou 2013, 87). Globalisaatiota ja sen seurauksia kohteliaisuus- 
käytännöille on kuitenkin tarkasteltu vain vähän kohteliaisuustut- 
kimuksessa (Kädär & Ran 2019, 281). Suomalaiset osallistujat eivät 
tarkemmin määritelleet globalisaatiota, mutta antoivat kaksi esi- 
merkkiä: maahanmuuttajat Ranskassa ja ulkomaille matkustavat 
ranskalaiset. 

Max (FG1-Suomi) nosti esiin maahanmuuttajien sukupolven, 
joka on kasvanut ranskalaisissa lähiöissä ja kapinoi ikään kuin 
isäntiä vastaan. Hän kertoi oman näkökulmansa, jossa hän asetti 
vastakkain ranskalaiset normit ja maahanmuuttajien normit: musta 
tuntuu ne — — rikkovat kohteliaisuussäännöt — — aivan tahallaan. 
Myös Maria (FG1-Suomi) raportoi virtuaalisen osallistujan, eli 10 
vuotta Ranskasta poissa olleen läheisensä, äänellä negatiivisen ar- 
vion kehityssuunnasta: yleisen kulttuurin — — aggressivisoitumisen. 
Daniel ja Laura (FG1-Suomi) puolestaan keskustelivat ranskalais- 
ten ulkomailta saamista vaikutteista ja osoittivat yhteistä tietoa 
täydentämällä toistensa puhetta. Daniel totesi muutoksesta näin: 
nuoret ranskalaiset ovat ulkomailla paljon enemmän. Laura jatkoi 
Danielin lausumaa lisäämällä huomion kielitaidosta: ja osaa puhua 
englantia toisel taval. 

Suomalaiset osallistujat liittivät ranskalaisen kohteliaisuuden 
muutokset myös eurooppalaiselle tasolle. Marian (FG1-Finland) 
argumentti sisälsi sisäistä dialogia, kun hän kertoi sen olevan hänen 
mielipiteensä: tosi suuressa murroksessa tällä hetkellä mun mieles- 
tä koko Ranskan kohteliaisuuskoodisto. Daniel ilmaisi samanmie- 
lisyytensä: kyllä tärkeä huomio. Maria asetti vastakkain omat ko- 
kemuksensa Ranskassa vuonna 1989 ja nykypäivänä. Vuotta 1989 

kuvatessaan Maria viittasi episteemistä epävarmuutta osoittaen 
valtaetäisyyden käsitteeseen: se oli todella tarkkaa tämmönen eiks 
sitä sanota valtaetäisyydeks tämmönen konsepti. Maria viitannee 
valtaetäisyydellä Hofsteden (2011, 9) käsitteeseen power distance, 
jolla mitataan seuraavaa: miten hierarkiassa alemmilla tasoil- 
la olevat ihmiset suhtautuvat vallan epätasaiseen jakautumiseen 
yhteiskunnassa? Maria antoi objektiivista todellisuutta kuvaavan 
esimerkin puhuttelumuotojen käytöstä: mä oikein opettelin bonjour 
madame au revoir monsieur esimerkiks tällä hetkellä ei enää sanota 
mun mielestä. Maria jatkoi pohdintaansa ranskalaisesta kohteliai- 
suudesta vertaamalla sitä laajemmin eurooppalaiseen kohteliaisuu- 
teen (esimerkki 28). 


Esimerkki 28. (FG1-Suomi: Daniel (DAN), Laura (LAU), Maria 
(MAR), MAX (MAX)) 


01 MAR mun niinku se (0.4) väittämä ois ehkä se että siinä on 


02 tapahtumassa nyt kun mä oon paljon Englannissa,? (0.7) 
03 niin tuota siel on ihan sama ilmiö tapahtumassa 

04 se (.) englantilainen kohteliaisuus mitä me koulussa 

05 mitä meille alleviivattiin please esimerkiks 

06 se on katoamassa siis 

07 DAN yksinkertaistuu [kielenkäyttö 

08 MAR [yksin- kieli yksin[kertaistuu 

o9 LAU [hm 

10 MAR siitä katoaa tällaset madame monsieur please hommat (0.4) 
11 ja tota tsitä mä tarkotin et mun mielestä niinku Ranska 
12 joka ennen oli kaheksanyheksän kun mä menin niin se 
13 oli (0.2) ihan erilainen maa ku mikään muu maa 

14 minkä mä tunsin (0.4) nii se on mun mielest tulossa nyt 
15 näis- ko- (.) puhuttelukohteliaisuudes mä en puhu 

16 niistä niinkun 

17 MAX hm 

18 takana olevista näistä ,? (0.4) mut et se on tulossa 

19 lähemmäksi semmost yleiseurooppalaista minimalismia 

20 niinku f nähdään f Suomessa (0.8) 
21 ö kaks kahvii heh heh heh 
20 DAN joo 


(Isosävi 2023a, 211) 


Marian argumentti — mun niinku se väittämä ois ehkä se (rivi 1) - 
sisältää runsaasti sisäistä dialogismia. Maria mainitsee eksplisiit- 
tisesti, että kyseessä on hänen oma näkökulmansa (mun - — väit- 
tämä), ja hän ilmaisee episteemistä epävarmuutta konditionaalilla 
(ois) ja adverbilla ehkä. Hänen argumenttinsa koskee ”samaa il- 
miötä” (rivi 3), joka tapahtuu hänen mukaansa Ranskan lisäksi 
Englannissa: koulussa opetettu kohteliaisuus on katoamassa (ri- 
vit 4-5). Esimerkkinä Maria antaa englannin kohteliaisuusfraa- 
sin please (rivi 5). Daniel osoittaa yhteistä tietoa Marian kanssa 
ja täydentää tämän lausumaa: yksinkertaistuu kielenkäyttö (rivi 
7). Maria puhuu yhtä aikaa Danielin kanssa ja ilmaisee saman- 
mielisyytensä toistamalla tämän lausuman (rivi 8). Täsmentävinä 
esimerkkeinä kielen yksinkertaistumisesta Maria antaa kohteliai- 
suusfraasin lisäksi puhuttelumuodot madame monsieur (rivi 10). 

Marian havainto vastaa Kerbrat-Orecchionin (2005, 40) tutki- 
mustulosta, jonka mukaan titteleiden Madame ja Monsieur käyttö 
on nykyään vähäistä arkikeskusteluissa. Fokusryhmäkeskusteluissa 
mainittiin Monsieur'n käyttö asiointitilanteissa (vrt. esimerkkiin 
20B), jossa aikaisemman tutkimuksen mukaan tätä puhuttelua 
esiintyy (ks. tarkemmin Madame- ja Monsieur-puhuttelusta: Isosävi 
2013, 122—124; Isosävi 2015, 332-338). Globalisaation myötä rans- 
kalaisiin (ja myös suomalaisiin) asiointitilanteisiin on tullut uusia 
puhuttelumuotoja, kuten etunimen käyttö Starbucks-kahviloissa 
(Isosävi & Lappalainen 2015), kun tavallisesti etunimeä on käytetty 
tilanteissa, joissa henkilö tunnetaan (Isosävi 2010a, 69-78; 2010b). 
Kyse on laajemmasta trendistä, joka koskee epämuodollisuuden 
lisääntymistä Euroopassa (ks. Sifianou 2013, 89-90; vrt. myös si- 
nutteluun IKEAssa: House & Kädär 2020). 

Esimerkissä 28 Maria asettaa vastakkain Ranskan vuonna 1989 ja 
hänen tuntemansa toiset maat (rivi 13). Maria ilmaisee mielipiteensä 

(mun mielest, rivi 14), jonka mukaan ranskalainen kohteliaisuus 
lähestyy yleiseurooppalaista minimalismia (rivi 19). Esimerkkinä 
hän antaa nauraen kahvin tilaamisen Suomessa: kaks kahvii (rivi 
21). Vaikka Suomen kielessä ei ole vastinetta kohteliaisuusfraaseil- 
le please / sil vous plait, minimaaliset pyyntöstrategiat kioskeis- 
sa (Sorjonen, Raevaara & Lappalainen 2009, 96-97 ja 116) eivät 
ole vain suomalainen erikoisuus, vaan niitä on havaittu nopeissa 
asiointitilanteissa muissakin eurooppalaisissa kielissä (esim. Bel- 
gia: Danblon, Clerck & Noppen 2005, 50). Kerbrat-Orecchionin 
(2005, 36) tutkimuksessa elliptiset eli syntaktiselta rakenteeltaan 
vajaat nominaalilausekkeet esiintyivät pyynnöissä s'il vous plait'n 
kanssa (esim. un café s'il vous plait), kun taas Holttisen (2016, 14) 
tutkimuksessa kohteliaisuusfraasin esiintymisessä oli variaatiota. 
Lisätutkimuksia aiheesta tarvitaan, kuten laajemminkin ranskalai- 
sen kohteliaisuuden muutoksesta, ja erityisesti siitä, onko kohte- 
liaisuus yksinkertaistumassa. 


Kohteliaisuuden muutokset eurooppalaisissa kielissä 


Osallistujat olivat huomanneet muutoksia suomalaisessa ja rans- 
kalaisessa kohteliaisuudessa. He ehdottivat, että Suomi olisi me- 
nossa kohti reagointikohteliaisuutta ja Ranska kohti yleiseuroop- 
palaista minimalismia. Miten nämä tutkimustulokset suhteutuvat 
aikaisempiin tutkimustuloksiin muissa kielissä ja kulttuureissa? 
Millaisia käsityksiä muiden kielten puhujilla on ollut kohteliai- 
suusnormien muutoksista? Kertovatko ne laajemmin eurooppa- 
laisen kohteliaisuuden muuttumisesta? Aikaisemmissa tutkimuk- 
sissa on tarkasteltu kreikkaa, puolaa ja unkaria. 

Sifianou ja Tzanne (2010) toteuttivat uudelleen Sifianoun (1992) 
laatiman kyselykaavaketutkimuksen, jossa informantteina oli nuo- 
ria kreikkalaisaikuisia. Tarkastelun kohteena olivat muun muas- 
sa kohteliaisuuden määritelmät ja yksi teema, joka ei esiintynyt 
Sifianoun alkuperäisessä kyselyssä: oliko kreikkalaisista tullut koh- 
teliaampia vai epäkohteliaampia? Tutkimuksen mukaan käsitykset 


256 


https://doi.org/10.21435/tl.284 


MUUTTUVAT KOHTELIAISUUSNORMIT 


kohteliaisuudesta eivät olleet paljoakaan muuttuneet: positiivinen 
kohteliaisuus oli vallalla Kreikassa. Kohteliaisuuden määritelmät 
käsittivät edelleen toisen ihmisen huomioimisen (consideration) ja 
kunnioittamisen (respect). Valtaosa vastaajista (84,5 %) koki kreik- 
kalaisten muuttuneen aikaisempaa epäkohteliaammiksi stressaavan 
ja hektisen sekä individualistisen elämäntavan vuoksi. Vähemmistö, 
joka koki kreikkalaisten tulleen kohteliaammiksi, näki syiksi glo- 
balisaation ja parantuneen koulutuksen. Kyselyn vertailuryhmäksi 
tutkijat valitsivat 43-60-vuotiaat, mutta sukupolvien välillä ei ha- 
vaittu suuria eroja. 

Bella ja Ogiermann (2019) tarkastelivat haastattelujen avulla 
kohteliaisuusnormien muuttumista Kreikassa, ja heidän näkökul- 
manaan oli erityisesti epäkohteliaisuus. Haastatteluissa 30-45-vuo- 
tiaita osallistujia pyydettiin määrittelemään kohteliaisuus ja muis- 
telemaan tilanteita, jotka täyttivät seuraavat ehdot: mukana oli 
heidän vanhempiensa sukupolven edustajia ja tilanteisiin liittyi 
kohteliaisuusnormien rikkomista. Bellan ja Ogiermannin tulos ero- 
si Sifianoun ja Tzannen (2010) tuloksesta: positiivisen kohteliaisuu- 
den kulttuurina pidetyssä Kreikassa oli meneillään muutos kohti 
individualismia ja negatiivista kohteliaisuutta: nuoremmat vastaa- 
jat kokivat vanhempiensa ikäpolven osallistumisen (involvement) 
ja läheisyyden (intimacy) uhaksi heidän negatiivisille kasvoilleen. 
Nuoremman sukupolven informantit kokivat eriävien kohteliai- 
suusnormien syiksi pääsyn koulutukseen, opiskelun ja asumisen 
ulkomailla (Bella & Ogiermann 2019, 189). 

Ogiermann ja Suszczynska (2011) tarkastelivat puolalaista ja un- 
karilaista kohteliaisuutta ennen ja jälkeen rautaesiripun haastatte- 
lemalla henkilöitä, jotka muistavat kommunismin ajan. Tulosten 
mukaan taloudellinen ja poliittinen tilanne on vaikuttanut kohte- 
liaisuuteen. Puolalaisten mielestä kommunismin ajan ruokapula 
ja valtasuhteet tekivät asiointitilanteista epäkohteliaita, kun taas 
kohteliaisuus oli lisääntynyt kommunismin kaatumisen jälkeen, 
vaikka sitä saatettiinkin pitää pinnallisena ja epäaitona. Sen sijaan 
samassa asemassa olevien kohteliaisuuden koettiin muuttuneen 
negatiivisesti, sillä positiivinen kohteliaisuus oli vähentynyt ja 

etäisyys kasvanut, minkä uskottiin johtuvan läntisistä vaikutuksis- 
ta (esim. televisio). Unkarilaiset raportoivat rautaesiripun jälkeen 
paluusta vanhaan puhuttelukohteliaisuuteen, myyjien lisäänty- 
neestä kohteliaisuudesta asiointitilanteissa, epämuodollisuuden ja 
sinuttelun kasvusta mutta myös lisääntyneestä epäkohteliaisuudes- 
ta ja kunnioituksen puutteesta. Johtopäätöksenään Ogiermann ja 
Suszczynska (2010, 211) toteavat puolalaisen kohteliaisuuden olevan 
positiivista, vaikkakin negatiivinen kohteliaisuus on lisääntynyt, 
kun taas unkarilainen kohteliaisuus yhdistää vetäytymistä ja rea- 
gointia siten, että pääpaino on ensin mainitulla. 

Koska aikaisempia tutkimuksia, joissa on tarkasteltu kielen- 
puhujien omia käsityksiä kohteliaisuuden muutoksesta, on vain 
vähän, ei voida tehdä johtopäätöksiä laajemmista eurooppalaisis- 
ta kohteliaisuustrendeistä. Sekä aikaisemmista tutkimuksista että 
omista tuloksistani ilmeni kuitenkin, että ihmiset kokevat yhteis- 
kunnallisten muutosten vaikuttavan kohteliaisuuteen. Ulkomaiset 
vaikutukset vaikuttavat lisääntyneen globalisaation myötä. Tarkoit- 
taako tämä, että kohteliaisuuskäsitykset olisivat menossa samaan 
suuntaan Euroopassa? Oman tutkimukseni mukaan suomalainen 
ja ranskalainen kohteliaisuus olisivat lähenemässä toisiaan, kun 
taas Puola ja Kreikka saattavat olla siirtymässä positiivisestä koh- 
teliaisuudesta negatiivisen kohteliaisuuden suuntaan (Ogiermann 
& Suszczynska 2011; Bella & Ogiermann 2019). On mahdollista, 
että eurooppalainen kohteliaisuus olisi suuntautumassa kohti 
keskitietä, joka sijaitsee Brownin ja Levinsonin käsittein jossakin 
positiivisen ja negatiivisen kohteliaisuuden - tai toisin sanoen 
reviirin kunnioituksen ja reagoinnin - välimaastossa, mutta lisä- 
tutkimuksia tarvitaan. Oli muutos tämän suuntainen tai toisen- 
lainen, globalisaatio on vain yksi tekijä muutoksessa. Sen sijaan 
että yrittäisimme selittää kaikki muutokset globalisaatiolla, meidän 
tulee huomioida muitakin kehitykseen vaikuttavia tekijöitä, jotka 
aiheuttavat normien variaatiota ja muuttumista (Sifianou 2013, 94). 
Kädär ja Ran (2019, 282) kysyvät, onko globalisaatio edes aikamme 
uusi ilmiö, sillä kulttuurien välisiä kohtaamisia on ollut ainakin 
antiikin ajoista lähtien. 


258 


https://doi.org/10.21435/tl.284 


MUUTTUVAT KOHTELIAISUUSNORMIT 


Yhteenveto 


Suurin osa osallistujista oli huomannut muutoksia suomalaisessa 
ja ranskalaisessa kohteliaisuudessa oman oleskelunsa aikana. Glo- 
balisaation koettiin vaikuttaneen molempien kulttuurien kohte- 
liaisuuteen siten, että suomalaiset ja ranskalaiset odotuskehykset 
saattavat olla menossa samaan suuntaan. Suomalainen kohteliai- 
suus oli osallistujien mielestä muuttunut reagointikulttuurin suun- 
taan, mikä näkyy esimerkiksi lisääntyneenä tervehtimisenä. Rans- 
kalaisessa kohteliaisuudessa puolestaan valtaetäisyyden uskottiin 
olevan vähenemässä, mikä näkyi esimerkiksi vähäisempänä Mon- 
sieur- ja Madame-puhuttelusanojen käyttönä. Osallistujat eivät 
kuitenkaan esittäneet argumentteja kohteliaisuuden yhteiskun- 
nallisista muutoksista ilman sisäistä dialogismia: he esittivät argu- 
mentit omasta näkökulmastaan ja varauksin. Vaikka argumentteja 
ei esitetty suurella episteemisellä varmuudella, osallistujat ilmaisi- 
vat samanmielisyyttään ja osoittivat siten yhteistä tietoa. 
Keskusteluissa nousi esiin kaksi Eurooppaan liittyvää käsitettä. Eu- 
rooppalaistumisella viitattiin muutoksiin suomalaisessa kohteliaisuu- 
dessa kohti reagointikulttuuria, mikä on todennäköisesti yhteydessä 
Suomen liittymiseen Euroopan unioniin vuonna 1995. Yleiseuroop- 
palaisella minimalismilla puolestaan kuvattiin muutoksia ranskalai- 
sessa kohteliaisuudessa kohti yksinkertaisempia kohteliaisuusmuo- 
toja. Myös aikaisemmissa tutkimuksissa on esitetty, että status ja ikä 
ovat tulleet länsimaissa vähempiarvoisiksi, kun taas ystävälliseen 
suhteeseen perustuva kohteliaisuus on arvostetumpaa kuin 
etäisyyteen ja valtaan perustuva kohteliaisuus (Kerbrat-Orecchioni 
1992, 313-321; Larjavaara 1999, 9-10; Sifianou 2013, 95). Nämä havain- 
not vastaavat myös historiallisissa käytösoppaissa näkyviä trendejä, 
joissa kohteliaisuus on 1900-luvulle tultaessa yksinkertaistunut. 
Kun verrataan suomalaisessa ja ranskalaisessa kohteliaisuudessa 
raportoituja muutoksia muiden eurooppalaisia kielten tutkimustu- 
loksiin, havaitaan, että monissa positiivisen kohteliaisuuden kulttuu- 
reissa on muutoksia kohti negatiivista kohteliaisuutta. Sen selvittämi- 
seksi, onko eurooppalainen kohteliaisuus menossa samaan suuntaan 

ja kohti keskitietä, tarvitaan lisätutkimusta. Vaikka globalisaatio on 
yksi vaikuttava tekijä kohteliaisuusnormien muutoksessa, sen mer- 
kitystä ei kannata liioitella. Tutkimuksessa onkin huomioitava monia 
yhteiskunnallisia tekijöitä, jotka vaikuttavat normeihin. 


Pohdittavaa 


1. Mitkä tekijät ovat mielestäsi vaikuttaneet suomalaisen kohteliai- 
suuden muutokseen? 

2. Mihin suuntaan suomalainen kohteliaisuus on mielestäsi menos- 
sa? Perustele väitteesi ja anna esimerkkejä omista kokemuksistasi 
ja mediasta. 

3. Pohdi väitettä Suomen ”eurooppalaistumisesta”. Mitä kaikkea sillä 
voidaan tarkoittaa? Onko käsitteessä mielestäsi jotakin ongelmal- 
lista tai ristiriitaista? 

4. Miten voisit tutkia kohteliaisuusnormien muuttumista joissakin 
kielissä ja kulttuureissa? 

5. Miten käsityksiä ”eurooppalaisista kohteliaisuusnormeista" voisi 
tutkia? 

Johtopäätökset 


Tämä kirja on ensimmäinen kattava suomenkielinen esitys koh- 
teliaisuustutkimuksesta, ja teoksen painopiste on kielitieteellinen. 
Ensimmäinen osa oli teoreettinen ja historiallinen. Se antoi pe- 
rustiedot kohteliaisuudesta ja kohteliaisuustutkimuksen lähesty- 
mistavoista sekä kuvasi kohteliaisuuden paikallista ja ajallista ulot- 
tuvuutta. Teoksen toinen osa oli puolestaan empiirinen. Se antoi 
esimerkin siitä, miten käsityksiä kohteliaisuudesta voidaan tarkas- 
tella suomalaisten ja ranskalaisten nykypuhujien keskuudessa, ja 
toi uutta tietoa kulttuurien välisestä kohteliaisuudesta. 

Kohteliaisuustutkimusta on kehitetty erityisesti 1970-luvulta 
lähtien kielitieteessä ja varsinkin pragmatiikan alalla. Kohteliai- 
suustutkimuksen lähestymistavat ovat kehittyneet kronologisesti, 
ja niitä luokitellaan kolmeen aaltoon. Kun tuntee kohteliaisuustut- 
kimuksen teoreettiset ja metodologiset lähestymistavat, osaa valita 
oman lähestymistapansa. Lisäksi ymmärtää, mitä lähestymistapoja 
voi yhdistää toisiinsa ja mitkä lähestymistavat ovat lähtökohdiltaan 
liian erilaisia yhdistettäväksi. 

Ensimmäisen aallon tutkimukset pohjautuvat Gricen ajatuksiin. 
Erityisesti Brownin ja Levinsonin (1987) kasvotyötä koskeva teo- 
ria, jossa erotetaan negatiivinen ja positiivinen kohteliaisuus, on 
ollut vaikutusvaltainen, vaikka teoriaa on kritisoitu muun muassa 
universaaliudesta ja puheakteihin keskittymisestä. Kohteliaisuus- 
tutkimuksen toinen aalto alkoi diskursiivisen käänteen myötä 
2000-luvun alussa. Kohteliaisuutta alettiin tarkastella laajemmissa 
kuin lausumatason yksiköissä, ja tutkijat kiinnostuivat kielenpu- 
hujien omista kohteliaisuuskäsityksistä. Kolmannen aallon myötä 

kohteliaisuustutkimus on pirstaloitunut entisestään, mutta yhteistä 
lähestymistavoille on, että etsitään tasapainoa tutkijan ja kielenpu- 
hujien näkökulmien, eli ensimmäisen ja toisen tason kohteliaisuu- 
den, välillä. Osa kolmannen aallon lähestymistavoista on enemmän 
kallellaan sosiaaliseen, toiset pragmaattiseen lähestymistapaan. Eh- 
dotin teorioiden luokittelua myös sen mukaan, ammentavatko ne 
ensimmäisen vai toisen aallon teorioista. Kohteliaisuustutkimuksen 
kehityksestä huolimatta vanhojen teorioiden perusteet vaikuttavat 
edelleen, eikä niitä ole syytä kokonaan hylätä. Meidän on kuiten- 
kin jatkettava kohteliaisuuden teoretisointia ja tarvitsemme uusia 
metaforia suositun kasvojen käsitteen rinnalle. 

Teoreettinen ja historiallinen tarkastelu osoitti, että kohteliaisuus 
liittyy paikkaan (kulttuuri) ja aikaan (historia). Kulttuurin käsite on 
kompleksinen, eivätkä tutkijat ole yksimielisiä siitä, mikä on sään- 
nönmukaisuuden ja variaation suhde ihmisten käyttäytymisessä. 
Kohteliaisuustutkimuksessa kulttuurin käsitteeseen on suhtauduttu 
eri tavoin riippuen lähestymistavasta. Ensimmäisen aallon kohte- 
liaisuustutkimuksissa kulttuurin ja kohteliaisuuden suhdetta pidet- 
tiin suhteellisen suoraviivaisena, ja kontrastiiviset kohteliaisuustut- 
kimukset olivat suosittuja. Toisen aallon kohteliaisuustutkimuksissa 
kulttuurin käsite on problematisoitu, ja kulttuuri nähdään resurssi- 
na, jota puhujat voivat hyödyntää. Tästä on kuitenkin seurannut se, 
että kulttuureja on tarkasteltu vähemmän kuin ensimmäisen aallon 
tutkimuksissa. Tämä on mielestäni ongelmallista, ja kohteliaisuus- 
tutkijoiden olisi löydettävä tasapaino käsitteen monimutkaisuuden 
ja sen hyödyntämisen välillä; kulttuuri on liian tärkeä käsite, jotta 
sen voisi sivuuttaa. Toinen haaste on, että kulttuurien välinen koh- 
teliaisuustutkimus, jossa puhujat tulevat eri kulttuuritaustoista, on 
jäänyt vähemmistöön. Globaalissa maailmassa kulttuurien väliset 
kohtaamiset ovat kuitenkin arkipäivää, ja tarvitsemme tutkimus- 
tietoa niiden kohteliaisuudesta. 

Paikallisen ulottuvuuden lisäksi kohteliaisuudella on ajallinen 
ulottuvuus, jota tarkastelin suomalaisten ja ranskalaisten histo- 
riallisten käytösoppaiden avulla. Käytösoppaat antoivat tietoa val- 
lalla olevista kohteliaisuusnormeista ja siitä, miten käyttäytymistä 

ohjeistettiin. Historiallisten käytösoppaiden tarkastelu kertoi nor- 
mien muutoksesta sekä mahdollisti vertailun kahden kulttuurin 
välillä. Suomalaisilla ja ranskalaisilla käytösoppailla on yhteiset 
eurooppalaiset juuret, sillä esimerkiksi Erasmus Rotterdamilaisen 
Kultainen kirja on ollut vaikutusvaltainen molemmissa kulttuu- 
reissa. Sen sijaan Ranskassa tärkeitä hovioppaita ei ole julkaistu 
Suomessa. Yhteiskunnalliset muutokset, kuten porvariston nousu, 
kaupungistuminen ja teollistuminen, vaikuttivat sekä suomalaiseen 
että ranskalaiseen kohteliaisuuteen, mutta muutokset tapahtuivat 
Suomessa myöhemmin kuin Ranskassa. Käytösoppaiden kulta-aika 
oli Ranskassa porvarillisen kohteliaisuuden aikana 1800-luvulla, 
kun taas Suomessa oppaita julkaistiin eniten 1900-luvulla. Käy- 
tösoppaat kertoivat samasta trendistä Suomessa ja Ranskassa: tavat 
ovat yksinkertaistuneet ja yhtenäistyneet eri yhteiskuntaluokkien 
välillä, erityisesti toisen maailmansodan jälkeen. Käytösoppaiden 
tiedot kohteliaisuusnormien trendeistä antoivat pohjan myös ny- 
kypuhujien käsitysten tarkastelulle. 

Teoksen empiirinen osa perustui omaan tutkimukseeni, joka 
kohdistui kulttuurien väliseen kohteliaisuuteen, jota on kansain- 
välisestikin tarkasteltu niukasti. Tutkimukseni lähestymistapa oli 
diskursiivinen, sillä tarkasteluni kohteena olivat kielenpuhujien 
omat käsitykset eli ensimmäisen tason kohteliaisuus. Tutkimukseni 
keskittyi vähän tarkasteltuun ulkopuolisten näkökulmaan: Suomes- 
sa asuvien ranskalaisten käsityksiin suomalaisesta kohteliaisuudesta 
ja Ranskassa asuvien tai asuneiden suomalaisten käsityksiin ranska- 
laisesta kohteliaisuudesta. Aineistonani olivat fokusryhmäkeskus- 
telut, jotka antavat tietoa yhteisistä käsityksistä ja niiden rajoista. 
Annoin myös ohjeita fokusryhmätutkimuksen toteuttamiseen. Teo- 
reettisena viitekehyksenä sovelsin relational work -teoriaa (esim. 
Locher & Watts 2005), joka huomioi, että kohteliaisuutta koskevat 
arviot ovat osa laajempaa suhdetyötä. Analysoin fokusryhmäkes- 
kusteluja dialogisen diskurssianalyysin avulla, joka sopii monen- 
keskisten keskustelujen analyysiin. Tutkimukseni toi uutta tietoa 
suomalaisista ja ranskalaisista kohteliaisuuskäsityksistä: kohteliai- 
suuden määrittelemisestä, kohteliaisuuden eroista ja historiallisista 

syistä eroihin, kohteliaisuuden oppimisesta ja opettamisesta sekä 
kohteliaisuuden yhteiskunnallisista muutoksista. 

Tutkimukseni toi uutta tietoa kielenpuhujien metalingvistisestä 
tietoisuudesta eli siitä, miten suomalaiset ja ranskalaiset osallistu- 
jat määrittelevät käsitteen kohteliaisuus tai politesse. Määritelmissä 
toistuivat toisen huomioiminen ja kunnioitus, jotka ovat nousseet 
esiin myös muiden kielten kohteliaisuustutkimuksissa. Osallistujat 
tekivät myös eron sydämen kohteliaisuuden ja kulttuurisen koo- 
diston välillä, mutta nämä keskustelut sisälsivät enemmän sisäistä 
dialogismia, eli epävarmuuden ilmaisuja, varauksia ja argumenttien 
rajaamista puhujan omaan näkökulmaan, kuin keskustelut koh- 
teliaisuuden yleisistä määritelmistä. Osallistujat olivat erimielisiä 
siitä, miten kielenpuhujat tiedostavat sen, että kohteliaisuusnormit 
vaihtelevat kulttuurista toiseen. Osallistujien käsitykset kohteliai- 
suuden määritelmästä osoittivat käsitteen monikerroksisuuden. 

Vaikka suomalaiset ja ranskalaiset osallistujat liittivät kohteliai- 
suuden määritelmään toisen huomioimisen ja kunnioituksen, kä- 
sitteitä ei ymmärretty samalla tavalla. Suomalaisille kohteliaisuus 
tarkoitti toisen reviirin kunnioitusta, kun taas ranskalaiset yhdisti- 
vät kohteliaisuuteen reagoinnin toiseen ihmiseen. Odotuskehykset 
olivat siis päinvastaiset. Kun tätä tulosta vertaa aikaisempiin kan- 
sainvälisiin kohteliaisuustutkimuksiin, voi ajatella, että Ranska on 
Suomeen verrattuna lähempänä monia eurooppalaisia kulttuureita, 
joita on kuvattu Brownin ja Levinsonin (1987) käsitteellä positiivi- 
sen kohteliaisuuden kulttuureiksi. 

Suomalaisten ja ranskalaisten osallistujien mukaan kohteliaisuus 
on sekä kielellistä että ei-kielellistä. Toistaiseksi ei-kielellistä kohte- 
liaisuutta on kansainvälisestikin tarkasteltu vain vähän, joten tut- 
kimukseni toi siitä uutta tietoa: varsinkin ovet olivat ranskalaisille 
tärkeä teema. Erot suomalaisissa ja ranskalaisissa odotuskehyksissä 
johtivat osallistujien mukaan seuraaviin eroihin: Ranskalaiset esit- 
tävät enemmän anteeksipyyntöjä ja tervehdyksiä kuin suomalaiset, 
ja he pitävät ovia auki enemmän kuin suomalaiset. Suomalaiset sen 
sijaan sietävät paremmin hiljaisuutta kuin ranskalaiset. Erot odo- 
tuskehyksissä aiheuttivat diskursiivista kiistaa kulttuurien välisissä 

vuorovaikutustilanteissa, ja osallistujat kuvasivat niitä omista nä- 
kökulmistaan, vahvoja affektiivisia asenteita ilmaisten. Osallistujat 
raportoivat myös kohteliaisuusnormien alueellisesta variaatiosta, 
mikä vahvistaa aikaisempia toisen aallon tutkimustuloksia. 
Vaikka en esittänyt osallistujille kohteliaisuuden historiaan liit- 
tyviä kysymyksiä, aihe nousi useassa ryhmässä spontaanisti esiin. 
Tutkimukseni tuotti siis uutta tietoa historiallista kohteliaisuutta 
koskevista kansanlingvistisistä käsityksistä, joita on tarkasteltu 
niukasti myös kansainvälisessä kohteliaisuustutkimuksessa. Osal- 
listujien mukaan suomalaisen ja ranskalaisen kohteliaisuuden erot 
johtuvat historiallisista hallintomuodoista ja hierarkiasta, kaupun- 
gistumisesta sekä kristinuskon eri suuntauksista (protestantismi). 
Osallistujien käsityksiä vastaavia ajatuksia löytyi myös historial- 
lisista käytösoppaista, joissa on korostettu kohteliaisuuden kau- 
punkilaista luonnetta ja hovikohteliaisuuden mallia. Osallistujat 
ilmaisivat kuitenkin episteemistä epävarmuutta esittäessään histo- 
riaa koskevia argumentteja, ja he välttivät yleistyksiä. 
Tutkimuksestani ilmeni, että kulttuurisiin kohteliaisuusnormei- 
hin kiinnittyminen toimii resurssina suomalaisille ja ranskalaisille 
osallistujille. Suurin osa kertoi muuttaneensa käytöstään vastaa- 
maan kohdekulttuurin odotuskehyksiä välttääkseen tunnusmerk- 
kisen käytöksen ja heihin liitetyt negatiiviset kasvot. Ranskassa 
asuvat tai asuneet suomalaiset kertoivat reagoivansa aikaisempaa 
enemmän toiseen ihmiseen: he tervehtivät enemmän ja puhuvat 
toisten päälle ranskalaisen puhekulttuuriin mukaisesti. Suomessa 
asuvat ranskalaiset sen sijaan raportoivat kunnioittavansa enem- 
män toisen ihmisen reviiriä, eli he olivat vähentäneet esimerkiksi 
tervehtimistä ja anteeksi pyytämistä. Osallistujat huomasivat käy- 
töksensä muuttuneen, kun he saivat negatiivisia arvioita käytök- 
sestään ollessaan vierailulla lähdekulttuurissa tai palattuaan sinne. 
Kaikki osallistujat eivät kuitenkaan kokeneet muuttuneensa, vaan 
he olivat kokeneet diskursiivista kiistaa jo kotimaassaan. Tämän 
vuoksi heidän käytöksensä sopi alun perinkin paremmin koh- 
dekulttuurin kuin lähdekulttuurin vallitseviin normeihin, mikä 
lienee yksi syy kohdekulttuurissa viihtymiselle. Oman käytöksen 

muuttumattomuutta kuvattiin kuitenkin sisäistä dialogia sisältävin 
ilmauksin, mikä osoitti epävarmuutta. 

Tutkimukseni vahvistaa aikaisempien kohteliaisuustutkimusten 
havainnot siitä, että kohteliaisuus ja identiteetti liittyvät toisiinsa. 
Vaikka Suomessa asuville ranskalaisille oli tärkeää, että lapset op- 
pivat myös ranskalaiset kohteliaisuusnormit, niiden opettamiseen 
liittyi diskursiivista kiistaa. Haasteita aiheuttivat suomalaisen ym- 
päristön ja ranskalaisen kodin erilaiset odotuskehykset. Niistä huo- 
limatta ranskalaiset osallistujat raportoivat, että heidän lapsensa 
muuttivat käytöstään kulttuuristen odotuskehysten mukaan. 

Kohteliaisuuden ajallinen ulottuvuus ei koske pelkästään suuria 
historiallisia linjoja, vaan osallistujat olivat huomanneet muutok- 
sia suomalaisessa ja ranskalaisessa kohteliaisuudessa lähimennei- 
syydessä eli oman oleskelunsa aikana. Osallistujien kertomusten 
perusteella voidaan arvella, että suomalaiset ja ranskalaiset odo- 
tuskehykset saattavat olla lähentymässä toisiaan. Suomalaisen koh- 
teliaisuuden nähtiin muuttuneen kohti reagointikulttuuria, kun taas 
ranskalaisessa kohteliaisuudessa uskottiin valtaa koskevan epätasa- 
arvon vähentyneen. Yhtenä muutoksen syynä osallistujat mainit- 
sivat globalisaation. Vaikka suurin osa osallistujista oli havainnut 
muutoksia yhteiskunnallisessa kohteliaisuudessa, ja he osoittivat 
yhteistä tietoa, muutoksia kuvattiin episteemisellä epävarmuudella. 

Tutkimukseni osoitti, että fokusryhmäkeskustelut toimivat hy- 
vin aineistonkeruumenetelmänä, kun tutkija haluaa saada tietoa 
aiheesta, josta on vain vähän aikaisempaa tutkimusta. Suomessa 
asuvien ranskalaisten käsitykset suomalaisesta kohteliaisuudesta ja 
Ranskassa asuvien tai asuneiden suomalaisten käsitykset ranskalai- 
sesta kohteliaisuudesta oli aihe, jota ei ollut tietääkseni aikaisem- 
min tarkasteltu. Näin ollen tutkimukseni pohjaksi ei ollut saatavilla 
aikaisempia tutkimustuloksia. Tutkijana en myöskään voinut tietää 
etukäteen, mitkä kohteliaisuuteen liittyvät aiheet nousisivat fokus- 
ryhmäkeskusteluissa esiin: fokusryhmäkeskusteluissa suositaan 
avoimia kysymyksiä, jotta tutkija saa tietoa osallistujille itselleen 
merkityksellisistä aiheista. Fokusryhmäkeskusteluissa osallistujat 
ottivat vapaasti puheenvuoroja, jolloin ne muistuttivat enemmän 

ryhmäkeskusteluja kuin haastatteluja. Etuna oli myös se, että esiin 
nousi teemoja, joista en tutkijana ollut osannut esittää etukäteen ky- 
symystä, kuten historialliset syyt suomalaisen ja ranskalaisen koh- 
teliaisuuden eroista ja kohteliaisuusnormien opettaminen lapsille. 

Fokusryhmiä on hyödynnetty eri tavoin eri tieteenaloilla, ja 
esimerkiksi yhteiskuntatieteissä niitä on tarkasteltu enimmäkseen 
sisällönanalyysin avulla. Tutkimukseni osoitti, että fokusryhmät so- 
pivat laadulliseen kielitieteelliseen analyysiin. Dialogisen diskurssi- 
analyysin avulla tutkija ei saa tietoa pelkästään siitä, millaisia osal- 
listujien käsitykset ovat, vaan myös siitä, miten osallistujat esittävät 
argumenttejaan ja millaisin kielellisin keinoin yhteistä ymmärrystä 
rakennetaan. Osallistujilla oli runsaasti yhteistä tietoa kohteliai- 
suudesta, mikä ilmeni samanmielisyyden ilmauksina ja yhteisinä 
lausumina, joissa yksi puhuja jatkoi toisen aloittamaa lausumaa. 
Tutkimukseni osoitti myös, että keskustelun aihe vaikutti siihen, 
millaisia kielellisiä keinoja osallistujat käyttivät. Osallistujat esittivät 
vahvoja affektiivisen asenteen ilmauksia silloin, kun he ilmaisivat 
omia arvioitaan lähde- tai kohdekulttuurin kohteliaisuudesta tai 
kun he raportoivat muiden arvioita heidän omasta käytöksestään. 
Sen sijaan osallistujat hyödynsivät sisäistä dialogismia ja ilmaisi- 
vat episteemistä epävarmuutta, kun he pohtivat historiallisia syitä 
kohteliaisuuskulttuurien eroihin tai kohteliaisuuden muutosta yh- 
teiskunnan tasolla. 

Millaista on tieto, joka on saatu selville fokusryhmäkeskusteluis- 
ta koostuvan aineiston avulla? Osallistujien määrä oli pieni (22), 
joten aineiston analyysi oli laadullista. Kvalitatiivisen tutkimuksen 
tavoitteena on kuvata ja ymmärtää syvällisesti jotakin ilmiötä, tässä 
tapauksessa käsityksiä kohteliaisuudesta kulttuurien välisissä koh- 
taamisissa. Fokusryhmáaineiston avulla ei ole tarkoitus tehdä laa- 
joja yleistyksiä tai saada mitattavia tuloksia. Fokusryhmäaineiston 
perusteella ei siis voida väittää, että tulokset kuvaisivat kokonaan 
suomalaista tai ranskalaista kohteliaisuutta. 

Toisaalta aineiston laadullinen tarkastelu ei myöskään tarkoi- 
ta sitä, että tulokset vastaisivat vain parinkymmenen osallistujan 
yksilöllisiä käsityksiä, joilla ei ole mitään yhteyttä ympäröivään 

yhteiskuntaan. Tähän on kolme syytä. Ensinnäkin kohteliaisuus- 
normit eivät synny tyhjiössä, vaan kulttuurin vallitsevat normit vai- 
kuttavat käsityksiimme. Toiseksi osallistujat eivät ole tekemisissä 
vain oman ryhmänsä kanssa, vaan heillä on kokemusta ja tietoa 
erilaisista toimintayhteisöistä ja suhdeverkostoista, vaikkeivat he 
itse niihin kaikkiin kuuluisikaan. Esimerkiksi yksi suomalainen 
osallistuja osasi kuvata ranskalaisen aateliston tapoja. Kolmanneksi 
kaikki osallistujat eivät esittäneet keskusteluissa pelkästään omia 
kokemuksiaan ja mielipiteitään. Esimerkiksi yksi suomalainen 
osallistuja oli valmistautunut fokusryhmäkeskusteluun siten, että 
hän oli kysynyt lähipiirinsä ranskalaiselta henkilöltä tämän koke- 
muksista ja toi muistiinpanot mukanaan. Vaikka osallistujat eivät 
olleet saaneet etukäteen kysymyksiä, he tiesivät, että keskustelun 
aiheena on kohteliaisuus Suomessa ja Ranskassa. Aikaisemmissa 
tutkimuksissa on korostettu, että fokusryhmäkeskustelut voivat 
olla niin rikkaita, että niistä saatuja tuloksia voidaan verrata jopa 
etnografiseen kenttätyöhön. 

Laadullisessa fokusryhmätutkimuksessa on rajoituksensa, jotka 
kohdistuvat esimerkiksi osallistujien taustoihin ja valittuun näkö- 
kulmaan. Ensinnäkin osallistujien koulutustausta oli homogeeni- 
nen, eli he olivat korkeakoulutettuja tai opiskelemassa korkeakou- 
lututkintoa. Osallistujat eivät siis edusta kaikkia yhteiskuntaluokkia 
Suomessa ja Ranskassa, mikä vaikuttaa tutkimustulosten yleistet- 
tävyyteen. Toiseksi tutkimus kohdistui ensimmäisen tason kohte- 
liaisuuteen eli kielenkäyttäjien omiin käsityksiin. Tämä tarkoittaa, 
että tutkimuksen ulkopuolelle oli rajattu se, miten kohteliaisuus 
toteutuu spontaaneissa vuorovaikutustilanteissa. Osallistujien kä- 
sityksiä tarkastelemalla ei voida olla varmoja siitä, miten hyvin ne 
vastaavat todellisuutta. Osallistujien on kuitenkin helpompaa ar- 
vioida kohteliaisuuteen liittyviä kielellisiä ja ei-kielellisiä piirteitä 
kuin esimerkiksi puheen foneettisia piirteitä. Lisäksi kohteliaisuu- 
teen kiinnitetään huomiota varsinkin silloin, kun toisen käytös ei 
vastaa odotuskehyksiä, mitä tapahtuu kulttuurien välisissä kohtaa- 
misissa. Fokusryhmäkeskustelut osoittivat, että kulttuurien välinen 
kohteliaisuus oli aihe, josta osallistujilla oli runsaasti sanottavaa. 

Voidaanko fokusryhmistä saatua tietoa kohteliaisuuskäsityksistä 
syventää muita aineistoja, kuten spontaaneja puheaineistoja, tar- 
kastelemalla? Tämä on ollut oma tavoitteeni tutkimushankkeeni 
alusta lähtien. Olen tallentanut noin 12 tuntia spontaaneja kulttuu- 
rien välisiä keskusteluja, joissa suomen- ja ranskankieliset puhuvat 
keskenään Helsingissä, Lyonissa ja Pariisissa (2016-2017). Aineistoa 
tarkastellessani olen huomannut, että aikaisemmassa tutkimuksessa 
esitetyt havainnot pitävät paikkansa, eli kohteliaisuutta kommen- 
toidaan vain harvoin vuorovaikutustilanteissa. Tällaista aineistoa 
tarkastellessaan tutkija voi keskittyä toisen tason kohteliaisuuden 
tutkimiseen tai hän voi hankkia tietoa kielenpuhujien omista kä- 
sityksistä muilla menetelmillä ja lisäaineistoilla, kuten jälkihaas- 
tatteluilla tai kyselykaavakkeilla. Uudessa tutkimuksessani (Isosävi 
2023c) tarkastelen kulttuurien välistä vuorovaikutustilannetta, jossa 
ranskalaiset arvioivat suomalaisen sormella osoittamista. Vaikka 
ranskalaisten arviot käyvät ilmi itse vuorovaikutustilanteesta, suo- 
malainen ei paljastanut omia tuntemuksiaan, joten hankin niistä 
tietoa jälkihaastattelun avulla. Jotta vuorovaikutustilanteen kohte- 
liaisuudesta saisi kokonaiskuvan, menetelmätriangulaatio voi olla 
tarpeen. 

Tutkimukseni on tuottanut uutta tieteellistä tietoa kulttuurien 
välisestä kohteliaisuudesta, varsinkin suomalaisten ja ranskalais- 
ten puhujien kohteliaisuuskäsityksistä. Tutkimuksessani kehitin 
eteenpäin kohteliaisuustutkimuksen menetelmiä ja osoitin fokus- 
ryhmäkeskustelujen hyödyllisyyden ja rikkauden kohteliaisuuskäsi- 
tysten tarkastelussa. Tulokseni osoittavat myös, että kohteliaisuutta 
koskevat arviot ovat moninaisia, ja ne kattavat koko niin kutsutun 
suhdetyön. Fokusryhmätutkimukseni tulokset antavat myös pohjaa 
suomen- ja ranskanpuhujia sekä muita kieliä ja kulttuureja koske- 
ville jatkotutkimuksille. 

Elämme globaalissa maailmassa, jossa kulttuurien väliset koh- 
taamiset ovat arkipäivää. Tutkimukseni antaa yhteiskunnallisesti 
relevanttia tietoa, jonka avulla voimme parantaa kulttuurien välisiä 
kohtaamisia. Tulokseni osoittavat, että tarvitaan lisää tietoisuutta 
pragmaattisesta variaatiosta eli kulttuuristen kohteliaisuusnormien 

eroista. Osallistujat raportoivat, että odotuskehyksistä poikkeava 
käytös arvioitiin negatiiviseksi Suomessa ja Ranskassa, mikä aiheut- 
ti diskursiivista kiistaa. Meidän tulisi lisätä tietoisuutta siitä, että do- 
minoivat kohteliaisuusnormit vaihtelevat kieli- ja kulttuurialueesta 
toiseen, emmekä voi arvioida toisen käytöstä omista odotuskehyk- 
sistämme käsin. Emme myöskään aina voi tietää, onko henkilö tar- 
koituksellisesti epäkohtelias vai johtuuko tunnusmerkkinen käytös 
toisen kulttuurin odotuskehyksistä. Kun olemme tietoisia erilaisten 
odotuskehysten olemassaolosta, emme ryhdy välittömästi arvioi- 
maan toisen tunnusmerkkistä käytöstä negatiiviseksi. 

Tutkimukseni tulokset ovat yhteiskunnallisesti merkittäviä 
myös siten, että ne murtavat myyttiä eri kieli- ja kulttuurialuei- 
den kohteliaisuudesta tai epäkohteliaisuudesta. Argumenttini on, 
että yksi kulttuuri ei ole toista kohteliaampi tai epäkohteliaampi, 
vaikka tällaisia arviointeja esiintyy esimerkiksi mediassa. Suomes- 
sa on viime vuosina keskusteltu siitä, että suomalaiset pelkäävät 
muista kulttuureista tulevien pitävän meitä epäkohteliaina, koska 
Suomessa esimerkiksi tervehditään vähemmän kuin esimerkiksi 
Keski-Euroopassa (Isosävi 2017). Monelle suomalaiselle saattaakin 
tulla yllätyksenä tutkimukseni tulos, jonka mukaan useat Suomessa 
asuvat ranskalaiset suhtautuivat alkuvaikeuksien jälkeen positiivi- 
sesti suomalaisiin kohteliaisuusnormeihin tai kokivat, että heidän 
käytöksensä alun perinkin vastasi enemmän suomalaisia kuin rans- 
kalaisia kohteliaisuusnormeja. 

Tutkimukseni herätti monia jatkotutkimusaiheita niin kielitie- 
teen alalla kuin laajemminkin. Tutkimuksessani nousi esiin koh- 
teliaisuusnormien alueellinen vaihtelu, josta tarvitaan lisätietoa. 
Ovatko suomalaiset ja ranskalaiset kohteliaisuusnormit kaupun- 
gissa tai maaseudulla enemmän toistensa kaltaisia kuin näiden 
kulttuurien vallalla olevat normit? Tutkimuksessani sivusin ste- 
reotypiaa hiljaisesta suomalaisesta, mutta siitä tarvitaan lisätutki- 
muksia. Mistä tämä myytti on peräisin? Miten sitä ylläpidetään ja 
uusinnetaan diskurssissa? Ovatko suomalaiset hiljaisempia kuin 
esimerkiksi muiden eurooppalaisten kulttuurien edustajat ja mitä 
"hiljaisuus" oikeastaan tarkoittaa? Tarvitsemme ylipäänsä lisätietoa 

ei-kielellisestä kohteliaisuudesta, ja kiinnostus multimodaalisen 
kohteliaisuuden tutkimusta kohtaan onkin kasvanut. Oma jatko- 
tutkimukseni (Isosävi 2023c) osoittaa, että sormella osoittaminen 
voi aiheuttaa diskursiivista kiistaa kulttuurien välisessä keskuste- 
lussa suomen- ja ranskankielisten välillä. Olisi tarpeen tarkastella 
multimodaalista kohteliaisuutta sekä yhdessä kulttuurissa että kult- 
tuurien välisissä vuorovaikutustilanteissa. 

Kohteliaisuusnormien oppimisesta ja opettamisesta tarvitaan 
lisää tutkimustietoa. Tiedämme yllättävän vähän esimerkiksi 
kaksikulttuuristen lasten kohteliaisuuskäsityksistä. Myös omassa 
tutkimuksessani heidän äänensä jäi kuulumatta, kun vanhemmat 
raportoivat lapsistaan. Miten kaksikieliset ja -kulttuuriset lapset 
kokevat lähde- ja kohdekulttuurin kohteliaisuusnormit? Arvotta- 
vatko he niitä? Miltä tuntuu muokata käytöstä ympäristön mukaan? 
Millaista palautetta lapset saavat käytöksestään eri ympäristöissä? 
Millaisia tunteita ristiriidat kodin ja ympäristön kohteliaisuusnor- 
mien välillä herättävät? 

Historiallisen kohteliaisuuden tutkimuksessa on vielä monia 
aukkoja. Synteesini suomalaisten ja ranskalaisten käytösoppai- 
den aikaisemmasta tutkimuksesta osoitti, että suomenkielisten 
käytösoppaiden systemaattinen analyysi puuttuu. Omassa tutki- 
muksessani esiin nousivat osallistujien käsitykset siitä, mitkä his- 
torialliset syyt ovat vaikuttaneet suomalaisen ja ranskalaisen koh- 
teliaisuuden eroihin, mutta esimerkiksi luokan ja uskonnon rooli 
kohteliaisuudessa vaatii aiheeseen keskittyviä tutkimuksia. Suomi 
on osa eurooppalaista kohteliaisuutta, mutta meillä ei kuitenkaan 
ole tutkimustietoa siitä, miten esimerkiksi eri puolilla Eurooppaa 
asuvat kielenpuhujat käsittävät eurooppalaisen kohteliaisuuden”. 
Millainen moraalinen perusta on eurooppalaisen kohteliaisuuden 
ytimessä? Ovatko toiset kieli- ja kulttuurialueet lähempänä euroop- 
palaisen kohteliaisuuden ydintä ja sijoitetaanko toiset reunamille? 

Eurooppa ei myöskään elä tyhjiössä eikä säästy globaaleilta vai- 
kutuksilta. Miten globalisaatio on vaikuttanut suomalaiseen tai 
ranskalaiseen kohteliaisuuteen? Mitkä muutokset kohteliaisuudes- 
ta eivät johdu globalisaatiosta? Ovatko jotkut kulttuuriset normit 

erityisen vastustuskykyisiä globalisaatiolle ja miksi? Elämme tällä 
hetkellä suurten muutosten aikaa, kun suuriin kielimalleihin pe- 
rustuvat tekoälysovellukset, kuten ChatGPT, ovat kehittyneet harp- 
pauksin ja jatkavat kehittymistä. Kohteliaisuustutkijat saavat uusia 
tutkimuskohteita: Voiko tekoäly olla kohtelias? Ovatko kielenpu- 
hujat kohteliaita keskustellessaan tekoälyn kanssa? 

Tämän tiedekirjan näkökulma on ensisijaisesti kielitieteelli- 
nen, mutta kielitieteessä harjoitettava kohteliaisuustutkimus on 
saanut vaikutteita muilta tieteenaloilta, kuten yhteiskuntatieteel- 
lisistä teorioista. Esimerkiksi Bourdieun ja Foucault'n ajatuksia on 
hyödynnetty diskursiivisessa lähestymistavassa. Olisi kiinnosta- 
vaa tehdä poikkitieteellinen katsaus siitä, miten kohteliaisuutta tai 
suhdetyötä on tarkasteltu muilla tieteenaloilla, esimerkiksi kult- 
tuurihistoriassa, viestintätieteissä ja yhteiskuntatieteissä. Miten 
kielitieteellisen kohteliaisuustutkimuksen teorioita on sovellettu 
muilla tieteenaloilla? Mitä kohteliaisuuteen ja käytöstapoihin liit- 
tyviä käsitteitä on käytetty muiden tieteenalojen tutkimuksessa? 
Miten kohteliaisuutta ja muita käsitteitä on teoretisoitu muilla 
tieteenaloilla? 

Tämän tiedekirjan tavoite on vakiinnuttaa kohteliaisuustutki- 
musta Suomessa. Sen vuoksi olen teosta kirjoittaessani määritellyt 
kohteliaisuuteen liittyviä käsitteitä suomen kielellä. Jotta käsitteet 
ja määritelmät olisivat laajasti suomenkielisen tiedeyhteisön saa- 
tavilla, olen syöttänyt ne Tieteen termipankkiin (https://tieteenter- 
mipankki.fi/wiki/Termipankki:Etusivu.): 


deskriptiivinen normi 

diskursiivinen kiista 

elisitaatio 

ensimmäisen aallon kohteliaisuustutkimus 
ensimmäisen tason kohteliaisuus 
diskursiivinen käänne 

epäsuora puheakti 

emic 

etic 

kasvoja imarteleva puheakti 

kasvoja uhkaava puheakti 

kasvot 

kohteliaisuus 

kohteliaisuus1 

kohteliaisuus2 

kohteliaisuuden tutkimus 

kolmannen aallon kohteliaisuustutkimus 
kontrastiivinen kohteliaisuustutkimus 
kulttuurien välinen kohteliaisuustutkimus 
maksiimi 

moraalinen perusta 

negatiivinen kohteliaisuus 
negatiiviset kasvot 

odotuskehykset 

positiivinen kohteliaisuus 

positiiviset kasvot 

postmoderni lähestymistapa 
preskriptiivinen normi 

relational work 

sisäpiirinäkökulma 

suullinen täydennystehtävä 

toisen aallon kohteliaisuustutkimus 
toisen tason kohteliaisuus 
täydennystehtävä 

ulkopuolisten näkökulma 

vapaa täydennystehtävä 


Lopuksi katson epilogissa kristallipalloon ja pohdin, mikä on suo- 
malaisen ja ranskalaisen kohteliaisuuden suunta tulevaisuudessa. 

Suomi ja Ranska ovat molemmat eurooppalaisen kohteliaisuuden 
perillisiä, mutta dominoivissa kohteliaisuuskäsityksissä esiintyy 
kulttuurieroja. Osallistujat kuvasivat Ranskaa reagointikulttuu- 
riksi, kun taas Suomen koettiin edustavan reviirikohteliaisuutta. 
Osallistujat olivat kuitenkin havainneet muutoksia kohteliaisuu- 
dessa. Heidän mielestään Suomi oli ”eurooppalaistunut” ja Ranska 
oli menossa kohti ”yleiseurooppalaista minimalismia”. Voidaanko 
siis todeta, että suomalainen ja ranskalainen kohteliaisuus ovat lä- 
hentymässä toisiaan? 

Kohteliaisuustutkijana olen huomannut merkkejä siitä, että suo- 
malainen kohteliaisuus on murroksessa. Kun Yle (Nelskylä 2018) 
teki kyselyn suomalaisista tervehdystavoista, paljastui, että asenteet 
olivat polarisoituneet: osa suomalaisista toivoi lisää tervehtimistä, 
kun taas toisten mielestä nykyiset tervehdystavat olivat sopivia. Yle 
teki kyselyn omasta aloitteestaan, mikä osoittaa kohteliaisuuden ja 
tervehdystapojen kiinnostavan mediaa ja suurta yleisöä, ja haas- 
tatteli juttua varten suomen kielen dosentti Hanna Lappalaista ja 
allekirjoittanutta. Vaikka tulevaisuuden ennustaminen on vaikeaa, 
asenteiden polarisoituminen kielii mielestäni siitä, ettei Suomessa 
ole tällä hetkellä selkeitä normeja esimerkiksi tervehtimisestä, vaan 
niistä käydään neuvottelua. Muutospaineesta kertovat myös yleisön- 
osastossa ja muussa mediassa ilmestyneet jutut, joissa suomalaisia 
kohteliaisuusnormeja on verrattu keskieurooppalaisiin normeihin 
ja esitetty huolenaihe, että vaikutamme muiden silmissä epäkohte- 
liailta (Isosävi 2017). 

Mikä on tilanne kohteliaisuusnormien suhteen Ranskassa? 
Suomalaisista voi tuntua yllättävältä, että sielläkin on keskusteltu 

liian vähäisestä tervehtimisestä. Ranskalainen lehti l'Obs (Rocfort- 
Giovanni 2018) kuvasi tervehtimistä ”monimutkaiseksi” ja jutussa 
haastatellut henkilöt kertoivat tervehtimisen ja puhuttelusanojen 
käytön vähentymisestä Ranskassa. Jutussa haastateltu nelikymppi- 
nen Clara kertoo vanhempiensa opettaneen hänet sanomaan bon- 
jour Madame, bonjour Monsieur, kun astutaan myymälään. Clara 
ei kuitenkaan enää uskaltanut tervehtiä näin, koska hän koki häi- 
ritsevänsä muita asiakkaita. Claran mukaan ”normaalista” on tullut 
“outoa’, eli tunnusmerkittömästä käytöksestä oli tullut negatiivisesti 
tunnusmerkkistä. Aurore, joka on 21-vuotias opiskelija ja myyjä, 
kertoi tuntemuksensa, kun kaikki asiakkaat eivät tervehtineet hän- 
tä: hän koki olevansa kuin kone eikä ihminen. Havaintoja vähen- 
tyneestä tervehtimisestä on tehty myös ranskalaisissa kahviloissa. 
Le Parisien -lehti (Torgemen 2016) kertoo kahviloista, jotka ovat 
listanneet eri hinnan sen mukaan, millaista kohteliaisuutta asiak- 
kaan esittämä pyyntö sisältää tai ei sisällä. Halvimman kahvin (1 €) 
saa tervehtimällä ja kohteliaisuusfraasilla: Bonjour, un café, sil vous 
plait ( Päivää, yksi kahvi, kiitos’). Kohteliaisuusfraasi ilman terveh- 
dystä nostaa hintaa 1,3 euroon: un café, s'il vous plait. Jos töksäyttää 
pelkästään un cafe, joutuu maksamaan 1,5 euroa. 

Jos me suomalaiset pelkäämme, että muut pitävät meitä epä- 
kohteliaina, emme ole ainoita. Videosarja innerFrench (2019) ky- 
syy eräässä jaksossaan näin: ”Ovatko ranskalaiset epäkohteliaita?” 
Video alkaa julkisuutta saaneella esimerkillä: ranskalaistarjoilija 
sai potkut Vancouverissa, koska hän oli epäkohtelias ja aggres- 
siivinen muita henkilökunnan jäseniä kohtaan. Tarjoilija nosti 
oikeusjutun ja väitti, että häntä oli syrjitty ranskalaisen kulttuu- 
ritaustansa vuoksi: hänen mukaansa ranskalaisessa kulttuurissa 
ilmaistaan asiat suoremmin kuin Kanadassa. Ranskalaisten epä- 
kohtelias maine ei jäänyt videossa tähän tapaukseen, vaan seu- 
raavaksi käsiteltiin kyselyjä, joissa ranskalaiset olivat saaneet epä- 
kohteliaan maineen. Vuonna 2012 Skyscanner teki kyselyn, jossa 
selvitettiin, missä maassa ihmiset ovat epäkohteliaimpia turisteja 
kohtaan. Voittajaksi selviytyi Ranska, sillä ranskalaisia ei pidetty 
sympaattisina eikä hymyilevinä. Vuonna 2009 Ranska oli saanut 

Expedian kyselyssä kyseenalaista kunniaa voittamalla tittelin "maa- 
ilman pahimmat turistit”. Syynä oli se, että ranskalaiset eivät puhu- 
neet englantia eivätkä jättäneet juomarahaa. Videon juontaja piti 
ranskalaisia vaativina kohteliaisuuden suhteen: hänen mukaansa 
asiakkaan tehtävä (ei siis myyjän) on sanoa bonjour ja aamulla on 
tervehdittävä kaikkia kollegoita. 

Voidaanko ajatella, että kun globalisaation myötä kulttuurien 
välinen vuorovaikutus on lisääntynyt, se aiheuttaa kohteliaisuus- 
normien samankaltaistumista? Mitä vähemmän odotuskehyksissä 
esiintyy eroja, sitä vähemmän syntyy diskursiivista kiistaa kulttuu- 
rien välisissä kohtaamisissa. Suomalaiset matkustavat ja maahan- 
muuttajien määrä on kasvanut Suomessa. On mahdollista, että kun 
huomaamme muiden käyttäytyvän mielestämme ”kohteliaasti” 
tai ”miellyttävästi” haluamme itsekin käyttäytyä samalla tavalla. 
Toiseen ihmiseen reagointi esimerkiksi tervehtimällä voi tuoda 
hyvää mieltä. Ranskalaiset ovat saattaneet huomata, että joissakin 
muissa kulttuureissa on pärjätty vähemmälläkin tervehtimisellä, 
joten he ovat muuttaneet käytöstään esimerkiksi nopeissa asiointi- 
tilanteissa. 

Kohteliaisuuden murrostilanteissa esiintyy diskursiivista kiis- 
taa, kun osa haluaisi muuttaa tapoja ja osa pitää kiinni vanhoista 
tavoista, mistä kertovat edellä mainitut mediajutut. Dominoivien 
normien muutokseen tarvitaan kielenpuhujien enemmistö, mutta 
on myös muistettava, että käytösnormeissa esiintyy variaatiota eri 
ryhmien ja yksilöiden välillä. On lopulta vaikea ennustaa, eteneekö 
suomalaisen ja ranskalaisen kohteliaisuuden kehitys siihen suun- 
taan, mihin trendi tällä hetkellä osoittaa. Varminta on sanoa, että 
kohteliaisuus on jatkuvassa liikkeessä ja muutoksessa - ja myös 
katsojan silmässä. Kohteliaisuudessa riittää tutkittavaa tulevaisuu- 
dessa, eikä vähiten siksi, että virtuaalitodellisuus, tekoäly ja robotit 
luovat uusia mahdollisuuksia vuorovaikutukselle, jossa osallisena 
eivät enää ole pelkästään ihmiset. Miten tämä teknologian kehitys 
tulee vaikuttamaan suomalaiseen ja ranskalaiseen kohteliaisuuteen 
ja esimerkiksi tervehtimistapoihin? Kohteliaisuuden tutkijalle on 
tiedossa kiinnostavaa havainnoitavaa tulevaisuudessakin. 

Suomi 


Suomenkielinen puhe on litteroitu keskustelunanalyysissa käytet- 
tyjen konventioiden mukaisesti. 


N 


t 

koodisto 

>niin sä sanot< 
joo: 

@keskeyttää@ 
kohteliaisuuden(h) 


£jotenki£ 


(.) 
(0.6) 
((naurua)) 


(prosodisen kokonaisuuden lopussa) laskeva 
intonaatio 

(prosodisen kokonaisuuden lopussa) lievasti 
nouseva intonaatio 

(prosodisen kokonaisuuden lopussa) nouseva 
intonaatio 

ympäristöä korkeammalta tuotettu jakso 

painotus 

nopeutettu puhejakso 

venytetty äänne 

äänenlaadun muutos 

nauraen tuotettu puhejakso 

hymyillen tuotettu puhejakso 

ympäristöä hiljaisemmalla äänellä tuotettu 
puhejakso 

päällekkäispuhunta alkaa 

päällekkäispuhunta päättyy 

mikrotauko, alle 0,2 sekuntia 

tauko, pituus sekunteina 

litteroijan kommentteja ja selityksiä 

Ranska 


Ranskankielinen puhe on litteroitu ICOR-ryhmän (ICAR, Lyon) 
ranskan kielelle kehittämien konventioiden mukaisesti: http://icar. 
cnrs.fr/documents/2013 Conv. ICOR 250313.pdf. 


/\ (prosodisen kokonaisuuden lopussa) nouseva tai 
laskeva intonaatio 
II (prosodisen kokonaisuuden lopussa) voimakkaasti 


nouseva intonaatio 
mikrotauko, alle 0,2 sekuntia 


(1.2) tauko, pituus sekunteina 

[] päällekkäispuhunta alkaa ja päättyy 

EMPIÉTER painotus 

?ouais? ympäristöä hiljaisemmalla äänellä tuotettu puhejakso 
venytetty äänne 

s- keskeytetty äänne 

((rire)) litteroijan kommentteja (esim. naurua) 


poikkeava elisio 

Abstract 


How to study politeness? Perceptions of Finnish and 
French politeness 


Politeness is a key means by which we maintain interpersonal re- 
lationships. This book is the first comprehensive study of polite- 
ness in Finnish. Based on linguistic and pragmatic research, the 
book spans three parts. The first part is theoretical and historical, 
summarising three waves of politeness research, describing po- 
liteness as a cultural and historical phenomenon. The second part 
is empirical, providing an example of the study of im/politeness 
from outsiders' perspectives—that, is French people living in Fin- 
land and Finns living or having lived in France. The focus group 
discussions ranged from definitions of politeness and differences 
of behaviour, to learning and teaching as well as to changes to 
politeness norms within society. The third part summarises the 
conclusions and offers an epilogue. This reader-friendly book in- 
cludes exercises and recommended readings, and is welcomed by 
researchers and students working on politeness and, more broadly, 
relational work. 

